1 ooko kelionės 
priedas, arba 
Le calcul sauvage 
Kiti laikai, 
kiti papročiai: 
ISTOT1JOS 
antropologija 
Svetimšalis 
karalius, arba 
Dumėzilis tarp 
Kidžiečių 
4. Kapitonas 
lamesas ( ookas. 
1rba Mirštantis 
dievas 
Struktūra 


istorija 


KAPITONAS JAMESAS COOKAS 
/ Portretas pagal Bertboudo litografiją, XIX a. / 


Marshall Sahlins Isbbr ij06 salos 


IŠ ANGLŲ KALBOS VERTĖ SAULIUS REPEČKA 
LIETUVOS RAŠYTOJŲ SĄJUNGOS LEIDYKLA 
VILNIUS 


“ 


UDK 392(96) 
Sa66 


This edition is published with the support 
from the Open Society Fund - Lithuania and from the CEU 
Translation Project of the Open Society Institute - Budapest 
Knygos leidimą finansavo Atviros Lietuvos fondas 
1r Atviros visuomenės institutas Budapešte 


(Vidurio Europos universiteto Vertimų projektas) 


Versti iš: 
Ntrrskaik6ahlmo-dtlands of History, 
Chicago: The University of Chicago Press, 
1985. 


Viršeliuose: 
Tatuiruotas karys, 1804 m. piešinys, t. p. Polinezijos genčių 


karo, kulto, buities reikmenys 


ISSN 1392-1673 
ISBN 9986-39-289-6 
Licensed by The University of Chicago Press, Illinois, U.S.A. 
O by The University of Chicago. All rights reserved. 
€ Vertimas, Saulius Repečka, 2003 
6 Dizainas, Romas Orantas, 2003 
O Lietuvos rašytojų sąjungos leidykla, 2003 


TURINYS 


Įvadas /7 

1. Cooko kelionės priedas, arba Le calcul sauvage / 23 

2. Kiti laikai, kiti papročiai: istorijos antropologija / 62 
3. Svetimšalis karalius, arba Dumėzilis tarp fidžiečių / 110 
4. Kapitonas Jamesas Cookas, arba mirštantis dievas / 147 

5. Struktūra ir istorija / 184 
Bibliografija / 209 
Vardų rodyklė / 224 


ĮVADAS 


Istorijos tvarka paklūsta kultūros tvarkai skirtingose visuomenė- 
se skirtingai, ir tai lemia prasmingos schemos. Priešingas teiginys 
taip pat teisingas: kultūros schemos paklūsta istorijos tvarkai, nes 
didesniu ar mažesniu mastu jų reikšmės naujai įvertinamos kiek- 
vieną kartą, kai su jomis praktiškai susiduriama. Šių priešybių 
sintezė atsiskleidžia istorijos subjektų, tai yra tautų, apie kurias 
kalbama, kuriamojoje veikloje. Tautos įgyvendina savo sumany- 
mus ir suteikia reikšmę savo siekiams, remdamosi esama kultūri- 
nės tvarkos samprata. Šiuo požiūriu kultūra yra istoriškai atku- 
riama veikloje. Vėliau pacituosiu Cliffordo Geertzo teiginius, by- 
lojančius, kad įvykis yra unikali visuotinio fenomeno aktualizacija, 
sąlyginė kultūrinės schemos realizacija - ir tai būtų neblogas isto- 
rijos apibūdinimas towt court*. Kita vertus, tada, kai sąlyginės 
veiklos aplinkybės neprivalo atitikti tos reikšmės, kurią kokia nors 
grupė norėtų joms priskirti, sakoma, kad tautos persvarsto savo 
konvencionalias schemas. Šiuo atžvilgiu kultūra istoriškai kinta 
veikloje. Galime netgi kalbėti apie „struktūrinę transformaciją“, 
nes kai kurių reikšmių kitimas keičia pozicinį kultūrinių katego- 
rijų santykį - taigi įvyksta „sistemos pakitimas“. 

Tokios yra svarbesnės toliau pateikiamų apybraižų idėjos. Jas 
galima apibendrinti teiginiu, kad tai, ką antropologai vadina 
„struktūra“, — simboliniais kultūrinės tvarkos santykiais, - yra 
istorijos objektas. 


* labai trumpai, tiesiog (pranc.) - vert. 

Šis teiginys aiškiai paneigia „struktūros“ ir „istorijos“ sąvokų 
priešpriešą, aptinkamą visuose žmonijos moksluose. Tarkime, esu 
susidūręs su tokiu „pasaulio sistemos“ teoretikų tvirtinimu: ka- 
dangi atokiuose kraštuose gyvenančios visuomenės, kurias papras- 
tai tyrinėja antropologai, yra atviros radikalioms, iš išorės kapita- 
listinės Vakarų ekspansijos sąlygotoms permainoms, tai prielai- 
da, kad šios visuomenės veikia pagal kokią nors autonominę 
kultūros logiką, negali būti svarstoma. Šiuo atveju atvira sistema 
painiojama su sistemos nebuvimu. Dėl to nepajėgiame atsižvelgti 
į pasaulinės sistemos - ši, be to, atkakliai tebebūdrauja - vietinių 
apraiškų įvairovę. Pati pasaulinės sistemos teorija leidžia išsaugo- 
ti satelitines kultūras kaip kapitalo reprodukcijos priemones do- 
minuojančioje Europos tvarkoje. Bet tokiu atveju dėl kintančio 
vadinamosios dominuojančios tautos pranašumo Europos galia 
tampa priklausoma nuo pačių satelitinių kultūrų tvarkos ir net 
kūrybiškos jų transformacijos. 

Keliu šį klausimą todėl, kad mano knygoje daugiausia kalba- 
ma apie tolimus pavyzdžius, pasaulinės sistemos apraiškas Pietų 
jūrų kraštuose. Retsykiais paaiškės, kad čiabuvių kultūros auto- 
nomiją patvirtina tik istorinių reakcijų mįslės. Prisiminkime, 
pavyzdžiui, maorių didvyrio Hone Heke mitinį praktinį pasiprieši- 
nimą. 1845 m. Hone Heke išrikiavo savo karius mūšiui, šie puolė 
ir, patys to neketinę daryti, užėmė didžiausią kolonijinę gyven- 
vietę Naujojoje Zelandijoje. Tačiau tai buvo tik diversinė takti- 
ka, skirta pasiekti tikslą, kurį Hone Heke visada laikė daug svar- 
besniu už visus kitus ir kurį jam buvo pavykę keturiomis įvairio- 
mis progomis įgyvendinti, tai yra nuversti konkretų britų virš 
miestelio iškeltą vėliavos stiebą. „Kovokime, - sakė jis, - tik dėl 
vėliavos stiebo.“ Kadangi norint suvokti vado Hone Heke susi- 
domėjimą vėliavos stiebu reikėtų grįžti prie pačių visatos išta- 
kų, smulkesnės šios istorijos detalės telieka antram skyriui. Ta- 
čiau tos detalės tik patvirtins čia išsakytą mano nuomonę: isto- 

rijos įvykiai visai nėra tokie egzotiški, kaip gali pasirodyti, kal- 
bant apie tokius atvejus. 

Tos pat rūšies kultūros kaita, skatinama iš išorės, bet derina- 
ma iš vidaus, tęsiasi tūkstantmečius. Taip yra ne vien dėl to, kad 
vadinamosios primityvios bendruomenės iš tiesų niekada nebuvo 
tokios izoliuotos, kaip su pasitenkinimu manė evoliucinės pir- 
mykščio prado idėjos apsėsta ankstesnių laikų antropologija (plg. 
Wolf, 1982). Dinaminių elementų veikla - įskaitant susidūrimus 
su išoriniu pasauliu, turinčiu savo įsakmių apibrėžimų, ir su kitais 
žmonėmis, kurie turi savo ribotų ketinimų, — visuomet reiškiasi 
žmonių patirtyje. Istorija kuriama tam tikros visuomenės viduje 
iš esmės taip pat kaip ir tarp visuomenių. 

Vis dėlto svarbesnis klausimas, kurį keliu šiose apybraižose, 
yra dvejopa egzistencija ir sąveika tarp visuomenėje nustatytos 
kultūros tvarkos ir tos, pagal kurią gyvena žmonės: struktūra kon- 
vencijoje ir aktualizuojama, ir virtuali, ir aktuali. Savo praktiniais 
projektais ir socialinėmis sutartimis, būdami informuoti apie visų 
pripažintas asmenų bei daiktų prasmes žmonės šioms kultūrinėms 
kategorijoms kelia empirinį pavojų. Kiek simboliškumas tokiu at- 
vėju yra ir pragmatiškumas, tiek sistema yra reprodukcijos ir va- 
riacijos sintezė laike. 

Net jei kultūra, kaip teigia antropologai, yra prasminga tvar- 
ka, vis tiek veikloje prasmių visada tyko rizika. Pavyzdžiui, rizi- 
kingas dalykas joms yra referencinis ryšys su daiktais (t.y. pavojus 
jų tyko ekstensijoje). Daiktai ne tik turi savo raison d'ėtre*; ne- 
priklausomai nuo to, kaip su jais gali pasielgti žmonės, jie neiš- 
vengiamai neproporcingi ženklų, per kuriuos yra suvokiami, pras- 
mei. Daiktai kontekstualiai yra konkretesni už ženklus ir poten- 
cialiai visuotinesni. Jie konkretesni tiek, kiek ženklai yra reikšmių 
klasės, nesusijusios kaip sąvokos su jokiu konkrečiu referentu (arba 


*buvimo prasmę (pranc.) - vert. 

„be stimulo“). Taigi daiktai susiję su savo ženklais kaip empiriniai 
simboliai su kultūriniais tipais. Bet kartu daiktai yra visuotinesni 
už ženklus, nes turi daugiau savybių (daugiau „tikrovės“) nei ženk- 
lams svarbūs skirtumai bei vertės. Todėl kultūra yra žaidimas, žai- 
džiamas su gamta, ir jo metu sąmoningai ar nesąmoningai — čia 
perfrazuoju Marcą Blochą - seni vardai, kuriuos dar taria visų 
lūpos, įgyja labai nutolusias nuo savo pradinės reikšmės konota- 
cijas. Tai vienas iš istorinių procesų, kurį vadinsiu „funkciniu ka- 
tegorijų perkainojimu“. 

Egzistuoja ir kitas panašus procesas, priklausomas nuo to, ką 
Hilary Putnam (1975) vadina „lingvistinės veiklos pasiskirstymu“. 
Šiuo atveju vėl iškyla tam tikrų skirtumų tarp prasmės ir referen- 
cijos, tarp ženklo intencijos ir jo ekstensijos. Ženklo prasmę (Saus- 
sure'o „vertę“) lemia jo opoziciniai ryšiai su kitais sistemos ženk- 
lais. Todėl ženklas yra visas ir sistematiškas tik visuomenėje (arba 
kalbančiųjų bendruomenėje) kaip visumoje. Kiekvieną kartą, kai 
ženklą kaip nuorodą vartoja atskiras asmuo ar grupė, realizuoja- 
ma tik labai maža kolektyvinės ženklo prasmės dalis. Atmetus 
konteksto įtaką, šis prasminės veiklos pasiskirstymas yra - kal- 
bant apibendrintai - žmonių socialinės patirties ir interesų skir- 
tumų funkcija. Tai, kas man yra „(kažkoks) plazdantis paukštis“, 
tau (ornitologui) yra „ligotas paukštvanagis“ ir galbūt „vargšelis“ 
kam nors kitam (SPCA nariai; Stern, 1968). Kapitonas Cookas 
havajiečių žyniams pasirodo kaip protėvių dievybė, vadams - la- 
biau kaip dieviškas karys, o paprastiems vyrams ir moterims, aiš- 
ku, kaip kažkas kita ir ne taip didinga (skyrius 4). Remdamiesi 
skirtingais požiūriais ir turėdami skirtingą socialinę galią objek- 
tyvizuoti savo interpretacijas, žmonės padaro skirtingas išvadas, 
o bendruomenės pasiekia skirtingų susitarimų. Socialinė komu- 
nikacija yra tokia pat empiriškai rizikinga kaip ir susijusi su pa- 
sauliu referencija. 

Tokia rizika gali lemti radikalias inovacijas. Kupinuose prieš- 

taravimų susidūrimuose su asmenimis ir daiktais ženklai galiau- 
siai gali vėl atitekti pradinėms juos sukūrusioms jėgoms: simboli- 
nei žmogaus sąmonei. Pagal intelektinį principą dabar niekas nėra 
tabu - netgi pati „tabu“ sąvoka, kaip matysime iš Havajų istorijos 
(skyriai 1 ir 5). Metafora, analogija, abstrakcija, specializacija — 
visos semantinės improvizacijos rūšys yra būdingos kasdienei kul- 
tūros aktualizacijai ir gali tapti visiems bendros ar sutartinės per 
sociologinį pripažinimą tam tikroje esamoje tvarkoje. Ir pagaliau 
prasmės yra pavaldžios subjektyviai rizikai - tiek, kiek žmonės 
priklausomai nuo jų socialinių galimybių liaujasi būti savo sąvo- 
kų vergais ir tampa jų šeimininkais. „Klausimas yra tai, — tarė 
Alisa, - ar tu gali priversti žodžius reikšti tiek daug skirtingų da- 
lykų.“ „Klausimas yra tai, - tarė Hamptis Damptis, - kas čia šei- 
mininkas, tik tiek.“ 

Vis dėlto, kaip rodo ir kitas garsus dialogas apie šeimininko ir 
vergo santykius, šis viešpatavimas susijęs su tam tikra vergyste. 
Niekas, tarkime, negali nevaržomas duoti daiktams vardų pagal 
tai, „kas jie yra“, kaip darė Adomas: „Tai atrodė kaip liūtas ir 
riaumojo kaip liūtas, taigi aš pavadinau tai „liūtu“. Improvizaci- 
jos (funkciniai perkainojimai) priklauso nuo visuotinai pripažin- 
tų reikšmės (significance) galimybių - bent jau todėl, kad kitaip 
jos būtų nesuprantamos ir netinkamos komunikacijai. Vadinasi, 
empiriškumas nėra pažįstamas tiesiog kaipo toks, jis pažįstamas 
kaip kultūriškai relevantiška reikšmė, ir tolesnis senosios siste- 
mos planas kuriamas, remiantis naujomis formomis. Taip pat tu- 
rime pripažinti, kad skirtingos kultūrinės tvarkos turi būdingus 
savo istorinio vyksmo būdus. 

Skirtingos kultūros, skirtingi istoriškumai. Tai — svarbiausia 
antro skyriaus mintis; tame skyriuje aš gretinu herojines šventųjų 
karalių istorijas ir populistinio pobūdžio „naująją istoriją“, „isto- 
riją iš apačios“. Mėginu parodyti, kodėl tam tikro tipo visuome- 
nėse istorijos apie karalius bei mūšius neatsitiktinai yra istoriogra- 

fiškai privilegijuotos. Priežastis šiuo atveju — tai struktūra, kuri 
apibendrina karaliaus veiklą kaip visuomenės formą ir likimą. Ta- 
me pat skyriuje Polinezijos tautų mito-praktika priešpriešinama 
mūsų pačių istorinės sąmonės proziškam utilitariškumui. Vėlgi 
pirmas skyrius apie istorinį meilės veiksmingumą Havajuose yra 
dar vienas reliatyvumo aprašymo pavyzdys su tam tikra potekste 
apie „performatyviąją“ ir „preskriptyviąją“ struktūras, kurios tur- 
būt nusipelno tolesnių komentarų. 

Tai ideali tipinė skirtis, susijusi su struktūrų realizavimo bū- 
dais kultūros tvarkoje ir istorijos tėkmėje. Kai kuriais aspektais 
skirtumas tarp „performatyviosios“ ir „preskriptyviosios“ struk- 
tūrų atitinka Lėvi-Strausso mechaninio ir statistinio modelių opo- 
ziciją (Lėvi-Strauss, 1963). Šios problemos šerdis yra santykiai 
tarp socialinių formų ir atitinkamų veiksmų. Aš svarstau galimy- 
bę, į kurią, atrodo, nedažnai kreipiamas dėmesys, kad tokie san- 
tykiai gali būti ir atvirkštiniai: įprastos veiksmų rūšys gali nulemti 
socialinių formų radimąsi, ir vice versa. Paprastai socialiniuose 
moksluose mes teikiame pirmenybę institucinėms formoms, o ne 
su jomis susijusiai praktikai, kreipiame samprotavimus tik tokia 
linkme ir manome, kad šių aptariamų šalių ypatybės kyla iš egzis- 
tuojančių santykių. Draugystė suponuoja materialinę pagalbą: san- 
tykiai normaliai (17 normatyviai) sąlygoja atitinkamą bendravimo 
būdą. Tačiau jei draugai dovanoja dovanas, dovanos duoda drau- 
gų; o gal, kaip sako eskimai, „dovanos daro vergus, kaip botago 
smūgiai daro šunis“. Kultūrinė forma (arba socialinė mortfologi- 
ja) gali būti kuriama ir visai priešingu būdu: veiksmas sukuria 
atitinkamą santykį performatyviai, visai kaip tam tikruose gerai 
žinomuose kalbos aktuose: „Dabar aš jus skelbiu vyru ir žmona“. 

Būtent tokiu būdu Havajuose kas nors gali tapti „čiabuviu“, 
tai yra — teisingai elgdamasis. Išgyvenę bendruomenėje tam tikrą 
laiką, net svetimšaliai tampa „krašto vaikais“ (kama 'dina). Šis ter- 
minas nėra besąlygiškai taikomas tik tame krašte gimusiems žmo- 

nėms. Toks pavyzdys man leidžia teigti, kad pati buvimo ir prak- 
tikos sukeičiamumo galimybė priklauso nuo reikšmės bendrumų, 
taigi abiejų krypčių determinacija yra struktūriškai motyvuota. 
Tam tikros rūšies aktas gali reikšti tam tikros rūšies statusą, jeigu 
jie abu turi tą pačią galutinę prasmę. Gyventi ir maitintis tam 
tikroje žemėje havajiečiams reiškia būti iš tos pačios substancijos 
kaip ta žemė, taip pat ir vaikas yra iš tos pačios substancijos kaip 
jo tėvai (Havajuose vaikas — tai tas, kas iš tėvų gimė ir yra jų 
maitinamas). Taigi svetimšalis patiria metamorfozę tapdamas že- 
mės vaiku pagal tą pačią teisę kaip ir jos „pagimdyti“ (galėtume 
ir taip pasakyti) vaikai. Tad galime daryti išvadą, kad visuome- 
nės, tokios kaip havajiečių arba eskimų, ar mūsų pačių, kur dau- 
gybė santykių užmezgama pasirinkimo, noro, geismo, domėji- 
mosi ar tokių atsitiktinių dalykų kaip meilė dėka, visai nėra 
bestruktūrės; nėra jos net ir „negriežtai struktūrizuotos“. Nesvar- 
bu, ar institucinė tvarka sukuriama „statistiškai“ per tam tikrą 
veiksmą, ar veiksmas yra „mechaniškai“ suponuotas formos, re- 
zultatas vis tiek yra sisteminis. 

Nepaisant to, performatyvioji ir preskriptyvioji struktūros tu- 
rės skirtingus istoriškumus. Galėtume pasakyti, kad jos yra skir- 
tingai „atviros“ istorijai. Performatyvioji tvarka linkusi prisitai- 
kyti prie galimų aplinkybių, o preskriptyvioji — pritaikyti aplin- 
kybes prie savęs ir taip paneigti jų sąlyginį ar neišvengiamą pobūdį. 
Turiu omenyje idealią priešpriešą tarp Havajų, kur dėl giminys- 
tės, rango, nuosavybės teisės ir priklausymo tam tikrai vietovei 
galima derėtis, tvarkos ir standartinės Radcliffe'o-Browno gimini- 
nių grupių, iš anksto nustatytų statusų ir privalomų santuokinių 
taisyklių socialinės struktūros (tarkime, Australijos aborigenų). 
Kalbant apie Havajus, aplinkybių lemiami įvykiai dažnai išskiria- 
mi ir vertinami dėl savo skirtumų, nukrypimų nuo egzistuojančių 
susitarimų, nes tada žmonės gali pasinaudoti jais ir pertvarkyti 
savo socialines sąlygas. Kai visuomenė grindžiama tokiu organi- 

zaciniu principu, ji suvokia save kaip institucinę istorinių įvykių 
formą. Tačiau preskriptyviojoje tvarkoje niekas nėra nauja ar bent 
jau įvykiai vertinami pagal jų atitikimą taip sudarytai sistemai. To- 
dėl tai, kas vyksta, yra egzistuojančios tvarkos projekcija — net ir 
tada, kai tie įvykiai neturi precedento; nesvarbu, ar mėginimas tai 
palankiai interpretuoti pavyksta, ar ne. Viskas čia yra vykdymas ir 
pasikartojimas kaip klasikiniu pensėe sauvage“ atveju. Palyginki- 
me: Havajų tvarka yra aktyvesnė istoriniu atžvilgiu dvejopai. Rea- 
guodama į kintančias savo egzistavimo sąlygas - tokias kaip pro- 
dukcija, gyventojų skaičius ar galia - kultūros tvarka atsikuria kai- 
toje ir kaip kaita. Jos stabilumas yra nepastovi besikeičiančių asmenų 
bei grupių likimų istorija. Bet tada dėl tokio atsikūrimo ji yra la- 
biau linkusi keistis. Taip yra todėl, kad, kalbant pačiais bendriau- 
siais žodžiais, simbolinė sistema - labai empiriška. Ji visų pripažin- 
tas kategorijas nuolatos stumia į šio pasaulio keliamą pavojų, neiš- 
vengiamą ženklų ir daiktų disproporciją; nors tuo pat metu ji leidžia 
istorijos subjektams, ypač herojinei aristokratijai, kūrybiškai ir prag- 
matiškai interpretuoti esamas vertybes. Vėlgi, kalbant Lėvi-Straus- 
so žodžiais, istorinė temperatūra yra santykinai „aukšta“. 

Kaip minėjau, performatyvioji ir preskriptyvioji struktūros yra 
idealūs tipai. Juos abu galima rasti toje pačioje visuomenėje, įvai- 
riose globalinės tvarkos vietose. Šitai taip pat rodo, kad tam tik- 
rai visuomenei priklausys tam tikros strateginės istorinio vyksmo 
vietos, neišvengiamai - karšti taškai, o kitos vietos bus santykinai 
uždaros. Šiame darbe šios idėjos toliau neplėtosiu. Bet, matyt, 
pasakyta jau pakankamai, kad „skirtingų kultūrų - skirtingų isto- 
riškumų“ klausimas būtų iškeltas. 

Taip pat teigiu, kad patys įvykiai turi skiriamuosius kultūri- 
nius požymius. Kapitonas Cookas tapo havajiečių kategorijų žais- 
mo, tikriau, jų kategorijų sąveikos su jo paties kategorijomis auka — 


*laukinio mąstymo (pranc.) - vert. 

dėl to jam neišvengiamai iškilo grėsmingas „referencijos pavo- 
jus“. Apie tai rašoma ketvirtame skyriuje „Kapitonas Jamesas Co- 
okas, arba mirštantis dievas“, kur garsusis keliautojas žūva, pa- 
žeidęs havajiečių jam suteikto ritualinio statuso reikalavimus. Iš 
pradžių parašytas kaip Frazerio paskaita (1982), šis skyrius daug 
kalba apie havajiečių dieviškojo karaliaus teoriją — ši institucija 
drauge su britų imperializmo praktika ir lėmė šį „fatališką susi- 
dūrimą“. Galima net su tam tikru pasitikėjimu pasiūlyti senosios 
mįslės „Kas tai padarė?“ struktūralistinį sprendimą: Cooko žudi- 
ką įmanoma Holmeso maniera atsekti iš elementarių kategorijų. 
Būtent šiais keliais aspektais skyriuje nagrinėjama prieštaringa san- 
tykio tarp struktūros ir įvykio problema. 

Aš atsižvelgiu į tai, kaip įprastai, turint omeny šį santykį, su- 
prantamas atsitiktinis įvykis ir tvarka: įvykių atsitiktinumas, struk- 
tūrų pasikartojimas. Nei viena, nei kita savaime nėra pakankama. 
Nepakanka žinoti, kad Cookas buvo tam tikrų kultūrinių katego- 
rijų „instanciacija“, lygiai kaip nepakanka žinoti, kad jis buvo už- 
sikrėtęs vidurių parazitais - tokia yra istorinė diagnozė, neseniai 
pasiūlyta vieno garsaus anglų gydytojo. Tačiau aš pamėginsiu per- 
žengti miglotą žodžių ir kirmėlių dialektikos idėją ir tai padary- 
siu, pasitelkęs dvejopą teorinį manevrą. Pirma, laikysiuosi nuo- 
monės, kad įvykis nėra vien fenomenologinis vyksmas, net jei 
kaip fenomenas jis turi savo priežastis bei varomąsias jėgas, ne- 
priklausomas nuo jokios išankstinės simbolinės schemos. Įvykis 
tampa toks, kokia pateikiama jo interpretacija. Tik tada, kai jis 
pritaikomas kultūrinėje schemoje, ir per ją, įvykis įgyja istorinę 
reikšmę. Nėra jokio viską paaiškinančio tapatumo tarp to, kad 
sulūžo laivo „Resolution“ priekinis stiebas, kas privertė Cooką 
grįžti atgal į Havajus, ir nepalankaus salos gyventojų požiūrio į 
visa tai — šitai sutapatinama tik havajiečių kultūroje. Įvykis yra 
santykis tarp vyksmo ir struktūros (ar struktūrų): fenomeno sa- 
vyje, kaip prasmingos vertės, apibendrinimas, iš kurio randasi to 

fenomeno specitinis istorinis veiksmingumas. (Prie šio klausimo 
grįšiu, apibendrindamas išsakytas mintis paskutiniame skyriuje.) 
Antrasis manevras turbūt originalesnis - tarp struktūros ir įvykio 
aš įterpiu trečią terminą: situacinę šių dviejų elementų sintezę 
„konjunktūros struktūroje“. 

„Konjunktūros struktūra“ aš vadinu praktinę kultūrinių kate- 
gorijų realizaciją specifiniame istoriniame kontekste, ši struktūra 
išreiškiama suinteresuotoje istorinių veikėjų veikloje, įskaitant jų 
sąveikos mikrosociologiją. (Taigi mano konjunktūros struktūros 
samprata svarbiais aspektais skiriasi nuo Braudelio sampratos, nors 
manoji ir primena Raymondo Firtho skirtį tarp de facto „sociali- 
nės organizacijos“ ir de jure pamatinės „socialinės struktūros“ [žr. 
pastabą 11 skyriuje 4 ir Firth, 1959]. ) Laikantis tokio požiūrio, 
taip pat išvengiama pavojaus, neatsiejamo nuo mūsų naivios sim- 
bolinių veiksmų fenomenologijos (plg. anksčiau), kad į simbolinį 
procesą bus žiūrima vien kaip į įdomesnę senosios opozicijos tarp 
individo ir visuomenės versiją. Minėtame pavyzdyje britų ir ha- 
vajiečių kontaktų konjunktūrinė struktūra pasirodo esanti sudė- 
tingesnė, nei leidžia ankstesnės interpretacijos (pvz., Sahlins, 
1981), ir, atrodo, jos dėka Cooko likimas tampa suprantamesnis. 
Tačiau ir be tokių neįprastų atvejų, šitokia praxis* kaip situacinės 
reikšmės sociologijos samprata gali būti taikoma bendrai kultū- 
ros kaitos analizei. Kaip socialinės aktualių reikšmių sklaidos - ir 
funkcinio perkainojimo - aprašymas, toji samprata nebūtinai turi 
būti siejama vien su tarpkultūrinio kontakto aplinkybėmis. Kon- 
junktūros struktūra kaip sąvoka turi strateginę vertę, apibrėžiant 
simbolinę riziką (pvz., referencijos) ir selektyvines konkretizaci- 
jas (tarkime, daromas tuo metu veikiančių jėgų). 

Polineziečių dieviškojo karaliaus, arba — tai yra tas pats - gy- 
venimo, tiek kosminio, tiek socialinio, teorija išsamiau aptarta 


"veikimas, veikla (gr.) - vert. 

straipsnyje „Svetimšalis karalius“ (skyrius 3). Čia aš išskiriu hava- 
jiečių ir kitas, ypač fidžiečių, sistemas, lygindamas jas su indoeu- 
ropiečių suverenumo koncepcijomis ir pasitelkęs žymiuosius 
Dumėzilio, Frazerio ir Hocarto veikalus. Šis lyginimas neišven- 
giamai yra tipologinis (o ne genetinis) ir, aišku, gana drąsus. Ne- 
būčiau drįsęs šito daryti, jei pats Dumėzilis nebūtų aiškiai to pa- 
siūlęs, remdamasis, kaip matyti, savąja Hocarto interpretacija. Kita 
vertus, karteziškasis ekskursas - be abejo, noriu pasakyti Hocart- 
eziškasis - pabrėžiantis ritualinę valstybinę santvarką kaip „gyvy- 
bę teikiančią“ sistemą, yra įdomus savo požiūriu į laikiną struktū- 
ros pobūdį (diachronija). 

Hocartas savo dvasia buvo struktūralistas, tad jo struktūros 
samprata (pagal mano interpretaciją) skiriasi nuo Saussure?o samp- 
ratos. Ypač pirmoji nutolsta nuo Saussure'o principo, teigiančio, 
kad sistema yra grynai sinchroninė būsena, tai yra vienas kitam 
oponuojančių ir tokiu būdu vienas kitą apibrėžiančių ženklų aibė 
vienalaikiškumo plokštumoje. Juk ir pačioje abstrakčiausioje repre- 
zentacijoje, tai yra kosmologijoje, kategorijos nėra statiškos; jos 
atsiskleidžia laike kaip globalinė gyvybę teikianti arba kultūrinės 
ir natūraliosios reprodukcijos schema. Struktūra turi vidinę dia- 
chroniją, pasireiškiančią kintančiuose santykiuose tarp bendrųjų 
kategorijų arba, kaip aš sakau, „kultūriniame elementariųjų for- 
mų gyvenime“. Šiame generatyviniame atsiskleidime, būdingame 
ir polineziečių, ir indoeuropiečių schemoms, pamatinės sąvokos 
pereina nuoseklius kombinacijos ir rekombinacijos etapus, o ta- 
me procese randasi nauji ir sintetiniai terminai. Taigi karaliaus 
valdžios ir kultūrinės tvarkos formavimosi metu dinastiniai hero- 
jai, iš pradžių vyrai ir svetimšaliai užkariautojai, čiabuvių neutra- 
lizuojami ir „feminizuojami“. Šiame procese tauta, iš pradžių bu- 
vusi moteriškasis reprodukuojantis pradas cum* žemės galiomis, 

pati transformuojama į periferinę ir gynybinę vyrišką jėgą. To- 
kių transformacijų metu tarpininko vaidmenį atlieka čiabuvių 
princesės atsidavimas atvykėliui princui — tai kartu ir vaisingu- 
mą skatinanti svetimšalio santuoka su žeme; šitai ir lemia sve- 
timšalio dinastinių paveldėtojų neutralizaciją - jie laikomi čia- 
buvių palikuonimis pagal moteriškąją liniją. Ir taip toliau: toles- 
nė kategorijų plėtotė aptarta ketvirtame skyriuje. Aš manyčiau, 
kad mes turėtume vidinę diachroniją įtraukti į mūsų „struktū- 
ros“ sąvoką ir taip išvengti tam tikrų loginių Saussure'o požiū- 
rio problemų, bent jau tiek, kiek šis požiūris paprastai taikomas 
antropologijos studijoms. 

Griežta Saussure'o sinchronija įpainioja mus į garsųjį kultūri- 
nių kategorijų „logikos nestabilumą“. Fidžiečių karalius vienu metu 
pasirodo besąs ir vyras, ir moteris; jo ritualinė ir politinė prigim- 
tis yra dvejopa - arba vienokia, arba kitokia priklausomai nuo 
konteksto. Žvelgiant į tai kaip į sinchroninį ir empirinį aprašy- 
mą, mažai ką galima pasiekti: viskas atrodo kaip sistemos „per- 
manentinis dvilypumas“ arba „prigimtinis prieštaravimas“. Ta- 
čiau diachroninės struktūros atžvilgiu tai - derivacinis padarinys, 
ir principinis, ir loginis. Egzistuoja universalesnė struktūros samp- 
rata, būtinai — laikinė; ja remiantis šis prieštaravimas pagaliau 
išsprendžiamas ir tampa suprantamas. Vis dėlto prie tokios išva- 
dos mes būtume galėję prieiti ir logikos keliu: jei esama nuolat 
besikartojančio dvilypumo, turi būti ir nuoseklus, neprieštarin- 
gas būdas šitai konstatuoti. Pati struktūra nėra prieštaringa, nors 
ji periodiškai lemia štai tokius empirinius padarinius. 

Taip pat galime susidoroti ir su kita panašia problema, kuri 
kyla iš dabartinės „struktūros“ kaip išplėstinio binarinių opozici- 
jų - ar Saussure'o proporcijų — sąrašo sampratos. Turiu omenyje 
tas lenteles, kuriose parašyta: vyriškumo santykis su moterišku- 
mu - toks pat kaip karaliaus su tauta, kultūros su prigimtimi, 
gyvenimo su mirtimi ir taip toliau, tai jin ir jang struktūralizmas, 

tik be Permainų knygos. Šios proporcijos taip pat yra logiškai nes- 
tabilios ir prieštaringos. Remiantis kitu požiūriu, karalius yra la- 
biau moteris nei vyras, labiau prigimtis (Žiaurus svetimšalis) nei 
kultūra. Tiek ir tėra alternatyvų. Galime pamėginti sudaryti struk- 
tūrą iš neapibrėžtos konteksto permutacijų aibės (arba kaip to- 
kią): tam tikruose apibrėžiamuose kontekstuose karalius yra vy- 
riškas, kituose - moteriškas; toks sprendimas yra ne tik neelegan- 
tiškas, bet, matyt, ir beviltiškas. Arba, prieštaraudami šioms 
aporiškoms pastangoms, galime suvokti struktūrą tokią, kokia ji 
yra abstrakčiose kosminėse schemose. 

Pastarasis sprendimas yra bent jau labiau pagrįstas logiškai, 
nes, juo remiantis, galima kalbėti apie prieštaravimų kilmę, lai- 
kant juos daliniais ar situaciniais globalinės tvarkos vertinimais, 
priklausomais nuo vieno ar kito požiūrio (etnografo arba pačios 
tautos). Tampa aišku, kad bet kuri esama proporcija (A:B:C:D) 
yra dalinis ir suinteresuotas struktūros konstatavimas. Šis konsta- 
tavimas suponuoja apibrėžtą stebėtoją arba subjektą, susijusį su 
kultūrine visuma aiškiai apibrėžtu santykiu. Tačiau tarp struktū- 
ros ir šios visumos egzistuoja glaudūs ryšiai: ji pati yra santykių 
tarp kategorijų sistema be tam tikro subjekto (išskyrus nebent 
garsųjį transcendentinį subjektą). Pati ši koncepcija turi istorinę 
reikšmę. Nes jei įsivaizduosime save dieviškojo transcendentinio 
subjekto intelekto vietoje, tai yra už sistemos ribų, lyg komenta- 
torių, galėsime matyti istoriją, realizuojamą per suinteresuotą at- 
ranką: socialiniai veiksniai renkasi vieną iš gausybės loginių gali- 
mybių (įskaitant viena kitai prieštaraujančias galimybes), kurios 
egzistuoja bet kurioje kultūrinėje tvarkoje. Grįžkime, tarkime, prie 
pasakojimo apie Cooką (skyrius 4). Havajiečių žyniams Cookas 
visada buvo senasis dievas Lono, net ir tuomet, kai netikėtai su- 
grįžo; nors dievas, kuris pasirodo ne sezono metu, tampa pavo- 
jingas karaliaus konkurentas. Dvi havajiečių grupės, remdamosi 
kiekviena savo požiūriu, tame pačiame įvykyje įžvelgė skirtingus 

(proporcinius) santykius — iš čia ir jų pačių konfliktas konjunktū- 
ros struktūroje, lėmęs Cooko mirtį. 

Tokios yra pagrindinės toliau pateikiamų straipsnių idėjos. 
Paskutiniame skyriuje „Struktūra ir istorija“ aš grįšiu prie šių bend- 
rų samprotavimų, siekdamas kritiškai apmąstyti kai kurias mūsų 
pačių akademines kategorijas. Turiu omenyje radikalias binarines 
opozicijas, kuriomis paprastai mąstoma apie kultūrą ir istoriją: 
praeitis ir dabartis, statika ir dinamika, sistema ir įvykis, infrastruk- 
tūra bei superstruktūra ir taip toliau ta pačia intelektinė bei di- 
chotomine vaga. Peršasi išvada, kad šios opozicijos ne tik yra klai- 
dinančios fenomenaliu požiūriu, bet ir silpnina mūsų pozicijas 
analitiniu atžvilgiu. Silpnina jau vien todėl, kad kitos civilizacijos 
geriau suvokė jų sintezę, taigi skirtingai sintezuoja istorinę prak- 
tiką. Mes privalome teoriškai pripažinti tokius dalykus kaip praei- 
tis dabartyje, superstruktūra infrastruktūroje, statika dinamikoje, 
kitimas stabilume ir surasti jiems koncepcinę nišą. 

Antropologija turi kuo pagelbėti istorijos disciplinai. Ir prie- 
šingai, savaime suprantama. Tačiau aš nekalbu apie paprastą glau- 
desnį bendradarbiavimą tarp šių dviejų disciplinų. Kaip kartą esu 
pasakęs: „Mūsų problema dabar - sugriauti istorijos konceptą, 
pasitelkus antropologinę kultūros patirtį“. Rezultatas vėlgi nebus 
vienpusis: istorijos patirtis tikrai paneigs antropologinį kultūros 
konceptą, įskaitant struktūrą. 


Priežastis, dėl kurios šis įvadas toks ilgas, yra ta, kad skirtingi 
skyriai buvo parašyti skirtingomis progomis. Taigi nebuvau tikras, 
jog jie bus pakankamai susiję vienas su kitu, kad galėtų būti sudėti 
į vieną knygą. Daugiausia dėl šių rišlumo sumetimų aš šiek tiek 
pertvarkiau jau paskelbtus fragmentus. Tikiuosi, kad man pavyko 
atsikratyti daugiažodžiavimo. (Be to, pridėjau keletą paaiškinimų 
bei pataisymų.) Vis dėlto gal galėčiau kaip dar tvirtesnę vientisumo 
garantiją pasiūlyti šią knygą laikyti labiau cilindrine nei linijine pro- 

jekcija? Tai yra, perskaitęs ją, skaitytojas gali su nauda grįžti prie 
šio įžanginio skyriaus, kuris atlieka ir išvadų funkciją. 

Jei visgi čia esama akivaizdaus rišlumo, kuo norėčiau tikėti, taip 
yra todėl, kad šie skyriai buvo parašyti per santykinai trumpą 
laiką - mane buvo apėmęs didelis entuziazmas, kai atradau, kad 
mano tyrinėtos Ramiojo vandenyno tautos iš tiesų turi istoriją. Iki 
tol, laikydamasis belaikio bendros vidutinės „etnografinės dabar- 
ties“ požiūrio, kuris kelia tam tikrą profesinį ir teorinį pavojų, aš 
ilgą laiką funkcionaliai ignoravau šią istoriją. Dabar man smagu 
skaityti paties Evanso-Pritchardo, kuris buvo, be abejo, didis ir ko- 
ne vienintelis istorinio požiūrio šalininkas, pasakytus žodžius, kad 
socialinės antropologijos specialistai „tyrinėdami tokias tautas kaip 
Australijos aborigenai arba Pietų jūrų salų gyventojai, kurios neturi 
rašytinės istorijos... galėjo ramia sąžinė ignoruoti istoriją“ (1954: 
59). Tai buvo ne rami sąžinė, o klaida ir, turint omeny archyvinę 
medžiagą, ne taip jau lengvai atleistina. Dabar nustojau tikėjęs ir 
tuo, jog istorikams suteikta teisė ignoruoti šių egzotiškų tautų isto- 
rijas vien todėl, kad jos tolimos kultūriniu požiūriu ir rašytinė me- 
džiaga apie jas nėra labai sena. Abiem šiais atvejais Pietų jūrų salų 
gyventojai ir kitos tolimos civilizacijos nusipelno ypatingo dėme- 
sio: rašytinių šaltinių naujumas gali garantuoti tokią archyvinės me- 
džiagos gausą, kuriai ne visada prilygsta, pavyzdžiui, viduramžių 
Europos istorijos šaltiniai; be to, patys tekstai yra nuostabiai įdo- 
mūs būtent todėl, kad jie - kultūriškai tolimi. 


Šios esė tuo pat metu (maždaug) bus išleistos Prancūzijoje „Gal- 
limard“ ir „Seuil“ leidyklose UĖcole des Hautes Ėtudes en Scien- 
ces Sociales užsakymu. Kita vertus, dvi iš penkių anksčiau nebuvo 
skelbtos. Visos jos pirmiausia buvo parašytos kaip kviestinės pa- 
skaitos. Jų aplinkybės buvo tokios: 

1 skyrius, „Cooko kelionės priedas, arba Le calcul sauvage“; 
Marco Blocho paskaita, remiant UĖcole des Hautes Ėtudes en 

Sciences Sociales, Paryžius, 1981 m. birželio mėn. (anksčiau ne- 
publikuota). 

2 skyrius, „Kiti laikai, kiti papročiai: istorijos antropologija“; 
garbės paskaita Amerikos antropologų asociacijoje, Vašingtonas, 
Kolumbijos apygarda, 1982 m. gruodžio mėn. (anksčiau publi- 
kuota leidinyje „American Anthropologist“ 85: 517-544, 1983 
[neskirta toliau dauginti]. 

3 skyrius, „Svetimšalis karalius, arba Dumėzilis tarp fidžie- 
čių“; prezidento kalba, Antropologijos skyrius, Australijos-Nau- 
josios Zelandijos mokslo plėtros asociacija, Adelaidė, 1980 m. 
gegužės mėn. (anksčiau publikuota leidinyje „Journal of Pacific 
History“ 16: 107-32, 1981). 

4 skyrius, „Kapitonas Jamesas Cookas, arba Mirštantis die- 
vas“; paskaita sero Jameso G. Frazerio garbei, Liverpulio univer- 
sitetas, 1982 m. gegužės mėn. (anksčiau nepublikuota). 

S skyrius, „Struktūra ir istorija“; Edwardo Westermarcko pas- 
kaita, Suomijos mokslų akademija, Helsinkis, 1983 m. gegužės 
mėn. (anksčiau publikuota leidinyje „Suomen Antropologi“ 
3:118-127, 1983). 


Naudodamasis proga nuoširdžiai dėkoju žmonėms, kurie ypač 
padėjo, rengiant šias paskaitas. Tai - M. Francois Furet, UĖcole des 
Hautes Etudes en Sciences Sociales prezidentas, ponas Williamas 
Sturtevantas, buvęs Amerikos antropologų asociacijos prezidentas, 
ponai Bruce'as Kaepfereris ir Chrisas Healey iš Adelaidės universi- 
teto, ponai J. D. Y. Peelas ir Neelas Bowdenas iš Liverpulio univer- 
siteto, ponas Jukka Siikala iš Suomijos sociologijos instituto. 

Yra ir kitų žmonių, kurių indėlis, rašant šias paskaitas, gyvy- 
biškai svarbus. Esu ypač dėkingas Tinai Jolas, Dorothy Barrėre ir 
Gregui Deningui už jų intelektinį rūpestį bei pagalbą. 


1. Cooko kelionės priedas, 
arba Le calcul sauvage“ 


I. VENERA PASTEBĖTA: ISTORIJA 


1778 m. gruodžio 7 d. laivai „Resolution“ ir „Discovery“ kovojo 
su priešiniu vėju prie šiaurinio Hawai'i salos' kranto. Tą dieną 
kapitonas Cookas pagaliau nustojo prieštaravęs ir suteikė Havajų 
moterims teisę būti mylimoms, kurios šios reikalavo nuo tada, 
kai britai pirmą kartą išmetė inkarą prie Kaua'i sausio mėnesį ir 
paskelbė apie šių salų egzistavimą Vakarų pasauliui. Kaua'i saloje 
Cookas išleido įstatymus, draudžiančius bet kokius santykius su 
vietinėmis moterimis, bijodamas paskleisti „Veneros negalavimą“. 
Tačiau tie patys jo žurnalo puslapiai, kuriuose užfiksuoti šie įsa- 
kymai, atskleidžia ir Cooko suvokimą, kokie jie beprasmiški (Beag- 
Iehole, 1967: 265-266).2 

Panašios priemonės jau buvo nuvylusios Tonga saloje, o Ha- 
vajų moterų elgesys buvo netgi dar skandalingesnis. Dėl jų eroti- 
niuose gestuose slypinčio kvietimo buvo „neįmanoma apsirikti“, 
rašė kelionės kronikininkai, o kai būdavo atsisakoma, jos „mus 


*laukinis išskaičiavimas (pranc.) - vert. 

!Atskirų Havajų salų pavadinimų rašyboje vartoju šiuo metu įprastą glotalinių prie- 
balsių žymėjimą (>), o kai miniu archipelagą kaip visumą, išlaikau suanglintas formas 
Hawaii/Hawaiian (Havajai/Havajų). Tokia praktika leidžia aiškiai atskirti Havajų salų 
grupę nuo pačios Hawai'i salos. 

*Cookas abejojo, ir ne be pagrindo, savo gydytojų sugebėjimu nustatyti, kada žmo- 
gus jau pakankamai išgydytas, kad nebeplatintų „Veneros ligos“, taip pat ir savo jūrei- 
vių, sergančių šia liga, ryžtu atsispirti Polinezijos moterų vilionėms. 

kuo nuoširdžiausiai įžeidinėdavo“ (King Journal: 1778 m. sausio 
20 d.; plg. Riou Log: 1779 m. lapkričio 28 d.). Davidas Samwel- 
las, gydytojo kajutės draugas, velsietis ir šioks toks poetas, pažy- 
mėjo: „Jaunosios moterys... apskritai yra didžiai gražios“. Jos „nau- 
dojo visus savo kerus, — rašė jis, - kad įviliotų mūsų vyrus į savo 
būstus, ir pastebėjusios, jog [jūreiviai] neketina pasiduoti jų žave- 
siui, mėgindavo juos priversti ir būdavo tokios atkaklios, kad ne- 
būtų priėmusios jokio atsisakymo“? (in Beaglehole, 1967: 1083). 

- Akivaizdų įrodymą to, apie ką žinios tuo metu jau buvo pa- 
sklidusios, britai netrukus išvydo, kai grįžo į salyną iš Amerikos 
šiaurės vakarų. Maui saloje, kurią nuo Kaua'i įvykių skyrė dešimt 
mėnesių, kelios salos ir daugiau kaip du šimtai jūros mylių, ne- 
mažai vyrų kreipėsi į laivų gydytojus dėl didelės negalios: „Jiems 
buvo gonorėja (a Clap), jų peniai buvo didžiai ištinę ir apimti 
uždegimo“ (King in Beaglehole, 1967: 498).* Apstulbinti min- 


>Samwellas toliau rašo, kad „buvo žinoma, jog kai kurie iš apsilankiusiųjų krante 
turėjo ryšių su moterimis“ (Beaglehole, 1967: 1083). Be to, maždaug dvidešimties vyrų 
būrys, vadovaujamas leitenanto Gore'o, praleido dvi naktis ir vieną dieną Nri'hau salo- 
je, netoli Kaua'i, ir tuo metu, beveik be abejonės, būta santykių tarp britų ir Havajų 
moterų. Ponas Thomas Edgaras, „Discovery“ vadas, pateikia girdėtus pasakojimus apie 
tai, kaip Kaua': saloje jūreiviams pavyko parsivesti moterų į laivą, nepaisant karininkų 
priežiūros: jie perrengė Havajų moteris vyrais ir vadino jas savo „tio“ (Log: 1778 m. 
sausio 24 d.). Jei tai tiesa, tuomet vyrams pavyko sėkmingai pasinaudoti kaleidoskopiš- 
ku kultūrinių įspūdžių žaismu: anglų jūrininkai galėjo apgauti savo karininkus, varto- 
dami taitietišką „vaikino draugo“ sąvoką (t/o), nežinomą jų havajietiškoms mylimo- 
sioms. Liudijimų apie havajiečių moterų atkaklumą pirmosios Cooko kelionės į Kaua'i/ 
Ni'ihau metu (1778 m. sausio 19 d.-vasario 2 d.), be kitų šaltinių, rasime: Burney 
(Journal: 1778 vasario 2d.), Samwell (in Beaglehole, 1967: 597) ir Cook, King (1784, 
2: 130-131). Havajiečių padavimai apie šią kelionę vieningai teigia, kad moterų pasiū- 
lymai britų buvo priimti (Remy, 1861-21; Fornander, 1969, 2: 162-163; S. Kamakau, 
1961: 94 f). Apie padavimą, kad Cookas miegojo su aukštą padėtį užimančia Kaua'i 
moterimi, žr. toliau, išnašą 5. 

* „Discovery“ gydytojai patikrinę dvylika vyrų, plaukiančių havajiečių kanojoje, su- 
tiktoje už Maui salos, aštuoniems nustatė „Veneros ligą“ (Burnley Journal: 1778 m. 
lapkričio 26 d.). Po kelių dienų p. Kingas praneša, kad trys iš dešimties ar dvylikos 
havajiečių „Resolution“ laive sirgo panašia liga (Beaglehole, 1967: 300). Oksfordo 

ties, kad liga galėjo taip greitai paplisti, daugelis Cooko vyrų atsi- 
sakė tikėti, kad jie patys ir yra to autoriai. Vis dėlto, kaip vėliau 
pažymėjo gydytojas Ellis, „jokia tauta pasaulyje... nėra taip atsi- 
dėjusi savo geidulius tenkinti kaip ši“ (1782, 2: 153). Kad ir kaip 
būtų, kapitonas Cookas dabar atsisakė pretenzijų į discipliną, ku- 
riai paklusti negalėjo priversti nieko, išskyrus save patį.? 

Tuo metu, kai „Resolution“ pasiekė pietinį Havajų krantą, jis 
skundėsi, kad sunku vadovauti laivui, kai aplinkui šitiek moterų. 
Samwellas nesiskundė: vien rankos mostas, kaip jis rašė, galėjo 
atvilioti į denį „dailią mergelę“, „tarytum naują Venerą, ką tik 
išnirusią iš bangų“; o kai britai pagaliau išmetė inkarą Kealake- 
kua įlankoje, „vargu ar tarp mūsų dar būta tokio, kuris nebūtų 
galėjęs varžytis su pačiu Didžiuoju Turku“ (Beaglehole, 1967: 
1154, 1159). 


anglų kalbos žodyne žodis „clap“ konkrečiai apibrėžiamas kaip gonorėja ir cituojamas 
1803 m. vartosenos pavyzdys „a clap“ - visai kaip p. Kingo aprašytu atveju; taigi panašu, 
kad klaidingos diagnozės galimybė, įtariant sifilį ar spirochetos sukeliamą odos ligą 
(angl. „yaws“), čia neįmanoma. 

Nėra jokių empirinių duomenų, patvirtinančių vėlesnį havajiečių padavimą, kad 
Cookas miegojo su šventa Kaua'i moterimi Lelemahoalani, aukšto rango salos vadės 
dukterimi (Remy, 1861: 19-21; S. Kamakau, 1961: 94-96; Fornander, 1969, 2: 168- 
169). Kita vertus, yra pakankamai kultūrinių duomenų, leidžiančių pagrįsti tokį ne- 
argumentuotą teiginį, nes Cookas buvo laikomas metiniu vaisingumo dievu Lono, 
kuris, kaip ir keletas analogiškai identifikuotų legendinių vadų, sugrįžta ieškoti savo 
prarastos žmonos (=apvaisinti žemę, plg. skyrių 4). Pats Havajų padavimas siūlo tokį 
paaiškinimą. Orumas, kurį Cookas demonstravo kaip britų laivyno kapitonas, visai 
atitiko havajiečių supratimą apie jo statusą, išskyrus tai, kad tokia jo padėtis paskati- 
no jį kitaip reaguoti į aukšto rango moters pasiūlymą. Kaip teigia Zimmermannas, 
Cookas nebuvo didelis religinių apeigų mėgėjas, retai jas rengdavo savo laivuose ir 
nebūtų juose pakentęs jokio dvasininko (Zimmermann, 1930: 99-100). Taip pat jis 
nebuvo linkęs pasiduoti kūno pagundoms, nors ir buvo pasirengęs žiūrėti pro pirštus 
į žemesnių rangų silpnybes ir šitaip leisti jiems parodyti savo moralinį silpnumą (Beag- 
lehole, 1974: 390-391). Akivaizdu, kad Jo Didenybės laivyno laive galėjo būti tik 
vienas Autoritetas. Taigi, jei havajiečiai išties pasiūlė savo šventą moterį kapitonui 
Cookui todėl, kad šis buvo dievas, galime būti tikri, kad jis jos atsisakė - maždaug dėl 
tokios pat priežasties. 

Tam skirtas havajietiškas žodis skamba /e'a“. 

Tai ne tas pat, kas garsioji a/oba. Aloba gali reikšti „mylimąjį“, 
bet jos reikšmė gali apimti ir pitiė* Rousseau prasme, tai yra užuo- 
jautą, kurią jaučiame kiekvienai protingai būtybei, ypač panašiai į 
mus, dėl jos kančių. Šia prasme aloba byloja apie substancialų bend- 
rumą su kitu/-a, apie davimą, negalvojant, kad tuojau pat ką nors 
už tai gausi. Tačiau /e'a yra labiau aistra nei užuojauta: santykis 
tarp būtybių, kurių prigimtys papildo viena kitą ir kurios - kaip 
vienoje garsioje paradigmoje, gretinančioje socializmą su geru sek- 
su - patenkina save, tenkindamos viena kitą. Žodyno vokabula, 
aiškinanti /e'a sąvoką, skamba beveik kaip eilėraštis ir galbūt padės 
jus įtikinti, kad turime reikalą su Havajų istorija, o ne su europie- 
čių fantazija. Le'a: „džiaugsmas, malonumas, laimė, džiūgavimas; 
seksualinis pasitenkinimas, orgazmas; malonus, mielas, laimingas, 
džiaugsmingas“, etc. Kauzatyvas bo'ole'a reiškia išaukštinti ar gar- 
binti, kaip frazėje „garbinti Viešpaų“ (ho'ole'a i ke Akua) - tai Ha- 
vajų moterys ir darė Cooko laivuose. Le'a taip pat reiškia ko nors 
atlikimą iki galo, kaip frazėje „visiškai išviręs“ (mo'a Ie'a) - tai, 
polineziečių supratimu, irgi yra tai, ką jos ten darė. 

Pirmieji žmonės, patekę į „Resolution“ denį Kaua'i saloje 1778 m. 
sausio mėnesį, prieš įlipdami į laivą ir, matyt, norėdami burtais 
apsisaugoti, giedojo užkeikimus. Tada vienas jų britų akivaizdoje 
paėmė ir ketino neštis su savimi pirmą jam po ranka pasitaikiusį 
daiktą - laivo virvę gyliui matuoti. Sustabdytas buržuazinių 
kontraužkeikimų, kalbančių apie šventąsias nuosavybės teises, jis 
pasakė, kad viso labo nešasi virvę į savo kanoją. Visa atrodė taip, 
tarytum havajiečių aukojimų amžiai būtų pagaliau atsipirkę?. Ta- 


*Puikų /e'a ir havajiečių seksualumo apskritai aptarimą galima rasti Pukui (kartu su 
kitais autoriais) veikale (1972, 2 [1979]); aš šiuo veikalu labai pasitikiu. 

"gailestis, užuojuota (pranc.) - vert. 

"Kalbėdamas apie iš pradžių tarp havajiečių vyravusį polinkį imti iš britų viską, kas 
tik pasitaikydavo po ranka, Cookas rašė: „Jie tarėsi turį teisę į viską, prie ko prisiliesda- 
vo“. Tačiau jis priduria: „Jie greitai atsisakė elgesio, už kurį, kaip mes juos įtikinome, jie 

rytum istorinis įvykis būtų mitinės realybės metafora. Kai anglai 
kitais metais išmetė inkarą prie Kealakekua, havajiečių žyniai ga- 
lėjo objektyvizuoti savąją Cooko kaip Metų Dievo Lono interpre- 
taciją — ir pagal kasmetinį šio grįžimą atnaujinti vaisingąsias že- 
mės galias. Garsiajame pagrindinės šventyklos epizode Didysis 
Navigatorius buvo priverstas laikyti išskėstas rankas ir imituoti 
kryžiaus pavidalo Lono atvaizdą, kol žyniai aukojo papročių nusta- 
tytas aukasš. Dvejus metus iš eilės Cookas atvykdavo Makahiki, 
Lono garbei skirtos Naujųjų metų šventės, metu klasikine Fraze- 
rio mirštančio dievo maniera. Kaip matysime tolesniame skyriuje 
(4), Cookas havajiečių akyse sąžiningai vykdė Lono vaidmenį iki 
pat tragiško savo galo. 

Su Lono siejamas gamtos atgimimas naujųjų metų ritualuose 
dar vaizduojamas kaip šventoji santuoka, ieškant jo dingusios žmo- 
nos - dailios vadų dukters su senovine genealogija, pagrobtos 
politinio išsišokėlio ir pradėsiančios gyvųjų karalių giminę. Kea- 
lekekua saloje Samwellas pastebėjo: „Jaunosios moterys daugiausia 
laiko praleidžia dainuodamos ir šokdamos, ką jos yra didžiai pa- 
mėgusios“ (Beaglehole, 1967: 1181). Tai aliuzija į garsiąją hulą, 
šokį, kurį vėliau amerikiečių misionieriai laikė šventvagišku dėl 
jo erotiškumo - o būtent dėl to jis ir buvo šventas havajiečiams 
(plg. Barrėre et al., 1980). Šį šokį moterys šokdavo daugiausia 


negalės likti nebaudžiami“ (Cook ir King, 1784, 2: 205). Jaunesnysis karininkas Gilber- 
tas taip pat paminėjo, kad havajiečiai „labai ramiai“ ir „be jokių skrupulų ar dvejonių“ 
nešdavosi ką tik galėdavo, o kai britai atsiimdavo savo daiktus, „jie atrodydavo didžiai 
nustebę... nes negalėdavo patikėti, kad esame nusiteikę rimtai, bet įsivaizdavo, jog leisime 
jiems pasiimti viską, ką tik jie pasirinks“ (Narratuon: 1778 m. sausis). Analogiškų atvejų 
aprašymus ir pastabas apie pradinę havajiečių ir anglų bendravimo stadiją žr. šaltiniuose: 
King (Log: 1778 m. sausio 20 d., Cook ir King (1784, 2: 195), Clerk (in Beaglehole, 
1967: 1322), Dibble (1909: 23). 

*Ritualų, kuriuose Cookas buvo priverstas dalyvauti Hikiau šventykloje (ir kitur) 
panašumas (ar identiškumas), taip pat ir hanaipū ceremonija, kurioje žymiausi vadai 
sveikina Lono kasmetinės jo procesijos metu, aptarti: Sahlins, 1981 (plg. skyrių 4, kur 
minimos ir kitos Naujųjų metų, arba Makahiki, ceremonijos detalės). 

per Naujuosius metus. Šokio globėja buvo Laka, senovinėse gies- 
mėse vadinama Lono seserimi ir žmona (Emerson, 1965: 24). 
Hula turėjo seksualiai sujaudinti grįžtantį kosminio atsinaujini- 
mo dievą, nors gal dar labiau ji tiesiogiai reiškė Lono lytinius 
santykius su gyvosiomis deivės dukterimis. Tuomet galėtume sa- 
kyti, kad seksualinė devotėes* praktika Cooko laivuose buvo tik 
registro pakeitimas. Tuo tarpu, kaip pažymi Fornanderis, britų 
jūrininkai buvo ištikimi papildomam ir priešingam piratų tikėji- 
mui, kad „anapus Horno iškyšulio Dievo nėra“ (Fornander, 1969, 
2: 163). Moterys siūlėsi, nes manė, kad dievas egzistuoja, o jūrei- 
viai jas priimdavo, nes buvo jį pamiršę. 

1779 m. kovo 4 d. britų laivai vėl sustoja prie Kaua'i, tai pa- 
skutiniosios jų dienos salyne — praėjo maždaug trylika mėnesių 
nuo pirmojo apsilankymo. Keletas havajiečių vyrų įlipa į laivus ir, 
vykdydami savo moterų, pasilikusių kanojose, nurodymus, su- 
kaišo į laivų denių plyšius ką tik gimusių kūdikių bambagysles 
(Beaglehole, 1967: 1225)? 

Hommages d Diderot**. Pagaliau šis prancūzas galėjo atsisa- 
kyti savo utilitarinių analogiško taitiečių seksualumo aiškinimų 
dėl tokio paaiškinimo, kuris pačioje praktikos šerdyje padėjo 


*pašvęstieji (pranc.) - vert. 

"Apie analogišką elgesį, stebėrą misionieriaus Fisono Rotuma'os saloje Polinezijoje 
žr. Frazer (1911, 1: 184). Havajiečiai susiję su savo protėviais (aūrmakua), taip pat ir su 
gyvais giminaičiais bei palikuonimis keletu gyslų, išeinančių iš įvairių kūno vietų, bet 
vadinamų vienodai - piko („bambagyslėmis“). Kalbėdama šia tema, ponia Pukui taip 
komentuoja atsitikimą Kaua'i saloje: 

„Mačiau daug senų žmonių su mažais indeliais bambagyslėms... Viena močiutė 
paėmė savo keturių anūkų bambagysles ir įmetė jas į Alenuibaha sąsiaurį. „Noriu, kad 
mano anūkės keliautų per jūrą!“ — tarė ji man.“ 

Ponia Pukui mano, kad pasakojimas apie moteris, slepiančias savo kūdikių piko 
kapitono Cooko laive, matyt, yra tikras. 

„Cookas iš pradžių buvo palaikytas dievu Lono, o jo laivas - dievo „plaukiojančia 
sala“. Kuri moteris nenorėtų, kad jos kūdikio piko atsidurtų tokioje vietoje?“ (Pukui et 
al., 1972, 1: 184). 


** Pagarbos pareiškimas Diderot (pranc.) - vert. 

įžvelgti polineziečių teogamijos premisas. Veikalas Supplėment 
au voyage de Bougainville tinka ir Cooko atvejui. Beveik viskas, 
ką išminčius Orou sako naiviajam prancūzų kapelionui, atkartoja 
Cooko žodžius bei įvykius, aprašytus Havajų kronikose: 


Mes esame už jus stipresni ir sveikesni, bet iš pirmo žvilgsnio suvo- 
kėme, jog pranokstate mus protu, taigi išsyk išrinkome keletą gra- 
žiausių mūsų moterų ir dukterų, kad jos surinktų sėklą tos giminės, 
kuri pranoksta mūsiškę. Tai bandymas, kurį įvykdėme, ir tikime, kad 
jis galės pasitarnauti mūsų labui. Mes paėmėme iš jūsų ir iš to, kas 
jūsų, vienintelį mums naudingą dalyką, kurį tik galėjome paimti, ir 
patikėkite manimi, - kad ir kokie esame laukiniai, mes mokame skai- 
čiuoti (Diderot, 1972 [1772/80]: 459-460). 


Tačiau Havajų moterų transcendentinės meilės kalkuliacijos 
britai negalėjo suvokti. Taip pat ne iš karto ji pelnė ir „prostituci- 
jos“ vardą, kuris netrukus jai atiteko. Šioms moterims „atlygio 
sumetimai, bendraujant su mumis, turėjo labai nedaug reikšmės, — 
byloja būdingas žurnalo įrašas, - jos buvo pasirengusios griebtis 
vos ne prievartos, kad įviliotų mus į savo glėbį, nepriklausomai 
nuo to, ar mes joms ką nors už tai duodavome, ar ne“ (Beagleho- 
le, 1967: 1085).'9 Vis dėlto britų jūreiviai žinojo, kaip atsilyginti 
už jiems suteiktas paslaugas; tikriau, jie sudaiktino moterų gla- 
mones kaip „paslaugas“ per dovanas, kurias joms dovanodavo 
kaip atlygį. Sulig tokiais sandėriais ši erotinė komercija liovėsi 
kartojusi tradiciją ir pradėjo kurti istoriją. 

Britų turimus ir dalijamus dalykus havajiečių socialiniai porei- 
kiai netrukus suskirstė į vyriškus ir moteriškus. Geležies gabalai 


' Šios moterys varžėsi mažiau už visas kitas, kurias esu sutikęs. Iš tiesų man atro- 
dė, kad vienintelis jų apsilankymo tikslas buvo mums atsiduoti“ (Cook ir King, 1784, 
2: 544). „Šios damos labai dosnios malonių, bet nė iš tolo nėra tokios godžios atlygio 
kaip Draugiškųjų [Tongos] ar Bendruomenės salų gyventojos; kai kada atrodo, kad 
atsiduoti jas skatina prieraišumas“ (Ellis, 1782, 2: 155). 

ir geležiniai įrankiai, tokie kaip skaptai, buvo vyriški daiktai. Vy- 
riškumo kategorija buvo produktyvioji, o moteriškumo - atrak- 
tyvioji: karoliukų apyrankės, žirklės ir veidrodėliai buvo dėvimi 
kaip kaklo papuošalai; į veidrodėlius (kaip dešimtmečiais pabrėž- 
davo europiečiai keliautojai) jos nuolat žvilgčiodavo. (Giraudoux 
komedijoje, kurios pavadinimas toks pat kaip šio skyriaus, taitie- 
tė guodžia savo dukterį, sakydama, kad „veidrodėlis visuomet 
naudingas, ma fille*, net jei jame ir neatsispindi Anglija“.) 

Akivaizdūs lyčių skirtumai havajiečių vertybių požiūriu yra 
vienas kitą papildantys ir siejami bendro galutinio tikslo. Tai — 
tarpusavyje susiję žmogiškosios reprodukcijos modusai, kurie, 
be kita ko, paverčia vyrus ir moteris bendra opozicija dievišku- 
mui. Vyrui tenka Prometėjo verta užduotis pagrobti žmogiškąją 
substanciją (maisto pavidalu) iš jos dieviškųjų savininkų. Mote- 
riai - privilioti ir dieviškąsias kūrimo galias, įskaitant vadus su 
jų žemėmis, ir paversti žmogiškąja substancija (vaikų pavidalu). 
Taigi čia galime kalbėti ir apie sociologinį aspektą - havajiečiai 
žinojo du skirtingus būdus, kaip sukurti vaikų ir tėvų santykius: 
per maitinimą, arba būna: (paprastai verčiama „įvaikinimas“), 
ir per gimimą. Tad nieko nuostabaus, kad genties vyrai ir mote- 
rys greitai rado bendrą interesą, dėl kurio ir vieniems, ir kitiems 
buvo naudinga turėti reikalų su britais; kaip nenuostabu ir tai, 
kad dėl savo bendro intereso jie tapo esamų havajiečių galių 
Opozicija. 

Vyrai atvesdavo į laivus savo seseris, dukteris, galbūt net savo 
žmonas. Vadinkime tai svetingumu. Arba dvasine hipergamija. 
Jūreiviai rodė savo dėkingumą, duodami vyrams geležinių kirvių — 
be to, ką jie duodavo pačioms moterims (Beaglehole, 1967: 1152- 
1153, 1182). Tuo pat metu britai, pirkdami iš havajiečių maisto 
atsargas, pastebėjo, kad šie reikalauja bent dalies užmokesčio apy- 


* mano dukra (pranc.) - vert. 

rankėmis savo moterims. Viena pastaba apie keitimo kursą ne- 
mažai pasako apie santykinę vertę, kurią havajiečiai teikė daik- 
tams: kiaulę, kuri paprastai britui būtų kainavusi tris gerus kir- 
vius, buvo galima gauti už vieną, jei į kainą būdavo įtraukiama 
moteriška apyrankė (Ellis, 1782, 2:158).!! 

Likusi dalis, kaip sakoma, priklauso istorijai. Kolektyvinis in- 
teresas prekiauti, atsiradęs tarp genties vyrų ir moterų, pavertė 
juos klase, priešiška savo vadams, kurių pačių interesai buvo susi- 
ję su statuso bei politiniu kapitalu. Šis interesas taip pat nuteikė 
žmones prieš tabu sistemą. Vadai sukūrė tabu, kad galėtų kontro- 
liuoti prekybą ir pajungti ją savo naudai — tokia praktika savo 
dvasia neprieštaravo tai mana, kurią pelnyti buvo jų darbas. Taip 
pat egzistavo ir papročių nustatyti tabu laikotarpiai kiekvieną mė- 
nesį, kada vadai ir žyniai leisdavo laiką šventyklose; jūra tuomet 
būdavo tabu, o tauta, matyt, privalėdavo apsiriboti vien namų 
reikalais. Tačiau paprasti žmonės, kaip pasirodė, buvo linkę pa- 
žeisti visų rūšių tabu — tokiam nepaklusnumui juos kai kada pa- 
drąsindavo ir europiečiai (Sahlins, 1981). 

Laivuose jūreiviai pažindino havajiečių moteris su savo pačių 
požiūriu į namų jaukumą. Jie kviesdavo savo mylimąsias prie vai- 
šių stalo ir vaišindavo jas tokiais valgiais kaip kiauliena, bananai 


"Kiras pastabas apie havajiečių vyriškų ir moteriškų prekių vertės santykį pirmai- 
siais bendravimo su europiečiais metais galima rasti šaltiniuose: Portlock (1789: 159), 
Puget (Log: 1793 vasario 21 d.), Manby (1929 1[1]: 14). Šeimyninė prekybos moterų 
paslaugomis praktika tęsėsi ir misionierių laikotarpiu: 


[Rytų Kaua'i] čiabuviai, nors neturtingi, yra dosnūs be jokio saiko; paprastai jie 
mus vaišina geriausiu savo maistu ir kaip pagarbos ženklą vyras pasiūlo savo pačią, 
tėvas - savo dukterį, o brolis - seserį. Mes jiems pasakėme, kad danguje yra Dievas, 
kuris uždraudė tokią neteisybę; bet jie sako, jog tai gėris, o jūs esate keisti balti žmonės 
(Whitney Journal: 1820 m. gegužės 27 d.). 


Vis dėlto Cooko laikais šeimyninis mainų solidarumas dar nebuvo susiformavęs; 
egzistuoja du liudijimai (Trevenen, rarkr.; Beaglehole 1967: 1227) apie tai, kad mote- 
rys pasilaikydavo jų vyrams skirtus geležinius įrankius ir mainydavo juos su kitais hava- 
jiečiais į drabužius ar plunksnų girliandas. 

ir kokoso riešutai. Taip moterys dvigubai pažeisdavo griežčiau- 
sius havajiečių tabu, draudžiančius abiem lytims valgyti prie bendro 
stalo. Pagal papročius vyrai valgydavo bendraudami su dievais ir 
patys jų valgomi pateikalai buvo aukojimas - todėl besąlygiškai 
uždraustas moterims. Moterų dalyvavimas išniekintų aukotoją, 
auką ir drauge patį dievą. Bet vėlgi maisto tabu moterims nieka- 
da nebuvo tokie griežti kaip vyrams - ganėtinai netikęs vyrų pa- 
švęstumo rezultatas. Kita vertus, havajiečių tabu /ogika likdavo 
galioti ir ant laivų denių ir lemdavo tokius padarinius: ji naikino 
svetimšalio dieviškumą. Kaip vyrai, kurie valgo kartu su moteri- 
mis, britai greitai neteko šventumo, tapo suteršti. Jie buvo seku- 
liarizuoti ir tarp havajiečių ir europiečių atsirado etninių priešta- 
ravimų, kurių nenumatė, tarkime, tas havajietis, kuris pirmasis 
pasiėmė „Resolution“ virvę gyliui matuoti. Vėlesniais dešimtme- 
čiais tik pats kapitonas Cookas išsaugojo dieviškumą - nes hava- 
jiečiai jį jau buvo pašventinę. Tačiau kai Vancouveris atvyko į Kea- 
lakekua po penkiolikos metų nuo Cooko žūties, karalius Kame- 
hameha iškilmingai pareikalavo, kad nė vienam anglui nebūtų 
leista įžengti į jokią havajiečių šventyklą, antraip esą ji bus išnie- 
kinta. O juk paties Cooko vyrai nevaržomi naudojosi pagrindine 
šventykla burėms taisyti, ligoniams laikyti ir mirusiesiems laidoti. 
Vancouveriui išplaukus, karalius Kamehameha pasitraukė į nuo- 
šalią vietą apsivalyti —- dėl to, kad, kaip jis paaiškino, „gyveno 
palaikydamas tokius socialinius ryšius su mumis, kurie valgo ir 
geria moterų draugijoje“ (Vancouver, 1801, 3: 222). Tokia buvo 
istorijos eiga, valdoma kultūros logikos. 

Ši esė būtų visai kitokia, jei kalbėtume apie struktūros ir prak- 
tikos dialektiką Sandvičų salų istorijoje. Bet aš jau esu apie tai 
rašęs (Sahlins, 1981). Čia pasitelkiu tą istoriją tam, kad primin- 
čiau, kokį vaidmenį ją kuriant atliko meilė. Klausimai, kurie iš to 
kyla, vėlgi yra susiję su istorija ir struktūra. Kaip turėtume su- 
prasti šį nepaprastą erotiškumo pasireiškimą Havajuose? Kaip 

„kultūrinis modelis“, atrodo, jis nusipelno palyginimo su sū (Sioux) 
genties indėnų militarizmu arba su hopi genties kvietizmu — ar 
kas ryžtųsi „Afroditės pradą“ gretinti su „Dioniso“ ir „Apolono“ 
pradais? Be to, havajiečių tvarkai jau rasta tinkama vieta visoje 
kultūrų šeimoje, įskaitant ir mūsiškę, kur struktūriniai santykiai 
išsikristalizuoja iš pragmatinių veiksmų, o ne veiksmai a priori 
lemiami santykių. Čia esama rimtos medžiagos socialiniams svars- 
tymams. Mat antropologija, vis dar nepajėgdama sukurti jokios 
šių sistemų teorijos, o tik statistinių ir praktinių duomenų aprašy- 
mus, rizikuoja išstumti jas iš prasmingų ir kultūros sričiai priklau- 
sančių reiškinių tarpo. 


II. VENERA VĖL PASTEBĖTA: 
MEILĖS ETNOGRAFIJA 


Reikėtų deramai įvertinti britų pastebėtą dalyką, kad moterys, 
kurios puldavo į anglų jūrininkų glėbį, nebūdavo iš aukščiausių 
visuomenės sluoksnių (Cook ir King, 1784, 3: 30-31). Kita ver- 
tus, tradicinės Havajų visuomenės kontekste erotinis domesys 
nepaisė tokių apribojimų kaip sluoksnis ar lytis. Šis domesys 
buvo vienodai būdingas tiek vyrams, tiek moterims, tiek vadams, 
tiek paprastiems žmonėms. Čia egzistavo ir nuotakos pagrobi- 
mas, ir jaunikio pagrobimas, buvo praktikuojama ir hipogami- 
ja, ir hipergamija, tiek homoseksualumas, tiek heteroseksualu- 
mas. Žymūs valdžią turintys vadai buvo biseksualūs, bet sekso 
svarba buvo išreiškiama tiek nekaltybės reikalavimais tam tik- 
riems jaunesnio amžiaus asmenims, tiek ir seksualine laisve, su- 
teikiama kitiems. Sociologiniu atžvilgiu meilė buvo šeimos for- 
mą (ar beformiškumą) ir darbo pasidalijimą joje apibrėžiantis 
veiksnys. Meilė buvo populiari priemonė įgyti valdžią ir nuosa- 
vybę. Per ją buvo galima gauti ar prarasti rangą ir tabu. Egzista- 

vo heteroseksualaus pobūdžio liaudies žaidimai, kuriuose buvo 
galima ją išlošti. Vaikai, bent jau iš elito šeimų, per meilės žaidi- 
mus dalyvaudavo bendruomenės gyvenime. Mergaitės buvo mo- 
komos “amo "amo, tai yra „mirkčioti“ makšties judesiais, ir ki- 
tokios meilės technikos, kuri „atneša džiaugsmo“. Jauni vadai 
būdavo lytiškai inicijuojami vyresnių moterų, kurios taip pa- 
ruošdavo juos būsimoms seksualinėms pergalėms - nuo šių itin 
priklausė jų politinė karjera: senos protėvių giminės užkariavi- 
mas. Ir visa tai, žinoma, buvo švenčiama pasitelkus ne tik kū- 
nus, bet ir šokį, poezija, dainą. 

Kokia dirva puritoniškiems amerikiečių misionieriams! Vie- 
nas jų skundėsi, kad havajiečiai žinojo apie dvidešimt formų to, 
ką jis laikė ištvirkavimu, ir turėjo joms tiek pat pavadinimų savo 
kalboje; jei kuris šių žodžių būdavo parenkamas nusakyti sep- 
tintajam Dievo įsakymui, tai neišvengiamai sudarydavo įspūdį, 
kad kiti devyniolika būdų - leistini (Andrews, 1836: 390-391). 
Kaip išeitis buvo pasirinkta ad boc frazė moe kolobe; štai kodėl 
Viešpaties žodis Havajuose skamba taip miglotai: „Nemiegok 
[su kuo nors] nedorai“. Man nepavyks čia išvardyti šių dvide- 
šimties formų. Pakaks trumpai paminėti tam tikras viešas ero- 
tizmo apraiškas mene ir socialinėje santvarkoje, pritariant Ru- 
dyardo Kiplingo pasakymui: 


There are nine and sixty ways of constructing triba! lays, 


And every single one of them is right 


(Šešios dešimtys ir devyni genties giesmėms giedoti būdai žinomi, 
Ir iki vieno jie teisingi.) 


Koks peanas* kultūriniam reliatyvizmui, kupinas tarpkultūri- 
nio žodžių žaismo ir paslėptų prasmių, kuriomis taip džiaugiasi 


* šlovinantis himnas (iš sen. gr. paian) - vert. 

havajiečiai! „Giesmė“ (angl. /ay*): anglų kalboje „baladė“, o žar- 
gone - „lytiniai santykiai“. Homoniminė havajiečių kalbos forma 
lei reiškia gėlių vainiką ar girliandą, o „gėlė“ (pua) yra įprasta 
metafora, reiškianti mylimąjį.'? Tai galime matyti XIX amžiaus 
vidurio dainoje „Karšta liepsna“: 


Mano gėlė panoro 
Man nupinti ir užrišti 
Dailų lei 

Vakare... 


Choras 


Karšta čia, viduje, 
Meilės veiksmas 
Užvaldo mano kūną, 


Virpėdamas praeita naktim. 


Mes abu 
Pažinome galią, 
Ramūs ilsėdamiesi, 


Mylėdamiesi mano kūne. 


(Elbert ir Maboe, 1970: 28-29)" 


*Neišverčiamas žodžių žaismas: anglų kalboje egzistuoja homoniminės formos - 
lay (iš pranc. lai), reiškianti tam tikrą, ypač viduramžių, dainą ar baladę, ir lay (iš sen. 
angl. lecgan), reiškianti guldyti; iš čia vulgariame žargone ir radosi reikšmė „turėti 
lytinių santykių“ - vert. 

'"Nebekalbėsiu apie „šešiasdešimt devynis būdus“. Tikiuosi, man bus atleista, kad 
pasinaudojau šiuo (pauvre) esprit (prastu sąmoju (pranc.) - vert.), kur les catėgories se 
pensent (kategorijos kalba pačios už save (pranc.) - vert.). 

""'Havajietišką tekstą rasime Elbert ir Mahoe knygoje (1970); tarp kitų prieinamų 
havajiečių dainų rinkinių minėtini šie: Emerson (1965), Roberts (1926), Pukui ir Korn 
(1973). 

Gaivinančios ir raminančios meilės motyvas randamas ir kito- 
je įžymioje to meto dainoje, kurios pavadinimas verčiamas įvai- 
riai: „Mes abu pursluose“ arba „Iu ir aš, ir tada - protrūkis“ (Emer- 
son, 1965: 166-167). Šis vertimas gal padės paaiškinti, kodėl ši 
daina mūsų dienomis turistams pateikiama kaip havajiečių karo 
daina. Reikšmingasis žodis bhuabua'i, „veržtis“ arba „trykšti“, taip 
pat reiškia orgazmą: 


Mes abu pursluose (buabua'i), 
O džiaugsmas, abu kartu, 
Stipriai apsikabinę vėsoje... 


(Elbert 17 Mahoe, 1970: 62) 


Skaitau eilutes apie taikos bei vėsos metonimijas, ir jos pagal 
logiką, kuri, atrodo, yra tobulai havajietiška, susisieja su kara- 
liaus Kalakaua'os sukurta daina, iš pažiūros skirta pašlovinti „ka- 
rališkam skysčiui“ - džinui: 


Aš virpu, 
Aš virpu, trokšdamas skysčio, 


Aš virpu dėl vėsiojo skysčio... 


Pagaliau aš pažinau 
Dvigubą ramybę; 

Mes abu apimti ramybės, 
Skystis tykšta ant uolos. 


(Ibid.: 68) 


Havajiečiai turi tam tikras meilės dainų kategorijas (mele ipo, 
mele aloha). Vis dėlto labai sunku (ypač svetimšaliams) apibrėžti, 
kas yra meilės daina, nes beveik neįmanoma pasakyti, kas nėra mei- 
lės daina. Havajiečių tautosakoje tiesiog knibžda kaona, „paslėptos 
prasmės“, dažnai erotinės. Šį žaidimą žaidžia visi havajiečiai, dažnai 

daug vikriau nei Vakarų psichoanalitikai, ir jo prasmė, kurią aš įžvel- 
giu, atiinkamai yra labiau kosmogoninė nei freudiška.!* 


“Elbertas parodė, kad mažas fonemų ir didelis homonimų ar beveik homonimų 
kiekis havajiečių kalboje sudaro itin derlingą dirvą žodžių žaismui ir „slaptosioms pras- 
mėms“ (kaona). Apie šį reiškinį Pukui ir kt.. (1972: 85-86) rašo: 

Juokaudami seksualinėmis temomis havajiečiai turėjo natūralų pranašumą. Jie nuo 
seno buvo įpratę savo kalboje vartoti eufemizmus, užuominas ir metaforas. Jie iš prigim- 
ties pasižymėjo sugebėjimu suvokti žodžio ar frazės kaona „slaptąją prasmę“... Kai atvy- 
kus vakariečiams mele buvo pritaikytos dainuoti pagal muziką, jų metaforos atsiskleidė 
visa galia. Ar daina apie „gražiąją Kaua'i“ tikrai apdainuoja salą? O gal gražią moterį? Ar 
tikrai dainuojama apie drėgnosios salos ka palai („paparčių“) »maka (reginį [plg. žemiau, 
kur kalbama apie akį])? O gal apie »makamaka („mylimą moterį“) ir jos sudrėkusius „pa- 
parčius“? Ar daina „Alika“ kalba tik apie laivą tokiu vardu, kuris plaukė iš pradžių ne- 
lengvai, per „šaltą, ankštą sąsiaurį“?.. Kaip aiškina ponia Pukui, „kai visi havajiečiai staiga 
1ma kikenti, supranti, kad tai reiškia kažką kita“ (Pukui er al. 1972, 2: 85-86). 

Ir priešingai, ne visos dainos, tiesiogiai vadinamos meilės dainomis, buvo skirtos 
tam, ką vakariečiai laikytų tinkamais tokio jausmo objektais. Štai keletas ištraukų iš kūri- 
nio, parašyto apie 1860 m. (HA, Collection of Meles) ir pavadinto „He Mele Aloba i ka 
Na'auao“ („Meilės daina išminčiai“). Ji taip pat iliustruoja polinkį į kaona: 


E ka na'auao, e aloba 'oe 


Kaikamabine "abū nemonemo... 


Akabi au a ike i ka lomi 
a ke aloba, 

Ke oni kupalili la i ka 
wai o Pukaiki, 

Kula ke pene i ka la'i o 
Wainiba luna, 

Mamau pipili papa'a ka 
wai o Paulike... 

Kekabi nė'oe o ka'u mea 1 
aloba ai 

E kū wiwili bo omamau nei 
o ke kulu'aumoe... 

Naue aku kaūa o ka wai bu'ai 
pa'u o Namolokama 


“O ia wai kabea noi ka ibu 
o ka moku, 


E ka na'auao, e aloba ke'oe. 


O išmintie, tau mano meilė, 
Mergaitė švelniomis ir apskritomis šlaunimis... 
Pirmą kartą aš pažinau 
meilės gniaužtus, 
Virpėdamas čia, Pukaiki [pažodžiui 
„Mažos skylutės“] vandenyse. 
Staigus įsiskverbimas į aukštutinės Wainiha'os 
[pažod. „Nedraugiškų vandenų“) ramybę. 
Paulike [pažod. „baigti kartu“] 
vandenys yra begaliniai, klampūs ir tiršti... 
Tu esi ta, kurią myliu, 


Nepailstamai apsikabinę, nuolatos 
gilią naktį... 

Mes abu virpame drėgmėje. 
Plūstantys Namolokama [kalnas Hanalei, 
Kaua'i, pažod. „Susipynęs, tvirtai surištas“) 
vandenys; 

Šie vandenys meta iššūkį 
laivo priešakiui. 

O išmintie, iš tiesų tau mano meilė. 

Havajiečiams seksą gali priminti beveik bet kas - ar taip yra ne 
dėl to, kad - bent kaip galimybės sąlyga - asmenų ir daiktų visu- 
ma jau yra kupina galingų semantinės atrakcijos jėgų? Visata - tai 
genealogija, kuri, sakytume, yra kosmologinis lytinio dauginimo- 
si projektas. 

Šis paveldėjimo tęstinumas, jungiantis gamtines, antgamtinės 
ir žmogiškąsias būtybes, Lėvi-Strausso (1963) požiūriu ir skiria 
konceptualinę polineziečių schemą nuo vadinamojo totemizmo. 
Tradicinėje maorių kosmogonijoje pirmykštės būtybės yra abstrak- 
čios su gimimu susijusios sąvokos, pradedant Nieku, iš kurio ge- 
nealogiškai kilo tokios sąvokos kaip Nėštumas, Protas, Mintis ir 
Aistra, ir baigiant Dangumi ir Žeme (plg. Best, 1976 [1924]). 
Dangaus tėvas, arba Dausos (Rangi), susijungia su Žeme Motina 
(Papa) ir gimsta dievai. Dievas Tane susijungia su įvairiais mote- 
riškais pradais ir taip pradeda tam tikrus gamtos reiškinius ir rū- 
šis. Paskui TAne susijungia su pirmąja moterimi, suformuota Že- 
mės Motinos, ir gimsta žmogiškos būtybės. (Prie šių maorių idėjų 
grįšime tolesniuose skyriuose). Havajiečių kūrimo giesmės (to- 
kios kaip gerai žinoma „Kumulipo“) yra panašios, išskyrus tai, 
kad pirmieji žmonės yra Žvaigždėtas Dangus (Wakea) ir Žemės 
Klodas (Papa) (Malo, 1951). Dangus (Wakea) gyvena su savo pa- 
ties dukterimi, ir iš jų sąjungos pirma gimsta augalas taro, paskui 
vadų protėvis; kiti šios ypač incestiškos pirmykštės šeimos vaikai 
yra kai kurios Havajų visuomenės klasės; o kai kuriose maoriams 
artimesnėse versijose jos vaikai - tai Havajų salos. 

Kadangi tai yra bendros kilmės sistema, semantiniai santykiai 
tarp tam tikrų kosmoso ir visuomenės lygių yra ne vien metafori- 
niai ar vien metoniminiai fizinio artimumo atžvilgiu. Polineziečių 
mąstyme kilmė yra priklausymo formalioms klasėms logika: pro- 
tėvis savo palikuonimims yra tas pat, kas apibendrinta klasė savo 
atskiroms apraiškoms. Palikuonys yra motininio tipo požymiai. 
Taigi ši sistema yra patikrinama ontologija, bylojanti apie realius 

bendrumus bei skirtumus. Jos pagrindu logiškai sukonstruoti san- 
tykiai, —- tarkime, dausos sutinka su žeme kaip vadai su tauta, — 
yra daiktų esmės išraiškos. Tad pirmykščių konceptų santykiai ir 
veiksmai, reprezentuojami mituose, iš tų santykių bei veiksmų 
kilusiems žmonėms tampa jų pačių istorinių veiksmų paradigmo- 
mis. Kiekviena havajiečių sąjunga pakartoja pirmykštę vyriško dan- 
gaus ir moteriškos žemės sueitį, ir tai, kas gimsta iš šių karališkų 
tėvų, irgi yra dievybė. Taigi genealoginė schema tarnauja pensėe 
etatigue“ , kaip „totemizmas“ funkcionuoja pensėe sauvage aplin- 
koje. Visi būtini klasifikacijos, transformacijos ir instanciacijos 
veiksmai yra nuo pat pradžių nustatyti šioje schemoje. Seksas, 
kaip sako Hocartas, yra sekso ženklas. Havajiečiai gali jį įžvelgti 
visur, nes jis jau ten glūdi. 

Atkreipkime dėmesį į užrašo virš įėjimo į Honolulu vanden- 
tiekio valdybą „slaptąją prasmę“ (kaona): 


Uwe ka lami, ola ka bonua 


„Dangus verkia, žemė gyvena“ 


Kažin ar baole („baltieji žmonės“) ir japonai, kurių dabar dau- 
giausia Havajų biurokratijoje, žino, kad ši nekalta pastoralinės 
poezijos ištraukėlė kalba apie pirmykštę sueitį (plg. Elbert, 1962). 
Be to, ši patarlė yra kondensuotas mūsų ką tik aptartos istorijos ir 
poezijos simbolis. Vyriškoji gamtinės bei dieviškos prigimties sėkla 
absorbuojama moters ir transformuojama į žmogiškąją substan- 
ciją: vėlgi dvasinė hipergamija. Be to, „dangus verkia“. Tai gali 
būti lytinio akto ramybės ir vėsumos idėja, moters atliekama karš- 
tos ir šiurkščios vyro aistros neutralizacija. Dar viena prasmė sly- 
pi havajiečių išoriniame lygmenyje, nes „dangiška būtybė“ yra 
įprastas „vado“ epitetas. Tai mums atskleidžia dar vieną meninės 
kūrybos formą, kurią Axti-Oedipe skaitytojai tikrai nesuklysdami 


*brofesiniam mąstymui (pranc.) - vert. 

identifikuos kaip pagrindinį politinės ideologijos ramstį: havajie- 
čių aristokratijos genitalines giesmes. 

Genitalinių giesmių (>2ele ma'i) socialinio paplitimo laukas, 
matyt, apėmė ir tikruosius vadus (a/:'i), ir garbingų kaimo vieto- 
vių šeimas (Pukui et al., 1972, 1: 76-77, 84-85)."> Tačiau išlikę 
garsieji pavyzdžiai yra pagyrimo himnai kai kurių karalių genita- 
lijoms. Lydimos hulos, tokios giesmės „buvo tradicinė vado pa- 
šlovinimui skirtos šokių ceremonijos pabaiga“ (Barrėre et al., 
1980: 21). Ligi šių dienų genitalijos havajiečiams yra žmogaus 
„brangus turtas“. Jų slėpimo po drabužiais priežastis aiškinama 
remiantis ne kuklumu ar gėda, bet vertingo turto apsauga. Aki- 
vaizdu, kad šis aiškinimas yra antrinė konstrukcija, ir reikia tei- 
singai suvokti jo vertę - o ji nemaža, be to, tai puiki priešingybė 
pažiūroms misionierių, maniusių, kad žmonės privalo dėvėti dra- 
bužius kaip savo „gėdos“ priedangą. Ankstyviausios havajiečių 
kalba užrašytos giesmės, Cooko kelionės metu surinktos Samwello, 
priklausė mele ma'i tipui. Štai trumpesnioji (galbūt fragmentas) 
iš dviejų, užrašytų Samwello: 


Ule [penis], wle teikia džiaugsmą: 


Nestovėk ramiai, švelniai prisiartink, 


Ponia Pukui teigia, kad genitalinės giesmės buvo plačiai paplitusios tarp žmo- 
nių. Vis dėlto labai sunku nustatyti jų socialinio paplitimo ribas, nes krikščionybės 
eroje (nuo 1820 m.) šis žanras, bent jau kaip teigiama, buvo uždraustas. Šiuolaikinė 
havajiečių šokėja ir mele »ma'i tyrinėtoja rašo: 

Havajiečiai anksti išmoko atvirai apie seksą nekalbėti, ypač apie hulą, kuri XIX 
amžiuje Honolulu buvo griežtai pasmerkta misionierių ir kitų aukštą padėtį užiman- 
čių baole (baltųjų žmonių). Tapdami vis labiau civilizuoti, havajiečiai liovėsi šnekėję 
apie mele ma'i net ir tarpusavyje, nebent apie tai būdavo kalbama labai artimų drau- 
gų rate. Tarkime, kai mokėmės būlau [šokių mokykloje], buvome mokomi šokti mele 
ma'i, bet mums retai kada buvo aiškinama, ką ši giesmė reiškia ir kokia buvo jos 
funkcija. Vis dėlto havajiečiai šių giesmių visiškai neatsisakė, o tik pakeitė jų klasifi- 
kaciją: jos virto mele inoa, „vardų giesmėmis“, arba »mele aloba, „meilės giesmėmis“ 
(Dorton, 1981; šis puikus darbas man buvo itin naudingas). 

Štai čia, čia viskas bus puiku, 


Iššauk savo strėlę.!* 


Pagyrimo (ar viliojimo) giesmė, taip pat ir tikriniai vardai, daž- 
nai būdavo skiriami intymiosioms vadų vietoms, veikiau dar tik 
tikintis jų brandžių darbų nei konstatuojant jau atliktus žygdar- 
bius, nes ir vyrai, ir moterys buvo šitaip pagerbti gimimo metu. 
Karalienės Lili'uokalani giesmė apdainuoja „žaismingas, išdykau- 
jančias genitalijas, šokinėjančias aukštyn žemyn“ (Pukui et al, 1972, 
2: 85). Jos brolis karalius Kalškaua buvo apdovanotas Halala, 
„didžiuliais [lytiniais padargais]“, garsioje giesmėje „Tavo judrios 
ma'i [„genitalijos“]: 


Tavo judrios ma'r, 

Kurias tu slepi — 

Parodyk didįjį daiktą, 
Halala, daugeliui paukščių. 


(Elbert ir Mahoe, 1970: 67) 


Genitalinė giesmė, vis dar giedama ir šokama didžiojo Kame- 
hameha (mirė 1819 m.) garbei, pavadinta „Paukščiai suka liz- 
dus“. Giesmė įsimintina dėl finalinės atributyvinės frazės, sutapa- 
tinančios Kamehameha su Kūnui'ūkea - žmonių aukojimo dievy- 
be (simboliu): 


Punana ka manu i Hūžili la, Paukščiai suka lizdus prie Haili, 
Ka nu'a lehua i mokaulele la Lehua žiedų gausiai priberta prie 
Mokaulele, 


'**Samwellas užrašė giesmes fonetiškai (pagal savo supratimą). Mary Kawena Pukui 
jas transkribavo pagal šiuolaikinę havajiečių rašybą ir išvertė J. C. Beaglehole'o leidi- 
niui (1967: 1234 n). Visgi žodis we („penis“) publikuotame vertime paliktas havajiečių 
kalba. 

Aia ko ma'i lehua la ea... Tavo genitalijos kvepia lehua... 
He ma'i no Kūnui'akea. Genitalinė giesmė, skirta 
Kūnui'akea. 


(Dorton, 1981)!7 


Oti regne la beautė, la reine est belle.* Idealus vadų grožis 
atitinka jo ar jos idealią potenciją —- ir mes kalbame, be abejo, 
apie idealus. Aukšto rango vadas yra „dieviškas“, kaip mes sau 
pasakytume - didžiulis, nutukęs, išblyškusia, nuo saulės saugo- 
ma oda, blizgančiu nuo kvapnių aliejų kūnu, apvilktas tviskan- 
čiu plunksnų apsiaustu, kuris yra jo karalystės brangenybė. Ko- 
dėl gi, turint tokį pamatą, nesukurti karalystės? Egzistuojantis 
tik žiūrovo akyse grožis neišvengiamai yra socialinis santykis. 
Kaip traukos jėga, galinti įsipareigojimą paversti troškimu, gro- 
žis gali netgi virsti funkciniu abipusio atsilyginimo normos ek- 
vivalentu. Daugelis Okeanijos bendruomenių šitaip estetiškumą 
beveik prilygina moralumui: santykiuose, kurie nepavaldūs gimi- 
nystės teisei ar įsipareigojimui. Asmenų ir daiktų grožis ima veik- 
ti nusistovėjusių grupių periferijoje arba moralės įstatymų spra- 
gose: kaip antai, ko nors prašant iš dievo arba prekybos partne- 
rio; arba puotose, kurias pakaitomis svetimos gentys surengia viena 
kitai (plg. Guidieri, 1973). Tačiau Havajuose grožis iš esmės atsi- 


"Remiantis vidinės rekonstrukcijos argumentais, ši giesmė buvo bent jau modifikuo- 
ta krikščionybės laikais, kadangi čia esama tam tikro garsų bei šokio judesių žaismo, 
susijusio su abėcėlėje esančių balsių recitavimu. Vis dėlto asociacijos tarp lytinio meistriš- 
kumo ir žmonių aukojimo (taip pat vado dieviškumo - žr. tekstą toliau) lieka stiprios. 
Kaip man sakė vienas šiuolaikinis hulos meistras, Kūnui'ūkea, žmonių aukojimo dievybės 
vardas, taip pat buvo ir Kamehameha genitalijų vardas. Dievo atvaizdas kuriamas iš “obia 
lehua medžio, kurio žiedai giesmėje reiškia „vaginą“. Lili Dorton rašo, kad /ebua žiedas 
„simbolizuoja vaginą, nes tai labai švelni pūkuota gėlė, raudonos spalvos, ir primena 
pudrinės pūką. Per stipriai papurtytas žiedas subyra.“ Piūnana, „paukščio lizdas“, yra 
kitas įprastinis genitalinių giesmių terminas, vartojamas iki mūsų dienų kaip žargoninis 
žodis, reiškiantis vaginą. 

* Kur karaliauja grožis, karalienė yra graži (pranc.) - vert. 

duria pačiame bendruomenės gyvenimo centre kaip pagrindinis 
jos organizacinis principas. 

Tai, kas gražu, čia funkcionuoja kaip natūrali to, kas politiška, 
paradigma. Unikalus vado grožis, magnetiškai prie savęs prikaus- 
tąs daugumos žvilgsnius, sukuria atrakcijos ir koherencijos ryšį, 
kuris yra ne tik centralizuotas ar hierarchinis, bet ir stebinčiųjų tą 
grožį paklusnumą paverčia meilės aktu. Politiniai santykiai Hava- 
juose vadinami aloba. Aloba, „meilė“, yra sąmoningas žmonių 
paklusnumas. Būtent taip jie apibūdina savo pareigas bei įteisina 
savo lojalumą vadui. Atitinkamai ir vadas turi jausti a/oba savo 
tautai. Bet čia žaidžiama keliomis žodžio reikšmėmis. Vadui derė- 
tų rodyti užuojautą, pitiė; tačiau, būdamas apdovanotas išskirti- 
niu dievišku grožiu, jis yra privilegijuotas visuotinės meilės objek- 
tas. Havajiečiai kalba apie savo vadus su įvairiomis sentimentalu- 
mo temos variacijomis, kurių refrenai niekam, išskyrus mus, 
neskamba nenuoširdžiai: „brangusis“, „mylimasis“, „mielasis“. 
Taip pat - itin dažnai - „dangiškasis“ (ka lani). Specifinis aristok- 
ratiško grožio požymis yra spindesys ir šviesumas, kurio havajie- 
čiai mituose, ritualuose bei giesmėse niekada nepamiršta susieti 
su saule. Toks grožis paprastai vadinamas dievišku, nes, kaip ir 
patys dievai, jis daro daiktus regimus. Iš čia randasi ryšys su sek- 
sualine vado potencija, kuriai žmogiškajame lygmenyje būdingas 
tas pats kuriamasis poveikis. Štai šią mintį paaiškinantis tekstas iš 
gerai žinomo mito, pasakojimo apie Kila, Mo'ikeha'a sūnų. He- 
rojus ruošiasi kovai su savo tėvo jaunesniuoju broliu Makali'i. 
Pergalės dovana bus gražioji vadė Lu'ukia, pagrobta Kahiki že- 
mėje, kurioje karaliauja Makali'i. Kila laimės kovą ir pasiims mo- 
terį, kuri kitados buvo jo tėvo žmona. Ši ištrauka aprašo Kila 
atvykimo į Kahiki metu: 


Pamačiusi Kila, minia ėmė šaukti iš susižavėjimo - toks jis buvo gra- 


žus. Net skruzdėlės giedojo jį šlovindamos, barškėjo akmenukai, mo- 

liuskai raudojo, žolė vyto, dūmai pakibo pažeme, nusidriekė vaivo- 
rykštė, pasigirdo griaustinis, mirusieji atgijo, pasirodė šunys be plau- 
kų ir nesuskaičiuojama gausybė visokiausių dvasių. Visos šios būty- 
bės buvo Moikeha tauta ir pasirodžius jo sūnui Kila jie tapo matomi, 
ir tai buvo liudijimas apie Kila, kaip aukštojo vado, rangą (Fornan- 
der, 1916-1919, 4: 168). 


Kosmosas atsiskleidžia Kila'os grožio akivaizdoje. Žmogus, 
gamta ir netgi dvasios pasirodo jo šviesoje: kaip politiniai valdi- 
niai. Čia mes, matyt, priartėjame prie 71424 esmės, nors šio hava- 
jiečių koncepto galia yra tokia, kad aš nesiryžtu pats apie jį kalbė- 
ti. Pakaks pažymėti, kad mana efektai pasireiškia tarpininkaujant 
žvilgsniui. Akis yra simbolinė pajungimo vieta. Valeri pastebi, kad 
„du jausmai, kurie leidžia savojo ego transcendenciją, havajiečių 
požiūriu yra geismas ir pagarba. Ir vienas, ir kitas yra vadinami 
kau ka maka, pažodžiui, “įsispoksoti'“ (Valeri: rengiama spau- 
dai). „Matyti“ (ike) havajiečių (kaip ir prancūzų ar anglų) kalboje 
reiškia „suprasti“, bet kartu ir „pažinti lytiškai“. Taigi akis, kaip 
tvarkos, vado generuojamų formų pasaulio liudininkė, yra ta au- 
ka, kurią turi paaukoti nusižengusieji šiai tvarkai. Nužudyto tabu 
pažeidėjo akį praryja Kahoali'i, ceremonijų karaliaus antrininkas 
ir gyvasis jo aukojimo ritualų dievas. Kaip ir į saulę, į didžiausių 
tabu saugomus vadus - tuos, kurie vadinami „dievais“, „ugnimi“, 
„karščiu“ ir „siautėjančiomis liepsnomis“ — negalima tiesiai žiū- 
rėti nesusižeidžiant. Paprastas žmogus puola prieš juos kniūbs- 
čias, ant altoriaus gulinčio aukojamo žmogaus poza. Jis vadina- 
mas makawela, „išdegintos akys“. Bet jei aš mėginsiu toliau aiš- 
kinti apie šiose asociacijose slypinčios simbolikos gausą, neliks 
vietos niekam kitam.!š Vietoje to, tebus man leista apibendrinti 


"*Simbolinė žmonių aukojimo sistemos struktūra Havajuose yra puikiai dokumen- 
tuora ir išnagrinėta Valeri veikale (rengiama spaudai); daugiausia jais grindžiami mano 
paties samprotavimai. Pagrindiniai įprasti šaltiniai apie Havajų vadų instituciją yra šie: 

šią politinę filosofiją, pasitelkus tokį kontrastą: kai paprastas žmo- 
gus, pažeidęs tabu, pasmerkiamas paaukoti, karaliaus budeliai pir- 
miausia jam išima akis; tačiau, kai didysis vadas Keoua istoriniais 
laikais buvo priverstas pasiaukoti ant laimėjusio priešininko Ka- 
mehameha aukuro, jis pirmiausia nusipjovė penio galą. 

Jei galvojame paprasčiausiai apie „ideologiją“ arba „superstruk- 
tūrą“, mes apsigauname: tai - politinė meilės ekonomija. Meilė 
yra infrastruktūra (kaip turbūt pasakytų Godelier). Tai, kas ero- 
tiška, yra tai, kas pragmatiška dviem prasmėmis. Remiantis vei- 
kiančio subjekto, tiek paprasto žmogaus, tiek vado, požiūriu, sek- 
sualinės pergalės yra priemonės įgyti įvairiausių materialinių pra- 
našumų. Tai visai nesunku suvokti, bet kalbant apie antrąją prasmę, 
kuri yra sociologinis rezultatas, reikia pripažinti, kad mes neturi- 
me jokios gatavos teorijos: karalystės struktūra yra sublimuota 
jos seksualinės traukos jėgų forma. Havajiečių visuomenė nebu- 
vo apibrėžtų giminystės grupių bei nustatytų santykių, išanksti- 
nių formų ir normų pasaulis - kaip būna geroje antropologinėje 
bendros kilmės bei iš anksto nustatytų vedybų taisyklių tradicijo- 
je. Ne vien sistema, kalbant techniniais terminais, buvo sudėtin- 
ga. Ji buvo performatyvi: kalbant gana pedantiškai „reikalų pa- 
dėtis“, sukurta tų pačių aktų, kurie ją ir reiškė. Nuo šeimos iki 
valstybės visuomenės tvarka nuolatos keitėsi, tai buvo santykių 
visuma, sukonstruota ant lakių meilės smėlynų. 

Dabar Marcas Blochas išmokė mus būti komparatyvistais, ant- 
raip būtume antikvarai. Ir vienas iš lyginimo - griežtąja ar ling- 


Malo (1951), S. Kamakau (1961; 1964; rankr.), Fornander (1916-1919;1969), Han- 
dy ir Pukui (1972); Ti (1959), K. Kamakau (in Fornander 1916-1919; 6:2—45), Rev. 
Ellis (1828) ir Remy (1861). Gera santrauka pateikta Goldmano veikale (1970). 

Vado institucijos siejimo su saule spektras platus: nuo vadų kilmės iš Wakea, zenite 
esančios saulės personifikacijos, iki devyniolikto amžiaus pašlovinimo giesmių, tokių 
kaip „Tau, o spindinti Saule“ (Id “Oe, e ka La e Alobi nei), parašytų karaliui Kalūkaua'i. 
Žinoma, aš nekalbu apie saulės kultą; čia kalbama daugiau apie tai, kad saulė yra kara- 
lius, o ne karalius - saulė. 

vistine prasme „genetiškai“ susijusių struktūrų lyginimo - priva- 
lumų yra tas, kad mums leidžiama kalbėti apie permutacijas, ku- 
rioms būdingas reikšmingas trūkumas (absence). Havajiečiai ne- 
turi segmentinės kilmės ryšiais susietų grupių valstybinės santvar- 
kos, kuri pažįstama artimoms Polinezijos tautoms: kai kraštas 
sutvarkytas kaip piramidė su įtvirtintais kilmės ryšiais, su atitin- 
kama protėvių kultų hierarchija, nuosavybės teisėmis ir vadų ti- 
tulais ir viskas pagrįsta genealogine pirmenybe bendros kilmės 
grupės viduje. Negalima sakyti, kad šie konceptai nepaliko jokių 
istorinių pėdsakų ar net sisteminių funkcijų. Jie yra ankstesnių 
didžiosioms karališkosioms cum kosmologinėms genealogijoms 
priklausančių kartų organizacinis veiksnys; šios genealogijos, nuo 
dieviškųjų ištakų — pagal vyriškąją paveldėjimo liniją - iki vyres- 
nių bei jaunesnių šakų, nustato dinastinius santykius tarp kelių 
salų. Paprastai seniausios ir vyriausios linijos yra vakarinėse salo- 
se, Kaua'i ir O'ahu - iš ten pat kyla ir griežčiausi tabu. Tuo tarpu 
istorinio sistemos dinamizmo pamatas glūdi rytuose, tarp Maui 
ir Hawair'i salų vadų, kurie gali atsieti save nuo vietinių varžovų ir 
net nuo savo pačių dinastinių pirmtakų pasisavindami kilmę iš 
senųjų vakarinių legitimacijos šaltinių. Šiame genealoginiame žai- 
dime - mėgstamoje Havajų monarchijos politikoje iki pat devy- 
niolikto šimtmečio - kilmė yra ne tiek struktūra, kiek ginčas. 
Havajiečiams iš esmės kilmė yra ne tiek atkilimas, kiek iškili- 
mas, jie rūpestingai pasirenka kelią aukštyn ir kopia pagal liniją, 
kurioje itin svarbios prosenelės, sąjungos su kuria nors senąja val- 
džios dinastija link.'* Atminkime, kad vyrai, gamta ir dievai su- 


"Įžymiąsias havajiečių vadų genealogijas - kai kurias jų sudaro daugiau kaip 900 
kartų - tam tikri žinovai, vyrai ir moterys, išsaugojo kaip tradicijos dalį, ir tie genealo- 
gijos adeptai paprastai buvo siejami su aukštaisiais vadais. Devyniolikto šimtmečio 
genealogijos knygos (tarkime, tos, kurios saugomos Bišopo muziejuje ir Havajų archy- 
vuose) - kai kurios jų siekia pirmuosius amžiaus dešimtmečius - liudija, kaip specifinės 
genealogijos specialistų žinios apie senuosius kilmės šaltinius buvo derinamos su esa- 

sirinko priešais Kila, „liudydami jo aukštą vado rangą“. Bet hava- 
jiečiai sako ir taip: „Įsčiose vaiko rangas nustatomas“. Tai reiškia 
ne kilmę pagal moteriškąją liniją - kaip manė senesnioji tyrinėtojų 
karta — bet tai, kad rangas ir tabu, perduodami per atitinkamas 
motinas, diferencijuoja besivaržančių vadų bei kovojančių įpėdi- 
nių pretenzijas. Štai iš kur atsirado šventosios moters ieškojimo 
motyvas Kila mite, ir ne tik jame, bet ir daugely istorijų apie legen- 
dinius karalius bei dokumentuotoje jų istorinių įpėdinių veikloje 
(Valeri, 1972). Taigi, jei genealoginiai polineziečių principai išsau- 
gomi, tai tik todėl, kad kilmė perduodama per vedybas tarp šeimų. 

Bet vėlgi havajiečiai teigia, kad „kiekvienas vadas elgiasi kaip 
užkariautojas, kai pradeda eiti pareigas“. Šiuo atveju kalbama ne 
vien apie pergalės prieš savo pirmtakus šventimą - čia, kaip ir 
kitur, tai reiškia dieviškojo karaliaus karūnavimo apeigas. Nesvar- 
bu, ar vadas uzurpuoja valdžią, ar paveldi ją, iš pradžių jis perskirs- 
to nuosavybės teises į visus žemės plotus, didelius ir mažus, išda- 
lija ją savo giminaičiams ir šalininkams. Tokie žmonės yra vadai, 
kurie „valgo kraštą“ (ali'i "ai moku/abupua'a). Be to, havajiečiai 
pirmenybę teikia makiaveliškam valdymo principui, kai valdomi 
tarnai, o ne baronai. Perskirstydamas žemę didysis vadas savo 


mais valdžios interesais. Giminystės linija po giminystės linijos, arba, kaip sako havajie- 
čiai, „šalis“ po „šalies“, tiesioginiai (vyriškos ir moteriškos giminės) vado palikuoniai 
susiejami su didžiosiomis kosmologinėmis genealogijomis, paprastai tam tikrame kil- 
mės taške, neperžengiant paskutiniųjų dešimties ar dvylikos kartų ribos. 

Genealogijos knygos taip pat pateikia iškalbingų pavyzdžių apie Maui ir Hawai'i 
vadų domėjimąsi savo ryšiais su senosiomis O'ahu ir Kaua'i, o ypač su Nanaulu dinas- 
tijomis. Diagramoje pavaizduotų karališkųjų genealogijų (pvz., Fornander, 1969: bai- 
giamieji dokumentai) bendra forma - tai struktūra, kur pateikiama gana skurdžių 
detalių apie pirmąsias daugybę arba šimtus kartų (t. y. ribotos giminystės linijos pagal 
tėvą, įskaitant atsitiktinę jaunesnę šaką), o vėliau, kalbant apie vėliausias kartas, atsi- 
randa ištisas ryšių pagal vyrišką ir moterišką linijas tinklas. Tačiau visos tokios repre- 
zentacijos neperteikia vėliausių kartų vadų giminystės ryšių painiavos, kurią kelia 
daugybė įvairiausių sąjungų, tiek pirminių, tiek antrinių, tiek pagal moteriškąją, tiek 
pagal vyriškąją liniją. 

gausiomis antraeilėmis sąjungomis norom nenorom sustiprina su- 
sijusius su karališkąja šeima žemesniuosius vadus ir šitaip paver- 
čia savo giminaičius paralelinėm šeimom, kurios yra pavojingiau- 
si jo varžovai. Štai čia ir slypi pagrindinis seksualinės politikos 
šaltinis. Tokio šio krašto papročio rezultatas yra aristokratiška 
aistra konspiracijai bei intrigoms, o seksualinė intriga čia - pasi- 
rinkimo priemonė.?? 

Havajiečių vadų vedybų sistema (vartoju negriežtus terminus) 
buvo visą gyvenimą trunkanti poligaminių ir poliandrinių santy- 
kių šventė, kuriai nusakyti netinka joks įprastas apibrėžimas. In- 
cestas ir egzogamija, hipergamija ir hipogamija: visos panašių san- 
tykių rūšys turėjo savo pranašumų priklausomai nuo situacijos 
konteksto. Tačiau havajiečiai negalėjo ir nieko nenutuokti apie 
tuos pranašumus, nes galiausiai juk kažkam turėjo būti priskirtos 
soacialinės tėvystės teisės — „ir būdami laukiniai, mes mokame 
skaičiuoti“. Mums nepavyks rasti jokios patikimos statistikos, nes 
pagrindiniai mūsų šaltiniai yra amerikiečių misijonierių, trinan- 
čių rankas iš džiaugsmo dėl havajiečių patvirkimo, liudijimai. Ti- 
piška yra brolio Thurstono pastaba apie antrąją Kalaniopu'u žmo- 
ną, Havajų karaliaus Cooko laikais: 


Per savo gyvenimą ji pati turėjo ne mažiau kaip keturiasdešimt vyrų — 
ir pagal didžiųjų valdovių, kurios nebuvo pagrindinės valdančių ka- 
ralių žmonos, ankstesnį paprotį paprastai turėdavo keletą jų vienu 
metu (Letters: Kailua, gruodžio 10 d., 1828). 


Tačiau šių akivaizdžiai atsitiktinių ryšių reikšmė, o gal ir mas- 
tas nekelia abejonių. Šitas seksualinių santykių tinklas suponuoja 
karalystės santvarką. 


**Apie žemės valdymo teises, be įprastų šaltinių, kuriuose rašoma apie vadus, tarp 
kitų, žr.: Handy (1965), Wise (1965), Lyons (1875) ir Commission of Public Lands 
(1929: 1-12). 

Taigi rangų sistemoje sukeliama tam tikra entropija, kuri savo 
ruožtu lemia aristokratiškų seksualinių energijų protrūkį (bua- 
hua'i). Kadangi egzistuoja panašus į labirintą genealogijų raizgi- 
nys, kurio priežastis - nuolatinis vadų maišymasis, rangų ir tabu 
sistema visada krypsta visai įmanomos ne-diferenciacijos link (plg. 
Valeri, 1972). Kiekvienas gali pasakyti: Nous aussi, nous avons 
des aieux.“ Tačiau jei kiekvienas turi tokių pretenzijų į teisėtumą, 
niekas nebegali garantuoti tų pretenzijų teisėtumo. Be to, nebūta 
ir jokio tikrumo dėl nuosavybės teisių į tai, kas jau turima. Na 
nebent, matyt, tą tikrumą galėjo laiduoti gausybė meilės ryšių, 
suteikiančių kieno nors kilmei ypatingo išskirtinumo, ir kitų pri- 
tarimas kieno nors ambicijoms - tiems kitiems tikintis, žinoma, 
kad ir jie gaus savo dalį, kai bus skirstoma žemė bei pareigos. 
Dabar mums tampa aišku, kad erotinis ryžtas, šlovinamas hava- 
jiečių elito gimimo giesmėse, yra ne vien bendrų asociacijų tarp 
vadų padėties ir kosminio vaisingumo atspindys. Aristokratiš- 
kos genitalijos, be jokių abejonių, yra vertinga socialinės pro- 
dukcijos priemonė. 

Tai, kas pasakyta apie karalystę, tinka ir kuklesnei šeimyni- 
nei liaudies sferai: nuolatinis šeimynos sutarčių bei narystės nesta- 
bilumas labai priklauso nuo besikeičiančių meilės jausmų. Ir jo- 
kių griežtų vedybinių gyvenamosios vietos taisyklių nei išanks- 
tinių šeimyninių normų (pvz., apie tėvo gyvenamąją vietą 
susitelkusios šeimos). Tik tam tikras poliandrijos ir poligamijos 
mastas. O pirmiausia ilgai trunkąs jaunesnio amžiaus suaugu- 
siųjų mobilumo periodas, skirtas malonumo paieškoms. Labai 
vertingu dalyku buvo laikomas w'i, „kupinas jėgų jaunatviškas 
grožis“. Jaunos moterys nerodė noro gyventi sėslų gyvenimą ir 
auginti vaikus, nes šitai kenkė jų figūroms. Sakoma, kad tai bu- 
vo pagrindinė abortų bei vaikžudysčių priežastis, tačiau nėra 


*Mes taip pat turime protėvius (pranc.) - vert. 

patikimos šių nusikaltimų statistikos. Tikra tik rai, kad vaikai 
dažnai būdavo paliekami auginti seneliams, kol motina rūpin- 
davosi savo reikalais. O jauni vyrai, ėmęsi šeimyninių pareigų, 
susidurdavo su dar vienu nepageidaujamu dalyku - tapdavo 
vado žemių atstovais (konobiki), priklausomais nuo jo darbo 
jėgos bei produkcijos poreikių. Taigi dažnai šeimyninis stabi- 
lumas nebūdavo patiriamas iki palyginti senyvo amžiaus. Liau- 
dis tą stabilumą vadina paprastai - 20bo pu, „gyvenimu kar- 
tu“, tačiau skirtumas tarp jo ir laikinų sąjungų - >20e aku, moe 
mai, „miegojimo ten, miegojimo čia“, nėra visai aiškus. Pa- 
prastų žmonių vedybos nepasižymėdavo ritualais arba ritualai 
būdavo labai nesudėtingi. Havajiečiai neturėjo ir atskirų vyrą 
(sutuoktinį) bei žmoną nusakančių žodžių, sakydavo tik „vy- 
ras“ (pagal lyties požymį), kane, ir „moteris“, wabine. Tačiau 
jie turėjo vedybiniais ryšiais susietus giminaičius nusakančius 
terminus. Tad vyro žmona buvo laikoma kuleana, jo „nuosa- 
vybės pretenzija“ jos šeimoje. Taigi pagaliau ir liaudžiai, ir va- 
dams sekso rezultatas buvo visuomenė: kintanti visuma meilės 
ryšių, kuriuos palaipsniui surūšiavo bei nusvėrė siejami su jais 
praktiniai sumetimai.?! 


2! Apie havajiečių šeimyninių bei seksualinių įpročių ankstyvajame devynioliktame 
šimtmetyje tyrinėjimus - jais, beje, naudotis reikia atsargiai, turint omeny misionierių 
šaltinių šališkumą - žr. Wyllie (1846; plg. Malo, 1839). Taip pat, jei ieškote naujausių 
minčių, žr. Handy ir Pukui (1972), Keesing (1936) ir Howard (1971). Kitą žinių apie 
havajiečių seksualinę praktiką šaltinį sudaro teismo įrašai nuo 1830 iki 1840 m,, kai 
karalystei buvo primestas puritoniškos moralės inspiruotas įstatymų kodeksas. (Statistinę 
reziumė galima rasti Havajų archyvuose - „Teismai. Įvairūs“, „Vyriausiasis juriskonsultas, 
Įvairūs“, etc. - bei bylų medžiaga Apylinkių ir Aukščiausiojo teismo užrašuose.) Pavyz- 
džiui,-1838 m. nuteisimų lentelės - akivaizdžiai iš visų salų, įskaitant ir tam tikrą bylų 
skiltį, skirtą baltiesiems (Kanoa [atrrib], 1939): 


Nusikaltirmas Nuteistų asmenų skaičius 


„Svetimavimas“ 246 

Be to, ryšys tarp šių dviejų sferų, šeimyninės ir politinės, pilie- 
čių visuomenės ir valstybės, buvo sukurtas per tas pačias seksua- 
lines priemones, kurios atitinkamai suponuoja kiekvieną jų atski- 
rai. Paprasti žmonės taip pat domėjosi erotiniais kilmingųjų žyg- 
darbiais bei puoselėjo ambicijas tapti jų meilės jausmų objektu. 
Ne vien tik aloba, bet ir seksualinio potraukio, kuris liaudžiai 
buvo svarbus veiksnys kylant į viršų; šis kilimas vadinamas “im: 
baku, „ieškoti valdovo. Ataskaitos iš Havajų salų byloja apie vie- 
tinę jus primae noctis* formą, kuri buvo privilegija ir paprastų 
žmonių dukrai, ir vadui: 


„Nepadorus elgesys“ 81 
„Vagystės“ 48 
„Ramybės drumstimas“ 32 
„Melagingi parodymai“ 30 
„Suvedžiojimas“ 18 
„Maištas“ 15 
„Žmogžudystės“ 4 


Arba vėlgi bylos Kaua'i apskrities teismuose 1846 m. balandžio 1 d.-1847 m. ba- 
landžio 1d.: 


Nusikaltimas Nuteistų apylinkės teisme skaičius 
„Sangulavimas“ 140 

„Vagystės“ 34 

„Darbas šventadienį“ 21 

„Muštynės ir triukšmavimas“ 10 

Įvairūs 16 


(H. Sea raportas vyriausiajam juriskonsultui, AH) 


Visuose statistiniuose šio periodo šaltiniuose nusikaltimai, skirtingai įvardijami kaip 
„Svetimavimas“, „prostitucija“, „sangulavimas“, „sąvadavimas“ (weawea), „suvedžioji- 
mas“ ir/arba „nepadorus elgesys“, paprastai yra keturis ar penkis kartus dažnesni nei 
nusikaltimai nuosavybei ir be išimčių sudaro didžiausią bendrą teismo bylų klasę. 

* pirmosios nakties teisės (lot.) - vert. 

Prieš mergaitei ištekant už vyro, vadas privalo ją wdwahbi [„atverti“]. 
Jei gimdavo mergaitė, tą mergaitę su pasididžiavimu augindavo jos 
šeima ir vyras. Šitas vyras turėdavo auginti kokį nors „viešpatį“ ba- 
ku. Šitas viešpats buvo svarbus, nes galėjo būti „ramstis“ [iwikua- 
mo'o, rėmėjas, giminaitis] vado dvare. Vadas galėdavo „atverti“ bet 
kurią mergaitę, ir šeimai tai patikdavo, ir ji stengdavosi, kad tai įvyk- 


tų (Informacijos teikėjo pasakojimas). 


O žemyne gyvenantiems žmonėms neegzistavo kilmės ryšių 
protekcija. Nebuvo tokio dalyko kaip kilmė. Vietinių vadų, esa- 
mos valdžios periodiškai „skiriamų“ (ho'omobo) į kaimo apygar- 
das ir atšaukiamų iš jų, nesiejo būtini arba esminiai giminystės 
ryšiai su ten gyvenančiais žmonėmis. Tačiau tuo pat metu ši Žže- 
mės perskirstymo tarp elito sistema nepaliko jokios erdvės alter- 
natyvioms vietinėms kilmės solidarumo bei kolektyvinės nuosa- 
vybės struktūroms - bent jau alternatyviai valdžiai, kylančiai iš 
liaudies, kaip vyresniajai jų pačių protėvių palikuonių kartai. Pa- 
sak tradicinio apibrėžimo, „paprasti žmonės“ yra tie, kurie savo 
genealogiją pažįsta tik iki senelių kartos. Jie ne tiek paveldėdavo 
žemę, kiek užimdavo savo tėvų ir senelių vietą pagal subordinaci- 
jos santykį su paskirtuoju vadu. Per ganėtinai trumpą periodą net 
kažkada buvę įtakingi žmonės (ko'iko'i) ir žemyne gyvenantys va- 
dai guondam pasijusdavo netekę privilegijų - jas atimdavo viena 
kitą keičiančios atsiųstų (tikriau, primestų) vadų-nugalėtojų kar- 
tos. Apibendrintai kalbant, tai buvo mąžtančių atlygių visuome- 
nė. Iš čia randasi toji „viešapties ieškojimo“ svarba.?? 


2CGinčas apie bendrų kilmės ryšių - nesvarbu, ar kalbame apie vadus, ar apie pa- 
prastus žmones - nebuvimą Havajuose kyla prieštaraujant pripažintoms sąvokoms, ku- 
rios siejamos su įžymiuoju 'obana (pvz., Handy ir Pukui, 1972). Paprasti žmonės žodį 
"obana pirmiausia taiko egocentriniams giminystės ryšiams arba vietiniams giminaičių 
tinklams, valdomiems vietinio „didžiojo žmogaus“, apibūdinti, bet ne sociocentriniams 
ir bendriems kilmės ryšiams - tikrąja šių žodžių prasme. Havajų archyvuose saugomi 
gausūs raštiški 1r žodiniai liudijimai apie didįjį žemės padalijimą (Mabele) 1846-1854 m. 

Ieškojimas galėdavo prasidėti nuo pat gimimo. Daugelis šei- 
mų kaimuose pasirinkdavo „mylimiausią vaiką“, nesvarbu, vy- 
riškos ar moteriškos lyties, ir savo rate augindavo jį iš esmės 
kaip šventą vadą. Tai būdavo dėmesio, skiriamo vadų vaikui, 
ekvivalentas, o ypač aristokratiškųjų vaikų gimimo giesmėse pra- 
našaujamų seksualinių sugebėjimų papildymas. Paprastų žmo- 
nių auginamas myliamiausias vaikas būdavo paskiriamas šeimos 
protėviams. Mylimiausiojo asmuo, drabužiai, maistas ir veikla ati- 
tinkamai būdavo apribojami tabu - visai kaip šventojo vado. Vie- 
nas senas tekstas pasakoja apie mylimiausio vaiko paskyrimą prie- 
šingos lyties dievui: tam tikra teogamijos forma; jaunystėje mė- 
gaujamasi nekaltybe ir laukiama galutinės sąjungos su dievu cum 
vadu, kuris yra galutinis šio paskyrimo tikslas. Mylimiausiai duk- 
rai skirta paskyrimo malda yra iškalbinga, atsižvelgiant į numato- 
mas privilegijas: 


O Vakarų pakrašty, 
Viršutinis dangaus skliaute, 
Apatinis dangaus skliaute, 
Štai tavo lobis. 


Pasiūlyk ją vyrui, kurs valdys žemę, 
Sutuoktiniui, kuris valdo žemės plotą, 
Svarbiausiam sutuoktiniui, 

Kad apsaugotum savo [vaiko] tėvus, 


Kad apsaugotum savo palikuonis... 


Apsaugok mano genitalijas, 


Kad jas pamatytų mano vyras... 


rodo, kad nebuvo žemės sklypus valdančių kilmės ryšių korporacijų. Terminas 'obana 
nevartojamas šiuose liudijimuose; o žemės teritoriniai vienetai abupua'a, "ili 'aina ar 
mo'oaina nepriklausė bendros kilmės grupėms. Aš ketinu išsamiai ir kritiškai šį klausi- 
mą aptarti kitame darbe. 

Žiūrėkite jūs, sergėtojos dvasios nakties, 
Apsaugokite savo vaiką, 
Globokit dėl jos svarbiausią sutuoktinį, kuris valdo žemę 
(Kekoa, 1865) 


Taigi mums aišku, kodėl havajiečiai taip domėjosi seksu. Sek- 
sas buvo viskas: rangas, valdžia, gerovė, žemė ir drauge visų šių 
dalykų apsauga. Tai, matyt, laiminga visuomenė, kuri sugebėjo 
patį visų gerų gyvenimo dalykų siekį paversti tokiu maloniu. 


III. PERFORMATYVIOSIOS STRUKTUŪROS 


Kitokia nei mūsų, kuriems sunkus darbas ir skausmas yra malo- 
numo sąlygos a priori. Ir vis dėlto panaši į mūsų - tuo, kad toji 
visuomenė atrodo susikristalizavusi, tarytum nematomai rankai 
padedant, iš pragmatinių jos veikiančių subjektų interesų, ir to- 
dėl - kaip istorinė forma - ji nuolatos kuriama bei ardoma. Taigi 
ta visuomenė panaši ir į eskimų, tsvanų, Pul Eliya arba vadinamą- 
sias „laisvos struktūros“ Naujosios Gvinėjos visuomenes. Visos 
šios tautos turi dar vieną bendrą ypatybę: jas ypač sunku paaiš- 
kinti antropologiškai. Tai monumentai antropologinės vaizduo- 
tės nesėkmei - kaip ir Vakarų socialinės minties ribotumui. Mes 
šias tautas matome lyg per užtamsintą stiklą, per „statistinius mo- 
delius“ post facto, kurie privalo pasitenkinti daugybės individua- 
lių pasirinkimų rezultatų suma ir tuo, kad empiriniai rezultatai 
įvardijami kaip tikroji kultūrinė tvarka. Mes ilgimės „mechani- 
nių modelių“, padovanotų mums žmonių, kurie moka elgtis kaip 
to reikalauja iš anksto apibrėžti santykiai, užuot mėginę nustatyti 
tų Žmonių santykius pagal tai, kaip jie bendrauja tarpusavyje. 
Mums daug mielesnė aristoteliškoji „socialinės struktūros“ logi- 
ka, kurią paveldėjome iš scholastinių daktarų: Radcliffe'o-Browno 

korporacinės grupės ir juridinės normos, tvarkingos, lyg į dėžu- 
tes sudėliotos viena kitai neprieštaraujančių kategorijų ir neprob- 
lemiškų elgesio būdų klasifikacijos, tam tikras vaidmuo kiekvie- 
nam statusui ir kiekvienam savo vietoje esančiam žmogui. Mes 
esame maldininkai, besimeldžiantys Terminui, ribas žyminčių ak- 
menų dievui. 

Susidūrę su tautomis, kurios, atrodo, išradinėja taisykles gy- 
vendamos savo kasdienį gyvenimą, socialinį faktą skelbdami kaip 
tikresnių jų interesų fikciją, prisimename save ir pradedame pa- 
slaptingai arba dialektiškai kalbėti apie antitezinius principus, sa- 
vybes ir priežastingumo rūšis. Mes atrandame ontologinius skir- 
tumus tarp struktūros ir praktikos, tarp sistemos ir įvykio, padė- 
ties ir proceso, normos ir elgesio. Sistema arba struktūra mums 
atrodo „ideali“, „ideologinė“ arba „paprasčiausiai simbolinė“, tuo 
tarpu realus kasdienis gyvenimas yra realus, empirinis ir prakti- 
nis. Mums sunku įsivaizduoti, kad reikšmės, kitaip sakant, kultū- 
ros, lygmeny buvimas ir veiksmas (being and action) gali būti su- 
keisti vietomis. 

Tikriau, mums sunku surasti teorinę vietą šiai idėjai, nors mes 
ją pripažįstame ir elgiamės pagal ją savo pačių gyvenime. Drau- 
gystė mums - tarpusavio pagalbos ryšys. Įprasta manyti, kad drau- 
gai visada padės vienas kitam: veiksmą iš anksto nurodo santykis. 
Tačiau mums žinoma ir patarlė: „Draugą bėdoje pažinsi“. Tas, 
kuris padeda tau, iš tikrųjų yra draugas - ryšį netgi labiau sukuria 
veiksmas, nei veiksmą laiduoja ryšys. (Antropologams žinomos 
preskriptyvinės vedybų sistemos, kai siekiama sąjungos tarp tam 
tikros kategorijos giminaičių, tokių kaip pusbroliai/pusseserės iš 
priešingų giminių. Kaip rodo mano patirtis, fidžiečiai turi tobulą 
preskriptyvinę pusbrolių/pusseserių iš priešingų giminių vedybų 
sistemą. Visi fidžiečiai tuokiasi su savo pusseserėm/pusbroliais iš 
priešingos giminės. Ne todėl, kad žmonės, kurie yra susiję tokiu 
giminystės ryšiu, tuokiasi, bet todėl, kad žmonės, kurie tuokiasi, 

yra susiję tokiu giminystės ryšiu — nesvarbu, kokie jų santykiai 
buvo anksčiau, jeigu jų apskritai būta. Mano požiūriu reikšmės 
lygmeny visada egzistuoja potencialus veiksmo rūšių ir santykių 
kategorijų apverčiamumas. Veiksmažodžiai reiškia taip pat ir tiek 
pat kaip daiktavardžiai, ir struktūrinė tvarka gali būti sudaryta, 
remiantis tiek viena kryptimi, tiek kita. Visos visuomenės turbūt 
naudoja tam tikrą tų abipusių simbolinės produkcijos būdų miši- 
nį. Tačiau egzistuoja sistemos su vyraujančiais Radcliffe'o-Browno 
modeliais: apribotomis grupėmis ir įpareigojančiomis taisyklėmis, 
kurios iš anksto daugiausia nurodo žmonių elgesio ir tarpusavio 
bendravimo būdus. Pavadinkime šitai „preskriptyviosiomis struk- 
tūromis“. Sąlygiškai galima pasakyti, kad jų priešingybė - hava- 
jiečių „performatyvioji struktūra“. 

Pastaruoju atveju santykiai nuolatos randasi iš veiksmų, iš prak- 
tikos - ypač, kaip pamėginau įrodyti, iš seksualinės praktikos. O 
dabar aš pabrėžiau šią mintį, pasitelkęs akivaizdų oksimoroną ir 
teigdamas, kad gramatinis veiksnys gali būti susijęs su veiksmažo- 
džiu predikatiniu santykiu. Havajiečių kalba yra kaip tik tokia. 
Žodžių tvarka čia paklūsta principui, kuris vadinamas „priešaki- 
niu“ — labiausiai išsiskirianti informacija „išstumiama“ į sakinio 
pradžią, vietą, kurią paprastai užima veiksmažodis. Patys veiks- 
mažodžiai išskiriami veikiau pagal aspektą arba realizacijos laips- 
nį, o ne pagal atitinkamą laiką; dažniausiai vartojami vadinamieji 
„Statyviniai“ veiksmažodžiai, reiškiantys tai, ką suvokiame grei- 
čiau kaip būseną ar būklę, o ne kaip veiksmą. Tiesą sakant, šioje 
fleksijų neturinčioje kalboje tie patys terminai paprastai gali funk- 
cionuoti kaip daiktavardžiai, veiksmažodžiai, būdvardžiai arba 
prieveiksmiai priklausomai nuo jų vietos sakinyje. Aš nekartoju 
čia teiginio, priskiriamo Sapirui, kad gramatinės kategorijos sąly- 
goja minties kategorijas. Tas pat buvimo ir darymo sukeičiamu- 
mas yra tiek pat akivaizdus socialinėje, kiek ir gramatinėje struk- 
tūroje, ir niekas mums a prior: nenurodo, kad privilegija turi būti 

teikiama būtent tai, o ne kitai sferai. Tačiau apskritai havajiečių 
kultūrinė logika išties teikia pagrindą manyti, kad mūsų pačių 
istorijos ir socialiniuose moksluose puoselėjama opozicija tarp 
būsenos ir proceso arba substancijos ir akcijos stokoja rišlumo — 
nepaisant to, šis skirtumas mums atrodo daugiausia esąs paties 
mąstymo sąlyga. 

Havajiečių supratimu, kaip matėme, giminaičiais ir pasidaro- 
ma, ir gimstama. „Maitinimas“ (būnai), vadinamasis įvaikinimas, 
gali būti pagrindas tėvystei įteisinti taip pat kaip ir pagimdymas. 
Ši logika yra labai vaisinga ir nuosekli. Sąvoka kama'dina, arba 
„Žemės vaikas“, taikoma asmeniui, kuriam ta žemė „gimtoji“. Ta- 
čiau kama'dina lygiai taip pat galima tapti per veiksmą kaip ir 
per paprotį: šį statusą suteikia ilgas gyvenimas toje vietoje arba 
prigimtinė teisė. Nuoseklumas šiuo atveju tas, kad visi šie vaikys- 
te ir gimimu grindžiami giminystės santykiai įvardijami tuo pačiu 
žodžiu. Visi jie reiškia bendrą tokiais ryšiais susietų žmonių subs- 
tanciją. Tėvai ir vaikai yra tos pat rūšies žmonės: jie sudaryti iš 
tos pat medžiagos, nesvarbu, ar to sudarymo būdas - subtancijos 
reprodukcija, ar jos bendras vartojimas. Taigi peršasi logiška 1š- 
vada, kad asmuo, kuriam maistą teikia tam tikra žemė - dina — 
yra jos vaikas - kama, kama'ūina, visai kaip tie, kurie joje gimė. 
(Liaudies etimologijoje žodis “dima, „žemė“, aiškinamas kaip „mai- 
tinimo vieta“. Ši derivacija nėra tiksli istoriškai, bet turi gerą isto- 
rinį pamatą, nes problemiškoji polineziška šaknis yra jau girdėta 
kaainga, reiškianti giminaičių buveinę ir grupę, gimusią iš lytinės 
sueities, o visoje Polinezijoje lytinė sueitis yra „valgymas“.) 

Visa tai padeda paaiškinti tariamą paradoksą visuomenės, ku- 
ri sugeba reprodukuoti tradicinę kultūrinę tvarką, nevaržomai 
siekdama laimės, /e'a, o havajietiškai tai reiškia - per seksualinio 
patrauklumo kerus. Žvelgiant geidžiančiojo subjekto akimis, sek- 
sas yra vartotojiškas interesas ne vien dėl savęs paties, bet ir dėl 
daugelio praktinių teigiamybių. Tačiau žvelgiant iš globalinės vi- 

suomenės taško, šie subjektyvūs tikslai tampa tam tikros konkre- 
čios ekonominės, politinės ir dvasinės tvarkos kūrimo priemonė- 
mis. Ir nors individualios pasirinkimo galimybės atrodo nevaržo- 
mos ar bent jau labai liberalios, globalinis rezultatas jokiu būdu 
nėra atsitiktinis kultūriniu atžvilgiu. Jis pagrįstu būdu išreiškia 
įprastus skirtumus ir santykius tarp vyrų ir moterų, vadų ir pa- 
prastų Žmonių, dievų ir mirtingųjų; apskritai - tradicinę kosminę 
kūrinijos schemą. Struktūra glūdi būtent šiuose skirtumuose ir 
santykiuose, - jie patys yra (sąlygiškai) nekintantys, - o ne kin- 
tančiuose susitarimuose, kuriamuose ir perkuriamuose pagal tuos 
skirtumus ir santykius. Taigi socialinė sistema yra konstruojama 
iš aistros, o struktūra - iš romantinių jausmų. 

Šis akivaizdus stebuklas priklauso nuo keleto tarpusavyje susi- 
jusių tam tikro simbolinės produkcijos būdo, performatyviojo bū- 
do, sąlygų; iš tų sąlygų išskirsiu tik dvi. Pirmiausia įprastos, pras- 
mingos asmenų vertės ir jų egzistencijos objektai glūdi asmeninių 
planų intencijose ir interesuose, dažnai - kaip nesuformuluotos 
veiksmų prielaidos. Viskas, kas susiję su sutartimi, neįrašyta su- 
tartyje. O šį durkheimišką aforizmą papildo kasdienio gyvenimo 
aforizmai, konceptai ir perceptai, babitus, arba „struktūruojan- 
čios struktūros“, taip sumaniai aprašytos Bourdieu (1977) ir le- 
miančios didesnę asmeninių interesų ir veiksmų tvarką. Remian- 
tis tokiais samprotavimais, peršasi išvada, kad visuomenė, kuri 
be perstogės nevaržoma siekia savo interesų, nėra nepriklausoma 
nuo motyvuotų ryšių tarp ženklų (žr. skyrių 5, toliau). Ir antra, 
buvimas ir darymas (being and doing), arba santykiai ir elgesio bū- 
dai, kaip reikšmės glūdi tame pačiame diskurso universume ir pa- 
klūsta bendroms sąvokinėms operacijoms. Mes nepainiojame dviejų 
skirtingų daiktų ir nepriešiname „idealių“ ir „realių“ dalykų. Sche- 
ma, kuri susieja tam tikrus aktus su tam tikrais santykiais, pati yra 
sisteminė. Havajiečiai tampa giminaičiais ir bičiuliais „Žemės vai- 
kais“ dalydamiesi ne bet kokia patirtimi, o tik ta, kuri susijusi su 

atitinkama konsubstancialumo verte. Remiantis bendra abiem at- 
vejais galiojančia logika, veiksmas ir ryšys gali pakaitomis funkcio- 
nuoti ir kaip signifikatas, ir kaip signifikantas.*? 

Bet nors šis reikšmės procesas simboliškai nėra ad hoc proce- 
sas, jis dažnai būna post-factum reiškinys. Taigi mes grįžtame prie 
istorinių dalykų, konkrečiai prie performatyviųjų sistemų istoriš- 
kumo. Calcul sauvage, atrodo, dalijasi su savo garsesniu pusbro- 
liu, /a pensėe sauvage, puikiausiu gebėjimu neutralizuoti tuos įvy- 
kius, kurie jį atakuoja. Niekas, kas žmogiška, išties nebuvo sveti- 
ma havajiečiams — veikiau, priešingai. Havajiečiai visada turėjo 
kategoriją akua, paprastai aiškinamą kaip „dievas“ arba „dieviš- 
kas“. Mano nuomone, greičiau ši kategorija, o ne garsioji mana, 
funkcionuoja kaip pradinė semantinė kategorija, reiškianti ne tiek 
tam tikrą apibrėžtą turinį, kiek patirties nuostabumą. Iš pradžių 
havajiečiai liberaliai taikė šį terminą svetimtaučiams, jų laivams ir 
mechaniniams įtaisams. Vėliau, svetimtaučiams tapus havajiečių 
visuomenės dalimi, šie tapo kama 'dina, „žemės vaikais“. Viskas 
įvyko taip, tarsi nieko neįvyko, tartum istorijos nė negalėjo būti, 
negalėjo būti netikėto įvykio, jokio kultūriniu požiūriu nenuma- 
tyto nutikimo. Havajiečių moterų, kuriuos puolė prie europiečių 
laivų, palaikiusios juos dievo siųstais ženklais, tikslas buvo „mei- 
lė, o ne istorija“, - ir pas de bistoires.* 


Taip teigia Peteris Huberis, analogišku būdu nagrinėdamas Naujosios Gvinėjos 
visuomenę: 


Į Melanezijos visuomenę žvelgiant kaip į abstrakčią teisių ir pareigų arba grupių ir 
kategorijų, įtvirtintų gimyste, sistemą, buvo gautas labai iškreiptas vaizdas. Manoma, 
kad visuomenė sukuriama primetant ar metodiškai įgyvendinant tokią sistemą, tačiau 
Melanezijos visuomenė, mano įsitikinimu, rituališkai sukuriama, vykstant įvykiams, 
kurie tam tikru būdu mobilizuoja žmones. Šie įvykiai nebūtinai apibūdinami kaip ne- 
naudingi ar supernaturalūs - jie nėra rituališki šiuo atžvilgiu; juos apibūdina tas faktas, 
kad būdingus bruožus jiems suteikia simbolinės klasifikacijos schema. Jie realizuoja šią 
klasifikacijos schemą todėl, kad sukuria visuomenę (Huber, 1980: 44-45). 


* jokių (meilės) istorijų (pranc.) - vert. 

Tačiau jokiu būdu negalima daryti išvados, kad havajiečiai yra 
„šalta visuomenė“. Priešingai, ji pasirodė esanti ypač neatspari 
permainoms. Ši europiečių ir jų daiktų integracija į visuomenę — 
iš pradžių kaip dieviškų (akua), paskui kaip savų (kama'dina) — 
buvo kultūrinės katastrofos preliudija. Bendriausia ir akivaizdžiau- 
sia to priežastis: svetimtaučiai, kuriems taip kilniaširdiškai buvo 
suteiktas vietinių gyventojų statusas, turėjo savo požiūrį į gyveni- 
mą ir visai neprivalėjo pateisinti havajiečių iš anksto apie juos 
susidarytos nuomonės. Įtraukdama nenumatytus įvykius į tradi- 
cines struktūras, įžvelgdama mitinius santykius istoriniuose veiks- 
muose, ši sistema, atrodo, paprasčiausiai vis atsikuria — tokia ji 
lanksti. Bet kita vertus, —- pasiskolinsiu Pouillono bon mot*, - 
„Kuo labiau ji lieka tokia pati, tuo labiau ji keičiasi“. 

Galiausiai turime grįžti prie dialektikos. Iš tiesų aš neketinau 
ignoruoti struktūros ir praxis sąveikos, tik norėjau surasti jai ati- 
tinkamą teorinę vietą, tarkime, tebūnie tai simbolinis procesas. 
Nes visa havajiečių kultūra sudaryta taip, kad ji simboliškai valo- 
rizuoja pasaulinės praktikos galią. Ir keičiasi ši kultūra būtent to- 
dėl, kad, pripažindama visateisę pasaulio narystę savo kategori- 
Jose, ji pripažįsta galimybę, jog tos kategorijos bus funkciškai per- 
kainotos. Dievas Lono jau nebebuvo tas pats konceptas, kai jis 
buvo pritaikytas Cookui; taip pat ir svetimų kraštų, tabu ir die- 
viškumo apskritai sąvokos nebegalėjo išlikti tokios pat, kokios 
buvo anksčiau. O kai tam tikra kategorija perkainojama istorinės 
referencijos proceso metu, turi pasikeisti ir santykiai tarp katego- 
rijų: struktūra transformuojama (plg. Sahlins, 1981). 

Tai, ką Marcas Blochas pasakojo apie penkiolikto šimtmečio 
Europą, dar dramatiškiau vyko Havajuose: „nors žmonės iki ga- 
lo nesuvokė permainų, senuosius vardus, dar tebeskambančius 
kiekvieno lūpose, pamažu jau buvo paveikusios konotacijos, ge- 


*sąmojį, išradingą, taiklią pastabą (pranc.) - vert. 

rokai nutolusios nuo pirminių reikšmių (1966: 90)“. Kas nors 
betgi gali paklausti, kodėl Marcas Blochas, kuris taip puikiai ži- 
nojo, kad šio proceso priežastis - nusistovėjusi praktika, pats ne- 
tapo kokios nors pozityvistinės utilitarinio mąstymo formos šali- 
ninku? Ar tik ne todėl, kad jis tyrinėjo visuomenes, kurioms taip 
knietėjo duoti žinomus vardus besikeičiantiems įpročiams, jog jos 
negalėjo nuslėpti fakto, kad bendrauja su pasauliu pagal sąlyginę 
kultūrinę schemą? 


2. Kiti laikai, kiti papročiai: 
istorijos antropologija 


Institucijų prigimtis yra ne kas kita kaip jų radimasis (nascimen- 
to) tam tikrais laikais ir tam tikrais pavidalais. Kai laikas ir pavi- 
dalas yra toks ir ne kitoks, atitinkamos yra ir atsirandančios insti- 


tucijos. 


Vico, Naujasis mokslas 


Vakarų istorikai jau seniai ginčijasi dėl dviejų priešingų isto- 
riografijos sampratų. Kaip priešingybė elitinei istorijai, kur ty- 
rinėtojų dėmesys skiriamas tik aukštajai politikai, siūloma ana- 
lizė, kurios objektas - bendruomenių gyvenimas. „Per paskuti- 
niuosius keturiolika šimtmečių, matyt, vien tik galai buvo 
karaliai, ministrai ir generolai“, skundėsi Volteras ir prisiekė 
pats parašyti „liaudies istoriją“ (bet ji jam pasirodė besanti „nu- 
sikaltimų, kvailysčių ir nelaimių rinkinys“). Vėlyviausioji „nau- 
Joji istorija“ taip pat yra populistinės pakraipos. Retsykiais nau- 
dojantis socialinių mokslų paslaugomis, joje domimasi tokiais 
dalykais kaip pasąmoninės struktūros, kolektyvinis mentalite- 
tas ir bendros ekonominės tendencijos. Joje linkstama į popu- 
lizmą dėl išskirtinio dėmesio, teikiamo praktinei materialinei 
žemesniųjų gyventojų sluoksnių padėčiai. Vienas įžymus isto- 
rikas (Stone, 1981: 23) pasitelkia pagalbon Thomasą Gray: 
„Tegu... didybė nesiklauso su paniekos šypsniu / Trumpų ir pa- 
prastų vargšų metraščių“. Remiantis šiuo požiūriu, istorija yra 
kultūriškai sukonstruota nuo apačios į viršų: socialinių insti- 

tucijų bei kitų išdavų pamatas - tai vyraujančių liaudies polin- 
kių nuosėdos.! 

Tačiau prieš sveikindami naująją istoriją, kad ji pagaliau išmo- 
ko antropologijos (arba politinę) pamoką, turėtume prisiminti, 
jog poslinkis nuo elitinės prie kolektyvinės sąmonės iš tiesų įvyko 
Vakarų visuomenės istorijoje, - kaip pokytis realioje istorinėje 
praktikoje, - ir dėl to dar iki monarchijos sunykimo ir populiarių 
demokratijų bei rinkos ekonomikų įsigalėjimo į masinę istorijos 
produkciją mes ėmėme žiūrėti kaip į akivaizdžią savo (o gal turė- 
tume sakyti - savo buržuazinės?) socialinės patirties tiesą. Jeanas- 
Pierre'as Vernantas (1982) labai įžvalgiai nagrinėja tokią pat trans- 
formaciją, kuri įvyko pirmąjį tūkstantmetį pr. Kr; jis aptaria, kaip 
nuo absoliučios Mikėnų dievų-karalių valdžios buvo pereita prie 
humanizuotų graikų polio institucijų. O gal tai, su kuo susiduria- 
me, - ir visuomenėje, ir sąmonėje, - yra „ilgalaikė struktūra“: 
ciklinė cezarizmo ir liaudies valdžios, indoeuropiečių istorijos gu>1- 
sa ir gumlao kaita, ir kiekvienoje socialinėje formoje glūdi - kad 
ir labai mažas - jos istorinės priešingybės gemalas? 

Iš pradžių Vernantas lygina karališkąsias Atėnų tradicijas ir die- 
viškųjų skitų karalių legendą. Nuolatos besivaidydami dėl įpėdi- 
nystės, Atėnų princai galų gale nutaria pasidalyti tarp savęs val- 
džios funkcijas — religinę, karinę ir ekonominę - jos paprastai 
herojinio amžiaus indoeuropiečių karalystėse būdavo sujungtos. 
Taip gimsta politikos kaip abipusio skirtumų suderinimo idėja, 
kurios demokratiškesnė išraiška bus realizuota polyje. Tačiau, prie- 
šingai nei Atėnų valdovų atveju, dieviškajam skitų Dzeuso anūkui 


'Srone'o parašyti skyriai apie istoriografiją (Pirma dalis) knygoje The Past and the 
Present (1981) - puikus įvadas į „naująją istoriją“. Kalbėdamas ta pačia tema Barraclough 
(1978) taip pat pasitelkia Thomasą Gray - galbūt toks anglų istorikų paprotys Ameriko- 
je? Pastabas iš Voltaire'o kūrinio Essai sur les »m0eurs labiausiai susijusioje su šia diskusija 
savo studijoje pateikia LeGoffas (1972); plg. Braudel (1980), Dumoulin ir Moisi (1973), 
Gilbert ir Graubard (1972), LeGoff ir Nora (1974), Hefter (1973), Ricoeur (1980). 

jo vyresni broliai vienam suteikia karališkąją valdžią, nes tik jis 
gali pretenduoti į prototipinius auksinius objektus, atitinkančius 
tris Dumėzilio funkcijas: tai aukojimo taurė, karo kirvis ir arklas 
(Herodotus, Hist. IV, 5-6). Čia suverenas klasikiniu būdu patei- 
kiamas „kaip asmuo, pakilęs virš įvairiausių funkcinių klasių, su- 
darančių visuomenę, nes jis reprezentavo jas visas; o kadangi visi 
vienodai jame regėjo tas vertybes, pagal kurias nusakydavo save, 
jis nebepriklausė nė vienam“ (Vernant, 1982: 42). Drauge apim- 
damas ir peržengdamas visuomenę, dieviškasis karalius gali būti 
ryšių su kosmosu tarpininkas - kosmosas pagal savąją natūralią 
tvarką taip pat atsiliepia į jo suverenią valdžią. 

Tačiau polyje organizacija, kilusi iš savęs kaip žmonių bend- 
ruomenės suvokimo, arche (suvereni valdžia), „tapo kiekvieno 
reikalu“ (paprastai moterys ir vergai būdavo išimtis). Rotaciniu 
principu suteikdamas valdžią tai vienai, tai kitai piliečių grupei ir 
šitaip vadovavimą bei paklusnumą pavertęs besikeičiančiomis tų 
pačių santykių pusėmis, skelbdamas savo nutarimus pagal viešų 
debatų, vykstančių tarp lygių žmonių bendroje aikštėje, rezulta- 
tus (taigi kaip atviras sutartis, pasiektas atviru būdu), ir taip iš- 
aukštinęs kalbą labiau už visas kitas valdžios priemones, kalbą, 
kuri buvo jau ne iš aukštybių tariamas, jokių prieštaravimų ne- 
paisantis ritualinis žodis, o argumentas, laikomas įtikinamu, jei 
yra išmintingas ir atitinka žinias, patikrinamas pagal tai, kas vadi- 
nama tiesa, polis - per šias ir daugelį kitų priemonių - socialinę 
veiklą pavertė priklausoma nuo kolektyvinės valios ir žmonėms 
savo istoriją padėjo suvokti kaip Žmonijos istoriją. 

Aš paminėjau Vernanto išvadas kaip bendrą šio straipsnio idė- 
ją: kad skirtingos kultūrinės tvarkos turi savo istorinės veiklos, 
sąmonės ir apsisprendimo principus - savo istorinę praktiką. Kiti 
laikai, kiti papročiai, o iš papročių kitoniškumo - konkreti antro- 
pologija, kuri reikalinga tam, kad būtų suprastas bet koks žmo- 
gaus kelias, tapsmas. Nes, kaip sakė Durkheimas, egzistuoja ne 

paprasčiausias „žmogaus“ kelias-tapsmas (devenir), „bet kiekvie- 
na visuomenė turi savo gyvenimą, savo kelią, ir panašios visuo- 
menės yra palyginamos ir pagal savo istoriškumą [arba plėtros 
būdą], ir pagal struktūrą“ (1995-1996: 140).2 

Šio struktūrinių tipų paminėjimo, matyt, pakaks, kad paneig- 
čiau įtarimą, jog į istorinį reliatyvumą paprasčiausiai žvelgiu iš 
idiografinio taško. Veikiau yra taip: aš pradedu nuo tam tikrų 
apmąstymų apie dieviškųjų karalių valdžią, tą struktūros tipą, nuo 
kurio taip radikaliai atsiskyrė polis, nes noriu panagrinėti bendrą 
herojinės istorijos kultūrinę praktiką. 


HEROJINĖ ISTORIJA 
Šią idėją, remdamasis Homero pavyzdžiais, iškėlė Viko, vėliau, 


archajinių karalysčių antropologijoje ją plėtojo Frazeris ir Hocar- 
tas, o darnų pavidalą ji įgijo Dumonto hierarchijos koncepcijose.* 


"Verčiau laisvai, ypač tai pasakytina apie žodį devenir, tačiau, manau, neiškreipiau 
Durkheimo minties. 

Be Frazerio (1911-1915), Hocarto (1969 [1927] 1936) 17: Dumonto (1970), čia 
pateiktoms idėjoms apie dieviškąją karalių valdžią ir hierarchiją ypač buvo naudingos 
naujos Heusho (1962, 1972 1982), Valeri (spausdinama), Geertzo (1980), Tambiaho 
(1976) ir Adlerio (1978, 1982), studijos taip pat ir tokių ankstesnių klasikų kaip Evan- 
sas-Pritchardas (1962), Frankfurtas (1948), Dumėzilis (1948), Meekas (1931), Kuperis 
(1947), Krige ir Krige (1943) antropologijos veikalai; plg. toliau, skyrius 3. Aš nekeliu 
jokios taksonominės skirtumų tarp „dieviškųjų karalių“, „šventųjų karalių“, „magiškų- 
jų karalių“ ir „žynių-karalių“ ar netgi tarp „karalių“ ir „vadų“ problemos. Kalbant apie 
„karalių“/“vadų“ atvejį, aš linkęs veikiau sutikti su Heuscho teiginiu, kad valstybė yra 
dieviškojo karaliaus kūrinys, nei su priešingu tvirtinimu - šiuo atveju principinė dieviš- 
kosios karaliaus valdžios ir dieviškosios vado valdžios skyrimo priežastis netenka ga- 
lios. Apie diskusijas dėl taksonominių dieviškosios karaliaus valdžios problemų, taip 
pat puikią Jukuno studiją, žr. Young (1966). Be jokių abejonių, mano ryžtas kalbėti apie 
plačią herojinių valstybių kategoriją ir neatsižvelgri į subtilias variacijas gali pasirodyti 
naudingas dabartiniams teoriniams tikslams, bet tik trumpą laiką. Neturiu jokių iliuzijų 
dėl didesnio šios kategorijos parvarumo ar vertės. 

Žinoma, aš nekalbu apie kažkokią neolitinę didžio žmogaus teo- 
rijos istorijoje formą. Nekalbu ir tiesiog apie „charizmą“ — ne- 
bent tai būtų „rutinizuota charizma“, kuri per nustatytų santykių 
tinklą struktūriškai padidina personalinę įtaką. Vienoje Visuome- 
nės sutarties — ji tebėra filosofinė Visuotinės valios Magna Charta — 
versijoje Rousseau teigė, kad „bet kokios valstybės priešai gali būti 
tik kitos valstybės, bet ne žmonės; nes tarp visiškai skirtingos pri- 
gimties dalykų negali būti jokio tikro ryšio“. Tačiau etnografija ro- 
do, kad maorių vadas „gyvena visos genties gyvenimą“, kad „jis 
susietas tam tikrais ryšiais su gretimomis gentimis bei giminių gru- 
pėmis“ ir „savo asmeniu įkūnija santykius su kitomis gentimis“ (Jo- 
hansen, 1954: 180). Vado vedybos yra tarpgentinės sąjungos; jo 
ceremonialas veikia prekinius mainus; jo asmeniniai įžeidimai yra 
karo priežastis. Šiuo atveju istorija yra antropomorfiška iš princi- 
po, o tai reiškia, kad tokia ji yra savo struktūra.* Nutarus, kad 
istorija yra daug daugiau nei didžių vyrų darbai, visada ir visur 
svarbiausias dalykas tampa bendruomenių gyvenimas; bet būtent 
šiose herojinėse valstybėse karalius yra visuomenės egzistavimo s3- 
lyga. „Jeigu aš valgau, - sako Kuba genties žmogus, - tai - karalius, 
jei aš geriu, tai - karalius“ (Vansina, 1964: 101).3 Didesnėse Fidžio 
valstijose (pvz., Mbau, Thakaundrove) niekam nevalia išeiti iš na- 


*Be to, fidžiečių atveju, suprantant pažodžiui, vadas kitai karalystei gali būti sesers 
sūnus (pvz., vasu ki Rewa, vasu ki Mbau ir t. t.) - štai jums ir ryšys tarp akivaizdžiai 
„Skirtingos prigimties“ daiktų. Apie politinių jėgų personifikacijas, lemiamas fidžietiš- 
kojo vasu (gimdos sūnėno) santykių, bus kalbama toliau. 

"Tačiau čia cituojamas pašnekovas yra vienas iš skeptikų neįprastame ginče dėl ka- 
raliaus dieviškumo, vykstančiame tarp Kuba genties narių (apie jį kalba Vansina, 1964: 
101-102). Skeptikų požiūris funkcionalus - į karališkumą jie žiūri kaip į būtiną tvarkos 
visuomenėje sąlygą (visuomenė kitu atveju suskiltų į segmentus), jie pripažįsta, kad 
karaliaus - galingas magas, bet neigia jo dieviškąją galią. Be tokių ideologinių argumen- 
tų, Kuba'os gentis praktikuoja tam tikrus klasikinius ritualus, per kuriuos karalius, at- 
sietas nuo savo prigimtinių gimininių ryšių, pakylėjamas virš - ir kartu išstumiamas už - 
klaninės visuomenės tvarkos: vienu metu kaip tam tikra gamtos jėga, dievo atstovas ir 
incesto nuodėme susiteršęs raganius. 

mų rytą, joks bendruomenės darbas nepradedamas, kol šventasis 
kava gėrimas dar nepateiktas karaliui, arba „žmogui-dievui“ (ka- 
lou tamata): kiekvieną dieną karalius iš naujo sukuria pasaulį (Les- 
ter, 1941-1942: 113-114; Sayes, 1982). 

Bendros paprastų žmonių gyvenimo sąlygos - hegemoniškai 
nustatytos, tam tikrų esamos valdžios potvarkių apibrėžtos kaip 
kolektyvinė forma ir kolektyvinis likimas. Šis procesas nėra vien 
refleksyvinė „ideologija“, kadangi visuotinė valia paprastai nesu- 
tampa su valdovo interesais, išskyrus tuos atvejus, kai toks suta- 
pimas ir yra jo interesas. Pačią aukščiausiąją valdžią gali kamuoti 
prieštaravimai ar netgi nesantaika — taip yra bent jau indoeuro- 
piečių karalystėse (žr. skyrių 3); todėl ši valdžia negali funkcio- 
nuoti, nesant kolektyvinių sąlygų. Tačiau tokios sąlygos istoriškai 
realizuojamos ir globaliai apibrėžiamos tik kaip karališkosios va- 
džios projektų dalis, turinti tam tikrą hierarchinę vietą. Taigi rišli 
istoriografija negali būti - kaip geroje visuomenės mokslų tradi- 
cijoje — vien paprastas kiekybinis eilinių žmonių nuomonių ir są- 
lygų įvertinimas, grindžiamas statistiškai atsitiktiniu pavyzdžiu — 
tartum tai būtų tiesioginis generatyvinių socialinių tendencijų pul- 
sas. Herojinė istorija plėtojasi veikiau pagal „Fenimore'o Coope- 
rio indėnų“ - pasinaudosiu Elmano Service'o apibūdinimu - pa- 
vyzdį: einančių žmonių voroje kiekvienas stengiasi atsistoti į prie- 
šakyje žengiančiojo pėdas, kad susidarytų įspūdis, jog eita Vieno 
Milžiniško Indėno. 

Todėl, praėjus daugiau kaip šimtmečiui po metodistų misionie- 
rių skelbtos naujos religijos priėmimo, fidžiečiai tebekalba apie krikš- 
čionybę kaip apie „Thakombau religiją“ (Derrick, 1950: 115).* Tha- 
kombau buvo vyriausias Mbau konfederacijos, didžiausios galy- 


*Iprasta frazė ortodoksinėje fidžiečių ortografijoje yra na lotu nei Ratu Cakobau. 
Šiame straipsnyje aš pasinaudojau ankstesne ir ne ortodoksine ortografija, kuri yra priim- 
tinesnė anglakalbiams žmonėms. Kartą paklaustas, kodėl nesimoko anglų kalbos, Tha- 
kombau atsakė: todėl, kad girdėjęs anglus kalbant fidžieuškai. 

bės devynioliktojo amžiaus Fidžyje, vadas. 1854 m. balandžio 30 d. 
po daugiau kaip penkiolika metų trukusių misionierių raginimų 
jis pagaliau pasiskelbė išpažįstąs Jehovos tikėjimą. Šiek tiek anks- 
čiau, 1852 m. viduryje, Mbau teritorijoje misionieriai buvo su- 
skaičiavę tik 850 „reguliarių maldininkų“ (Meth. Soc.: Fiji Dist., 
1852). Tačiau po Thakombau atsivertimo bei tam tikrų karinių 
pergalių „Šventoji Dvasia nusileido ir pasklido“ po Mbau valdas, 
tad 1855 m. viduryje bažnyčios lankytojų skaičius padidėjo iki 
8870 (Williams ir Calvert, 1859: 484). Tai ženklas, kad Fidžio 
istorijos matematikoje 8870 minus 850 yra lygu 1. Statistinis skir- 
tumas buvo Thakombau. 

Kita vertus, 1852 m. užfiksuotas skaičius 850 yra gerokai ma- 
žesnis už fidžiečių, įskaitant ir Thakombau, jau ne vienerius me- 
tus pripažįstančių užsieniečių dievo „tiesą“, skaičių. Netgi dauge- 
lis fidžiečių dievų, bylojančių žynių lūpomis, jau buvo pripažinę 
Jehovos pranašumą ir išsilakstę kas sau arba, kaip dar pasakoja- 
ma, patys buvo pasirengę tapti krikščionimis.' „Pripažindamas, 
kad krikščionybė - teisi“, 1850 m. Thakombau patarė broliui Cal- 
vertui būti kantriam, nes kai jis pats apsispręsiąs, „viskas pajudė- 
sią“ (Williams ir Calvert, 1859: 445—446). Šitai įrodo, kad atsi- 
vertimo politika nėra paprasčiausiai įtikinimo apraiška. 

Vis pasikartojančios užuominos apie „tiesą“ šiuose archyvuo- 
se rodo, kad plačiai paplitusi nuostata atsižvelgti į krikščionybę 
buvo fidžiečių mitopoetikos reikalas, o gal net vadų politika. Nes, 
kaip pažymėjo Hocartas (1914), fidžiečių „teisinga“ (dina) yra 
žodžio mana glosa, apibūdinanti galią suteikti egzistenciją, tuo 
tarpu veiksmas, kuris nenusiseka dėl mana stokos, yra „melas“ 


"Antra vertus, kai tam tikri Mbau dievai pasipriešino krikščionybei net po Thakom- 
bau atsivertimo, vadas surinko žynius ir nuplakė juos (Warerhouse, 1866: 265-266). 
Apie ankstesnius fidžiečių žynių/dievų santykius su Jehova, be kitų šaltinių, galima pasi- 
skaityti šiuose dienoraščiuose: Cross (pvz., 1840 m. spalio 24 d.), Hunt (1839 m. vasario 
18 d.; 1839 m. gegužės 10 d.), Calver (1841 m. rugpjūčio 15 d.; 1841 m. spalio 20 d.). 

(lasu). Todėl fidžiečių vadas pasakė metodistų misionieriui: „Tei- 
singa — viskas teisinga, kas ateina iš baltojo žmogaus krašto; muš- 
kietos ir parakas yra teisinga, ir jūsų religija turbūt teisinga“ (Schutz, 
1977: 95: plg. Waterhouse, 1866: 303). Visai neįprastą europiečių 
buvimą fidžiečiai vertino kaip „totalų“ socialinį faktą - būdamas 
„religinis“ tuo pat metu jis buvo „politinis“ ir „ekonominis“. Tiks- 
liau tai paaiškinti galima tik pasitelkus vietinę teoriją, kuri apvertė 
aukštyn kojom marksizmą - vyravo įsitikinimas, kad („pagal galu- 
tinius duomenis“) ekonominė bazė priklauso nuo dvasinės su- 
perstruktūros. 1838 m. vyriausias Rewa vadas, netrukus tapsiantis 
dideliu Thakombau priešu, bet niekada nebuvęs praktikuojantis 
krikščionis, pripažįsta misionierių teiginį, kad „Fidžio dievai nėra 
teisingi; jie panašūs į Tonga dievus“, jis sako, tai jam buvę įrodyta, 
jog „jie nėra dievai; tie, kurie jais tikėjo, buvo sunaikinti, o tie, 
kurie pripažino svetimšalių religiją, klesti“ (Cross: 1838 m. spalio 
22 d.).š Misionieriai ilgus metus darbavosi centriniame Fidžyje be 
plačiau pagarsėjusių pergalių — nors jiems ypač sekėsi tarp ligonių, 
kurie, remdamiesi ta pačia teorija, tikėjo, kad Wesley dievas pada- 
ro jų vaistus veiksmingus — tačiau ne dėl to, kad trūko žmonių 
pasitikėjimo. Veikiau kalti čia buvo vyriausieji vadai, ypač Mbau ir 
Rewa salų, kurie kovojo tarpusavy nuo 1843 m. 

Mbau pavaldžios Viwa salos žmonės, paklausti, kodėl neger- 


*Paradoksalu, bet tada teorija apie lemiamą infrastruktūros poveikį fidžiečių istori- 
joje pasirodys besanti teisinga — t.y naujasis (Jehovos) tikėjimas imamas propaguoti po 
to, kai praktiškai pademonstruojama europiečių galia —- mat egzistuoja išankstinis 
įsiukinimas, kad tokia galia turi savo „antgamtinės“ priežastis. Taigi kyla įdomus 
klausimas - gal ir kitur mechaninė infrastruktūrinių > superstruktūrinių permainų 
seka panašiai priklauso nuo apriorinio praktinės veiklos kaip kosmologinės „daiktų 
schemos“ statuso? Nepaisant to, kad toks požiūris galėtų paneigti įprastą radikalią opo- 
ziciją tarp pragmatikos ir „ideologijos“, jis duoda ir tam tikrų akivaizdžiai teigiamų 
rezultatų, kaip antai paprastų refleksyvinių-funkcionalistinių šios opozicijos narių san- 
tykių „aiškinimų“ pabaiga ir geresnis pasaulietinės veiklos (praxis) ir kultūrinų koncep- 
tų tarpusavio mainų suvokimas (žr. skyrių 5). 

bia Viešpaties žodžio, sakydavo broliui Crossui: „Aš laukiu [savo 
vado] Namosimalua“ (Meth. Miss. Soc.: District Minutes, 1841). 
Taigi „paprasti žmonės laukia savo vadų“, skundėsi kitas misio- 
nierius, „vienas vadas laukia kito [vyresnio vado], vienas kraštas 
laukia kito krašto, ir daugeliu atvejų susidaro padėtis be išeities“ 
(Jaggar: 1839 m. spalio 21 d.). „Jei Rewa nugalės, - kalba trečia- 
sis, - mes netrukus Fidžyje turėsime šimtą tūkstančių prisiekusių 
krikščionių“ (Williams ir Calvert, 1859: 408). Betgi vienas vadas 
laukė kito, o tas kitas savo ruožtu laukė patogios progos. Tha- 
kombau neketino keisti tikėjimo vidury karo. O kai pagaliau pa- 
keitė, to paties padaryti nebegalėjo jo priešininkas Rewa vadas: 
„Jeigu mes visi /otu [tapsime krikščionimis], - pasakė jis, - turėsi- 
me liautis kovoję; nes nederės melstis vienam dievui ir kovoti 
vienam su kitu“ (Williams ir Calvert, 1859: 356). 

Atsivertimas buvo tik nevilties taktika.? Dvyliktaisiais karo me- 
tais Mbau buvo apgulta Rewa ir jos sąjungininkų pajėgų, negana to, 


"Daug dokumentų apie sumanų Thakombau priešinimąsi misionierių mokymui ra- 
sime Waterhouse'o The King and People of Fiji (1866). Čia kalbama ir apie jo abejingu- 
mą trumpam atvykusio katalikų vyskupo pasiūlymui - šis pasakė Thakombau, jog me- 
todistų misionieriams nepasisekė Mbau todėl, kad Mergelė Marija saugo šią vietą kata- 
likams: „Ir tada karalius įsakė vyskupui palikti jį ir jo miestą Mergelės globai ir sugrįžti 
tada, kai ji bus juos atvertusi į savo tikėjimą“ (Ibid., p. 196). 

Po dviejų dešimtmečių protestantų misionieriai Havajuose patyrė tą patį, ką jų 
kolegos buvo patyrę Fidžyje. „Jeigu jis [karalius Liholiho] pripažins naująją religiją, - 
1822 m. buvo pasakyta kun. Ellisui, - taip pat pasielgsime ir mes visi“ (Ellis, 1969: 41). 
Vieną dieną, kai misionierius Hiramas Binghamas nuėjo papriekaištauti karališkai pasi- 
gėrusiam Karaliui „ir pasakė šiam, kad Dievas nėra patenkintas tokiu elgesiu“, Liholiho 
atsakė, „aš pats esu dievas. Po galais! Nešdinkis iš mano namų“ (Hammat: 1823 m. 
sausio 6 d.). Vėlesni įvykiai, tarp jų ir Liholiho mirtis, lėmė tai, kad krikščionybę, kaip 
valdžios įrankį, priėmė karaliaus įmotė ir jos broliai, galinga valdančioji grupė, ir 
lygiaikaip Fidžyje šitai tapo pernakt įvykusia sensacija (plg. Bingham, 1969). Iš tiesų 
atrodo, kad esame susidūrę su nuolat besikartojančiu reiškiniu arba atsivertimo dės- 
niu, galiojančiu Polinezijos herojinėse valstybėse. Naujojoje Zelandijoje maždaug 1838- 
1839 m., po ilgo gana permainingos sėkmės (ypač tarp morių vergų) periodo, atsiver- 
timo procese taip pat įvyko kiekybinis statistinis šuolis. Ir vėl pavyzdį parodė vadų 
klasė (Wright, 1959: 141 £.). 

Mbau prekybai su europiečiais buvo uždėtas embargas, o jos pačios 
sąjungininkai perbėginėjo pas priešą klanais, kaimais ir karalystėm. 
Mbau buvo apimta sukilimo, kuriam vadovavo artimas vado gimi- 
naitis. Ir tada Thakombau atrado „tikrąjį Dievą“, ir jo naujo tikėji- 
mo įžadai žaibiškai pakeitė esamą karo vaizdą. Thakombau tapo 
įsikūnijusia krikščionių viltimi Fidžio salyne, kovojančia prieš „pa- 
gonių“ priešus. Nors taip jis prarado tam tikrą dalį fidžiečių para- 
mos, jam pagalbon stojo kai kurie prieš vėją eiti pasiryžę krikščionių 
kariai — iš Tonga salų - kad Thakombau nepamirštų savo įsiparei- 
gojimų Viešpaties tarnams anglams. Dabar, padedamas misionie- 
rių intrigų ir sulaukęs ryžtingo krikščionio Tonga karaliaus karinio 
įsikišimo, Thakombau pajėgė sutriuškinti savo priešą Kamba mū- 
šyje, įvykusiame 1855 m. balandį. Jis išties buvo išgelbėtas. 

Taigi senoji religija davė pradžią naujajai. Nes, kaip sako fidžie- 
čiai, „senais laikais vadas buvo mūsų dievas“, ir krikščionybė kai 
ką buvo skolinga šiai senovinei dieviškumo koncepcijai. Krikščio- 
nybei buvo lemta tapti „Thakombau religija“, todėl, kad ją iškovo- 
jo mūšyje, kurio priežastys buvo tiek pat tapatinamos su vadu, kiek 
priežastys, dėl kurių kovojo vyrai, siejosi su jų pareiga jam tarnau- 
ti; tos tarnybos (nggaravi) sąlygos ir būdai nesiskyrė nuo ritualinio 
dievo garbinimo. Be to, tas pat dieviškumo jausmas lėmė mūšio 
eigą ir, tarsi vykstant grandininei reakcijai, rezultatą. 

Fidžiečiai kovojo lyg Tacito germanai: „Vadas [princeps] ko- 
voja dėl pergalės; jo palyda [comites] dėl savo vado“ (Germ. 
XIV).!? Likus kelioms savaitėms iki ryžtingos intervencijos Kam- 


"Kai Mbau ir Rewa karo metu koks nors svarbus vadas perbėgdavo į priešo pusę - 
taip, tarkime, Thokanauto iš Rewa stojo Mbau pusėn - atitinkamai pasikeisdavo ir 
daugelio tam vadui pavaldžių klanų bei kaimų požiūris. Ta permaina įvykdavo be dide- 
lių nesusipratimų, nes, kaip pažymi kun. Huntas, „nesvarbu, už kurią pusę jie kovojo, 
jie grūmėsi už savo vadą“ (1845 m. spalio 19 d.). Derrickas panašiai parafrazuoja Taci- 
tą: „O dėl paprastų žmonių, tai jų vado reikalas buvo jų reikalas“ (1950: 78). Šie 
perbėgimai puikiai atskleidžia santykius tarp hierarchinio solidarumo ir „gentinės“ ar- 
ba „nacionalinės“ sąmonės, apie kurią bus kalbama toliau. 

ba'oje, vyriausias Rewa vadas staiga mirė nuo dizenterijos, neat- 
gavęs sąmonės ir neperdavęs jokių karinių įgaliojimų savo įpėdi- 
niui. Staiga — ir iš pažiūros visiškai - svarbiausios Rewa pasiprie- 
šinimo jėgos iškriko. Išlikusi diduomenė paprašė Thakombau tai- 
kos ir pasiskelbė norinti priimti Jehovos tikėjimą. Neįmanomas 
daiktas, kad jie buvo paprasčiausi užsimaskavę racionalistai, Ži- 
nantys, kaip surasti gerą ideologinę progą išsivaduoti iš beviltiš- 
kos karinės padėties, kadangi visa tai įvyko tada, kai iki pergalės 
jiems buvo likęs vos žingsnis. Kitomis savaitėmis sukilėliams iš 
Mbau pavyko sutelkti kažkiek prieš Thakombau ir krikščionybę 
nusistačiusių Rewa žmonių. Tačiau Rewa jau nebefunkcionavo 
kaip vieninga jėga. Taigi Kamba mūšyje svarbiausios Rewa ka- 
riaunos nebuvimas išlikusiems Thakombau priešininkams pasi- 
rodė esąs rimtas (jei ne lemiamas) smūgis.'' Tikrasis jėgų santykis 
ir tolesnė įvykių eiga, - rezultatai tebėra matomi Fidžio politikos 
struktūroje, - priklausė nuo šventojo vado buvimo - netikėtai jį 
pašalinus jo armijos neteko tikslo ir vienijančio centro. 

Šitai iš tiesų yra karalių ir mūšių istorija, bet tik todėl, kad tai - 
kultūrinė tvarka, kuri, karaliaus veiksmus „daugindama“ iš vi- 
suomenės sistemos, suteikia pirmajam neproporcingą istorinę įta- 
ką. Trumpai kalbant, aš reziumuoju tam tikras tarpusavyje susiju- 
sias fidžietiškojo modelio tendencijas, spėdamas, kad šios yra ti- 
piški herojinio pobūdžio istorijos pavyzdžiai. Pirmiausia bendros 
aplinkybės, tokios kaip europiečių buvimas, tampa specifiniu isto- 


"Net tik pati Rewa, bet ir daugelis jos „kariaujančių kraštų“ arba sąjungininkų 
(bati) nedalyvavo Kamba mūšyje - nors Derrickas ir teigia priešingai (1950: 112). Be 
Nakelo ir seprynių karių iš krašto, vadinamo Tonga, aš neaprikau jokių istorinių užuo- 
minų apie tradicinius Rewa sąjungininkus Kamba'oje (pvz., Mburembasanga, Notho, 
Nuku ir r. t.). Tai sutampa su liudijimais šiuolaikinių informatorių, kurie teigia, kad tik 
vienas iš dvylikos ar trylikos Nakelo miestų prisidėjo prie Thakombau priešininkų pa- 
skutiniame mūšyje. Be to, Calvertas, kuris dažnai lankydavosi Mbau sukilėlių užimtoje 
Kamba'oje, sako, kad šie (vadovaujami Ratu Mara) sutriuškinę Thakombau ketino pul- 
ti Rewa (Journal: 1855 m. balandžio 7 d.). 

rijos vyksmu pagal aukštosios politikos sąlygas. Infrastruktūra tam- 
pa istorine forma ir įvykiu kaip valdžios interesų išraiška ir pagal 
tai, kaip tie interesai pasiskirstę. Antra, ši istorija išsiskiria ne- 
įprastu gebėjimu staigiai keistis: įvyksta lūžis, kultūros eigos per- 
maina, išplintanti kaip sparti populiari herojinio veiksmo gene- 
ralizacija. Štai čia ir glūdi kiekybinių šuolių priežastis. Taigi šio 
struktūrinio tipo istorija gimdo didžius vyrus, net genijus, pro- 
tingus individų veiksmus versdama lemtingais visuomenei re- 
zultatais —- prisiminkime, kokie puikūs buvo Thakombau atsi- 
vertimo vaisiai. Arba, kalbant abstrakčiau, ten, kur istorija šito- 
kiu būdu išsiplėtoja kaip herojinio asmens ekstensija, veikiausiai 
aptiksime keistą taktinio genialumo ir praktinio iracionalumo 
mišinį. Thakombau puikiausiai įkūnija taktinio genialumo pa- 
vyzdį, tuo tarpu Rewa žlugimas, mirus jos vadui ir iki pergalės 
likus vos žingsniui, priverčia pagalvoti apie iracionalumą, kuris 
yra tikras išmėginimas įgimtam mūsų pačių praktinio siurrealiz- 
mo suvokimui. Kita vertus, Chadwickas (1926: 340-341) analo- 
giškus epizodus - priešų karaliaus paėmimą į nelaisvę arba mirtį, 
lėmusią „priešo pajėgų žlugimą“ bei „nedelsiant atėjusią karo 
veiksmų pabaigą“ - laiko nuolat pasikartojančiu germanų hero- 
jinio amžiaus bruožu — tiek poezijos, tiek istorijos. Antropologai 
galėtų pateikti daugelį tos pat struktūrinės formos egzotiškų įvy- 
kių pavyzdžių, nors tai ir kelia grėsmę, kad pranyks skirtumas 
tarp istorijos ir ritualo.! 


'*Hocartas visuotinio žlugimo galimybę paverčia struktūrine dieviškojo karaliaus 
valdžios sąlyga: 


Karalius turi patikrinti savo įšventinimo efektyvumą per kovą. Kova dėl sosto tam- 
pa reguliaria praktika. Rytų kraštų karai daugiausia yra asmeniniai konfliktai dėl aukš- 
čiausios valdžios - panašiai kaip mūsų Šimtametis karas. Patriotizmas šiuo atveju nėra 
joks akstinas: liaudis kovoja paprasčiausiai dėl to, kad paremtų gerovę laiduojantį die- 
vą. Jei jis nužudomas, žmonės praranda bet kokį interesą kovoti toliau ir pripažįsta 
nugalėtojo valdžią. Persų, indų, Šri Lankos armijos - kad ir būdamos arčiau pergalės — 
pakrikdavo išsyk, kai būdavo nužudomas jų vadas (1933: 272). 

Prisiminkime garsų zulų analuose aprašomą atsitikimą, kaip 
triumfuojanti Shaka pirmtako Dingiswayo armija staiga iškrinka, 
kai šis pagrobiamas ir nužudomas: aukštyn kojom apsivertęs liki- 
mas, kurį paaiškina tiesmukas misionieriaus-etnografo komenta- 
ras, kalbantis apie „įgimtą bantu tautos bejėgiškumą, kai ji neten- 
ka savo vado“ (Brayant, 1929: 166). Iš tiesų visa Dingiswayo su- 
kurta Mtėtwa konfederacija sužlugo šiam mirus, ir taip iškilo 
Shaka, pavaldžios zūlu „genties“ vadas.!* O visa kita, kaip sako- 
ma, yra istorija, įskaitant kosminių proporcijų krizes, kurias teko 
patirti Shaka'i — tarp jų ir jo motinos, moteriškosios dvigubos 
Nguni valdžios dalies, mirtis (plg. Heusch, 1982). Per visą zulų 
tautą nusirito vidaus žudynių bangos - taip masiškai naikinant 
blogį buvo siekiama užkirsti kelią Dangaus ir Žemės susijungi- 
mui, kurio - savaime suprantamas dalykas - reikėjo laukti po 
dangiškojo valdovo žūties.!“ 

Aš sąmoningai sieju kosmologinę katastrofą su kariuomenės 
žlugimu, manydamas, kad šie du dalykai iš principo - viena ir tas 
pat. Netekusios savo vado pergalingos armijos suirimas istorijos 
modalume yra išraiška to ritualinio chaoso, kuris ištinka mirus 
dieviškajam karaliui - etnografai šį reiškinį puikiai pažįsta kaip 


Vėlesnė organizacinė pertvarka taip pat kalba apie herojinį istoriškumą, turiu 
omeny ne vien Shaka sugebėjimą vykdyti greitas ir bendras permainas, bet ir tą dėmesį, 
kurį jis skyrė hierarchiniam solidarumui, pertvarkydamas užkariautą valstybę. Karto- 
damas Dingiswayo pergales, Shaka pasistengė nekartoti savo pirmtako politikos, kai 
užkariautų genčių vadai bei santvarka būdavo paliekami kaip buvę. Likviduodamas 
pirmuosius su antrosios pagalba, pergrupuodamas priešo armijų likučius zulų pulkų 
sistemoje, Shaka sukūrė tvarką, nebeturinčią Dingiswayo hegemoninių ambicijų ydų, t. y. 
nebeliko konfederacinės sistemos, genčių interesus skirsčiusios pagal jų vadų egzistavi- 
mą (Bryant, 1926; Flynn in Bird, 1888; Isaacs, 1970; Krige, 1936; Wilson, 1969). 

'*Iš pirmųjų šaltinių gautą informaciją apie šiuos įvykius pateikia Fynnas (in Bird, 
1888: 81-84, 91 -93) ir Isaacsas (1970: 108 f.). Ponas Johnas Kelly yra parašęs puikų 
magistro darbą „Mongolų pergalė ir zulų teroras: kultūrinių permainų analizė“, kuria- 
me pateikiama išsami kultūrinė zulų herojinio viešparavimo schemos analizė (Universi- 
ty of Chicago, Department of Anthropology, 1982). 

sugrįžimą prie pirminės kosminės netvarkos būsenos. Pavyzdžiui, 
tai būdinga Havajams, kur „antistruktūra“ pasireiškia ne tik tais 
atvejais, kai apverčiamas aukštyn kojom statusas — šitai pagrįsti 
dokumentais turėsime progos vėliau (skyriuje 4) - bet ir tada, kai 
iš tokios tabu draudžiamos nešvarios aplinkos pašalinamas tie- 
sioginis įpėdinis. Taip netekę vado, žmonės duoda valią savo siel- 
vartui, kuris pasireiškia įvairiomis savęs luošinimo formomis, ir 
taip miršta kartu su karaliumi. Dešimčiai dienų pasaulis išnyksta; 
po to karališkasis įpėdinis sugrįžta, atkuria tabu ir perdalija že- 
mes - tai yra perkuria tuos skirtumus, kurie sudaro natūralią bei 
kultūrinę tvarką.'* Vis dėlto mes kalbame apie tai kaip apie „ri- 
tualą“, tačiau atitinkamo armijų suirimo nelaikome „mūšiu“, ir 
tokiomis priemonėmis paprasčiausiai pažymime savo pačių skir- 
tumus tarp „įsivaizdavimo“ ir „tikrovės“, bet išsaugome požiūrį į 
istoriją kaip į praktinio proto karaliją. Jei galėtume nuo akių nu- 
sibraukti praksologinį šydą, išvystume, kad visi šie ir kiti įvykiai — 


"“Apie vyriausiųjų Havajų vadų mirties ritualus žr. Handy ir Pukui (1972: 156- 
157), Kamakau (1961: 104—107); Ellis (1969: 175); Stewart (1970 [1830]: 216); etc. 
Rašau žodį „antistruktūra“ su kabutėmis, norėdamas pažymėti tas įprastas išlygas, ku- 
rios taikomos V. Turnerio (1969) konceptui comrmunitas - kaip amorfinei solidarumo 
sąlygai, struktūrinės tvarkos (societas) priešingybei. Tai, žinoma, ne struktūros nebuvi- 
mas, bet jos inversija, taigi savo teises turinti forma, kurios kaitaliojimasis su normalia 
karaliaus valdžia žymi svarbius aukščiausios valdžios santykius (žr. skyrių 4). 

Havajų istorija taip pat yra organizuoto kolektyvinio pasipriešinimo karinei agresi- 
jai „faktiško“ žlugimo (arba pasipriešinimo negalimumo), kai nėra vyriausiojo vado, 
pavyzdys. Britų laivyno vadas Broughtonas pateikia vieną 1796 m. sukilimo epizodą, 
kai priešininkų vadas, naudodamasis karaliaus Kamehamehos nebuvimu, nesunkiai už- 
grobė didesniąją Havajų salos dalį. Tačiau, pasak Broughtono, didelio pasipriešinimo ir 
negalėjai tikėtis, nes nebuvo, kas jam galėtų vadovauti: 


Jis [sukilėlis, Namakaeha) dabar valdė keturias [salos] apskritis iš šešių ir artinosi prie 
Karakakooa'os [Kealakekua'os], kur pasipriešinimo tikimybė buvo nedidelė, nes žmonės 
neturėjo noro kariauti - mat nebuvo vado, kuriuo jie būrų pasitikėję; išties vienintelis 
tokio rango žmogus buvo Mahooa, kuris buvo netekęs savo regėjimo. Jis labai norėjo eiti 
su mumis į Wohahow [O'ahu], kad galėrų paaiškinti, kas nutiko Tamaahmaaha'i [Kame- 
hameha'i], bet žmonės, neturėdami kito vado, jam neleido (Broughton, 1804: 69). 

nuo brolžudiškų Rytų Afrikos tarpuvaldžio konfliktų iki karaliaus 
izoliavimo Polinezijos pasaulio atsinaujinimo ritualuose - yra su- 
siję su ta pačia hierarchijos sistema. Bet aš čia negaliu kartoti viso 
Tbe Golden Bough teksto. Pakanka atkreipti dėmesį į tam tikrus 
sociologinius karaliaus valdžios kaip kosminio tvarkos principo 
aspektus. Turiu omeny įvairias socialines formas, kuriomis grin- 
džiamas bendras herojinės veiklos dėsnis arba Vieno Milžiniško 
Indėno efektas. Tos, kurias išskiriu, - herojinė segmentacija, hie- 
rarchinis solidarumas, pozicinė įpėdinystė, darbo pasidalijimas 
istorinėje sąmonėje, - nėra universalios herojinėse visuomenėse, 
bet jos turbūt pakankamai tipiškos. 

Senų laikų studentai, studijavę socialinę struktūrą, įvertins skir- 
tumus tarp herojinių giminystės linijų formavimosi ir klasikinės 
segmentinės giminystės linijų sistemos plėtros procesų. Segmenti- 
nės giminystės linijos plėtojasi nuo apačios į viršų: natūraliai didė- 
jant jų minimalioms grupėms ir dalijantis bendros kilmės šaluti- 
nėms grupėms. Tačiau tokios visuomenės kaip zulų ar havajiečių — 
arba, apskritai kalbant, Nguni ir Polinezijos karalystės - pateikia ir 
priešingos evoliucijos pavyzdį. Pagrindiniai „giminystės linijų“/te- 
ritoriniai pasidalijimai vyksta nuo sistemos viršaus apačios link kaip 
vidinio valdančiųjų šeimų skaidymosi ekstensija. Pavadinkime tai 
„herojine segmentacija“. Nulemtas išcentrinės karališkosios šeimos 
sklaidos - paprastai iš anksto galvojant apie kovą, o ne apie įpėdi- 
nystės teisę — šis procesas pasireiškia tuo, kad jo metu tarp valdan- 
čiosios aristokratijos narių perskirstomos apačioje esančios (arba 
nugalėtos) tautos struktūros. Kilmės principai iš esmės yra perduo- 
dami aukštesniuose segmentinės tvarkos lygmenyse, remiantis val- 
džios privilegijomis. Barnesas (1951, 1967) pateikia įsidėmėtinų 
pavyzdžių iš Nguni istorijos: „kvazigiminiškų iš tėvo pusės“ bend- 
ruomenių steigimas bei telkimasis apie keletą karališkųjų žmonų ir 
atitinkamai jų sūnus, iš kurių konkurencijos galiausiai gali rastis 
nepriklausomos karalystės. Atsiradusios veikiau iš jėgos santykių 

tarp tuo pat metu gyvenančių princų negu iš paveldėjimo principų 
laikymosi, pagrindinės politinės grupės funkcionuoja kaip sociali- 
nės herojinių ambicijų projekcijos.!* 

Kalbant tarp kita ko (ir hipotetiškai), ar visa įstabi Nguni vals- 
tybių, įskaitant Zulu, Swazi ir Ndabele gentis, plėtra nuo vėlyvo 
aštuoniolikto amžiaus negalėtų būti istorinis tokių herojinių pro- 
cesų pėdsakas? Tokia valstybė turbūt gimsta kaip struktūrinė tam 
tikro asmeninio šlovės projekto priemonė. 

Mums reikalinga „hierarchinio solidarumo“ sąvoka, kad galė- 
tume pasitelkti Durkheimo aprašytus mechaninius ir organinius 
modelius. Herojinėse visuomenėse narių arba subgrupių darnu- 
mas siejamas ne tiek su jų panašumu (mechaninis solidarumas) 
arba jų papildomumo santykiais (organinis solidarumas), kiek su 
bendru paklusimu aukščiausiai valdžiai. Hierarchinio solidaru- 
mo rezultatas yra gentinės santvarkos (tokios, kokią mes ją pažįs- 
tame) nuvertinimas, nes kolektyviškumas apibrėžiamas, remian- 


“Giffordo pateiktam herojinės segmentacijos Tonga salose aprašymui buvo lemta 
užimti svarbią vietą sociologiniuose Polinezijos specialistų ginčuose: 

Viskas kalba apie įtakingų vadų kaip branduolių, ties kuriais grupuojasi giminystės 
linijos atstovai, egzistavimo būtinybę. Be tokių vadų giminystės linija, pasirodo, ima vysti ir 
miršta, o jos nariai laipsniškai įsilieja į kitas augančias giminystės linijas. Šis persiskirsty- 
mo procesas, savaime suprantama, prieštarauja kilmės pagal tėvo liniją dėsniui, kuris teo- 
riškai — ir dažniausiai praktikoje - nulemia giminystės linijos narystę (Gifford, 1929: 30). 


Šiuos ginčus nuramdė (ar bent jau turėjo nuramdyti) kruopštus Elizabethos Bort (1981) 
Tonga santvarkos aprašymas, kuriame taip pat buvo pateikti puikūs problemiško seg- 
mentacijos proceso pavyzdžiai (pp. 41 ff.). Vienas iš dalykų, kurių mus išmokė ši polemi- 
ka, yra tas, kad mes neturėtume tikėtis atrasti „giminystės linijos sąmonę“ tarp hierarchi- 
nių Polinezijos visuomenių gyventojų. Iš tiesų Havajuose, kur herojinės segmentacijos 
procesas pažengęs dar toliau ir apskričių vadų valdžią - jos segmentacijos lygis būna ir, 
palyginti, nedidelis - tarp savo giminaičių perskirsto kiekvienas naujas aukščiausias va- 
das, vietinė giminystės linijų tvarka buvo visiškai suardyta. Negalime tikėtis ir to, kad 
žmonės čia turės savo ekstensyvias genealogijas - o kartu ir vyresniąsias linijas bei toli- 
mesnių giminaičių solidarumo santykius - nepaisant to, kad jiems nuolatos primetami 
vadai. Subtilesnius būdus, kuriais maorių „klanai“ (bhapi) formuojami vyriausiųjų vadų ir 
kaip politiniai aljansai, tiksliai dokumentais pagrindė Schwimmeris (1963, 1978). 

tis veikiau ištikimybe tam tikram vadui ar karaliui nei būdingais 
kultūriniais atributais — tuo tarpu giminystės saitai ir ryšys su pro- 
tėvių žeme tokių procesų metu sunaikinami ir virsta herojine seg- 
mentacija. Chadwickas keletą kartų užsimena apie „nacionalinio“ 
jausmo arba intereso nebuvimą herojinėje Europos epochoje; tik- 
riau, valstybė akivaizdžiai „buvo laikoma tuo, kas buvo truputį 
daugiau už asmeninę [valdovo] nuosavybę“ (1926: 336). Taigi 
Benveniste pastebi, kad, išskyrus Vakarų Europą, visuomenės ter- 
mino nerasime klasikiniame indoeuropietiškų institucijų žodyne. 
Ši sąvoka „išreiškiama kitaip. Ypač ji siejama su karalystės [realmn, 
royaume] vardu: visuomenės ribos sutampa su tam tikra valdžia, 
kuri yra karaliaus valdžia“ (1969, 2: 9). Tokiu požiūriu dėracine- 
ment“, - su kuriuo susidūrėme Afrikoje ir kurį galima sulyginti 
su migracija bei Germanijos, Mongolijos ar Polinezijos pergalė- 
mis, - galimybė pasirodo esanti būdingas herojinės epochos bruo- 
žas: tam tikros hierarchijos atspindys istoriškume.!' 

Be asmeninių ambicijų ir šlovės siekio, mūšyje dalyvaujantys 
karališkosios giminės atstovai, patekę į tokių istorinių peripetijų 
sūkurį, privalo atsižvelgti ir į tam tikras struktūras. Galiu tai įro- 
dyti, pasitelkęs brolžudiškos fidžiečių vadų šeimų kovos pavyzdį; 
šis paaiškinimas turbūt tiks 1 Nguni valstybėms, kurioms taip pat 


* išrovimo su šaknimis (pranc.) - vert. 
'"Chadwickas rašo apie „herojinės visuomenės nestabilumą“: 


Taiką mylinčio karaliaus - jei šis nebūdavo labai turtingas ir dosnus - šalininkai 
kariškiai buvo linkę išsivaikščioti savo keliais, o didžioji gyventojų dalis nieko nereiškė. 
Kadangi neegzistavo jokia iš tiesų nacionalinė organizacija nei nacionaliniai jausmai, 
viskas priklausė nuo asmeninių valdovų savybių. Valdant Teodorikui, ostrogotai buvo 
pagrindinė jėga Europoje; tačiau praėjus trim dešimtmečiam nuo jo mirties jie pranyks- 
ta ir apie juos daugiau nieko nežinoma. Valdant Dušanui, atrodė, kad serbams lemta 
perimti viską, kas likę iš graikų imperijos; po jo mirties jiems nepavyko nors kiek at- 
kakliau pasipriešinti turkams. Graikų herojinės epochos karalystės, atrodo, yra pralai- 
mėjusios gerokai mažiau grėsmingiems priešininkams. Tokio tipo atvejų iš tiesų yra tiek 
daug, kad, matyt, galime pateisinti tą, kuris į nacionalinę katastrofą žiūri kaip į norma- 
lią tokių epochų pabaigą (Chadwick, 1926: 461—-462). 

būdingos poligininės vadų sąjungos su aukštą padėtį užimančio- 
mis strategiškai svarbių klanų arba gretimų valstybių moterimis. 
Tokios sąjungos sudaro didesniąją politinių santykių grupę. Bet 
kalbant apie minėtą pavyzdį, tam tikro aukščiausiojo valdovo sū- 
nūs - kaip savo motinų tautų atstovai - kiekvienas savo asmenyje 
sutelkia ištisą regioninę politinių interesų sistemą. Ekstensyvus 
socialinių jėgų tarpusavio ryšys realizuojamas kaip tarpasmeni- 
niai karališkųjų šeimų santykiai (ir juose), ypač kaip pusiau brolių 
iš tėvo pusės konkurencinė kova, - ir priklauso nuo šios kovos 
rezultatų. Taigi neramu tai galvai, ant kurios puikuojasi karaliaus 
karūna. Tas struktūrinis svoris, kurį išlaikyti yra priversta aris- 
tokratų giminė, padeda paaiškinti bizantiškas intrigas, kurių kul- 
minacija - brolžudystės ir tėvažudystės atvejai, taip dažnai mini- 
mi herojinės istorijos metraščiuose. !š 

Ir kol visos mirusiųjų kartos struktūriniu atžvilgiu „slėgs tartum 
košmaras gyvųjų protus“, šios kovos turbūt niekada nesibaigs. „Taip, 
1852-ieji, - pasakė vienas tongietis, - tai buvo metai... kai aš kovo- 
jau su karaliumi Ta'ufa'ahau.“ Tačiau, kaip komentuoja etnogra- 
fas, „tikrasis asmuo, kuris kovojo su karaliumi T,'ufa'žhau, buvo 
pašnekovo proproprosenelis“ (Bott, 1981: 23). Mes visi esame gir- 
dėję apie „karališkąjį aš“. Šiuo atveju - kaip pozicinės įpėdinystės 
išraišką —- matome dar radikalesnį „herojinį aš“. Taigi vieno Luapu- 
la karalystės (Kazembe) poklanio vadas pasakoja: 


Mes atėjome į Mwanshya šalį... Aš užmušiau puku [antilopę]... Tru- 
putį mėsos mes atidavėme Mwanshya'ai. Jis paklausė, iš kur druska, 
ir jam buvo atsakyta. Taigi jis pasiuntė žmones, kurie mane nužudė. 
Mano motina supyko, nuėjo ir atsinešė amuletą, norėdama sukelti 
žaibus. Ji sunaikino Mwanshya kaimą... Tada Lukoshi liepė man ke- 


""Apie karališkąsias intrigas Mbau ir Rewa valstybėse (Fidžis) žr. Waterhouse (1866), 
Derrick (1950) arba Wilkes (1845, r. 3); apie Lau valstybę žr. Hocart (1929), Reid 
(1977). Apie europietiškus analogus žr. Chadwick (1926: 338 £.). 

liauti toliau ir pasakė, kad jis liksiąs ir valdysiąs Mwanshya šalį. Taigi 
mes iškeliavome... Lubunda... išgirdo apie mano jėgą. Jis atėjo mūsų 
aplankyti ir vedė mano motiną. Jie išėjo, o aš likau (Cunnison, 1953: 
234; plg. Cunnison, 1951, 1957). 


Visi šie įvykiai, tarp jų ir pasakotojo mirtis, nutiko prieš šio 
gimimą."? 

Per „herojinį aš“ — ir įvairius papildomus dalykus, tokius kaip 
amžinoji giminystė — pagrindiniai visuomenės santykiai drauge 
istoriškai nukreipiami į valdžios asmenis ir įkūnijami juose konk- 
rečiu esamu metu. 

Bendraamžiai protėviai tokias herojines figūras formuoja pa- 
prasčiausiai savo buvimu - tiek, kiek kitų žmonių egzistenciją api- 
brėžia jų egzistavimas. Kalbant europiečių kalba, tai - „valdžia“, 
bet tada „valdžia“ yra pozicinė arba sisteminė vertė, kuri gali būti 
realizuojama tiek per „įtaką“, tiek per prievartą. Be to, struktūra, 
įkūnyta tokioje esamoje valdžioje, gali pasirodyti besanti uždara 
tam, ką iš tiesų daro kiti žmonės. Ginčijamas dalykas čia yra isto- 
rinis ryšys tarp kultūrinės tvarkos ir empirinės praktikos - šitai 
iliustruosiu, vėl pasitelkdamas Fidžio pavyzdį. 

Dinastinės legendos pasakoja, kad valdančioji giminė kilo iš 
atvykėlio princo ir aukštą padėtį užimančios vietinės moters s3- 
jungos.?? Taigi nuo to laiko vadai laikomi - to krašto žmonių atžvil- 
giu - žmonų sutuoktiniais ir seserų sūnumis. Kaip matysime kita- 
me skyriuje (3), fidžiečių vado dieviškumo samprata yra šio pa- 


!*„Herojinio aš“ fenomenas aptinkamas tarp maorių, tongiečių ir fidžiečių, taip pat 
jorubų tautoje ir Luapula karalystėje; būdingas jis turbūt ir daugeliui kitų herojinių 
sistemų. Šis terminas aptariamas kaip „giminės aš“ (Sahlins, 1981), remiantis Johanse- 
no veikalu apie maorius (Johansen, 1954). Maorių tvarka iš tiesų yra palyginti demok- 
ratiška, nors vadas paprastai dažniau nei kiti žmonės vartoja pirmąjį vienaskaitos asme- 
nį, kalbėdamas apie garsius protėvius arba klaną (kapu) kaip visumą. 

Fidžio valstybinė santvarka kultūriniu požiūriu išsamiau aptariama toliau (sky- 
rius 3). 


ISTORIJOS ANTROPOLOGIJA 81 


matinio ryšio rezultatas. Mat garsi sesers sūnaus prerogatyva yra 
pasiimti jo motinos giminės dievui aukojamas aukas. Tad vadui 
suteikiama teisė priimti vietiniams dievams atnašaujamas aukas. 
Šiame pasaulyje vadas yra tų žmonių dievų pakaitalas, jis tampa 
regimu dievų pavidalu arba žmogumi-dievu (kalou tamata) (Ho- 
cart, 1915, 1936). Ir, kalbant apie struktūrinį aspektą, neturi reikš- 
mės, kad tam tikros žemesnio rango moterų iš vadų klano ir vie- 
tinių Žmonių vyrų santuokos gali prieštarauti dieviškam vadų gi- 
minės žmonų sutuoktinių statusui. Taip yra būtent todėl, kad, 
palyginti su aristokratinių santykių sąlygota aukštesnio lygmens 
socialine įtaka, tai, ką daro paprasti žmonės, sisteminiu požiūriu 
neturi sprendžiamosios galios. Taigi aukšti Fidžio vadai, kaip esa- 
me kalbėję, ir toliau kuria istoriją per poliginines santuokas, ku- 
rios prilygsta tarpgentinės sąjungos sistemoms. Ši struktūra nėra 
statistinė. Tai nėra empirinio tarpusavio sąveikų dažnumo insti- 
tucijomis išreikštas faktas. Kaip teigia maorių patarlė: „Didžio 
žmogaus nepaslėpsi tarp daugelio“.2! 

Rašydamas apie naująją istoriją, profesorius Barraclough (1978: 
58) teigia, kad „visi apibendrinimai“, įskaitant ir tokius istorinius 
sprendimus kaip „reikšmingas dalykas“, yra „iš prigimties kieky- 
biniai“ — tai, matyt, galima pritaikyti ir jo paties žodžiams. Taigi 
efektyvi statistinė herojinės istorijos taisyklė būtų kažkas panašu į 
Reikšmingo Vieno Principą: vieno, kuris reiškia. Tai rodo - kie- 


2 Ilgalaikių santykių kūrimas per „pamatinės vedybas“ - turbūt legendines - žino- 
tokratų vedyboms, paprastai yra pagrindinė priežastis, galiojanti bent jau tam tikro 
tipo visuomenėse, dėl kurios skirtumas tarp preskripryvių ir preferencinių vedybų tai- 
syklių struktūralistinės analizės nebūtinai atskleidžiamas. Taigi apibendrintų mainų tai- 
syklė, kartais veikianti tarp aukščiausiųjų vadų, Tonga visuomenės santvarkoje atrodo 
tiek pat lemiama, kiek ji yra minimali socialinėje praktikoje. Bet kuriuo atveju Polinezi- 
jos visuomenėse paprasti žmonės vargu ar apskritai veda - kalbant ritualiniais žodžiais 
ir vartojant juos kaip priešingybę „gyvenimui kartu“ (n0bo pw); tokio gyvenimo truk- 
mė bei rezultatas - neaiškūs, kol gimsta ir yra pripažįstami vaikai. 


82 ISTORIJOS SALOS 


kybiškai - kad „reikšmingumas“ pirmiausia yra kokybinis dydis 
(plg. Thompson, 1977: 254-255). 

Papildanti tokios herojinės statistikos detalė yra politinis dar- 
bo pasidalijimas kultūrinėje ir istorinėje sąmonėje. Visuomenės 
laikas skaičiuojamas, remiantis dinastinėmis genealogijomis - ly- 
giai kaip kolektyvinė istorija glūdi karališkose tradicijose. Valsty- 
biniuose ritualuose ir politinėse elito tarybose kultūrinės sche- 
mos paklūsta valdančiųjų interesams atstovaujančių specialistų, 
tarkime, kunigų ir genealogijų žinovų, manipuliacijoms bei ko- 
mentarams. Tuo tarpu kaimuose antropologai susiduria su tam 
tikru abejingumu istorinei Didžiajai Tradicijai bei žmonių polin- 
kiu pateikti improvizuotus pragmatinius atsakymus į klausimus 
apie „papročius“ — kitaip nei egzotinės, daiktų prasmei skirtos 
egzegezės, kurias jų pašnekovai buvo išmokyti laikyti „kultūra“. 
Trumpi ir paprasti vargšų analai. 

„Turbūt daugiau nėra žmonių, apdovanotų tokiu pat protu, - 
rašė vienas iš ankstyvųjų prekiautojų su zulais, - kurie pažintų 
savo istoriją blogiau už kafirus“* (Fynn in Bird, 1888: 104). Spren- 
džiant iš to, kokių gerų rezultatų Bryantas (1929) pasiekė, rink- 
damas išsamią informaciją apie zulų tradiciją, šis teiginys turbūt 
taikomas paprastų žmonių daugumai. Be to, europiečiai, ankstes- 
niais ir vėlesniais laikais gyvenę tarp tokių pat protingų austrone- 
zijiečių, patyrė tą patį, bent jau tam tikruose sluoksniuose. Misio- 
nierius Huntas apie fidžiečius pasakė, kad „jie beveik nieko neži- 
no apie savo praeitį. Ir jų kilmė, ir istorija jiems visiška paslaptis“ 
(1843 m. spalio 28 d.). Malani iš Lakemba'os (Fidžis), pasak Ho- 
carto, buvo ganėtinai šnekus, „bet buvo pasakyta, kad jis mažai 
ką žino, nes užaugo tarp paprastų žmonių, o ne tarp kilmingųjų“ 
(WI: 22). Panašiai viena nesena pastaba apie Madagaskarą teigia: 


* kafirai (arab.) - taip vadinti visi afrikiečiai, kurie nebuvo musulmonai. Britai ir 
kiti europiečiai taikė šį žodį tik bantu rasei. (Vert.) 

„Istorija nevienodai pasiskirsčiusi todėl, kad turėti ją — tai politi- 
nės-religinės galios ir valdžios ženklas“ (Feeley-Harnik, 1978: 402; 
plg. Fox, 1971, on Roti).22 Galėtume pateikti dar daugelį pavyz- 
džių, bet geriausias iš jų turbūt tebėra puiki politinių skirtumų 
istorinėje Luapula'os gyventojų sąmonėje analizė, atlikta Cunni- 
sono (1951; plg. Cunnison, 1957, 1959). 

Gerai žinomas Pococko straipsnis „Laiko apskaičiavimo ant- 
ropologija“ (1964) diferencinę istorinę sąmonę paverčia hie- 
rarchijos formalios logikos aspektu. „Didesnė koordinacija, — 
rašo Pocockas, arba aukštesnis socialinės sistemos lygis, - api- 
ma mažesnę.“ Taigi karaliaus valdžia suteikia bendrą laiko 
orientyrą įvairiems giminystės linijos tradicijos įvykiams ar as- 
meniniams atsiminimams, kurie atskirai paimti būtų tikrąja šių 
žodžių prasme socialiai bereikšmė ir žemiškai paprasta laiko 
trukmė. Ir todėl, kalbant apie pavyzdines hierarchinio „apėmi- 


2(Austroneziškose) Polinezijos karalystėse teisė į istorinę-genealoginę (o kartu ir 
kosmogoninę) informaciją labai paprastai apibrėžta. Štai ankstyvos misionieriaus Joh- 
no Thomaso pastabos apie Tongą: 

Mes matome, kad žinios apie dievus, jų kilmę arba žemiau esančių daiktų kilmę 
nepriklausė tai kompetencijos sferai, kurią turėjo išmanyti paprasti žmonės arba dėl 
kurios jiems reikėjo rūpintis; jų pareiga buvo paklusti savo vadams, kuriems žinias 
perdavė daug aukštesnio rango asmenys, ir, vykdydami šią pareigą bei tikėdami savo 
šventais dalykais, jie elgėsi teisingai. Viena iš tokių aukščiausio rango vadžių, pati laiko- 
ma tam tikros rūšies pusdeive, buvo velionė Tamaha [šventojo karaliaus Tui Tonga'os 
sesers duktė], ypatingo proto Moteris - gyvas orakulas; buvo išties nuostabu klausytis, 
kaip ji pasakoja apie anksčiau įvykusius įvykius, vardija seniau valdžiusių vadų vardus, 
mini jų žmonų ir keleto kartų šeimų narių vardus. Atrodo, kad tokios rūšies informacija 
būdavo patikima šios ir kitų didžių šeimų nariams, kurie elgėsi su ja kuo atsargiausiai ir 
patikėdavo saugoti tinkamiems asmenims (Thomas, rankr.). 

Tokiu pačiu būdu Kamehameha, garsusis Havajų užkariautojas, pasirinko savo brolio 
dukterį ir patikėjo jai saugoti vadų išmintį bei genealogiją: 

Sistema, pagal kurią ją mokė, buvo be galo griežta. Karaliaus nurodymu buvo pa- 
samdyti žmonės, kurie dirbo mokytojais, ir ji negalėjo nuo jų pasitraukti nė per žingsnį 
daugelį valandų per dieną be didesnių išimčių, ir tai tęsėsi keletą metų (Tbe Polynesian, 
1845 m. birželio 21 d. [Honolulu] Kekauluohi vienuolynas). 

mo“ apraiškas, senų laikų havajietis pasakoja savo biografiją, 
remdamasis karaliaus veikla: „Gimiau, kai Kamehameha užka- 
riavo O'ahu“; „Buvau pakankamai subrendęs, kad galėčiau nešio- 
ti akmenis, kai Kamehameha iškasė žuvų tvenkinį Kiholo*oje“; ir 
taip toliau.?? Pačių Žmonių gyvenimai atkartojami pagal kara- 
liaus gyvenimą: 


Pagal karalių! Tegu mūsų gyvenimai, mūsų sielos, 
Mūsų skolos, mūsų rūpestingos pačios, 
Mūsų vaikai ir mūsų nuodėmės atitenka Karaliui! 


(Shakespeare, Henry V) 


Kraštutiniu atveju žmonės ima balansuoti ties „beistoriškumo“ 
riba. Nuolat besikartojančios žemių dalybos tarp vyriausių vadų 
Havajuose neleidžia susiformuoti jokiai vietinei giminystės lini- 
jai, ir paprastų Žmonių genealoginė atmintis dažniausiai sumąžta 
iki asmeninių atsiminimų. Praradę savo pačių socialinės repro- 
dukcijos kontrolę, kaip sako Bonte'as, kalbėdamas apie analogiš- 
ką tuaregų situaciją, šie žmonės netenka ir istorinės nuovokos 
apie pagrindines kultūrines kategorijas (Bonte ir Echard, 1975: 
270 £.). Kultūra jiems dažniausiai yra „gyvenamas“ dalykas - prak- 
tikoje ir kaip babitus. Gyvenime jie remiasi nesąmoningu siste- 
mos išmanymu - tai primena eilinio žmogaus gramatinių katego- 
rijų įvaldymą - ir turi savo „namudines“ sąvokas pavadinti tam, 
kas gera; šitai leidžia jiems improvizuotai atlikti kasdieninę veik- 
lą pragmatikos bei dalykiškumo lygmeniu. Toks nesąmoningas 
sąvokų įvaldymas yra tai, ką Bourdieu vadina babitus: „Minties 
ir išraiškos schemos... [kurios] yra nevalingo reglamentuotos imp- 
rovizacijos išradimo pamatas“ (1977: 79). 


23Puikių tokio tipo autobiografinių pamąstymų pavyzdžių galima aptikti 1860 m. 
Havajų karalystės Sienų komisijos liudijimuose: Department of Land and Natural Re- 
sources, Boundary Commission Books, the State of Hawaii Archives. 

Tačiau paprastų žmonių kodeksas visai nėra toks „ribotas“. 
Tai tiesa, kad havajiečių karaliai turi genealogijas, aprėpiančias 
963 kartas, susijusias su kosminiais mitais ir karališkosiosmis 
legendomis, kurių pasakojimas, ypač politiniuose ginčuose, yra 
neabejotinas manipuliavimas kultūros kategorijomis. Bet paprasti 
žmonės savo ruožtu turi dešimtis, o gal ir šimtus amžininkų, 
pažįstamų bei giminaičių, apie kuriuos jie nesiliaudami „pasa- 
koja istorijas“ — aptaria naujienas. Bet tos naujienos nėra pa- 
prasčiausias pasakojimas apie ką nors; tai tarytum atrankinio 
pobūdžio apsisprendimas dėl to, kas yra svarbu, remiantis kul- 
tūrinės vertės kanonais. Tarkime, pasakojama: „Toks ir toks, jau- 
niausias tokios ir tokios sūnus, vedė tokią ir tokią - žinai, myli- 
mą Kealoha'ų įdukrą - ir persikėlė į krašto gilumą, norėdami 
ūkininkauti“; ir tokiame pasakojime apie kasdienius dalykus 
funkcionuoja įvairiausi skirtumai bei santykiai tarp žemės ir jū- 
ros, žemės ūkio ir žvejybos, jaunimo ir vyresnių Žmonių, gimi- 
mo ir įvaikinimo - tos pat skirtumų rūšys, kurios yra svarbios 
karališkuose ritualuose arba mituose. Be to, paprastų žmonių 
pašnekesiuose dažnai pasakojama apie tokius pat pasakiškus įvy- 
kius kaip ir mituose. Tai tarsi kasdienio gyvenimo mitas.2* Kul- 
tūrinė sąmonė, įkūnyta istoriniuose elito žanruose, labiau pasi- 
reiškia praktinėje paprastų žmonių veikloje bei dabartiniuose jų 
analuose: kultūrinio darbo pasidalijimas, atitinkąs herojinį isto- 
rinės produkcijos būdą. 

Mes neturime pervertinti šio kontrasto, atsižvelgdami į tai, 
kad, kaip mokė Marxas, bendras buržuazinės valstybės interesas 
yra ypatingas jos valdančiųjų klasių interesas. Tačiau kapitalistinė 


**Ryšį tarp paprastų pašnekesių ir, sakykime, karališkųjų genealogijų puikiai iliustruo- 
ja termino ilyasbi, reiškiančio grupės „reikalus“ arba „tradicijas“ etimologija bei liki- 
mas Luapula'oje. Šis terminas yra atsiradęs Bemba'os plokščiakalnyje, kur jis reiškia 
paprasčiausią pašnekesį, tačiau pastaruoju metu jį pakeitė angliškas žodis „meaning“ - 
reikšmė, prasmė (Cunnison, 195 1). 

visuomenė turi būdingus savo bruožus, o drauge ir apibrėžtą ant- 
ropologinę sąmonę, kuri persmelkusi ir teorinius Akademijos 
samprotavimus. Vietinė Boo-jwas teorija teigia, kad socialiniai 
padariniai yra individualių veiksmų išraiškų visuma, taigi - žvel- 
giant giliau - jas lemia vyraujančios žmonių poreikių bei nuomo- 
nių tendencijos, ypač sąlygotos materialinių nepriteklių. Visuo- 
menė sudaryta kaip institucinė individualių praktikų suma. Kla- 
sikinis šito folkloro locus, žinoma, yra turgavietė, kur sąlyginė 
savarankiškų individualių veikiančiųjų sėkmė - taigi ir politinė 
ekonomikos tvarka - matuojama pagal tą dalį, kuri kiekvienam 
atitinkamai tenka bendrame katile parodytos iniciatyvos kaina. 
Tačiau šį socialinį procesą jo dalyviai patiria kaip savo asmeninių 
poreikių patenkinimo maksimizaciją. Ir kadang;, norint visus to- 
kius poreikius - nuo poreikio klausytis Čikagos simfoninio or- 
kestro iki poreikio skambinti telefonu namo iš kitos šalies - pa- 
tenkinti (bei siekiant, kad būtų racionaliai paskirstyti riboti as- 
meniniai resursai), reikia įvairias socialines sąlygas bei santykius 
subendravardiklinti iki mažiausio piniginių išlaidų bendravardik- 
lio, susidaro įspūdis, jog visa kultūra pagrįsta praktišku žmonių 
siekiu taupyti. Šį įspūdį padvigubina demokratinis politinis pro- 
cesas, kuriame eilinis žmogus vertinamas kaip „vienas“ (rinkimų 
balsas), - šiuo atveju į valdžią žvelgiama kaip į „žmonių atstovę“. 
Taigi vyraujančios kiekybinės, populistinės ir materialistinės mū- 
sų socialinių mokslų prielaidos negali būti atsitiktinis dalykas — 
antraip neegzistuotų antropologija. 

Kita vertus, antropologų studijuojamos skirtingos kultūrų 
tvarkos turi savo istoriškumus. Netgi giminystės tvarkos. Igno- 
ruodama laiko tėkmę ir kartų kaitą, krau ir omahos (Crow/Oma- 
ha) genčių indėnų giminystės sistema nenumatytas vedybas pa- 
verčia amžinu ryšiu, ištisas giminystės linijas įšaldydama toje šei- 
myninėje padėtyje, kurią sukuria pradinė sąjunga. Panašiai 
elementarios vedybų sistemos neapibrėžtu būdu reprodukuoja 

tarpusavyje besituokiančių grupių santykius; tuo tarpu sudėtin- 
gos sistemos, kur egzistuoja apibrėžtos taisyklės, draudžiančios 
tuoktis giminaičiams, lemia netolydumą grupių sąjungose bei jų 
performavime, keičiantis kartoms. Ilongotai remiasi požiūriu, 
kad jie išranda savo socialinius gyvenimus, kiekviena karta ta- 
riasi iš naujo atrandanti Filipinus (Rosaldo, 1980). Bet ar šitoks 
jų elgesys nekalba apie sudėtingą vedybų sistemą, turinčią pasi- 
rinkimu grindžiamą (bendrašaknę) atšaką, kuri, be kita ko, le- 
mia ilgalaikį giminystės ryšių nutraukimą bei rezidencinį išsisklai- 
dymą? Tačiau ilongotų, kaip ir amerikiečių, atveju struktūra at- 
gaminama pagal babitus aforizmų principą, - „mes klausomės 
savo širdžių“ — ir per nesąmoningą to babitus perceptų įvaldy- 
mą. Čia kalbama ne apie struktūros nebuvimą, bet apie jos įdieg- 
tumą į babitus - kaip priešingybę struktūrai-mito poetikai.25 Čia 
glūdi pagrindinis struktūrų skirtumas, išsiskiriąs iš visų kitų, ku- 
riuos minėjau: skirtumas tarp tų struktūrų, kurios grindžiamos 
pirmiausia individualia pasąmone, ir tų, kurios istorinę veiklą 
akivaizdžiai organizuoja kaip mitinių santykių projekciją. Keti- 
nu plačiau aptarti pastarąjį pavyzdį - pasirinkau jį dėl jo skan- 
dalingumo visų pripažintoje istoriografijoje. 


23Ilongotų istorinė praktika yra maorių „mito praktikos“ priešingybė tokia dau- 
gybe atžvilgių, kad būtina pabrėžti šią R. Rosaldo pastabą: „Supratau, jog netgi 
patys brutaliausi faktai yra paveikti kultūros... Ilongotų pasakojimai apie savo praeitį 
buvo išreikšti kultūrinėmis formomis, kurios akcentuoja vienus gyvenimo faktus, 
bet nutyli kitus pagal šių žmonių atrankos, vertinimo ir pasaulio, kuriame jie gyve- 
na, tvarkymo modelį“ (1980: 17-18). Priešingu arveju ilongotų ideologija etnogra- 
fui galėtų įvaryti kraštutinį metodologinį individualizmą. Taip pat smagu, kad Ro- 
saldo sugeba ilongotų istorinę sąmonę susieti su jų vedybų sistema, kompleksinio ir 
mainų tipo vedybų deriniu, kuris suvienija kiekvieną kartą ir supriešina ją su kito- 
mis kartomis; ir džiugu, kad jis atskleidžia giminių persidalijimo bei susijungimo 
ciklus (plg. 1980: 199). 

MITO-PRAKTIKA 


„Peloponeso karo“ įvade Tukididas sakosi norįs iš savo istorijos 
pašalinti visas stebuklines detales, kadangi, kaip jis kukliai paaiš- 
kino: „Mano darbas - tai ne kūrinys, skirtas patenkinti esamų 
skaitytojų skonį, jis buvo parašytas, kad išliktų amžiams“. Šitaip 
prasideda vakarietiška Nepagražintos Tiesos istoriografija, arba 
logos triumfas prieš mytbos (plg. Vernant, 1979: 196 f.). Betgi 
keistas dalykas — seras George'as Gray savo „Polinezijos mitolo- 
gijos“ įžangoje pasakoja apie tai, kaip jis buvo priverstas sukaupti 
savo didįjį maorių mitų rinkinį tam, kad galėtų kovoti viename 
polineziečių kare. Paskirtas Naujosios Zelandijos gubernatoriu- 
mi maorių sukilimo įkaršty, seras George'as netrukus suprato, 
kad nepajėgs spręsti kritinių karo ir taikos klausimų su maorių 
vadais, jei gerai nepažins jų poezijos ir mitologijos: 


Savo nuostabai... suvokiau, kad šie vadai, kalbėdami su manimi arba 
rašydami man laiškus ir norėdami paaiškinti savo požiūrius bei keti- 
nimus, dažnai cituoja senovinių eilėraščių fragmentus ir patarles ar 
daro užuominas, kurių pamatas - senoji mitologijos sistema; ir nors 
buvo aišku, kad patys svarbiausi jų kalbų dalykai glūdi šiose perkel- 
tinės prasmės formose, vertėjai... retai kada pajėgdavo (jei apskritai 
galėdavo) išversti tuos eilėraščius ar paaiškinti aliuzijas... Tačiau aki- 
vaizdu, kad, būdamas šalies gubernatoriumi, aš negalėjau leisti, jog 
toks neperžvelgiamas šydas skirtų mane ir įtakingus bei garbaus am- 
žiaus vadus - juk mano pareiga buvo palenkti juos britų interesų bei 
rasės pusėn... Susiklosčius tokioms aplinkybėms, išeitis buvo tik vie- 
na - aš privalėjau susipažinti su senąja šalies kalba, surinkti jos tradi- 
cinius eilėraščius bei legendas, mokytis patarlių ir paraginti jų žy- 
nius, kad šie perteiktų man savo mitologiją (Grey, 1956 [1855]: ne- 
sunumeruoti pirmieji puslapiai). 

Taigi dokumentuota Polinezijos karų istorija prasideda ten, kur 
sustojo žymi Peloponeso karų istorija. Ir jeigu antropologijai lie- 
ka garsus mitų rinkinys mūšio realybės dėka, taip atsitinka todėl, 
kad maoriai, kurie apie ateitį galvoja žvelgdami atgalios, stebuk- 
lingoje praeityje atranda saiką šiandieninei savo egzistencijai ke- 
liamiems poreikiams (plg. Johansen, 1954). 

Kaip pavyzdį pasitelksiu viešos prakalbos stiliumi parašytą laiš- 
ką, kuriuo autorius, vienas vadas, grasina karu kitam vadui mei- 
lės dainos forma (Shortland, 1856: 189-192). Pasak pūkebū (eu- 
ropiečių) šaltinio, kuris pateikia šį pavyzdį, grasinimas slypi ref- 
rene: „Ištiesta ranka, kuri grįžo tapu, taps m0a [tai yra „išvaduota 
nuo tapu“, „šventvagiška“]“. Šitaip moteris pasako anksčiau ats- 
tumtam savo gerbėjui, kad jei jis pabandysiąs darsyk, jam pasi- 
seksią labiau - turima omeny, jog tai, kas anksčiau buvo neliečia- 
ma (tapu), taps liečiama (10a).2* Taigi tas vadas sako savo priešui: 
praeitą kartą tu likai sveikas, bet jei drįsi sugrįžti, gali tikėtis šilto 
priėmimo. Maoriai supras šią užuominą, nes nuo pat žmonijos 
saulėtekio seksas buvo kova, kurią laimi moterys - vyro mirtį 
(aistros atslūgimas, penio suglebimas) jos paverčia gyvybe (vai- 
kas). Maoriai sako: „Moterų genitalijos yra vyrų žudikės“. Be to, 
egzistuoja ir mitas apie mirties kilmę, kuriame pasakojama, kaip 
gudruolis Maui, veltui stengdamasis iškovoti žmonijai nemirtin- 
gumą, mirtinai sutraiškomas pramotės, požemio karalystės ser- 
gėtojos vaginoje (Best, 1976 [1924]: 146 f.; 1925: 763-767, 944— 
948: Goldie, 1905; Johansen, 1954: 228 f.; J. Smith, 1974-1975). 

Akivaizdu, kad maoriai yra sumanūs mitologai, sugebantys iš 
turimos tradicijų visumos išsirinkti tas, kurios labiausiai tinka jų 
dabartiniams interesams - kaip jie juos suvokia - patenkinti. Jų 


**Arba tai galima paaiškinti ir taip: vyras, kuris prieš tai išsaugojo savo tapu, kirą 
sykį susijungs su moterimi ir tokiu būdu šį praras; toks aiškinimas grindžiamas maorių 
požiūriu į lytinę sueitį kaip į vyro mirtų (žr. toliau). 

mito praktikos išskirtinumas yra ne tokių interesų egzistavimas 
(ar nebuvimas), bet būtent tai, kad jie taip suvokiami. Maoriai, 
kaip teigia Johansenas, „gyvena istorijoje“ (1954: 163).?7 

Nors iki mūsų dienų yra išlikusių tokio mitinio diskurso pa- 
vyzdžių būtent iš to sukilimo, dėl kurio seras George'as (vėliau 
kapitonas) Graey atsidūrė Naujojoje Zelandijoje, aš, stengdama- 
sis juos iššifruoti, atsiduriu tokioje pat keblioje situacijoje, į kokią 
buvo patekęs ir jis.2 Tad man turbūt bus leista pasinaudoti pana- 
šia kalba iš Johno White'o (1874) atliktos kasdienio Ngapuhi, 
problemiškąjį sukilimą pradėjusios genties, gyvenimo rekonstruk- 
cijos. Kalbėtojas Rou, turintis tam tikrą autoritetą bendruomenė- 
je, kad ir ne patį didžiausią, mūšyje neteko sūnaus ir dabar prieši- 
nasi genties diduomenės sprendimui į nelaisvę paimtus priešus 
palaidoti, o ne suvalgyti - mat tarp kariaujančių grupių egzistuo- 
ja giminystės ryšiai. Iš pradžių Rou papasakoja klano atsiradimo 
legendą ir pamini, kad vyresniųjų narių ir jo paties kilmė bei bū- 
das - bendri. Pakui imamas gvildenti mikrokosmo ir makrokos- 
mo santykis: „Žmogus yra tartum šis pasaulis... Žmogus turi bal- 
są, pasaulis turi vėją. Pasaulis turi dirvą, žmogus turi širdį“ ir t. t. 
Tačiau Rou pripažįsta, kad vadas viršesnis už kosmosą, ir išdėsto 


?7"Maoriai... apie praeitį kalba kaip apie nga ra o mua, „priešakyje esančias dienas“, 
o ateitį įvardija kaip kei »muri, „už nugaros“. Jie žengia į ateitį, žvilgsnius nukreipę į 
praeitį. Svarstydami, kaip jiems pasielgti dabar, jie ištyrinėja priešais jų akis plytinčią 
istorijos panoramą ir pasirenka patį tinkamiausią ir naudingiausią modelį iš visų ten 
esančių. Tai nėra gyvenimas praeityje; tai kreipimasis į praeitį patarimo, praeities įvedi- 
mas į dabartį ir ateitį (Metge, 1976: 70). 

2 Kalbos, pasakytos draugiškai nusiteikusių vadų susitikimo su Vyriausybe metu, vyks- 
tant minėtam karui, iš dalies yra išsaugotos tuometinio gubernatoriaus Fitzroy laiškuose. 
Tačiau šios kalbos „buvo tokios kupinos alegorinių užuominų ir senovinų maorių papro- 
čių atgarsių, kad didžiosios jų dalies misionieriai nesuprasdavo ir negalėdavo išversti į 
anglų kalbą“ (Buick, 1926: 41n; plg. Carleton, 1874, 2: 78-79). Būtent šitaip Bestas ir 
aprašo tradicinius vadų karo pasitarimus, - kai „buvo sakomos jaudinančios, išraiškin- 
giausios kalbos, kalbos, pilnos keistų senų patarlių ir aforizmų, su gausybe užuominų apie 
garsius protėvių žygius ir klasikinius polineziečių rasės mitus“ (1902-1903: 46). 


ISTORIJOS ANTROPOLOGIJA 91 


herojinės generalizacijos principą: „Žmogus - tarsi vėjas. Jei vė- 
jas pučia viena kryptimi, jis-visas pučia ta kryptimi. Jei vienas 
žmogus garbina vadą, jį garbina visi žmonės... Kaip vėjas pučia 
viena kryptimi, taip žmonės linksta į tą pusę, kurią tu nurodai...“ 
Bet dabar pasakotojas prabyla apie savo nepritarimą ir pradeda 
nuo pasaulio atsiradimo. Jis papasakoja mitą apie Rangi (Dangaus) 
Vaikus — beje, jį yra užrašęs Grey knygoje Polynesian Mytbology. 
Tai istorija apie dieviškųjų protėvių kanibalizmo kilmę, kaniba- 
lizmo, kuris, be kita ko, yra žmonių egzistencijos institucija bei 
galimybė. Tū, karių protėvis ir patronas, nugali savo vyresnius 
brolius, kitus Rangi sūnus, paukščių, medžių, žuvų, laukinių ir 
kultūrinių maistinių augalų tėvus. Nugalėti reiškia ką nors pa- 
versti 10a (be tapu) ir vartojamu, valgomu. Taigi Tū gali valgyti 
savo brolių palikuonis ir šią galią perduoda žmonijai. „Ir jeigu 
dievai valgo vieni kitus, - teigia Rou, - o juk jie broliai... aš klau- 
siu, kodėl man neleidžiama suvalgyti tų, kurie nužudė mano vai- 
ką?“ Rou tęsia savo kalbą ir prie šių mitinių argumentų priduria 
dar vieną — apie dievišką kerėjimo kilmę, kur aiškinama, kaip 
žmonių širdyse atsirado blogis, taip pat įterpia savo nuomonę 
apie kanibalinį kerštą. Patikinęs vadus, kad neis prieš jų valią, 
pasakotojas vis dėlto baigdamas pacituoja dvi patarles, bylojan- 
čias, jog jis savo norą patenkinsiąs vienas ir tinkamu metu. „Jūs 
žinote patarlę, kuri sako: „Giminaičių įniršis - tai ugnis, deginan- 
ti be gailesčio“ [tai yra jo paties pyktis dėl sūnaus mirties], ir kitą, 
sakančią: „Viena ranka pati gali pasirūpinti maistu, kad išmaitin- 
tų visą kūną“ (White, 1874: 185-193). 

Praeitis maoriams - tai didžiulė gyvenimų-galimybių sche- 
ma, išsiplėtojusi nuo senovės mitų iki nesenų atsiminimų per 
keletą epochų, paralelinių struktūros ir analogiškų įvykio po- 
žiūriu; šios schemos turinys nuosekliai kinta — nuo abstrakčių ir 
universalių dalykų pereinama prie konkrečių ir individualių, nuo 
dieviškų prie žmogiškų ir protėvių grupės, nuo Dangaus ir Že- 

mės atsiskyrimo prie klanų teritorijų ribų nustatymo.?? Ta trans- 
formacijos, vykstančios tarp švento mito ir istorinės legendos, 
rūšis, kuri, Dumėzilio (1968) teigimu, būdinga įvairioms indoeu- 
ropiečių šakoms, maorių tradicijoje pasireiškia kaip nuosekli sta- 
dijų seka; ir čia dar egzistuoja ta papildoma aplinkybė, kad perė- 
jimas nuo kosmoso prie „istorijos“ įgyja galutinę tos pačios struk- 
tūros — kaip realaus gyvenimo - išraišką. Kosminiuose mituose 
glūdi bendros gentinės galimybės. Gimimas, mirtis, liga, seksas, 
kerštas, kanibalizmas: šių pamatinių patirčių pradžia - pirmykš- 
čių dievų/protėvių žygiai. Tačiau kiekviena „gentis“ (iw) turi tik 
jai vienai būdingą humaniškumą, kurį lemia konkrečios jos pro- 
tėvių savybės ir jų sakmė apie migraciją iš Hawaiki, dvasinės mao- 
rių tėvynės (plg. pavyzdžius in Simmons, 1976). Taigi socialinės 
struktūros tvarką sukūrė per Naujosios Zelandijos gamtovaizdį 
pirmyn keliaujantys genčių ir klanų protėviai, palikę atitinkamus 
savo pėdsakus vietinėse geografinėse ypatybėse, kurios vardus gavo 
pagal jų žygius, ir tam tikrame sambūry asmenybių - tiek žmogiš- 
kų, tiek „gamtinių“, kilusių iš daugialypių sąjungų su vietinių „kraš- 
to žmonių“ (tangata wbenua) moterimis. Šiuo atžvilgiu socialinė 
struktūra yra sužmoginta kosminės tvarkos forma. Jos prototipas 
yra moteriškajai stichijai wba skirtos pirmykštės dieviško protė- 
vio Tane (Iane Apvaisintojo) paieškos, kurios per daugelį egzo- 
tiškų seksualinių eksperimentų davė gyvybę įvairiausioms paukš- 
čių, medžių, vabzdžių, vandenų ir uolų rūšims, o galiausiai šio 
dievo ir moters, padarytos iš Motinos Žemės (Papa) m20ns vene- 
ris*, pasimatymo metu atsirado ir žmonija. Kaip Tane veikė gam- 
tos jėgų lygmeniu, taip Naujojoje Zelandijoje elgėsi ir genčių pro- 
tėviai. Taigi pagrindiniai kultūriniai santykiai per vis savitesnes, 


Čia aprariamoms mintims apie maorių istorijos supratimą ypač didelį stimulą 
davė Johansenas (1954) ir nepublikuotra Gregory Schremppo studija „Maorių mitolo- 
gijos modelis“. 

* Veneros kalvelės (lot.) - vert. 

aiškesnes ribas turinčias formas perduodami - šitai atitinka val- 
džios perdavimo žemesnėms grandims procesą socialinėje sferoje 
arba segmentiniame lygmenyje - iš pirmykščių mitų į genčių ir 
klanų legendas, o iš klanų legendų į šeimynines istorijas, kol — 
kaip patarlių, tikrinių vardų arba įvardžio „aš“ sąsajos su protė- 
viais - tampa esamos egzistencijos tvarka. Galutinė kosminio mi- 
to forma yra dabartinis įvykis. 

„Gyvenimas, kurį protėviai gyveno istorijoje, yra tas pats, kurį 
gyvena gyvieji“ (Johansen, 1954: 163). Šitaip Johansenas sukuria 
kontrastą tarp maorių ir vakariečių istorijos sampratos, analogiš- 
kos mitriai Furet Vhbistoire ėvėnementielle* - kaip neišvengiamos 
finalistinių ideologijų užsakovės - kritikai, kai nežinomas joks ki- 
tas būdas paaiškinti įvykius — jie suvokiami kaip netikėtas „to, kas 
unikalu ir nauja“ įsiveržimas „į tam tikrą laiko aplinkybių konfigū- 
raciją“ (1972: 54). O maoriams tokie įvykiai vargu ar yra unikalūs 
arba nauji — nusistovėjusioje struktūros tvarkoje jie nedelsiant su- 
vokiami kaip identiški savo pirmavaizdžiams. Taigi Vakarų mintis 
atsitiktinių įvykių istoriją, kurią ji pati susikuria, stengiasi suprasti, 
pasitelkusi pamatines (tarkime, produkcijos ar mentalitė) jėgas ir 
struktūras, tuo tarpu maoriai į pasaulį žvelgia kaip į amžiną sugrį- 
žimą, nuolat pasikartojančią tų pačių patirčių manifestaciją (plg. 
Eliade, 1954). Į šį laiko ir įvykio kolapsą maoriai įterpia trečią 
terminą — tikanga, kuriuo apibrėžiama būdinga gyvų būtybių ir 
daiktų veikla, kylanti iš konkrečios jų prigimties. Jeigu praeitis 
kuriama dabartyje, taip atsitinka todėl, kad šiame pasaulyje apsigy- 
venusios būtybės yra tų pačių ankstesnės būties rūšių pavyzdžiai. 
Šis klasės ir individo ryšys būtent ir yra pati kilmės sąvoka; čia 
kalbama apie ryšį tarp protėvio ir palikuonio, o, kaip mes gerai 
žinome, visa visata maoriams yra plati bendrus protėvius turinti 
giminė. Kadangi tai - ontologinis atvejis, mes turime būti atsargūs, 


*įvykinei istorijai (pranc.) - vert. 

kaip perspėja Johansenas, ir neprimesti maoriams savo pačių po- 
žiūrio į įvykio bei patirties individualumą: „Mums atrodo visiškai 
akivaizdu, kad jei atsitiko koks nors įvykis, jis niekada negrįžta; 
tačiau būtent tai šiuo atveju ir nutinka“ (1954: 161). Tad pačios 
praeities patirtys yra būdas, kuriuo patiriama dabartis: 


Senųjų laikų maoriui tikrą, nuoširdų džiaugsmą keldavo tai, kad jis 
galėdavo pasakyti savo priešui: „Aš suvalgiau tavo tėvą“ arba „tavo 
protėvį“, net jei šitai būdavo atsitikę ir prieš dešimt kartų iki jo... 
(Best, 1902-1903: 71; išskirta mano). 


Maorių požiūriu ontogenezė „reziumuoja“ kosmogoniją. Žmo- 
gaus lytinis aktas atkuria pirminę vyro Dangaus (Rangi) ir moters 
Žemės (Papa) sąjungą. Ypač užkeikimai, naudojami apvaisinimo 
ritualuose, sutampa su tais, kurie leido pirmajam tėvui Tane su- 
kurti savo atžalas žmones, susijungus su atsiradusia iš Papa Že- 
mės formos moterimi (Hine-ahu-one). Gimimo fiziologija tampa 
sukūrimo sakme (plg. Goldie, 1905, Best, 1929). Gimda yra po. 
O mite po tai ilga pasaulio radimosi naktis, kuri galiausiai virsta 
ao, „diena“, arba žmonių ir dievų pasauliu (a0 marama). Placen- 
tos sinonimas yra wbenua, kitaip tariant, „kraštas“ arba „žemė“ — 
taigi nuoroda į pirmykštę motiną. O jungianti šią žemę su vaiku, 
dieviško vyro sėklos kūriniu, bamba vadinama ibo, - šis žodis 
reiškia ir medžio šerdį bei galią (H. W. Williams, 1975: 75). Taigi 
čia vėl susiduriame su Tane, medžių tėvu ir kūnu, kurio pozicija 
mite yra tarp Žemės ir švento Dangaus. „Save liaupsinantis“, „de- 
generaciją sukeliąs“ jaunesnysis dievų brolis Tine atsistojo ant 
galvos, prisispaudė prie Žemės Motinos ir, atlikęs veiksmą, kuris 
lyginamas su tėvažudyste, išstūmė Dangų Tėvą iš jos glėbio. Ta- 
da, parėmę Dangų keturiais stulpais, Tane ir jo dieviški bendra- 
"žygiai, tarp jų ir karys Tū, atlikęs būtiną (žmonių) auką, savo 
žmogiškiems palikuonims leidžia užvaldyti Žemę (plg. Grey, 1956 
[1855]; Best, 1976 [1924]; J. Smith, 1974-1975; S. Percy Smith, 

1913-1915; taip pat žr. toliau, skyrius 4). Arba vėlgi - šiek tiek 
vėliau žmogus per vandenis „nužengia“, „atkyla“ (heke, „mig- 
ruoja) iš dvasinės Hawaiki tėvynės į Naująją Zelandiją, jis naudo- 
jasi kanoja, padaryta iš medžio, vieno iš Tane kūnų. Sukūrimas, 
migracija ir gimdymas yra daugybė tos pačios istorijos versijų. 
Taigi tėvas savo naujagimiui sūnui dainuoja: 


Tai jis [Tane] pastatė stulpus dangaus, esančio virš mūsų, 
O tada šiame šviesos pasauly atsiradai tu (Johansen, 1954: 161). 


Šitaip mes grįžtame tiesiai prie istorijos, iš esmės — prie to pat 
sukilimo, dėl kurio seras George'as Grey atvyko į Naująją Zelan- 
diją ir kuris davė mums kanoninius šios mitologijos tekstus. Viso 
1844-1846 m. sukilimo įvykiai sukosi apie tam tikrą stulpą — 
panašu, kad jis buvo susijęs su teise valdyti Žemę: tai buvo stiebas 
su britų vėliava, plevėsuojančia virš Kororareka (Salų įlanka) gy- 
venvietės, kurioje ilgą laiką gyveno daugiausia europiečių. Aš ne- 
kalbu perkeltine prasme (tiktai). Tarp 1844 m. liepos ir 1845 m. 
kovo maorių „sukilėlis“ Hone Heke ir jo kariai iš Ngapuhi gen- 
ties keturis kartus skirtingomis progomis nupjovė tą stiebą. At- 
kaklų Heke norą jį nupjauti atitiko nebent užsispyrėliškas britų 
troškimas jį vėl iškelti. Po paskutinio stiebo šturmo britų kariai, 
padedami tam tikrų maorių „lojalistų“, surengė tris svarbius žy- 
gius prieš Heke ir jo sąjungininkus — pirmi du baigėsi tuo, kad 
kolonistams buvo kaip reikiant iškarštas kailis. Bet Heke visą lai- 
ką pats stiebas buvo putake o te riri, „pamatinė karo priežastis“ — 
taip pat ir kaip strateginio puolimo objektas.3? 


30Pagrindiniai šios diskusijos apie Hone Heke sukilimą šaltiniai yra: Buick (1926), 
Burrows (1886), Carleton (1874), Cowan (1922), Sinclair (1972), Wards (1968), 
W. Williams (1867) ir ataskaita, kurią Maningui pateikė vienas nežinomas Ngapuhi 
vadas, kovojęs britų pusėje (Maning, 1906: 220-323). J. Rutherfordo knygų apie Heke 
karą ir Waitangi sutartį, rašant šią studiją, man nepavyko gauti (bet žr. Rutherford, 
1961: skyrius 8). Taip par (deja) aš negalėjau pasinaudoti gausiais archyviniais šaltiniais 
Naujoje Zelandijoje ir Anglijoje. 

„Jis kovoja tik dėl vieno tikslo, - rašoma tuometinio laikraš- 
čio pranešime, - kad nebūtų statomas vėliavos stiebas“ (Carle- 
ton, 1874, 2: Appendix, vi). Heke nepritarė norui prisiplėšti tur- 
to, kuris, atrodo, kai kam buvo svarbus. „Kovokime, - pasakė jis 
savo sąjungininkui Kawiti, — tik su vėliavos stiebu“ (Ibid., xliv). 
1845 m. kovo 11-ąją stiebas buvo užpultas ketvirtą sykį; Kawiti 
ir jo kariai išsirikiavę puolė europiečių gyvenvietę Kororareką, 
bet tai buvo apgaulinga ataka, skirta tam, kad Heke galėtų pakilti 
į kalną ir pagrobti vėliavos stiebą! Atlikęs šią misiją, Heke su savo 
žmonėmis susėdo ant šlaito ir ėmė stebėti apačioje, miestelyje, 
vykstančias grumtynes. 1845 m. gegužę Heke derėjosi su kunigu 
Burrowsu dėl galimų gubernatoriaus taikos sąlygų: „Viena sąly- 
ga, - pasakė maištininkas, - jis [gubernatorius] turi nebestatyti 
vėliavos stiebo“ (Burrows, 1886: 30). 

Britai savo ruožtu, kad ir neteikdami vėliavos stiebui tokios pat 
neatšaukiamos reikšmės, žinojo jos „simbolinę“ svarbą ir mokėjo 
tinkamai atsakyti — jų stovykloje kildavo visuotinė panika. Beveik 
kiekvieną kartą, kai tik stiebas virsdavo ant žemės, į Australiją skrie- 
davo nauji prašymai atsiųsti pastiprinimą - kad maoriai pamatytų, 
kaip buvo įtikinėjama viename skubiame pranešime, jog britai yra 
pasiryžę ginti savo moteris nuo užgaulių, o vėliavą - nuo „negar- 
bės“. Bet kai maorių maištininkai užpuolė Kororareka, britai iš pra- 
džių atrėmė jų ataką, bet paskui paskubomis paliko miestą ir pri- 
vertė maorius baisiausiai „suglumti“ — juk „jie nei kada to prašė, 
nei dėl to kovojo“; šitaip „apstulbę“ jie net kurį laiką dvejojo ir tik 
tada apiplėšė gyvenvietę (Carleton, 1874, 2: 93). O dėl paties vė- 
liavos stiebo — kolonistai visada rodė didesnį ryžtą. Vyriausybės 
manymu, be jokių išlygų buvo būtina „demonstruoti spalvas“, ir 
kaskart vėl iškeldama vėliavą, ji vis sustiprindavo jos apsaugą — 
ketvirtąjį kartą stiebą apsupo statinių tvora ir pastatė blokhausą. 

Šiuo atveju, matyt, buvo kilęs kažkoks praktinis nesusiprati- 
mas, nes maorius, atrodo, šitaip domino visai ne vėliava, o stie- 


ISTORIJOS ANTROPOLOGIJA 97 


bas. Po trečiosios atakos Heke nuvertęs stiebą pasitenkino tuo, 
kad pačią vėliavą atidavė į tam tikrų maorių „šalininkų“ rankas — 
jiems buvo pavesta ją saugoti. Tačiau blokhausas turbūt galuti- 
nai patvirtino sukilėlių interpreciją, mat visa konstrukcija mao- 
riams dabar kuo aiškiausiai priminė tū4bu: tvora aptvertą au- 
kurą, kuriame stovi vienas ar keli stulpai, — šitaip atrodė šventi 
plotai maorių gyvenvietėse, taip buvo įkūnijama jų sena teisė 
valdyti genties žemes. 

Taigi britai iš esmės pritartų tokiam maorių požiūriui. 1845 m. 
rugsėjį gubernatorius nusiuntė Heke'i laišką, kuriame buvo pa- 
teiktos britų taikos sąlygos: pirma, kad būtų laikomasi 1840 m. 
Waitang;i sutarties, suteikiančios karalienei „aukščiausią valdžią“, 
ir antra, „kad britų spalvos būtų šventos“ (Buick, 1926: 207). Iš 
tiesų 1845 m. balandį, kai 470 britų kareivių atplaukė į Korora- 
reka, norėdami atkurti „aukščiausią karalienės valdžią“, pirmiau- 
sia krante jie iškėlė Jungtinės Karalystės vėliavą. 

Panašiai pasielgė ir Tūhoe bei Ngatiawa tautų protėviai, išsi- 
kėlę Gerovės įlankoje: „Pirmas rimtas darbas, kurį padarė šie imi- 
grantai, buvo t4dbu, arba šventos vietos, įkūrimas bei pašventini- 
mas“ (Best, 1923: 724). Bestas šią šventą teritoriją, dar vadinamą 
pouabu, arba „stulpo pylimu“, aprašo kaip žemame pylime sto- 
vintį stulpą arba medį. Tai primena, kaip Tane apvaisino Motiną 
Žemę, aktą, po kurio atsirado žmonija, arba veiksmą, kuriuo bu- 
vo atskirtas Dangus ir Žemė; Tane čia, žinoma, yra medis. Tūhoe 
tautos protėvių tū4bu vietoje buvo statoma tam tikra fizinė emb- 
lema (maur!), reprezentuojanti gentinės grupės prestižą ir stabi- 
lumą. Kitų vietovių aprašymuose kalbama apie senos kanojos ga- 
l4 (vėl Tane) kaip pagrindinį šventyklos stulpą, o greta jo ar jame 
pačiame laikoma emblema būdavo tos tautos dievas, tarytum ap- 
gyvendintas savo „kanojoje“ (waka) ar specialioje dėžėje (Skin- 
ner, 1911: 76; Hiroa, 1977: 480—-481). Turint omeny šią tūdbu 
ir teisės valdyti protėvių žemę sąsają, galima suprasti, kodėl Heke 

visada sakydavo, kad britų vėliavos stiebas reiškia, jog jie tos žemės 
šeimininkai - antraip kam jie taip atkakliai stengiasi jį laikyti iškel- 
tą? Kita vertus, tuometinės kronikos faktiškai vieningai teigia, kad 
pulti stiebą Heke kurstę pašaliniai (ne iš maorių) agitatoriai, ypač 
vietinis amerikiečių konsulas. Tik kunigas Burrowsas (1886: 6) ra- 
šo, kad vėliava virš Kororareka buvo parodyta Heke kaip „tobu“, 
„Ženklas“, kad „jų šalis nebepriklauso jiems“. Kitu atveju turėtume 
tikėti, kad kai kurie suinteresuoti baltosios rasės žmonės sakydavo 
Heke bei kitiem vadams, jog maoriai gali padaryti galą britų vieš- 
patavimui, jei nupjaus vėliavos stiebą. Tačiau iš paties Heke žodžių 
galime spręsti, kad jis suprato, apie ką kalbama: 


Aš paklausiau: „Ką reiškia tas vėliavos stiebas?“ Baltieji žmonės man 
atsakė: „Toje vėliavoje - karalienės mana, trys gentys [iwi] yra joje“. 
Aš pasakiau: „Dievas šią žemę sukūrė mums ir mūsų vaikams“ (Car- 
leton, 1874, 2, Appendix C: xlvii -xlvii). 


Minimos „trys gentys“ turbūt yra anglai, škotai ir airiai.?! 

Bet kuriuo atveju maoriai jau buvo pademonstravę savo požiūrį 
į panašius stulpus 1836 m., kai vienas prancūzų karo laivas ir du 
pirklių laivai išmetė inkarus Salų įlankoje ir uoste buvo iškeltos 
nedidelės vėliavos. Vietiniai maoriai puolė šiuos „Oui-Oui“ - taip 


*1Kaip apie „tris gentis“ Heke kalbėjo ir apie britus, prancūzus bei amerikiečius - 
visos šios pabekd rūšys buvo būdingos aptariamam maorių istorijos periodui; taip pat 
galėjo būti kalbama net apie kareivius, jūreivius ir naujakurius, tris pagrindines euro- 
piečių grupes sukilimo metu - jas maoriai irgi laikė kilusiomis iš skirtingų protėvių 
giminių. Vienas neįvardytas Ngapuhi genties atstovas šitaip kalba apie britų kareivius ir 
jūreivius per pirmąjį mūšį su maorių sukilėliais: 

Kokie gražūs žmonės šie kareiviai! Išvaizdūs, aukšti, stuomeningi; jie visi atrodo 
kaip vadai; ir jie žengia pirmyn taip, lyg kuolinga skristų dangumi - šitaip tvarkingai ir 
tiesiai. O kartu su kareiviais atėjo jūreiviai. Jie iš kitos giminės ir neturi nieko bendra su 
kareiviais, bet tai - drąsūs žmonės; juos čia atvedė noras atkeršyti už giminaičius, kurie 
krito mūšyje prie Kororareka. Jūreivių drabužiai buvo kitokie nei kareivių, jie turėjo 
trumpus šautuvus ir sunkius kardus; šie žmonės kalbėjo ir juokėsi daugiau už kareivius; 
žengdami į priekį jie mosavo savo ginklais ir kramtė tabaką (Maning, 1906: 248). 

buvo vadinama prancūzų gentis - stiebus, nes išsyk nusprendė, „kad 
buvo kėsinamasi užvaldyti šalį“ (Carleton, 1874, 2: 29).*2 
Egzistuoja tradiciniai maorių ritualai, atliekami pačiuose šven- 
tuose plotuose (t44hu) arba už jų, kurių metu naudojami ant kal- 
vų stovintys stulpai, - tai primena Hekės elgesį su minėtu vėlia- 
vos stiebu ant kalvos. Neigiamą reikšmę turintis moteriškas mir- 
ties stulpas (:oko mate), vadinamas „Didžiąja Papa (Žemės) kalva“ 
(arba Mons veneris, tai yra Žemės Veneros kauburiu), nuverčia- 
mas, o stovėti paliekamas „Dangaus tždbu“, arba vyriškas gyve- 
nimo stulpas (toko ora); visa tai atliekama su atitinkamais užkei- 
kimais, kurie skirti apsisaugoti nuo nepageidaujamų padarinių 
(plg. Best, 1925: 1072-74).>3 Tačiau mite apie Manaia, kuris pa- 
teiktas „Polineziečių mitologijoje“, seras George'as Grey būtų ga- 
lėjęs atrasti pačią tiksliausią tariamojo Hone Heke vėliavos stiebo 
fetišo interpretaciją. Šiame mite kartojamas bendras maorių gin- 
čo dėl žemės tarp iš Hawaiki viena po kitos atplaukiančių imig- 
rantų grupių motyvas. Pasitelkę gudrumą, žmonės, atplaukę ant- 
rąja kanoja, gali įrodyti, kad vietinis tūdbu yra jų, arba, kitaip 
tariant, kad jiems priklauso senesnysis - „Tada jie pažvelgė į tūdbu 
stulpus; Arawa'os tždbu stulpai buvo švieži [tai yra dar žali]; o 
priklausantys Tainui'ui buvo apdeginti ugnimi, kad greičiau džiū- 
tų“ (H. W. Williams, 1975: 444). Susidūrę su tokiais argumen- 


3"Turbūt į šiuos stiebus buvo pažiūrėta kaip į tapu ženklus (rabui), - tai atitiko ir 
tam tikrą maorių nuomonę apie vėliavos stiebą Kororareka'oje, bent jau kol galiojo 
muito mokesčiai (iki 1844 m. rugsėjo). Vis tiek šis stiebas tikriausiai turi tą pačią reikš- 
mę kaip ir tūūbu bei kiti stulpai (žr. toliau). 

33Neigiamo (arba „tamsaus“) stulpo buvimas tūdbu, kaip opozicija teigiamam (ar- 
ba „šviesiam“) stulpui, paprastai siejamas su apsaugojimo funkcija, nes šis stulpas suge- 
ria arba neutralizuoja pikta lemiančias jėgas - tai moteriškasis neigiamo stulpo aspek- 
tas, primenąs moterų vaidmenį tapu transformacijose. Tarkime, nukirptos vado plaukų 
sruogos gali būti dedamos į tūdbu - šitaip ir vadas, ir bendruomenė apsaugomi nuo 
neatsargaus elgesio su tokia pavojinga substancija. Taigi miestelio tualetas - būtent, 
kartis, ant kurios tupiamasi ir kuri skiria gyvenimą (prieš) ir mirtį (po) - taip pat gali 
būti įvardytas kaip tūdbu, nes ten atliekami garsūs ritualai. 

tais, pirmieji naujakuriai nieko negali padaryti ir yra priversti pa- 
likti savo žemes, iškeliauti kitur.?“ 

Mitinė praktinė šio argumento galia yra ta, kad šventas plo- 
tas, bendruomenės lygmeniu atkurdamas pirmykštį Tane įvykdy- 
tą Dangaus ir Žemės atskyrimą, atkuria ir tą aktą, kuris leido 
žmonijai paveldėti Žemę. Toks Dangaus (Rangį) ir Žemės (Papa), 
arba tamsos (po) ir šviesos (a0), atsiejimas yra, pasak Johanseno, 
„tikroji kūrimo substancija, kuri paverčia pasaulį tinkamą gyven- 
ti maoriui“ (1958: 85). Tabu tvora, arba kampiniai ramsčiai, yra 
toko - šis terminas mite apie Tane vartojamas apibūdinti Dangų- 
Tėvą remiančius stulpus, kaip veiksmažodis jis reiškia „paremti“, 
„atitolinti“ arba „išskirti“. Toko taip pat gali reikšti centrinį stul- 
pą ar stiebus; kitas vartojamas terminas yra pow, kaip veiksmažo- 
dis jis reiškia „įtvirtinti, padaryti nejudantį“ (H. W. Williams, 1975: 
297, 434; Tregear, 1969: 528-529). Taigi tampa aišku, kad t44- 
bu arba tapu dievo namų įkūrimas prilygsta Dangaus ir Žemės 
atskyrimui pačioje Žemės plokštumoje - geresnioji tos plokštu- 
mos dalis lieka laisva (20a) ir ją gali užimti žmonės. Sakoma, kad 
„bet kokios šeimos vadas, kuris atrado ir užvaldė niekieno neuž- 
imtą žemę“ - tžūbu, kaip žinome, yra tokio užvaldymo ženklas — 
„Igyja tai, kas vadinama tos žemės mana“ (Shortland, 1882: 89). 


“Plg. Shortland (1882: 69-70). Grey papasakotoje istorijoje apie Manaia glūdinti 
suktybė yra ta, kad pirmieji naujakuriai nepasirūpino įrengti tždbu, o naujieji ateiviai 
galėjo parodyti savo įkurtą šventą vietą, tad Manaia buvo priverstas pripažinti jų pre- 
tenzijas į viską, įskaitant jo žmonių pastatytus namus ir iškirstas proskynas (Grey, 1956: 
179-180). Besto informatorius iš Ngati-awa genties pateikia dar vieną versiją, ir ji tur- 
būt labiausiai tinka šiai diskusijai. Pio, kuris didžiavosi savo kilme iš vietinių krašto 
žmonių (taugata whbenua), apdairiai paminėjo Bestui, kad imigrantų iš Hawaiki tūdbu 
iš tiesų buvo šventa pirmųjų gyventojų vieta (powabu), taigi viena fraze nusakė grobi- 
kiškus aristokratiškų ir žiaurių užsieniečių darbus (Best, 1925: 724, 1045). 

"Turint omeny bendrą ir produktyviąją Tine mito vertę, nenuostabu, kad rituali- 
nis stulpų statymas, siekiant apsaugoti kokią nors žmonių grupę ar individą, aptinka- 
mas ir daugely kitų, nesusijusių su tždbu, kontekstų. Stulpas įėjimo į maorių tvirtovę 

Hone Heke karas dar prieš prasidėdamas jau buvo daugelio 
kartų senumo. Sykį šis vadas pamėgino paaiškinti gubernatoriui, 
kad jo paties nepaklusnumas taip pat „nenaujas daiktas“ ir yra 
paveldėtas iš protėvių; vienas garsus maorių priešininkas iš tiesų 
patvirtino, kad toks nepaklusnumas nusitęsęs jau per penkias kar- 
tas (Buick, 1926: 42, 198). Tačiau šis karas turėjo tiesioginį pre- 
cedentą garsaus ankstesnės kartos Ngapuhi vado Hong: Hika kar- 
jeroje - Hone Heke stengėsi atkartoti jo pergales, sąjungas ir pa- 
mėgdžioti asmenį. Heke karjera vyko pagal tradicinį savo mana 
įrodžiusio kario-vado uzurpacijos ar bent jau kilimo aukštyn mo- 
delį, įskaitant net Heke vedybas su Hongi Hika dukterimi. Šis 
dėmesys precedentui ėmė reikštis ir vadui Heke renkantis takti- 
nes mūšio vietas — pirmiausia būdavo atsižvelgiama į istorines 
asociacijas su Hongi. Iš tikrųjų ankstesnės kartos gentinėms są- 
jungoms ir kivirčams teko tam tikras vaidmuo sukilėlių ir probri- 
tiškų jėgų priešpriešoje Heke sukilimo metu, nors daugelis šių 
ankstyvojo devyniolikto amžiaus santykių buvo ne kas kita kaip 
senųjų keršto atsiminimų liekanos.“ 


dešinėje galėdavo reikšti tos vietos m2auri prieglobstį; įvardyta kaip pow reinga tai tur- 
būt jungė fortą su Hawaiki (= Reinga; plg. Skinner, 1911: 76; H. W. Williams, 1975: 
297). Tūhoe genties atstovai galėdavo pastatyti stulpą kaip asmeninį vaiko mauri, tai 
atitinka šakos sodinimo praktiką „krikšto“ (tob:) ritualuose (Best, 1976: 365). 
'*Generaciniu požiūriu Hone Heke, be abejonių, buvo parvenu, o Ngapuhi „genty- 
je“ turbūt toks buvo ir genealoginiu požiūriu. Dėl šių (ir kitų) priežasčių Tamati Waka 
Nene - pats, matyt, būdamas aristokratiškos kilmės Ngapuhi vadas (plg. Wilkes, 1845, 
2: 383-384) - sutelkė prieš Heke nusiteikusius maorius (Burrows, 1886: 5, 14-15; 
Davis 1876: 80; Shortland, 1856: 264; Carleton, 1874: passim; Rutterford, 1961: 
78). Turint omeny garsų vado Heke pirmtaką Hongi Hika, Heke karjera išties yra 
klasikinė - ne tik dėl jo vedybų su Hongi dukterimi, bet ir todėl, kad Heke buvo Hongi 
sesers sūnus ar bent jau įslaptintos sesers sūnus, kaip aš sprendžiu iš ne visai aiškių 
Carletono pastabų (1874, 2: 13-14 n). Galima paminėti, kad Hongi turėjo sūnų, kurie 
paveldėjo jo turtą; mažiausiai du iš jų dar buvo gyvi per Heke sukilimą (Carleton, 
1874, 2: 61-62; Davis, 1876: 56). Kita vertus, nėra jokių abejonių, kad, maorių supra- 
timu, Heke perėmė Hongi vietą ar net asmenį, O drauge ir kai kuriuos Hongi priešus: 

Vienas Ngapuhi genties vadas, kovojęs britų pusėje, paliko šio 
karo ataskaitą, kupiną mitopoetinių maorių politikos struktūrų ir 
nuostabių pasakų apie mūšį - tokias Tukididas mus mokė ignoruo- 
ti (anonimas iš Ngapuhi genties, in Maning, 1906: 220-323; Whi- 
te, 1855: 144—146, 175-176). Pasak šios ataskaitos, toks ignoravi- 
mas išties buvo viena iš britų problemų: tai buvę puikūs kariai, bet 
jie nieko nežinoję apie pranašingus ženklus. Bet raktą šiai problemai 
spręsti turbūt galima rasti visuotinai pripažintoje Vakarų istoriogra- 
fijoje ir, naudojantis laiko bei teorijos ribų privalumu, nuspręsti, 
kad visa ši mitinė praktika yra elementarūs ekonominės konjunk- 
tūros patogumai. Mistinė veikla, matyt, iš tikrųjų buvo praktiška — 
o gal būtent praktinė veikla išties buvo mistiška? 

Tarp 1840-ųjų, kai britai ėmė valdyti Naująją Zelandiją, ir 
1844-ųjų šiaurinėje šios šalies dalyje gerokai sumenko prekyba 
su europiečiais, ir šitaip maoriai liko be užsieninių prekių, prie 
kurių buvo pripratę. Iš dalies šį nuosmukį lėmė pūkebd gyventojų 
skaičiaus sumažėjimas - jie persikėlė į naująją sostinę Auklendą, 
iš dalies - naujos kolonistų vyriausybės įvesti muito mokesčiai. 


„Jie atėjo padėti Walker'ui [Tamati Waka Nene), siekdami atkeršyti Hongi Ikai, nes 
Heke ir Hongi yra tas pats“ (anonimas iš Ngapuhi genties, in Maning, 1906: 241, plg. 
p. 232). Vado Heke pasirinkta pirmojo mūšio su britais vieta buvo ta, kur, kaip mano- 
ma, Hongi ištarė savo paskutinius žodžius - kia toa! kia toa! („būkite drąsūs! būkite 
drąsūs!“). Šioje vietoje, vadinamoje Mawhe, Heke pastatė fortą ir pavadino jį Te Kahi- 
ka - „Protėvis“. 

Hong: laikais išplėtota sąjungų ir nesantaikų sistema - daugelis iš jų tęsėsi jau kelios 
kartos - savo ruožtu tapo šešėline struktūra (kaip ją galima pavadinti) Heke sukilime 
(plg. Smith, 1910; Buick, 1926: 100 n; Wright, 1959; Maning, 1906). Ši struktūra 
buvo paveldėta drauge su visais jos trūkumais, arba geografiniais Ngapuhi padalijimais 
cum opozicijomis, nes aišku, kad Ngapuhi „gentį“ daugiausia „sulipdė“ Hongi (plg. 
Binney, 1968: 58n; Carleton, 1874, 1: 65-68, 2: 41—43). Dialektiniu ir selektyviniu 
atžvilgiu ši šešėlinė struktūra ėmė funkcionuoti 1844-1846 m., ir tai lėmė vado Waka 
ir Heke konfliktas; mat Waka savo valia ir pagal tradicinį maorių modelį, aiškindamas 
savo sąjungą su vyriausybe, rėmėsi biografiniais ryšiais su pūkeba („europiečiais“) (Ma- 
ning, 1906; Davis, 1876: 18-19, 34 f.; White, 1887-1890, 5: 210-211; Shortland, 
1856: 232-234). 

Vis dėlto paprastas ekonominis 1844 m. sukilimo aiškinimas su- 
keltų problemų, nes daugelis maorių lojalistų kentėjo (jei tai tinka- 
mas žodis) lygiai taip pat kaip ir Hone Heke sukilėliai. Lojalistams 
vadovavo aristokratiškos kilmės vyrai — ši giminystės linija pagal 
maorių principus buvo vertinama kaip priešingybė Heke pretenzi- 
joms ir jai akivaizdžiai priklausė klanai ir gentys, kurias nuskriaudė 
Heke pirmtakas Hongi. Bet nors konjunktūros struktūros neįma- 
noma apibrėžti, tiesiogiai remiantis materialiniais interesais, vado 
Heke nepasitenkinimas vėliavos stiebu išties atrodo logiškai susijęs 
su ekonomine krize. Ar bent jau toks maorių atsakas į šią koloniji- 
nę situaciją buvo tiek pat mitologiškas, kiek europiečių buvimo 
pragmatika - metafiziška. Maoriams materialinė krizė buvo ženk- 
las, kalbantis apie kažką labiau nepačiuopiama, paslaptinga: apie 
vieną 1840 m. įvykį, kai vadai, pasirašydami Waitangi sutartį, atsi- 
sakė to, ką britai su pasitenkinimu pavadino „suverenumu“.3? 


Mes visi mėginome išsiaiškinti, kodėl gubernatorius taip trokšta, kad nu- 
pieštume tuos ženklus. Kai kurie iš mūsų manė, kad gubernatorius nori 
užkerėti visus vadus, bet mūsų pakeba draugai iš to pasijuokė. Jie pasakė, 
kad Europos žmonės nemoka kerėti. Vieni mums sakė viena, kiti kita. 

„.. Mes nežinojome, ką galvoti, bet visi nerimavome, kad [gubernato- 
rius] gali netrukus pas mus atvykti; mat bijojome, jog visos jo antklo- 
dės, tabakas ir kiti daiktai pasibaigs dar prieš jam atvykstant ir jis ne- 
beturės mums kuo užmokėti už tai, kad nupiešėm savo ženklus ant jo 
dokumento... ir kai mes susitikome gubernatorių, maorių kalbėtojas 
[t.y. vertėjas] pasakė mums, kad jei parašysim savo vardus ar bent nu- 
piešim kokį nors ženklą ant to dokumento, gubernatorius mus gins ir 
niekam neleis iš mūsų atimti mūsų dirbamos žemės nei miško, nei 


kokios kitos mūsų nuosavybės... Paskui maorių kalbėtojas kalbėjo apie 


*"Čia pateiktas požiūris yra artimas Sinclairio nuomonei - apie 1840-1844 m. eko- 
nominę depresiją jis kalba kaip apie katalizinę, nors ir ne lemiamą, karo priežastį, mat 
ši depresija maoriams atskleidė kai kurias tiesas apie kolonijinę padėtį (1972: 65-66). 

kitus dalykus, bet jo žodžių prasmė mums buvo tokia paslaptinga, kad 
niekada jos neišsiaiškinome. Bet vieną dalyką mes supratome gerai, 
nes jis aiškiai pasakė, kad jei pasirašysime ant gubernatoriaus doku- 
mento, į šią šalį atvyks daug pakeba, jie prekiaus su mumis ir mes 
nestokosime vertingų prekių... Mes labai džiaugėmės tai girdėdami 
(anonimas iš Ngapuhi genties, in Maning, 1906: 223-225). 


Keistiems, gluminantiems hieroglifams, kuriuos maoriai pri- 
dėjo prie Waitangi sutarties, prilygti galėtų nebent keletas šios 
sąlygų. Jos Didenybės vyriausybę nesnausti paakino Naujosios 
Zelandijos kompanijos paskelbtas plačių užmojų Žemės įsigijimo 
projektas. Iš pat pradžių vyriausybė ketino suardyti Kompanijos 
planus ir apsaugoti likusias maorių žemes. (Grėsmę kėlė ir pran- 
cūzai, kurie kaip tik tuo metu vykdė Taičio aneksiją.) Taigi vadai 
buvo primygtinai raginami (drauge su įprastomis dovanomis) šią 
sutartį pasirašyti kaip ekonomiškai naudingą dalyką, jų būsimos 
gerovės garantą. Kita vertus, sutartyje numatytas maorių suvere- 
numo atsisakymo karalienės naudai ir teisės į savo Žemę išsaugo- 
jimo derinys būtų absoliučiai nesuvokiamas maoriams: „Paskui 
maorių kalbėtojas šnekėjo apie kitus dalykus, bet jo žodžių pras- 
mė mums buvo tokia paslaptinga, kad niekada jos neišsiaiškino- 
me“. Prieš pat maorių vadams pasirašant Waitangi sutartį, kuni- 
gas Colenso pagarbiai įsiterpė ir paklausė gubernatoriaus (Hob- 
sono), ar jis manąs, kad maoriai supratę sutarties sąlygas. „Aš 
kalbėjau apie tai su kai kuriais vadais, - pasakė Colenso, - kurie 
visiškai nesuvokė sutarties esmės“ (Buick, 1936: 155).33 


3Hieroglifų parašais po sutartimi, kaip paprastai teigiama, vadai pasistengė atkartoti 
savo veido tatuiruotes (Waitangi sutarties parašų faksimilę žr. Buick, 1936: žr. 352). Ho- 
ne Heke pirmasis pasirašė šią sutartį. Ir nesvarbu, ar dieną prieš tai jis taip pat tvirtai 
pritarė jai, ar karštai kritikavo ją kaip ginčytiną dokumentą (plg. Buick, 1938: 140n). 

Charlesas Wilkesas, JAV tyrinėjimų ekspedicijos vadovas, buvo Salų įlankoje, praė- 
jus dviem mėnesiams po sutarties pasirašymo. Jo pastabos apie tai, kaip maorių vadai 
apskritai ir svarbus Ngapuhi vadas Pomare konkrečiai suprato šį dokumentą, be abejo, 

Pakanka paties maoriško teksto, kad būtų išsaugotos jame glū- 
dinčios paslaptys. Straipsnyje 1 sąvoka „suverenumas“, kurio va- 
dai sutinka atsisakyti, aiškinama, pasitelkus papildomąją (arba 
konkretinę) angliško skolinio govern/governor (valdyty/valdyto- 
jas, gubernatorius) formą kawanatanga, - su šiuo konceptu mao- 
riai lig tol buvo mažai susidūrę (ar nebuvo susidūrę visai). Tačiau 
straipsnyje 2 maoriams iškilmingai garantuojama rangatiratanga, 
„vado valdžia“ - arba, jei pageidausite, „suverenumas“ - leidžianti 
valdyti „jų žemes, gyvenvietes ir visą nuosavybę“ (Buick, 1936: 
360-362).? Ir nors anglų misionieriai, ypač Henry Williamsas, 
patenkinti manė, kad ne viena proga jie yra pakankamai gerai 
išaiškinę sutartį maoriams, būtent apie šias jų apgavystes prabilo 
Hone Heke, kai misionieriai ėmė ginčytis su juo dėl vėliavos stie- 


išreiškia amerikiečių interesus, tačiau jų turinys dėl to nė kiek ne mažiau perteikia 
maorių dvasią: 


Kiek maorių vadai supranta sutartį, jie mano, kad neperleido jokių savo teisių į 
žemę ir laiko ją tik asmenine dovana, be teisės kam nors perduoti. Kalbindamas Poma- 
re labai norėjau sužinot, kokį įspūdį jam padarė sutartis. Sužinojau, jog jam neatrodo, 
kad jis atsisakė valdžios arba kurios nors savo žemės dalies visam laikui; atsisakyti že- 
mės, pasak jo, jis negalėtų, nes ši priklausanti visai genčiai. Kai tik būdavo užsimenama 
apie šią temą, atsakęs į klausimus, Pomare nuolatos imdavo pasakoti, kaip jis atrodysiąs 
su ryškiai raudona uniforma ir epoletais, kuriuos jam rengiasi atsiųsti karalienė Vikto- 
rija, ir „koks tada gražus vyras jis būsiąs!“ (Wilkes, 1845, 2: 376). 

3Po to, kai buvo parašytos šios eilutės, apsidžiaugiau radęs puikų jas pagrindžiantį 
antropologinį šaltinį: 

Egzistuoja dvi [sutarties] versijos, viena, parašyta angliškai kapitono Hobsono, ir 
antra, ypač dviprasmiška, kurią maoriškai parašė kunigas Henry Williamsas. Pasak ang- 
liškos versijos, maoriai ketino atsisakyti savo „suverenumo“. Pasak maoriškos versijos, 
jie ketino atsisakyti „kawanatanga“ - šis žodis buvo sugalvotas specialiai sutarčiai ir ką 
nors reiškė nebent Vakarų konstitucinės teisės, apie kurią maorių signatarai nieko ne- 
nutuokė, kontekste. Angliškoji sutartis laidavo maoriams, kad jų žemė bus jų „nuosavy- 
bė“; maoriškoje sutartyje pastarasis žodis buvo paverstas „rangatiratanga“ - tai, tiesą 
sakant, gali reikšti „nuosavybę“, bet gali būti suprasta ir kaip „vado valdžia“. 1840 m. 
maoriui būtų sunkiai sekęsi nusakyti skirtumą tarp to, ko jis atsisakė (kawanatanga) ir 
to, ką išsaugojo (rangatiratanga) (Schwimmer, 1966: 107). 

bo. „Heke nepraleido šios progos ir priminė Waitangi sutartį, 
priminė, kaip juos apgavo archidiakonas [Williamsas] ir kiti, įkal- 
bėję tiek daug vadų ją pasirašyti, juk jie [Williamsas ir kiti] turėjo 
žinoti, kad jie [vadai] pasirašydami praranda žemes ir t. t.“ (Bur- 
rows, 1886: 9; plg. p. 32). Problema buvo ta, kad skirtumas tarp 
politinio pranašumo ir žemės užėmimo (arba „nuosavybės teisės“ 
į ją) maoriams neegzistavo. Kol vadas ir jo žmonės gyveno savo 
protėvių žemėje ir buvo pasiryžęs ją ginti, joks kitas vadas negalė- 
jo jos valdyti. Atsiribojant nuo visų vakarietiškų nuosavybės ir 
suverenumo idėjų, žemė čia yra „neorganiškas klanų bendruo- 
menės kūnas“ (iš Marxo pasiskolinta frazė). Tai įkūnyta gimini- 
nės grupės mana. Maorių ir vakariečių konceptai šiuo atveju ne- 
turi nieko bendra. Vis dėlto Firthas, matyt, yra teisus, kai teigia, 
kad „mana sąvoka, siejama su žeme, yra... visai artima suverenu- 
mo idėjai“ (1959: 392; plg. White, 1855: 190-191). Nes kai He- 
ke nusprendė, kad Waitangi sutartis perša kažkokius naujus šven- 
tus nuosavybės principus, jis padarė išvadą, jog maoriams tai tur- 
būt reiškia >2a2a praradimą - kaip nutinka, kai tauta užkariaujama, 
pavergiama ir iš jos atimama nuosavybės teisė. Britai statėsi savo 
pačių tūdbu. 

Šiuo atžvilgiu po sutarties pasirašymo ištikę ekonominiai ne- 
pritekliai buvo paprasčiausiai didesnio reiškinio - britų buvimo 
reikšmės arba maorių likimo - simptomai. Maoriai priekaištavo, 
kad Vyriausybė pasižadėjo būti motina, bet pasirodė besanti tik 
„kareiviai, kareivinės, policininkai ir kalėjimai“ (Sinclair, 1972: 
31). Maorių vadai tebesiginčijo dėl sutarties reikšmės. Buvo siū- 
lomos visokiausios metafizinės hipotezės. Viena iš geriausiai ži- 
nomų (jos autorius kažkoks Nopera Panakareau) teigė: „Krašto 
šešėlis atitenka karalienei Viktorijai, bet jo substancija lieka mums“. 
Tai buvo pasakyta 1840 m. Kitą sausį Nopera jau kalbėjo priešin- 
gai: „Krašto substancija atitenka europiečiams, o mums lieka tik 
šešėlis“ (pacituota in Wards, 1968: pirmieji puslapiai). Kad ir ką 

reiškė sutartis, sako anonimas iš Ngapuhi genties, „bent šis vie- 
nas dalykas buvo aiškus: mes turėjome mažiau tabako, antklo- 
džių ir kitų europietiškų prekių nei anksčiau ir matėme, kad pir- 
moji Vyriausybė kalbėjo netiesą, nes ji žadėjo, jog turėsime visko 
daug daugiau“ (Maning, 1906: 230-231). Banginių medžiotojų 
ir prekybiniai laivai beveik nustojo lankęsi, o pūkebd traukėsi į 
šiaurines sritis. Vyriausybė pasielgė nesuprantamai ir apgauliai. 
Ar ne šie neigiami padariniai parodė maoriams, kad tikrasis su- 
tarties tikslas buvo »2ama? Šiuo požiūriu Heke kova su vėliavos 
stiebu buvo demistifikacija. Tai buvo priminimas, kad tas pats jau 
yra atsitikę anksčiau, kai vadai pirma atvyko iš Hawaiki į Naująją 
Zelandiją, šiame krašte įkūrė savo šventąsias vietas (tū4bu) ir pe- 
rėmė valdžią iš tikrųjų „krašto žmonių“ (tangata wbenua). 

Taip vienas mitas dekoduojamas, pasitelkus kitą (visai kaip mo- 
ko Lėvy-Straussas). Juk Waitangi sutartis buvo mitas, netgi žvel- 
giant europiečių akimis. Vienoje iš moksliškiausių ataskaitų apie 
vado Heke sukilimą - nors ir parašytoje, remiantis pakebd požiū- 
riu — Ianas Wardsas (1968: 171) turėjo pripažinti, kad „sutartis 
buvo priemonė neišmanėliams laukiniams mulkinti ir pamalonin- 
ti“, —- kaip yra pareiškusi šiuolaikinė kritika. Be didelių pastangų, 
„greitai ir ramiai“, karaliaus sostas užvaldė Naująja Zelandiją. Na, 
gal sutartis, neva laiduojanti maorių gerovę, ir nebuvo visiška ap- 
gavystė (nes tokį tikslą vargu ar buvo įmanoma suderinti su baltųjų 
Jos Didenybės valdinių vykdoma masine kolonizacija), bet mažų 
mažiausiai ji prieštaravo pati sau, kadangi Vyriausybė neturėjo jo- 
kių galimybių apginti maorių interesus ir netrukus šio ketinimo 
atsisakė. Be to, Kolonijinė valdyba iš anksto kuo puikiausiai žino- 
jo, kad maoriai nesuvoks skirtumo tarp suverenumo ir nuosavy- 
bės. Tai buvo aiškiai pasakyta preliminariuose kapitonui Hobso- 
nui skirtų derybinių instrukcijų apmatuose. Visur nurodoma, „kad 
nebuvo tikima, jog maoriai suvokia skirtumą tarp suverenumo ir 
nuosavybės teisių“ (Wards, 1968: 28). Bet jokio panašaus pamo- 

kymo nerasime paskelbtose instrukcijose — „žinoma todėl, kad 
buvo neprotinga paviešinti tokį dalyką“ (Ibid., p. 29). Dėl sutar- 
ties buvo deramasi nesąžiningai. 

Arba, kitaip tariant, esminį šios situacijos atotrūkį nuo realy- 
bės ir nepraktiškumą lėmė britai. Užpuolęs vėliavos stiebą, Heke 
įrodė, kad sugeba perprasti, įsisąmoninti ir objektyvuoti tas reikš- 
mes, kurias pūkebd buvo pasiryžę nuslėpti net nuo savęs pačių. 
Jei toks atsakas mums vis dar atrodo neadekvatus arba „simboliš- 
kas“, turėtume nepamiršti, kad lemiama problema, kaip irgi pri- 
pažįsta Wardas, buvo lygiai tokia pat abstrakti: vadas Heke „ken- 
tė neišvengiamą skausmą to, kuris regi arba jaučia, kaip jo paties 
gyvenimo būdą užgožia kitas“ (Ibid., p. 145).*? 


STRUKTŪRINĖ, ISTORINĖ ANTROPOLOGIJA 


Dažnai cituojamoje pastaboje iš „Metodo paieškų“ (1968) pra- 
tarmės Sartre'as klausia: „Ar šiandien mes turime priemonių su- 
kurti struktūrinę, istorinę antropologiją?“ Taip, aš čia pamėginau 
atsakyti, /e jou7 est arrivė“. 

Praktika akivaizdžiai atmetė teorinius skirtumus, kurie, kaip 


**Po to, kai šis straipsnis pirmąkart buvo įteiktas leidėjui ir išspausdintas, aš trum- 
pam nuvykau į Naująją Zelandiją ir ten sužinojau, kad virš Kororareka (dabar tai Rus- 
sellas) iškilusį garsųjį vėliavos stiebą maorių protestuotojų grupės 1982-1983 m. buvo 
užpuolusios dukart. Antrąjį kartą, 1983 m. vasario 27-ąją, prie varinės stiebo apkalos 
buvo pritvirtinti du gelignito užtaisai. Ant betoninės platformos žemiau dažais buvo 
užrašyti du šūkiai, vienas maoriškai, kitas angliškai; maoriškasis skelbė - „Mes kovosi- 
me iki galo“, angliškasis - „Sutartis nebeegzistuoja“ (New Zelaud Herald, 1983 m. 
vasario 28 d.). Dr. Bruce'o Surtono dėka aš taip pat pamačiau, kad vėliavų stiebai 
tebėra svarbi modernių maorių 2marae (ceremonijų ir bendruomenės susirinkimų teri- 
torijų) dalis. Be to, dr. Suttonas atsiuntė man vieną fotografiją, kur vaizduojamas vėlia- 
vos stiebas yra krucifikso vertikalės tęsinys - plg. pastabas šiame tekste apie dievą, 
esantį tūdbu stulpe arba greta jo. 

*ši diena išaušo (pranc.) - vert. 

manoma, skiria antropologiją ir istoriją. Antropologai nuo abstrak- 
čios struktūros pereina prie konkretaus įvykio aiškinimo. Istori- 
kai unikalų įvykį nuvertina, ieškodami pamatinės pasikartojan- 
čios struktūros. Paradoksalu ir tai, kad mūsų dienomis antropo- 
logų požiūris būna taip pat dažnai diachroniškas, kaip istorikų — 
sinchroniškas. Šiuo atveju arba šiame straipsnyje nekalbama pa- 
prasčiausiai apie bendradarbiavimo vertę. Dabar mūsų problema 
yra sugriauti istorijos konceptą, pasitelkus antropologinę kultū- 
ros patirtį. Tolimų salų istorijos, kurios ligšiolei buvo sunkiai su- 
prantamos, nusipelno vietos greta apmąstymų apie Europos praei- 
tį, - arba greta „civilizacijų“ istorijos, - nes jų indėlis į istorijos 
suvokimą neabejotinas. Šitaip mes savo istorijos koncepcijas pa- 
dauginame iš struktūrų įvairovės. Ir staiga - atsiranda įvairiausių 
naujų dalykų, kuriuos reikia aptarti. 


3. Svetimšalis karalius, 
arba Dumėzilis tarp fidžiečių“ 


Pradėsiu nuo tam tikrų istorinių ir ritualinių įvykių, kurie, sudėti 
drauge, prilygsta polineziečių socialinio gyvenimo filosofijai. Di- 
dysis klasikas George'as Dumėzilis mano, kad politinio suvere- 
numo idėjos šioje filosofijoje yra panašios į tas struktūras, kurias 
jis aptiko senosiose indoeuropiečių civilizacijose. Aš žengsiu dar 
vieną žingsnį priekin ir jas palyginsiu. Šis palyginimas atskleidžia 
suverenios valdžios ypatybes, kurias Dumėzilis nebūtinai išskiria, 
bet jos tikrai aptinkamos jo paties ir kitose garsiose „archajinės“ 
karaliaus valdžios studijose. Šis karalius atsiranda ne pačioje vi- 
suomenėje, jis ateina iš šalies. Iš pradžių tai - svetimšalis ir kelian- 
tis šiokį tokį siaubą žmogus, vėliau karalius įtraukiamas į vietinių 
žmonių gyvenimą ir pripratinamas prie jo; šio proceso metu įvyks- 
ta jo simbolinė mirtis, po kurios jis atgimsta kaip vietinis dievas. 

Yra žinoma, kad istorija atkartoja šią kosminę dramą. Prisiminki- 
me, kas nutiko kapitonui Cookui. Havajiečiams Cookas jau buvo 
mitas dar prieš tapdamas įvykiu, nes jo pasirodymas buvo interpre- 
tuojamas, remiantis mitu.' Taigi Cookas nužengė į Salas iš Kahiki, iš 


*Šis skyrius skirtas Pierre'o Clastreso atminimui. 

'Havajiečių mitai apie dievo Lono, su kuriuo kapitonas Cookas buvo sutapatintas, 
grįžimą anksčiausiai buvo užrašyti antrajame ir trečiajame devyniolikto amžiaus de- 
šimtmečiuose, tai yra praėjus keturiasdešimt ar penkiasdešimt metų po Cooko kelionės 
(žr. skyrių 4, tolesnė pastaba). Dėl tokių mitų senumo vyksta ginčai, lygiai kaip ir dėl 
tradicinės kasmetinės Makahiki, arba Naujųjų metų, ceremonijos, su kuria jie siejami, 
formos. Žinoma, kai kurie vėlyvosios formos mitų aspektai buvo patobulinti, siekiant 
paaiškinti Cooko atvykimą. Kita vertus, šiuose mituose daromos užuominos į epines 

už horizonto slypinčios nematomos dangiškos karalijos, legendinės 
didžiųjų dievų, senovės karalių ir kultūriškai vertingų dalykų gimti- 
nės. Kaip natūrali reprodukcijos erdvė Kahiki kartu buvo ir pirmi- 
nis kultūrinis laikas. Taigi havajiečiai priėmė Cooką kaip darsyk 
pasirodžiusį savo Metų Dievą Lono, kuris buvo ypač pagarsė- 
jęs kaip Žemės ūkio vaisingumo patronas. Tai jiems nesutrukdė 
1779 m. vasario 14-ąją Cooką nužudyti.? Bet vos tik Cookas mirė, 
havajiečių vyriausieji vadai jį paskelbė dieviškuoju protėviu. 
Įvykiai, lydėję kapitono Walliso atvykimą į Taitį 1767 m., kalba 
apie kitą tos pačios polinezietiškos teorijos aspektą: dievas/vadas 
paimamas į nelaisvę, dovanojant moterį. Taitiečiai susirinko prie 
„Delfino“, pirmojo toje vietoje inkarą išmetusio eurpiečių laivo, ir 
mėtė bananų kotus ant jo denio. Šie augalai buvo jų pačių asmenų 
ženklai. Jie buvo vadinami „žmogaus dydžio bananais“ (ta'ata o 
mei'a roa) ir naudojami kaip priedas prie aukų didžiuosiuose žmo- 
nių aukojimo ritualuose. Po keleto dienų, atsivedę savo išrengtas 
moteris ir dėdamiesi, kad jomis nori suvilioti britus, Taičio kariai 
apibėrė „Delfino“ denius akmenų kruša. Ir lygiai kaip paaukoto 
Cooko mana atiteko Havajų karaliams kaip jų teisėtos valdžios 


legendas (iš tiesų tai susieti santykiai ir įvykiai iš jų) apie karališkuosius Cooko pirmta- 
kus kaip Lono įsikūnijimus iš Hawar'i salos, būtent Lono-i-ka-makahiki ir Ka-'1-1-ma- 
mao ir galbūt La'amaikahiki iš Kaua'i ir O'ahu (plg. Beckwith 1972). Šio epinio rinki- 
nio autentiškumas ir senumas kelia daug mažiau abejonių; ir struktūros, ir detalių po- 
žiūriu legendos išreiškia tą pačią teoriją, kurią reprezentuoja Makahiki ritualai ir vėly- 
vieji Cooko-Lono mitai. Be to, Naujųjų metų ceremonija, siejama su Sietyno patekėji- 
mu lapkričio mėnesį, - havajietiškas Makahiki festivalis yra vietinė šios ceremonijos 
versija, - yra panpolinezinė, netgi austronezinė (plg. Makemson, 1941). Taip pat ki- 
tuose Havajų ir Polinezijos mituose randami ir Orfėjo/Euridikės bei Demetros/Persefo- 
nės motyvai, kurie byloja apie kosmologinę sezoninės gyvybės ir mirties kaitos dramą, 
atkuriamą Makahiki ritualo (Handy, 1927: 81-82). Turint visa tai omeny, galima priei- 
ti prie logiškos išvados, kad Cooko pasirodymas 1778 m. sausį ir vėliau 1779 m. lapkritį 
turėjo specifinių mitinių ir ceremoninių precedentų, kurie turbūt buvo gana panašūs į 
maždaug 1820-1830 m. užrašytas versijas. 

*Pagrindiniai išspausdinti ir archyviniai šaltiniai apie Cooko kelionę cituojami 4 
skyriaus tekste ir pastabose toliau. 

ženklas, taip vimpelas, kurį Wallisas paliko Matavai paplūdimyje, 
buvo jaustas į šventą juosmens audinį (maro 'ura), Taičio karaliaus 
valdžios ženklą (Wallis in Kerr, 1824: 120-241; Robertson, 1948; 
Henry, 1928: 11; plg. Oliver, 1974: 1215-1216 et passim). 
Maždaug tuo pat metu pagal vietinę genealoginę tradiciją pa- 
naši scena vyko už kelių tūkstančių mylių į vakarus nuo tos vie- 
tos: Lau saloje gyvenantys fidžiečiai steigė pirmąją iš savo dabar- 
tinių vyriausių vadų dinastijų. Šis įvykis atitiko elgesį su Cooku ar 
Wallisu, nes ateinantis į valdžią fidžiečių vadas simboliškai nu- 
nuodijamas ir šitaip paimamas į nelaisvę bei pripratinamas prie 
bendruomenės gyvenimo kaip vietinių žmonių dievas. Nuodai 
glūdi šventoje aukoje, gėrime, padarytame iš kava augalo, kuriuo 
įšventinamas vadas. Kava yra įstabi senųjų /ewe ni vanua, „salos 
atstovų“, auka, aukojama vyriausiajam vadui, kuris pagal kilmę 
visada - užsienietis. Mite pasakojama, kad kava pirmiausia išau- 
go iš mirusio vaiko arba jauno vietinių žmonių vado kūno - ton- 
giečių versijoje, labai panašioje į Lau versiją, šis vaikas iš pradžių 
buvo paaukotas vado maistui. Šitokiu būdu svetimšalis karalius 
suvalgo Žemę ir pasisavina jos reprodukcines galias, bet tik tam, 
kad pats būtų pasisavintas (Hocart, 1929: 67 ff; Sahlins, 1983). 
Kalbant Pierre'o Clastreso žodžiais, tai „visuomenė, stojanti 
prieš valstybę“. Šie Polinezijos įvykiai kalba apie tai, kad kontro- 
versiškoje Clastreso frazėje apie populistinį pasipiktinimą (1977) 
yra tiesos. Aišku, Clastresas suformulavo šią idėją, remdamasis 
kuklia vado valdžios bei titulo plėtote Pietų Amerikos žemumo- 
se, taip pat dėl daugelio dalykų galima kritikuoti požiūrį, kad 
paprasti žmonės gali atmesti iš anksto, pasitelkę „intuiciją“ ir „nuo- 
jautą“, tokią politinės visuomenės rūšį, kurios jie niekada nebuvo 
patyrę. Vis dėlto tivai* iš Vakarų Afrikos, samprotaudami apie 


*tivai - Vakarų Afrikos tauta, daugiausia gyvenanti Pietų Nigerijos savanoje ir, 
pasak antropologų, neturinti vadų. (Vert.). 

panašią savo pačių politinę padėtį, sako, kad „žmonės ateina į 
valdžią, prarydami kitų substanciją“ (P Bohannan, pacituota: in 
Balandier, 1967: 72). Maždaug tas pat ir šiuo atveju — vienas iš 
pagarbiausių pasveikinimų, kuriuo prasčiokas fidžietis gali pasvei- 
kinti aukštą padėtį užimantį vadą, yra: „Suvalgyk mane!“ (Water- 
house, 1866: 338). Taigi nenuostabu, kad valdžios nepripažini- 
mas, kuris, Clastreso įsitikinimu, būdingas gentinei Pietų Ameri- 
kai, primena tą dieviškumą, kuriuo polineziečiai - tokiu pat būdu 
kaip klasikiniai indoeuropiečiai - suvaržė savo karalius. „Havajų 
vadai buvo laikini dievai dėl subjekto mirties“, pažymi vietinis 
išminčius (Kaawa, rankr.). Bet, kaip sako kitas išminčius, „Kai 
kurie iš senųjų karalių pagrįstai bijodavo paprastų žmonių“ (Ma- 
lo, 1951: 195). 

Taip pat, pasirodo, Clastresas savo argumentus išplėtojo, rem- 
damasis kitos čiabuvių valdžios filosofijos kontekstu: savitu vaka- 
rietišku požiūriu, kad dominavimas yra spontaniška visuomenės — 
ir netgi Žmogaus - prigimties išraiška. Tokia nuostata ne visada 
buvo įprasta akademinė nuomonė. Užkariautos valstybės atsiradi- 
mas - tai teorija, gerai žinoma iš Gumplowiczo ir Oppenheimerio 
darbų; joje bent jau buvo laikomasi ištikimybės senajai europietiš- 
kai doktrinai (prisiminkime kad ir Romulo legendą) tuo, kad val- 
džia buvo suvokiama tik jei būdavo kilusi už visuomenės ribų ir 
primesta prieš visų valią. Tačiau ši vietinė valdžios kaip visuomenei 
svetimo dalyko samprata pastaruoju metu užleido vietą kitoms — 
marksistinei, biologinei, visuomeninės sutarties - sampratoms, pa- 
gal kurias politinė valdžia suprantama panašiai - kaip vidinė plėt- 
ra, kylanti iš žmonių socialinių santykių ar polinkių esmės. 

Aš nekuriu konkurencinės istorijos teorijos, nes turėtų būti 
aišku, kad nekalbu apie tai, kas „iš tiesų atsitiko“. Tačiau tai, apie 
ką kalbu, - apie vietines kosmologinių proporcijų schemas, - is- 
toriškai gali būti netgi labiau reikšminga. Kapitono Cooko liki- 
mas rodo, kad tokios schemos yra tikroji istorinės praktikos są- 

ranga, o gal ir tikri pirmykščių įvykių atsiminimai. Kita vertus, 
visai įmanoma, kad madingi socialinių mokslų diskursai apie ne- 
lygybės kilmę tam tikrais požiūriais kartu yra versijos tų mitų, 
kuriuos jie siekia paaiškinti. 

Naujausios sociobielogijos teorijos, tarkime, valdžios ir kultū- 
ros opoziciją, būdingą visų pripažintam folklorui, paprasčiausiai 
charakterizuoja kaip žmogaus prigimtį. Šie ad boc tvirtinimai apie 
nenutrūkstamą ryšį tarp dominuojančių beždžionių ir vienos ar 
kitos dabartinės politinio despotizmo rūšies išties atrodo, kaip 
sako Cliffordas Geertzas, „sveiko proto ir visiškos nesąmonės mi- 
šinys“.? Juk panašumas, kurį paprastai įžvelgiame tarp valdžios ir 
prigimties, pats yra socialinė konstrukcija, suvokiama kaip bend- 
ra šių dviejų dalykų priešingybė pilietinei visuomenei. Valdžia ir 
prigimtis panašios kaip reiškiniai, kurie yra anapus įprastos kul- 
tūros normų. Siejama veikiau su privilegijuotu žodžių ir daiktų 
kaip hierarchinių verčių pasisavinimu nei su abipuse žmonių bend- 
ravimo priemone, valdžia yra bendruomenės paneigimas ir todėl 
ji ideologiškai išguita iš natūralių jėgų karalystės. Kadangi mūsų 
kolegos sociobiologai būtent tokioje sferoje ją aptinka, jie mano, 
kad tai ir yra jos gimimo vieta.* 

Mano pagrindinis tikslas bus išnagrinėti, pasitelkus laisvą ti- 
pologinę sistemą, tam tikrus polinezietiškus tos pat teorijos ana- 
logus. Sakau „analogus“, nes dieviškųjų karalių koncepcija, kurią 
aptinkame Havajuose ar Fidžyje, taip pat, pasirodo, pranoksta 
slaptą mūsų pačių demokratijų istoriją — iš tos koncepcijos perio- 
diškai randasi ir kosminė karaliaus antitezė, - „besijuokiantys žmo- 


'„Apdairus samprotavimas: Humanitariniai mokslai, analogijos ir socialinė teori- 
ja“, paskaita, skaityta Čikagos universitete 1979 m. gruodžio 15-ąją. 

*Balandier (1967: 125) cituoja P. Valery: „Politika veikia žmones tokiu būdu, kuris 
primena „natūralias priežastis“; jie paklūsta jai taip, kaip paklūsta dangaus, jūros, že- 
mės plutos kaprizams“. Ši analogija, komentuoja Balandier, „byloja apie atstumą, už 
kurio įsikūrus valdžia - už visuomenės ribų ir virš jos“. 

nės“. Vis dėlto šis lyginimas mažai kam pasirodytų įdomus, jei 
juo remdamiesi nepateiktume dar vieno teiginio. Aš tikiuosi pa- 
rodyti, - būtinai, pasitelkęs apibendrinimus, - kad antropologinį 
„Struktūros“ konceptą nėra naudingiausia Saussure'o būdu aiš- 
kinti kaip statišką simbolinių opozicijų ir atitikmenų visumą. Glo- 
baline ir stipriausia savo išraiška struktūra yra procesinė: dina- 
miška kultūrinių kategorijų ir jų santykių (prilygstančių pasauli- 
nei generacijos ir regeneracijos sistemai) plėtotė. Kaip kultūrinio 
gyvenimo proceso programa ši sistema turi vidinę (struktūrinę) 
diachroniją, kurios prigimtis laikina, kintanti. Struktūra yra ele- 
mentarių, pirminių formų kultūrinis gyvenimas. Bet būtent to- 
dėl, kad ši diachronija yra struktūrinė ir pasikartojanti, ji užmez- 
ga dialogą su istoriniu laiku kaip kosmologinis, atsitiktinį įvykį 
apimąs projektas. 

Probleminės struktūros politinės dimensijos, išorinio domina- 
vimo ir socialinės uzurpacijos ideologija - gerai žinomi dalykai 
archajines valstybes ir protovalstybes studijuojantiems antropo- 
logams. Garsūs sero Jameso Frazerio ir A. M. Hocarto darbai 
apie dievišką karaliaus valdžią dokumentuoja tokios pat pamati- 
nės valdžios schemos paplitimą visame pasaulyje, nuo Fidžio salų 
ir Amerikos iki Indijos ir klasikinio senovės Graikijos ir Romos 
pasaulio (Frazer, 1905, 1911-1915; Hocart, 1969 [1927], 1970 
[1936]. Lucas de Heuschas (1958, 1962, 1972) puikiai apdorojo 
šios schemos aprašymus, gautus iš skirtingų Afrikos dalių. Heus- 
chas pasitelkia Dumėzilio studijas dėl tam tikrų deskriptyvinių 
konceptų, o Dumėzilis savo ruožtu pažymi, kad fundamentalūs 
Romos aukščiausios valdžios aspektai atsikartoja Polinezijoje ir 
preispaniškoje Meksikoje, taip pat senovės Airijoje, Indijoje, Per- 
sijoje ir Skandinavijoje. „Netgi ne tarp indoeuropiečių, - rašo 
Dumėzilis, - šie faktai yra aiškiausi ar tobuliausi.“ Norint juos 
studijuoti „pagal bendros sociologijos požiūrį“, geriau būtų do- 
mėtis polineziečiais ir šiaurės vakarų Amerikos indėnais, o ge- 

riausiuose komentaruose, skirtuose senovės induistų karaliaus 
Prthu atėjimui į valdžią, „turbūt rasime aprašymų, kuriais tik 
neseniai nusakyta suvereno įpėdinystė Fidžio salose“ (Dumėzil, 
1949: 41—42).? 

Remiantis bendrosios sociologijos požiūriu, visose anksčiau 
minėtose civilizacijose, sudarytose daugiausia iš pažįstamų ir gi- 
minaičių, įvairių giminių linijų ir klanų, valdovas, suvokiamas kaip 
esantis virš visuomenės, kartu laikomas ir esančiu už jos. Kadangi 
toks valdovas yra už jos ribų moraliniu požiūriu, jis yra iš anapus, 
ir jo atėjimas - lyg Trijų Karalių pasirodymas. Nuostabiai įprastas 
faktas yra tai, kad didieji politinės visuomenės vadai ir karaliai 
nėra kilę iš tų žmonių, kuriuos jie valdo. Pagal vietines kilmės 
teorijas jie - pašaliečiai, lygiai kaip drakoniški žygiai, per kuriuos 
jie įsitvirtina valdžioje, yra svetimi „tikrų žmonių“ ar tikrų „kraš- 
to sūnų“, kaip sako įvairios Polinezijos tautos, elgesiui. Svetimša- 
liai karaliai, kaip matysime, galiausiai „absorbuojami“ vietinių 
žmonių tiek, kad jų suverenumas - visada problemiškas dalykas, 
o gyvybei dažnai gresia pavojus. Bet būtent tokios sąlygos sutei- 
kia argumentų natūralistinei dominavimo teorijai. Dėl to, kad 
yra atsiradęs už vietinės konkrečios visuomenės kultūros ribų, 
toks karalius joje vertinamas kaip gamtos gaivalas. Jis staiga įsi- 
veržia į idilišką taikios žemdirbystės ir sąlyginės lygybės aplinką - 
visai galimas dalykas, kad vėliau ji su nostalgija bus prisimenama 
kaip aukso amžius. Taigi paprastai šie valdovai netgi nėra nudrėbti 
iš to pat molio kaip vietiniai gyventojai: jie iš padangių, arba, 


*Dumėzilis tikriausiai kalba apie fidžiečių „karūnavimo ceremonijas“, kurias kny- 
goje „Karaliaus valdžia“ aprašo ir analizuoja Hocartas (1969 [1927]). (Žr. taip pat 
Dumėzil, 1948, 1949, 1968, 1977 tarp daugelio kitų jo darbų apie indoeuropiečių 
visuomenes.) Apie „dieviškųjų karalių“, „karalių-žynių“, „magiškųjų karalių“ klasifika- 
cijos problemą žr. pastabą 3 skyriuje 2. Polineziečių (įskaitant Fidžį) sistemose valdovo 
turimi magiškojo karaliaus ir karaliaus-kunigo rangai yra papildomos tos pat (diarchi- 
nės) karaliaus valdžios dalys (plg. Valeri, 1982). 

kaip įprasčiausia, jie yra kilę iš skirtingos etninės grupės. Bet ku- 
riuo atveju karalius yra svetimšalis. 

Fidžiečiai dažnai skundžiasi, kad jų vyriausias vadas yra kai ta- 
ni, „kitoks asmuo“ arba „pašalietis“ jų krašte; ar, dar kitaip tariant, 
jis - vulagi, „svečias“, šį terminą Hocartas taip pat nagrinėja kaip 
reiškiantį „dangiškąjį dievą“. „Vadai... atėjo iš užjūrių, - pasakė Ho- 
cartui lauanų tautos atstovas, - ir taip yra visose Fidžio valstybėse“ 
(Hocart, 1929: 129). Čia labai glausta forma pateikiamas tipiškas 
fidžiečių mitas apie dabartinio vadų klano (matagali) kilmę: 


Gražus, puikios odos svetimšalis, nelaimės jūroje auka, netenka drau- 
go, kai juos užpuola ryklys, - šis jį patį nuplukdo į pietinį Viti Levu 
krantą. Svetimšalis nuklysta į krašto gilumą ir čia jį sugauna vietinis 
vadas, kurio dukrą atklydėlis galiausiai veda. Iš šitos sąjungos randa- 
si Noikoro vyriausių vadų giminystės linija, o šios istorijos pasakoto- 
jas yra dešimtasis tos linijos palikuonis. Jis ir jo klano žmonės vadi- 
nami „rykliais“ (Na Oio) (Brewster, rankr.). 


Tai labai panašu į havajiečių patarlę: „Vadas - tai ryklys, kuris 
vaikšto žeme“ (Handy ir Pukui, 1972: 199). Lucas de Heuschas 
pasitelkia Saint-Justą, norėdamas pasakyti, kad „tarp paprastų 
žmonių ir karaliaus negali būti jokio natūralaus ryšio“. Tačiau ši 
idėja nebuvo visiškai revoliucinė. Daugelis tautų jau seniai buvo 
priėjusios prie išvados, kad valdžia nėra įgimtas žmonijai daly- 
kas. Ji gali atsirasti tik kažkur kitur, ne bendruomenėje ir ne iš 
žmonijos santykių. Šiuo klasikiniu požiūriu valdžia - tai barbarai. 

Kaip įprasta, valdžia grindžiama barbarizmo aktu - žmogžu- 
dyste, incestu arba ir tuo, ir anuo. Heuschas šitai vadina „žygdar- 
biu“ (tbe exploit), žygiu, kuris mitiškai siejamas su dinastijos pro- 
seniu ir dažnai atkartojamas kiekvieno įpėdinio valdžios perėmi- 
mo metu. Pats giminystės dėsnių neigimas, šis originalus smurtas, 
papildo Clastreso tezę - lygiai kaip ir tezes garsiųjų jo pirmtakų, 

kurie daug reikšmės teikė konfliktuojantiems Valstybės ir Pilieti- 
nės visuomenės, Gemeinschbaft ir Gesellschaft, arba Civitas ir So- 
cietas, principams. Valdžia pasireiškia (ir apibrėžia save pagal tuos 
pat požymius) kaip pačių žmonių moralinės tvarkos sulaužymas, 
būtent kaip didžiausias nusikaltimas giminystei: brolžudystė, tė- 
važudystė, motinos ir sūnaus, tėvo ir dukters ar brolio ir sesers 
sąjunga. 

Vėlgi, remiantis pačiu bendriausiu požiūriu, nesvarbu, kad šis 
žygdarbis gali būti „tik simbolinis“, nes jis simbolinis net tada, 
kai yra „realus“. Pasak tam tikrų garsios legendos versijų, Romu- 
las nužudė Remą už tai, kad šis peržengė griovelį, kurį pirmasis 
iškasė (Motinoje) žemėje, norėdamas nužymėti būsimosios Ro- 
mos sienas. Rytų Afrikos karalius realizuoja tas pat tėvažudiškas/ 
seksualines asociacijas, kai, laimėjęs brolžudišką įpėdinystės ka- 
rą, susituokia su savo pussesere. Dzeusas neką geriau pasielgė su 
savo tėvu Kronu ir seserimi Hera, tačiau jis turėjo sektiną paties 
Krono pavyzdį. Havajiečių šventųjų vadų dinastija prasidėjo nuo 
legendinės tėvo ir dukters kraujomaišos; ši dinastija įspūdingai 
pasibaigė istoriniais laikais, kai karalių Kiwala'o paaukojo jo (kla- 
sifikacinis) brolis Kamehameha, kuris paskui vedė savo aukos duk- 
terį.* O kadangi Oidipo mitui (arba kompleksui) būdinga ta pati 
struktūra, turbūt nereikia daugiau nieko sakyti apie ženklų val- 
džią, kuri funkcionuoja kaip valdžios ženklai. 

Svarbiau atkreipti dėmesį į tai, kad apie valdžią čia nekalbama 
kaip apie esminę socialinę sąlygą. Valdžia šiuo atveju reiškia uzur- 


“Legendiniai havajiečių vadų protėviai buvo Wakea ir Hoohokuokalani, paties Wa- 
kea duktė, pagimdyta Papa. Ši istorija yra humanizuota maorių mitų kopija - dievas 
Tane padeda atsirasti žmonijai, susijungęs su moterimi, padaryta iš Papa, arba Žemės, 
Tane motinos, mons veneris (žr. skyrių 2). Taigi havajiečių ir maorių legendos paprastai 
atskiriamos kaip mitinė ir epinė tų pačių temų versijos (plg. Dumėzil, 1949, 1968, 
1977). Tačiau, skiriamos šio bendro skirtumo, abi versijos, pasakojančios apie naujau- 
sius herojus, yra linkusios transformuotis į istorinius žanrus, nors tuo pat metu išlaiko 
kategorinius senovinio mito ryšius. 


SVETIMŠALIS KARALIUS 119 


paciją dvejopa prasme: kaip valingas aukščiausios valdžios už- 
grobimas ir kaip suverenus vyraujančios .moralinės tvarkos pa- 
neigimas. Uzurpacija nėra normali įpėdinystė, veikiau ji pati yra 
legitimacijos principas. Hocartas teigia, kad karaliaus arba aukš- 
čiausio vado karūnavimo ritualas švenčiamas kaip pergalė prieš 
pirmtaką. Jei pretendentas į havajiečių karaliaus sostą iš tiesų ne- 
paaukojo velionio valdovo, įtariama, kad jis arba kuris nors iš jo 
šalininkų pastarąjį nunuodijo. Paskui stoja visuotinio chaoso sta- 
dija (aprašyta skyriuje 2), kai pasaulis išnyksta arba aukštyn ko- 
jom apverčiami svarbūs jo aspektai; tada grįžta naujas karalius ir 
atkuria įvairius tabu, tai yra socialinę tvarką. 

Tokie mitiniai žygdarbiai ir socialinės suirutės yra įprasti di- 
nastijų pradžių ir dieviškųjų karalių titulų suteikimo požymiai. 
Apibendrindami galime visa tai paaiškinti maždaug taip: kad ga- 
lėtų sukurti visuomenėje tvarką, karalius pirma privalo atkurti 
pirminę netvarką. Atlikęs savo baisius žygius prieš visuomenę ir 
įrodęs, kad yra už ją stipresnis, valdovas imasi vaduoti sistemą iš 
chaoso. Taigi, trumpai atkartodamas pradinę socialinio gyveni- 
mo struktūrą, ateinantis į valdžią karalius atkuria visatą. Karalius 
ateina it dievas. Pareigų perėmimo ritualų simboliškumas yra kos- 
mologinis. Štai kodėl Frazeris deda lygybės ženklą tarp karaliaus 
gyvenimo, visuomenės gerovės ir kosminių jėgų harmonijos. 

Socialinių mokslų tyrinėtojai visame tame dažnai įžvelgia val- 
džios mistifikaciją, grindžiamą valdovų interesais. Tačiau kaip „do- 
minuojanti ideologija“ ji mažų mažiausiai dviprasmiška, nes - pri- 
siminkime kapitono Cooko atvejį arba antroploginius Nemi ku- 
nigo analogus - taip pat leidžia paprastiems žmonėms „sėstis ant 
žemės ir pasakoti liūdnas istorijas apie karalių mirtį“. Tačiau kal- 
bėti pirmiausia apie suinteresuotą ideologiją reiškia apmaudžiai 
nuskurdinti šių faktų aprašymą. Diskutuojama ne tiek apie val- 
džios racionalizaciją, kiek apie bendros socialinio gyvenimo sche- 
mos reprezentaciją: bendrą „reprodukcijos struktūrą“, įskaitant 

papildomus ir antitezinius santykius tarp karaliaus ir žmonių, dievo 
ir žmogaus, vyro ir moters, svetimšalio ir čiabuvio, karo ir taikos, 
dangaus ir žemės. 

Politika čia pasirodo besanti kosmologijos aspektas: žmogiško 
mūšio tarp gyvenimo ir mirties transformacijų, kurios yra univer- 
salios, išraiška. Tačiau, kitaip negu manė Frazeris, tai, kas politiš- 
ka, nėra paprasčiausias to, kas natūralu, atspindys. Negalima pritarti 
ir priešingam teiginiui - kad karaliaus mirtis (ar pseudomirtis) 
yra politinis katarsis, išpuoštas kosminės ideologijos atributais, 
taip teigia funkcionalistinė teorija. Vėlgi šią sistemą neadekvačiai 
apibūdina ir žinomos struktūralistinės paralelinių kultūros ir gam- 
tos kodų sukeitimo sąvokos. Jei teigiame, kad polinezietiška sche- 
ma neturi nieko bendra su vadinamuoju totemizmu, - taip sako 
Lėvi-Straussas (1963), - nes tarp to, kas „supernatūralu“, „natū- 
ralu“, ir žmonių egzistuoja genealoginis tęstinumas (arba kon- 
substancialumas), turime pripažinti, kad tai veikiau universali di- 
ferencinių homologijų, o ne homologinių skirtumų sistema. Šioje 
schemoje išskiriama keletas santykių tarp protėvių „natūralių“ 
fenomenų ir socialinių asmenų arba grupių, nors drauge tomis 
pat priemonėmis jie diferencijuojami - štai iš kur tie išlikę pana- 
šumai į „totemizmą“. Peršasi išvada, kad loginiai ryšiai tarp kele- 
to kosmoso ir kultūros planų nėra tiktai metaforiški ar net vien 
metonimiški. Šie ryšiai yra sinekdochiški: paveldėta formalių klasių 
sistema (žr. skyrių 1). Tokios proporcijos kaip karalius: žmonės: 
dangus: žemė yra teiginiai, bylojantys apie daiktų prigimtį, tikroji 
ontologija. 

Pažvelkime rimtai į Dumėzilio teiginį, kad fidžiečių vado pa- 
reigų perėmimo ritualai yra indoeuropiečių sistemos raktas. Fra- 
zeris jau buvo atradęs keletą palyginimo terminų. Legendos apie 
lotynų karalius nuo Romulo iki antrojo Tarkvinijaus arba apie 
graikus - nuo Tantalo iki Agamemnono - turi dėsningų valstybės 
filosofijos panašumų. Karalius yra pašalietis, dažnai - imigrantas, 

karys, princas, kurio tėvas - dievas arba savo gimtojo krašto ka- 
ralius. Tačiau, ištremtas dėl pernelyg didelės meilės valdžiai arba 
išvytas už žmogžudystę, šis herojus nesulauks sėkmės namuose. 
Taigi jis tampa valdovu kitoje vietoje, ir su moters pagalba: tai 
vietinių Žmonių princesė, kurią jis laimi, atlikęs neįtikėtiną žyg- 
darbį, susidedantį iš jėgos, gudrumo, atletinio meistriškumo iš- 
mėginimų, išprievartavimo ir/arba pirmtako mužudymo. Heroji- 
nis žentas iš svečios šalies demonstruoja savo dieviškus talentus, 
laimi dukterį ir paveldi pusę arba dar didesnę dalį karalystės (plg. 
Prėaux, 1962). Šitai jau funkcionavo kaip visuomenės teorija, kai 
dar nebuvo atsiradusi apie tai pasaka. 

Taigi prieš Romulą, besiformuojant romėnų tautai Italijoje, at- 
plaukė Enėjas iš Trojos, ir jį pasitiko nusiteikę neleisti jam išlipti 
krantan vietos gyventojai, vadovaujami karaliaus Lotyno. Livijus 
(Hist. Rome I, 1) pateikia dvi pasakojimo apie tolesnius įvykius 
versijas, vieną karingesnę, kitą taikesnę, tačiau abi jos baigiasi tuo, 
kad Enėjas gauna Laviniją, karaliaus Lotyno dukterį, ir svetimša- 
liai bei vietiniai žmonės susijungia kaip viena tauta, valdoma imig- 
ranto karaliaus. Pasak Dionisijaus Halikarnasiečio, tikroji sutar- 
tis buvo atitinkamų dievų susitarimas. Čiabuviai lotynai atidavė 
žemę trojiečiams, atsidėkodami už pagalbą kare. Taigi kiekviena 
pusė atiduoda savo pamatinę prigimties dalį ir jos abi gali sudary- 
ti gyvybingą visumą. Bet kadangi lotynų svarbiausioji savybė yra 
vaisos turtai, santuokinėje srityje pamatiniai mainai —- asimetriš- 
ki: čiabuviai yra tie, kurie duoda žmonas. Kalbant konkrečiau, 
du karaliai 


sujungė dviejų rasių puikumą, vietinės ir svetimšalių, vedybų saitais. 
Lotynas atidavė savo dukterį Laviniją Enėjui. Ir tada visi likusieji 
pajuto tą pat troškimą kaip ir jų karaliai; ir per labai trumpą laiką 
suderinę savo papročius, įstatymus ir religines apeigas, užmezgę ry- 


šius per tarpusavio vedybas ir susilieję karuose, kuriuos kartu karia- 

vo, pasivadinę bendru Lotynų vardu pagal čiabuvių karalių, jie taip 
tvirtai susisaistė su savo praeitimi, kad joks laikas dar neatskyrė jų 
vienų nuo kitų (Dion. Halic. Antrą. I, 60) 


Kita vertus, Lotyno dovana, moteris Lavinija, lėmė tai, kad 
buvo atsisakyta vietinės endogamijos ir susijungusios tautos ėmė 
kariauti su rutulais. Rutulus sukilti paskatino atstumtas Lavinijos 
garbintojas Tirenas (iš Dionizijaus istorijos, tai yra Turnas iš „Enei- 
dos“). Tirenas buvo Lotyno žmonos Amitos sūnėnas - pats pasta- 
rosios vardas rodo, kad problemų kelia nusivylusios tėvo sesers 
duktės vestuvės. Kadangi tėvo sesers dukters vestuvės yra tarpu- 
savio mainų forma, vienos kartos žmonų ėmėjams virstant kitos 
kartos žmonų davėjais, visame šiame epizode užkoduota trans- 
formacija — iš vietinių tarpusavio santykių tarp karaliaus ir žmo- 
nių į hierarchinį moterų antplūdį dėl svetimšalio karaliaus. 

Pakalbėkime taip pat apie čiabuvių vardo „lotynai“ priėmimą ir 
vartojimą susivienijusiai tautai pavadinti. Tai panašu į bendro var- 
do „fidžiečiai“ vartojimą. Keliais struktūriniais lygmenimis - nuo 
„klano“ (matagalt) iki kaimo, žemės (vanua) ir konfederacinės ka- 
ralystės - grupė kaip visuma vadinama jos vietinio ir subordinuoto 
segmento vardu: tokia yra žodžio „Tubou“ kilmė, juo vadinamas 
pagrindinis Lau (pačiu šiuo terminu vadinamos atokios karalystės 
salos) miestas; tas pats pasakytina ir apie žodžius „Cakaudrove“ ir 
„Verata“. Ta pati taisyklė taikoma ir apeiginiams vyriausių vadų 
titulams („Burebasaga“ Rewa saloje, „Matanikutu“ Naitasiri vie- 
tovėje ir tt.). Būdama tam tikros rūšies atvirkštinio žymėjimo tai- 
syklė, kuri hierarchiškai žemesnį socialinį terminą, nieko nepai- 
sant, paverčia bendru visumos konceptu, ši klasifikacija išreiškia 
karaliaus valdžios prieštaras. Žemė „priklauso“ „tikriesiems“ tos 
vietos žmonėms (tamata dina), nes jie iš tikrųjų priklauso jai; šiuos 
santykius puikiai nusako fidžiečių terminas i taukes, kuris gali būti 
pasirinktinai verčiamas ir „savininkai“, ir „vietiniai gyventojai“. 

Bet grįžkime prie lotynų. Romulas, šventos moters (vestalės) 
iš Albos ir karo dievo Marso sūnus, kūrė Romą pagal pirminį 
trojiečių invazijos modelį. Numitoras, Albos karalius, Romulo ir 
Remo motinos tėvas, pasirūpina drauge su savo anūkais išsiųsti ir 
kitus maištaujančius asmenis. Patys dvyniai jautė „nedraugingą 
meilę valdžiai“ (Dion. Halic., Rom. Antig. I, 85), ir kai jie iš- 
siskyrė, siekdami lenktyniauti, atsirado nesantaika, kainavusi Re- 
mui gyvybę. Šis dualizmo žlugimas skatina trišališkumą ir lemia 
hierarchinę struktūrą, kuri galiausiai tampa būdinga Romai, įkur- 
tai Romulo. 

Išaugintas kaip kaimo kerdžius, jaunimo plėšikų gaujos vadas, 
savo brolio žudikas, Romulas miestą įkuria, naudodamasis klas- 
ta: surengiama improvizuota žemės ūkio šventė, į kurią susirenka 
vietiniai sabinai iš kaimų (išties iš kalnų), ir Romulas pagrobia jų 
dukteris. Po to kilusiame kare romėnai beveik sutriuškinami: taip 
atsitinka dėl moters, vardu Tarpėja, išdavystės - jos meilė turtams 
padeda sabinams užimti tvirtovę. (Turtai, žinoma, yra ekonomi- 
nis augimo galių ir žemės derlingumo analogas, taigi, kaip pažy- 
mi Dumėzilis, tai užuomina į moterį). Stebuklingai įsikišus Jupi- 
teriui, Romulas išvengia sutriuškinimo, ir jo priešai atsiduria be- 
viltiškoje padėtyje; tada įsikiša sabinų moterys, vienos —- armijos 
dukterys, o kitos - žmonos, ir kviečia susitaikyti. Plutarchas (Rik- 
tinės biografijos, Romulas) nurodo sintetinius terminus, kurie at- 
sirado iš jų sąjungos, veikiant galingesnei kombinacinei logikai 
nei papildantys mainai, jungę trojiečius ir lotynus. Romėnai peri- 
ma vietinių sabinų „šarvus“, tai yra karo metodus, o sabinai — 
įsibrovėlių karių romėniškus mėnesių vardus, tai yra apeiginį/že- 
mės ūkio kalendorių. Bet svarbiausia, romėnai dabar įgyja savo 
pačių reprodukcijos priemones - sabinų moteris ir jų kraičius, ir 
nuo tol visi laimingi gyvena Amžinajame mieste. 

Vėliau bus ir kitų struktūrinių permutacijų, būtinų šios amži- 
natvės garantų. Bet geriausia jas aptarti tada, kai bus palyginti 

tam tikri iš tų aprašymų, apie kuriuos užsimena Dumėzilis ir „ku- 
riais tik neseniai nusakyta įpėdinystė Fidžio salose“. Dumėzilis tu- 
rėjo omenyje Hocarto aprašytus Lau ir Bau valdžios perėmimo ri- 
tualus (veibul/:), ir aš vienodai pasitikiu tiek jais, tiek pastabomis 
apie panašius ritualus rytų Fidžyje. Lau valdovo (Sau ni Vanua) 
titulo suteikimas Tui Nayau dabar yra geriausias mūsų pavyzdys, ir 
tai lėmė dėmesys tradicinėms formoms naujausiose apeigose 1969 
metų liepą. Šitai bus pagrindinė mūsų tolesnės diskusijos tema.? 
Aš nekalbėsiu apie parengiamąjį vado Tui Nayau titulavimą 
Nayau saloje, nors į jo reikšmę bus atsižvelgta. Vėlesnė aukščiau- 
sio Lau valdovo titulo suteikimo Tui Nayau ceremonija sąmonin- 
gai atliekama pagal legendą apie pirmąją odisėją, kuri protėvį, šio 
titulo savininką, pavertė Lakeba, svarbiausios Lau grupės salos 
valdovu. Taigi vadas Lakeba saloje pasirodo iš jūros kaip svetim- 
šalis šiame krašte. Išlipęs iš laivo pagrindiniame kaime Tubou, 
jis pirmiausia nuvedamas į vadavietę (vale levu), o kitą dieną - į 
centrinę salos ceremonijų aikštę (7474). Abiejų šio proceso etapų 
metu vietiniai salos vadai pretendentą į sostą veda per plaušine 
medžiaga nuklotą taką.š Ši plaušinė medžiaga Lau tradiciškai yra 


"Laua ir Bau valdžios perėmimo ritualų aprašymus - paskutinis skirtas kariui-kara- 
liui Vūnivalu - rasime leidinyje Hocart (1929). Kitus tekstus apie Bau ritualus sudaro: 
Hocart (HF) ir Tipett (1973: 91 ff.). Hocartas taip pat pateikia informacijos apie Va- 
nua Levu ir keleto kitų rajonų apeigas Fidžio praktinių tyrinėjimų pastabose (FN). Apie 
Moala žr. Sahlins (1962: 386—388). Užrašai apie 1969 m. aukščiausio Lau valdovo (Tui 
Nayau/Sau ni Vanua) titulo suteikimą - kartu su oficialiomis programomis, fotografijo- 
mis ir dvikalbe ataskaita leidinyje „Na Tovata“ - saugomi Davido Seidlerio kolekcijoje, 
Turnbullo bibliotekoje (Velingtonas). Lig šiolei pačią naudingiausią ataskaitą man ma- 
loniai sutiko pateikti ponas Stephenas Hooperis iš Kembridžo universiteto - ši ataskai- 
ta sudaryta iš jo praktinių tyrinėjimų pastabų, užrašytų 1980 m., klausantis 1969 m. 
apeigų dalyvių pasakojimų. Nuoširdžiai dėkoju ponui Hooperiui už jo neįkainojamą 
kolegišką pagalbą, be jos ši studija būtų gerokai skurdesnė. 

"Nuotraukose, kuriose, atrodo, matome antrąjį šių ceremonijų etapą - ėjimą nuo 
vado namų į apeigų aikštę - vadą lydi ir vyresnio amžiaus moterys, o dvi eilės kitų 
moterų sėdi išilgai plaušinės medžiagos tako. Tai tik viena iš daugelio ritualo detalių, 

tos rūšies, kuri siejama su užsienine kilme, tai medžiga iš Tonga. 
Vėliau, kava ceremonijoje, sudarančioje pagrindinį vado pa- 
skelbimo ritualą, vietinis genties vadas ant aukščiausio vado ran- 
kos užriša gabalą baltos fidžietiškos tapa. Viena po kitos išdėlio- 
tos plaušinės medžiagos drauge su veiksmų, vedančių į centrinę 
ceremonijų aikštę, seka trumpai atkartoja atitinkamus legendi- 
nius Tui Nayau žengtus žingsnius - nuo to, kas svetima, prie to, 
kas sava, nuo jūros į sausumą ir nuo periferijos į centrą. Fidžie- 
tiška plaušinė medžiaga, su kuria pagaliau „paimamas į nelais- 
vę“ vadas, simbolizuoja jo pergalę prieš šį kraštą: suteikus titulą 
sakoma, kad vadui priklauso „krašto plaušinė medžiaga“ (masi 
"11 vanua). 

Taigi plaušinė medžiaga turi gilesnę prasmę. Bendrose apeigo- 
se ji naudojama kaip „dievo takas“. Pakabinta ant gegnių galinėje 
namo dalyje, siejama su šventomis senovinės pilies liekanomis, ji 
reiškia kelią, kuriuo dievas nusileidžia pas žynį. Savo ruožtu žy- 
nys yra vietinių žmonių atstovas, - tam tikrose vietose jis laiko- 
mas jų 2alosivo, tikruoju ir išstumtu vadu, - tuos žmones fidžie- 
čiai vadina „šeimininkais“ (i taukei) arba „kraštu“ (14 vanua) ir 
priešina su atkilėliais, tokiais kaip vadas, kuris atplaukia jūra. Ka- 
dangi svetimšalis karalius pats yra triumfuojantis karys ir kaniba- 
las, tai yra žemėn nusileidęs dievas, titulo suteikimas reprezentuoja 
šventos pilies ceremonijas, pertvarkytas pagal kitokį kodą. Lau sa- 
lose, lygiai kaip ir Moala, senųjų žynių grupių (matagali) vadams 
tenka pagrindinis vaidmuo, vedant pretendentą į ceremonijų aikš- 
tę ir atliekant titulo suteikimo kava apeigas. Ir šis Tui Nayau, kurį 


kurios kalba apie vado gimimą (= „pasirodymą“) iš šio krašto moters. Vėlgi naktį prieš 
tai, vadui lipant iš laivo, susirinkę ir šaukiantys kariai siejami su atvykėlio jūros-kara- 
liaus paėmimu į nelaisvę. Toliau aš pateikiu kitas svarbiausias detales ritualų, kurie 
skirtingais būdais byloja apie tuos par dalykus. Jas čia miniu todėl, kad noriu parodyti, 
kaip aš supaprastinu ir atrankos būdu išskiriu simbolinius Lau vado paskelbimo cere- 
monijų turtus. 

jie sodina į Lau sostą, yra tėvažudžių įpėdinis. Legendoje, pasa- 
kojant apie šio titulo kilmę, minimi kruvini žygdarbiai: vyresnio- 
jo brolio sūnus nužudo jaunesnįjį brolį, paskui jaunesniojo brolio 
sūnus lygiai taip pat žiauriai atkeršija ir žudikui, ir jo tėvui.? 
Reikia dar šį tą pasakyti apie plaušinę medžiagą. Ši medžiaga, 
kuri padeda ateiti dievui/vadui ir reiškia jo aukščiausią valdžią, 
Fidžyje yra ypač moterų vertinamas dalykas (: yau). Tai vertin- 
giausias moterų darbo produktas, ir kaipo toks jis yra pagrindinė 
ceremoninių mainų gėrybė (solevu). Vadui ateiti padeda objek- 
tas, kuris pirmiausia siejamas su moterimis. Kaip matysime, tas 
pat pasikartoja, kai vadas geria „krašto kava“. Jei jis po to pasilie- 


"Skirtingos Lau legendų apie vadus versijos pateikiamos šiuose veikaluose: Reid 
(1977), Thompson (1940: 162), Hocart (1929: passim), Dranivia (rankr.), Swayne 
(rankr.) ir Hocart (FN: 2765 £., 2792 £., 3155 f.). Mistuiškesnį pirminės vadų linijos (Tui 
Lakeba) atsiradimo variantą pateikia Fisonas (1904: 49-58) istorijoje, kurios struktūra 
tokia pat kaip ir mitiškesnio pobūdžio Lau legendų. 

Galutinė jaunesnės vadų linijos pergalė prieš vyresniąją yra standartinis Lau kara- 
liškųjų tradicijų požymis - tą patį galima pasakytu ir apie daugelį (visas?) Fidžio sričių. 
Toks pat tipiškas yra ir uzurpacijos dramos kartojimas keliose skirtingose vadų sagos 
pakopose iki pat dabartinių laikų. Kai kurios iš šių kovų padeda ateiti į valdžią naujoms 
giminėms (yavusa), taip pradedamos naujos dinastijos; kitos lemia karališkųjų įpėdinių 
sekos pokyčius pačiame vadų „klane“ (matagali). Išstumtų vadų giminės (malosivo) 
šioje Lakeba santvarkoje laikomos vietinių „krašto“ žmonių lyderėmis, dažnai joms 
priskiriamos ir žynių funkcijos. Vyresnės kartos linijos pakeitimas jaunesniąja neretai 
reprezentuoja vado domestikaciją: baisesnį valdovą, linkusį valgyti savo žmones, pa- 
keičia toks, kuris veikiau yra pasiryžęs juos maitinti (pvz., pagal Pokini ir Oilaiso Lake- 
ba tradiciją). Hocartas (1936) šį žmonių aukojimo ir kanibalizmo perkėlimą į išorinius 
visuomenės santykius yra įvertinęs kaip struktūrinį požymį. Pagaliau viena paskui kitą 
sekančios legendinės uzurpacijos gali reikšti politinės įvairių vadų vedybų modelių skir- 
tingose visuomenės formavimosi etapuose vertės permainas. Pirmieji svetimšaliai prin- 
cai vedybų saitais susiejami su vietiniais „šeimininkais“: krašto žmonių (vasu i taukei) 
atžvilgiu jie yra žmonų ėmėjai ir sesers sūnūs. Bet vėlesni valdžios perdavimai kitoms 
giminėms ar jaunesnės kartos linijoms dažnai grindžiami naudingomis išorinėmis są- 
jungomis. Tad tie, kurie dabar perima valdžią, yra galingų užsieninių karalysčių sesers 
sūnūs arba „prosūnėnai“ (vasu levu). Pirmieji Lau vadai buvo Lau krašto žmonių vasu, 
o vėlesni vadai pagal eilę buvo Cakaudrove, Bau ir Tonga vasu. Ši tendencija tęsiasi: 
dabartinis tiesioginis įpėdinis bus vas4 Rewa atžvilgiu. 

ka „krašto plaušinę medžiagą“, tai reiškia, kad vadas pasisavino 
reprodukcines salos galias. 

Lygiai kaip senovės indoeuropiečių karalius yra magiškas žen- 
tas, taip fidžiečių vadas yra šventas sūnėnas, kilęs iš vietinių žmo- 
nių (vasu i taukei) sesers sūnaus. Šis pamatinis ryšys - jau minėtas 
istorijoje apie Noikoro vadus ryklius - yra bendras fidžiečių mitų 
ir genealogijos bruožas. Pirminį valdžios perdavimą atkilėliui prin- 
cui žymi vietinės aukštos kilmės moters atsidavimas. Panašiai pra- 
laimėję karą fidžiečiai, pasiduodami nugalėtojui dovanoja krepšį 
žemės (krašto) ir savo vadų dukteris. Vadų nugalėtojų giminė tam- 
pa nugalėtųjų sesers sūnumis. 

„Visi vadų klanai Fidžyje, - rašo Rokowaga, puikus savo tau- 
tos etnografas, - yra moteriškos kilmės“ (Ko ira kece na matagali 
Turaga e Viti, era sa vu yalewa). Štai kodėl jie laikomi „puotos 
ranka“ (liga ni magiti), tai yra jie rengia puotas žmonėms, nes 
būtent pramotės gamindavo valgį (baleta nona dau vakasaga ka- 
kana na vu yalewa). Jų lytinė opozicija šiame kontekste yra vieti- 
niai žmonės: jie vyriškos kilmės, „lazdos ranka“ (liga ni wau), tai 
yra vado sargybiniai-kariai (Rokowaga n.d.: 63; plg. Hocart, 
1929: 236). Šitai paaiškina požiūrį, kuris ilgai buvo mįslė Hocar- 
tui, - kad fidžiečių aukštuomenė yra „vaikai vadai“ (gone tura- 
ga), o vietiniai krašto šeimininkai — „vyresnieji“ (gase). Tai ryšys, 
kuris sieja palikuonis ir protėvį, ryšys, atsiradęs, kai buvo pado- 
vanota moteris. Bet atkreipkime dėmesį į tai, kad jis turi ir kitą 
reikšmę, nes atkilėliai vadai galėjo būti vertinami, netgi pasak fi- 
džiečių posakio, kaip žmonų ėmėjai ir priešpriešinami vietiniams 
žmonų davėjams, arba, kitaip tariant, tai buvo „vyrų pusė“, vieti- 
nės „moterų pusės“ priešingybė. Viskas vyksta taip, tarsi pačių žmo- 
nių požiūris būtų pats kultūrinio universumo atsparos taškas. 

Bet tuomet, kalbant fidžiečių žodžiais, žmonės turės sakyti: 
„Vadas yra mūsų dievas“ (Hocart, 1970 [1936]: 61; 1912: 447, 
Rabuka, 1911: 156). Nes, kaip jau buvo minėta (skyrius 2), tipiš- 

ka ritualinė sesers sūnaus privilegija yra pasisavinti aukas, paau- 
kotas jo motinos brolio tautos dievui (Hocart, 1915). Taigi vie- 
namotis sūnėnas prisiima dievo vaidmenį: tampa tuo, kuris su- 
valgo aukas. Jis - „šventas kraujas“ (dra tabu), kaip sako Moala 
gyventojai. Jei vyriausias vadas uzurpuoja kraštą, gavęs vietinę 
princesę, galima sakyti, kad jo giminės linija uzurpuoja vietinių 
žmonių dievo vietą. Kalbant kosminiais terminais, dinastinis pro- 
tėvis veda žemę, O jo įpėdiniai (pvz., Bau saloje) vietinių žmonių 
laikomi „žmonėmis-dievais“ (kalou tamata). 

Štai iš kur tradiciniame Fidžyje randasi savitas dieviškumo dua- 
lumas: jį sudaro senieji nematomi krašto dievai ir, kita vertus, 
juos reprezentuojantys gyvi vadai. Šis panteonas nėra tiesioginis 
pasaulietiškos valdžios atspindys - kitaip negu segementiniame 
protėvių kulte. Juk didieji dievai, valdę kolektyvo likimą, ypač 
pagrindiniai karo dievai, nebuvo tiesioginiai valdančių vadų protė- 
viai. Būdami veikiau pirmųjų vadų dvasios ir/arba vietinių gimi- 
nių linijų šaltiniai (v), didieji dievai priklausė vietiniams krašto 
žmonėms arba nušalintiems valdovams, kurie atitinkamai buvo 
jų Žyniai. Garbinimo apeigų metu vietinės dievybės apsireikšda- 
vo, įžengdamos į žynį. Bet kitais atvejais jos nuolatos buvo regi- 
mos vyriausiojo vado asmenyje, kuris, kaip vienamotis jų garbin- 
tojų sūnėnas, buvo išstūmęs jas į šį pasaulį. Vardydamas keleto 
kaimų šventyklų dievus, vyriausiasis Tokatoka vadas pasakė Ho- 
cartui: „Visi šie vardai yra mano“. 

Vado dieviškumas nereiškė ir paprasčiausios atsitiktinės ar ri- 
tualinės privilegijos. Pirmosios devyniolikto šimtmečio pusės do- 
kumentai rodo, kad prieš įsigalint krikščionybei daugybė maisto 
ir prekių, atgabentų ceremoniniams mainams (solevu) iš kitų kraš- 
tų, būdavo įteikiami ne asmenims, bet gavėjų dievams (Hunt, Jour- 
nals: 1840 m. vasario 11 d.; Lyth, Tongan and Feejeean reminis- 
cences, 1: 84-86). Beveik viskas, ką mes vadiname „prekyba“ ir 
„duokle“, tuo metu buvo auka. Taigi prekės atitekdavo vyriau- 

siam grupės vadui, remiantis būtent jo dieviškąja sesers sūnaus 
teise, teise, kurios atsiradimą lėmė pradinis moters perdavimas. 
Čia verta prisiminti Hocarto pasakymą: „Fidžyje nėra religijos, 
tik sistema, kuri Europoje suskilusi į religiją ir verslą“ (1970 
[1936]: 256). 

Tokia pat pravarti yra ir brolio Hazlewoodo pasataba, kad 
„jų dievai — kanibalai, visai kaip jie patys“, kadangi pradinis 
svetimšalio karaliaus moters užvaldymas yra socialinis suvarto- 
jimo būdas (Erskine, 1967 [1853]: 247). Kaip ir daugelis kitų 
tautų, fidžiečiai seksualinį moters turėjimą prilygina jos vartoji- 
mui.'? Kaip dieviškas ir nuožmus kanibalas iš anapus, vadas su- 
valgo kraštą simboline ir švelnia vedybų forma.!! Lygiai kaip 
Romulas įkūrė savo karalystę, paėmęs į nelaisvę sabinų moteris, 
taip fidžiečių valdovas, toks pat baisus dieviškos kilmės karys, 
įgyja savo valdas, pasisavinęs krašto moters (reprodukcinius) pri- 
valumus. Ir tada šiam dievui/vadui tenka žmonių paaukoti pir- 
mieji vaisiai, i sevu — šis terminas taikomas ir ceremoniniam kava 
dovanojimui (i sevusevu). 

Atkreipkime dėmesį į tai, kad visose šiose genealogijose, mi- 
tuose, ritualuose, ir indoeuropiečių, ir polineziečių, mes susidu- 
riame su kultūrinėmis kategorijomis, abstrakčiomis, bet funda- 
mentaliomis sąvokomis, reprezentuojamomis asmenų. Tariami šių 
asmenų veiksmai atskleidžia teisingus ryšius tarp kategorijų, jų 
jungimosi ir formavimosi procesą. Antropologai tai vadina „struk- 
tūra“, tačiau šis terminas neturėtų būti taikomas sinchroninei kont- 


'"Buello Ouaino kalbinti vyriškos lyties informatoriai iš Vanua Levu sakė jam, kad, 
matant gražią moterį, jiems ima tekėti seilės (Ouain, 1948: 322n). 

"Iš tiesų vaišes vadui surengusiems valdiniams pasiūlyti prie jų ir save yra manda- 
gumo išraiška — „vyrai yra vaišės“: 


Mažas krepšys [vaišės] štai guli jūsų-dviejų [vado] akivaizdoj ir gležna kelmo šaka 
[kava šaknis], kurią padėjau jūsų-dviejų akivaizdoj. Nėra ką su ja valgyti. Būk malonin- 
gas, jei to nepakanka, mes jos priedas. Vyrai yra vaišės (Hocart, HF; tai dovanų įteiki- 
mo vyriausiam Namata vadui Viti Levu formulė). 


130 ISTORIJOS SALOS 


rastų ir panašumų schemai - pvz., vadas tautai yra tas pats, kas 
svetimšalis yra vietiniams, jūra - žemei, žmonos ėmėjai žmonos 
davėjams ir t. t. Kaip laikas ir seka yra esminiai dalykai, pasako- 
jant mitą arba atliekant ritualą, taip ir struktūra yra generatyvinė 
kategorijų ir jų ryšių plėtra. Šiuo atveju randasi nauji ir sintetiniai 
terminai, o elementarios kategorijos įgyja kitas vertes. 
Abstrakčiai kalbant, visuomenės gyvenimas kuriamas, remiantis 
priešingų, tačiau viena kitą papildančių savybių - kiekviena iš jų 
nėra visa be antrosios - deriniu. Štai iš kur kyla privilegijuotas 
vyriško ir moteriško prado metaforos vaidmuo. Atkilėlis suvere- 
nas yra nuožmus vyras: vyriškas jaunas karys, įsiveržėlis iš ana- 
pus. Kaip didysis kūrėjas ir prokūrėjas, jis dažnai siejamas su sau- 
le ir dangumi (žr. skyrių 1). Vietiniai žmonės iš pradžių atstovauja 
moteriškajai pusei. Jie siejami su žemės ir požeminio pasaulio ga- 
liomis, su augimu ir taikiais žemės ūkio darbais. Taigi jie visai 
kaip sabinai tapatinami su gerove (opes); arba, bendriausiais žo- 
džiais tariant, su tuo, kas maitina dieviškąją sėklą ir paverčia ją 
socialine substancija. Tačiau čia mes jau įžvelgiame socialinės prieš- 
taros pradmenis. Požeminis pasaulis yra ne tik mirties vieta, bet ir 
telūrinis gyvybės palaikymo šaltinis, ir vyriška galia be moters 
negali turėti jokių palikuonių arba įtakos. Čia ir glūdi dviprasmiš- 
kos moters galios priežastis. Toji fidžietiška plaušinė medžiaga, mo- 
ters gėrybė, takas dievui, kasdieniame gyvenime taip pat atlieka ir 
strėnjuostės funkciją, ji paslepia - kultūrizuoja - svarbiausią vyriš- 
kos galios tašką. Tad vadas, pasisavinantis „krašto plaušinę me- 
džiagą“, atlieka prieštaringą veiksmą. Kaip sako Hocartas, plauši- 
nė medžiaga yra naudojama dvasiai „pagauti“ (1929: 237). 
Kalbėdamas apie indoeuropiečių sąvokas, Dumėzilis įvardija 
dvi priešingas sąveikaujančias jėgas celeritas ir gravitas, ir šie lo- 
tyniški terminai kuo puikiausiai tinka fidžiečių atvejui. Celeritas 
reiškia jaunatvišką, aktyvų, nepažabotą, magišką ir kūrybingą nu- 
galėtojų princų smurtą; gravitas - gerbtinus, orius, apgalvotus, 

dievobaimingus, taikius ir produktyvius pripažintų žmonių po- 
linkius. Šių jėgų jungimosi pradžioje celeritas yra viršesnis už gra- 
vitas, kadangi įsibrovėliai užgrobia reprodukcines krašto galias, 
norėdami įkurti savo karalystę. Tačiau tas pat kūrybingas smur- 
tas, kuris duoda pradžią visuomenei, keltų jai pavojų, jei būtų jos 
pamatas. Iš šių dviejų terminų derinio atsiranda trečiasis - suve- 
reni valdžia, kuri pati yra karo ir taikos funkcijų, karaliaus ir žy- 
nio, valios ir įstatymo derinys. 

Šis aukščiausios valdžios dualumas yra visų tokių karalysčių, 
tiek Polinezijos, tiek senovės indoeuropiečių, „bendros sociolo- 
gijos“ sąlyga. Suverenas gali valdyti visuomenę, - tai yra būti jos 
antitezinių jėgų tarpininku, - tol, kol pati aukščiausia valdžia turi 
opozicijos savybių ir joje glūdi pirminė antitezė. Fidžiečių vadas 
kartu yra ir grobuonis vyras ir - kaip sesers sūnus - moteriškoji 
vietinės giminystės linijos pusė. Tai - žinomas kanibalas, kurio 
pykčio (cwdru) visi visada bijo; kita vertus, jis 1mobilizuojamas: 
tiesiog „sėdi“, kaip sako fidžiečiai, arba būna namie nelyginant 
moteris, ir „viskas jam atnešama“. Faktiškai vyriausio vado kario 
funkcijos kuo greičiau perduodamos jaunam paveldėtojui, sūnui, 
kurio klajūniška, žudikiška ir mergišiaus narsa yra nerašytas kul- 
tūros įstatymas. Kitaip tariant, - arba tiesiog papildant tai, kas 
pasakyta, - aukščiausios valdžios gravitas ir celeritas jėgos padali- 
jamos tarp vyresnės ir jaunesnės vadų kartos. Bet aš pabrėžiu ne 
tiek diarchijos sąrangą. Ne tiek dualumas, kiek šitoks aukščiau- 
sios valdžios pasiryžimas yra dviprasmybė, kuri niekada neišspren- 
džiama. Ji tampa istorine lemtimi. 

Ši dviprasmybė pasireiškia kaip papildoma ir ciklinė dviejų 
karaliaus valdžios tipų opozicija. Pakilęs virš visuomenės ir esan- 
tis už jos ribų, — ir šitaip supriešinamas su ja, - karalius kartu 
suvienija visuomenę ir reprezentuoja bendrą gerovę. Iš čia kyla 
tam tikros dviejų karaliaus valdžios tipų - celeritas ir gravitas — 
permutacijos; tai būdinga karališkajai romėnų tradicijai, kur šios 

dvi formos keičia viena kitą ilgalaikėje, diachroninėje struktūroje. 
Iš tiesų Romulas iš pradžių dalijasi valdžia su sabinų karaliumi Ta- 
cijumi. Ir nors Romulas, kaip manoma, nužudo sabinų karalių, jis 
pats pranyksta, nepalikęs savo atžalų, tačiau išsaugo visuotinę pa- 
garbą, ir jį pakeičia nuovokus sabinas Numa. Jau šis pranykimas ir 
išaukštinimas byloja apie tam tikras prieštaras. Romulas (pagal vie- 
ną versiją) yra atnašavimo, kurį jis pats atlieka prie Marso aukuro, 
auka. Paslaptingai paimtas į dangų aukojimo metu, jis tampa dievu 
Kvirinu, kuris iš esmės yra ne karalių, bet liaudies dievas. Netrukus 
įsitikinsime, kad pirmasis polineziečių vadas lygiai taip pat tampa 
savo paties atnašavimo auka ir prarastu savo tautos dievu. Šiaip ar 
taip, Numa, Romulo įpėdinis sabinas, atpratina Romą nuo karo 
įpročių ir padeda pamatą kunigijai bei kultui pilietinės tvarkos prie- 
monėms. Numos reformos susijusios su bendresniu liaudies inte- 
resu, kurį jis, kaip vietinės tautos narys, siekia įkūnyti. Paskui loty- 
nų karalių valdžia kaitaliosis, celeritas keis gravitas, magiškus karo 
karalius - religingi taikos karaliai, ir priešingai. 

Bet šis priešingų Valstybės ir Visuomenės polių kaitaliojimasis 
yra tik vienas iš daugelio kitų to paties tipo ciklų, grindžiamų 
įvairiomis laiko dimensijomis, pavyzdžių. Trumpesnės trukmės 
cikle suvereno Jupiterio viešpatavimą kasmet pertraukia visuoti- 
nės saturnalijos, kai laikinai panaikinama bet kokia tvarka.!? Sa- 
turnalijų, luperkalijų, jų vėlesnių karnavalinių formų ir analogiš- 
kų metinių tradicinių karalysčių festivalių metu įvyksta dar viena 
pirminės struktūros permaina. Šiuo kosminio ir socialinio atgi- 
mimo laikotarpiu celeritas ir gravitas susikeičia vietomis: papras- 
ti žmonės tampa netvarkos dalimi, o jų bendruomenės išaukštini- 
mas yra vadinamasis sukilimo ritualas (Gluckman, 1963). Taigi 
plačiųjų gyventojų sluoksnių festivalis yra „materialių kūniškų že- 


'*Ar nevertėtų čia užsiminti ir apie ilgesnį istorinį periodą, kurio metu monarchiją 
keičia respublika, o šios vietą savo ruožtu užima totalitarinis imperializmas - ar net 
apie šio ciklo kartojimąsi šiuolaikinėje Europos istorijoje? 

mųjų visuomenės sluoksnių“, kaip juos įvardija Bachtinas (1968), 
išaukštinimas — būtent juos mes vis dar vadiname „žemiškais“. 
Visuotinio palaidumo, ūžavimo ir socialinių vaidmenų mainų ap- 
linkoje inversija maišosi su subversija ir net su perversija. Valdo- 
vas ir vergas tampa lygūs, galimas daiktas, susikeičia vietomis. 
Karalius priverčiamas bėgti (regifugium) arba rituliškai nužudo- 
mas. Antropologams gerai žinomų svazių tautos incwala ceremo- 
nijų metu karaliaus sostinė apiplėšiama, o jis pats apipilamas šven- 
tais įžeidimais kaip tautos priešas. Kai kuriose Europos ir Poline- 
zijos, taip pat Afrikos ir Artimųjų Rytų dalyse valdantis monarchas 
pakeičiamas apsimetėliu karaliumi arba išstumtu liaudies dievu, 
kuris atgauna krašto karalienę ir ima vadovauti ūžavimams.? 


Prisiminkime įstabų tridalį Frazerio palyginimą, kurį jis pateikia antrajame The 
Golden Bough leidime. Lyginami hebrajų festivalis Purim, babiloniečių šventė Sacaea ir 
Kristaus Kančios. Evangelijos pagal Marą (27, 26-31) ir Dio Chrysostomo pateikto 
Sacaea apsimetėlio karaliaus aprašymo sugretinimas atskleidžia papunktį panašumą - 
išskyrus moters pasisavinimą krikščionių versijoje: 

Tuomet jis [Pilotas] paleido jiems Barabą, o Jėzų nuplakdino ir padavė nukryžiuoti. 
Tuomet gubernatoriaus kareiviai, pasiėmę Jėzų į pretoriją, surinko aplink jį visą dalinį. 
Jį išrengę, jie apsiautė jį šviesiai raudona skraiste ir, nupynę iš erškėčių vainiką, uždėjo 
ant jo galvos, ir įspraudė nendrę į jo dešinę; klūpčiodami prieš jį, jie tyčiojosi iš jo, 
sakydami: „Sveikas, žydų karaliau!“. Ir, spjaudydami į jį, jie paėmė nendrę ir mušė jam 
per galvą, Ir, kai jie buvo iš jo pasityčioję, jie nusiautė jam skraistę, jį aprengė jo drabu- 
žiais ir jį nuvedė nukryžiuoti. 

Palyginkime šį elgesį su „žydų kkraliumi“ ir tai, kaip buvo elgiamasi su Sacaea 
karaliumi (Frazeris perteikia Dio Chrysostomo žodžius): 


Jie paima vieną iš mirties bausme nuteisrų kalinių, pasodina jį karaliaus sostan ir 
duoda jam karaliaus apdarus, ir leidžia jam įsakinėti, gerti, smarkauti ir miegoti su kara- 
liaus sugulovėmis tomis dienomis, ir joks žmogus neuždraudžia jam daryti to, kas tik jam 
patinka. Bet paskui jie nurengia, nuplaka ir nukryžiuoja jį (Frazer, 1900, 3: 187). 


Tai, kad Frazeris nukryžiavimo epizodą aptarė šiame atsinaujinimo ceremonijų kon- 
tekste, sukėlė smarkią kritiką; trečiajame The Golden Bougb leidime (1911-1915) jis 
atvirai pripažino, kad ši interpretacija abejotina, ir pateikė ją kaip priedą (plg. Dorson, 
1968: 285-286). Tačiau verta atkreipti dėmesį į tai, kad Sacaea ritualas, kurį jis anksčiau 
laikė tokiu panašiu į nukryžiavimą, vienatomiame leidime tiesiogiai susiejamas su hava- 
jiečių Makahiki festivaliu kaip to paties tipo ceremonija (Frazer 1963 [1922]: 328-329). 

Šio tipo havajiečių kasmetinėje ceremonijoje Makahiki („Me- 
tai“) prarastas dievas ir legendinis karalius grįžta, kad užvaldytų 
žemę. Apeidamas salą ir rinkdamas žmonių aukas, jis dalyvauja 
tariamuose mūšiuose ir visuotinėse šventėse. Dievo kelionės po 
šalį pabaigoje havajiečiai atlieka tam tikrą fidžiečių žengimo sos- 
tan ceremonijų versiją. Karalius ateina iš jūros, ir jį pasitinka ietis 
svaidantys sugrįžusio populiaraus dievo palydovai; viena iš iečių 
simboliškai pataiko į taikinį. Šitokiu būdu nužudytas dievo kara- 
lius įžengia į šventyklą, ten aukoja dievui aukas ir sveikina jį atvy- 
kus į „mūsų-dviejų kraštą“. Tačiau karaliaus mirtis kartu yra ir jo 
sugrįžimas į valdžią, taigi galiausiai paaukojamas ne jis, o dievas. 
Kaip laikinas karnavalo karalius galų gale nubaudžiamas, taip su- 
grįžusio dievo stabas netrukus išardomas ir paslepiamas - šį ri- 
tualą stebi ceremoninis karaliaus antrininkas (arba žmogus-die- 
vas), kurio vienas iš titulų yra „Mirtis arti“. Paskui tikrasis uzur- 
patorius, paskirtasis karalius, vėl imasi savo įprasto darbo, žmonių 
aukojimo (Valeri: spausdinama). 

Šį ritualą su Europos istorija sieja dar viena keista sąsąja: tai 
kapitono Cooko, kurį havajiečiai buvo sutapatinę su savo praras- 
tu dievu Lono, mirtis. Kitame skyriuje šis įvykis bus smulkiai do- 
kumentuotas; čia pasitenkinsime trumpa apžvalga. Pirmasis Cooko 
vizitas į Kaua'i salą 1778 m. sausį sutapo su tradiciniais Naujųjų 
Metų ritualo (Makahiki) mėnesiais. Jis sugrįžo į salą jau baigian- 
tis tiems pat metams, visai prieš pat kitų Makahiki ceremonijų 
pradžią. Dabar atvykęs iš rytinės Maui dalies, Cookas leidosi į 
didelę kelionę, apiplaukė Havajų salą tradicine kasmetinės Lono 
procesijos kryptimi - pagal laikrodžio rodyklę - ir išlipo iš laivo 
prie šventyklos Kealakekua įlankoje, kur Lono pradeda ir baigia 
savo kelionę. Britų kapitonas išvyko ankstyvą 1779 m. vasarį, 
beveik tiksliai tą dieną, kai galutinai pasibaigia Makahiki cere- 
monijos. Tačiau pakeliui į Kahiki nulūžo laivo „Resolution“ stie- 
bas ir Cookas padarė ritualinę klaidą - sugrįžo nelauktai ir ne- 

paaiškinamai. Dabar Didysis navigatorius buvo bors catėgorie, pa- 
vojinga sąlyga, kaip mus mokė Leachas ir Douglasas, ir po kelių 
dienų jis iš tiesų buvo miręs - nors kai kurie Lono žyniai po to ir 
klausė, kada jis sugrįš. Tai buvo ritualinė mirtis: šimtai havajiečių, 
daugelis iš jų vadai, susispietė prie kritusio dievo, norėdami daly- 
vauti jo mirtyje (plg. Sahlins, 1981). Bet juk daugelį tradicinių vals- 
tybių karalių ištiko panašus likimas. Hocartas cituoja didiką iš Lau: 
„Nedaugelis aukštų vadų nebuvo nužudyti“ (1929: 158). 


Kokia begaline širdies laisve, 
Kurios turbūt karaliai nepažįsta, mėgaujasi paprasti žmonės!.. 
Kas tu per dievas, kurį sielvartai mirtini 


Kankina labiau nei tavo garbintojus? 


(Shakespeare, Henry V, pažod. vert.) 


Aukščiausioji valdžia niekada nenusikrato savo dviprasmybių. 
Minėto fidžiečių valdovo atveju visa tai, matyt, egzistavo jo žen- 


“Lau saloje vadų mirtys nebuvo liaudies karų (tai sąvoka, kurios nėra fidžiečių 
legendose ir rašytinėje istorijoje) padarinys, bet herojinių varžybų karališkose šeimose 
rezultatas. Tačiau vyresniųjų giminystės linijų vadovaujami paprastų žmonių klanai ar- 
ba kaimai galėdavo stoti karališkųjų sukilėlių pusėn. Vėliau matysime (žr. toliau, kitas 
puslapis), kad pavaldžių klanų įsipareigojimai valdantiems vadams buvo aiškiai api- 
brėžti ir riboti; jei būdavo peržengiamos šių įsispareigojimų ribos, šie klanai galėdavo 
persvarstyti savo lojalumo nuostatas. Kitame darbe aš paaiškinsiu, kaip transcendenti- 
nės garsiojo Cakobau (Thakombau) ambicijos ir neįprasti reikalavimai devyniolikto 
šimtmečio didžiųjų Fidžio karų metu, sukėlę visuotinį pasipiktinimą ir vertę karius 
perbėginėti pas priešo vadus, beveik jį sužlugdė. Havajuose panašiai karalžudystės bu- 
vo aristokratiška yda, bent jau rašytinėje istorijoje ir protoistorijoje, nors Ka'ū regionas 
yra pagarsėjęs legendomis apie tai, kaip paprasti žmonės nužudydavo „blogus kara- 
lius“. Turint visa tai omeny, galima daryti išvadą, kad herojinė istorinė veikla nėra 
absoliuti (plg. skyrių 2). Jei jos imamasi, nepaisant įprastų santykių, karaliui (nors ir ne 
karaliaus valdžiai apskritai) iškyla grėsmė. Apie Valstybės ir Visuomenės opoziciją gali- 
ma pasakyti tiek, kad ji nulemia galutinį - kad ir struktūriškai bei istoriškai sąlygišką — 
apribojimą herojinėms pretenzijoms ir inovacijoms, t. y. neigiamą sprendimą, „kurio 
niekas negali apeiti“. 

gimo sostan metu, kai visuomenė ėmėsi priėmonių apsisaugoti 
nuo valstybės. Iš tiesų per žengimo sostan ritualus Vadui suteikia- 
ma „valdžia“ arba „valdžios įgaliojimai“ (/ew4) krašto'atžvilgiu, 
bet pats kraštas jam neperduodamas. Žemė (gele) išskirtinai ta- 
patinama su vietiniais „šeimininkais“ (i tauke:), ir šis ryšys negali 
būti panaikintas. Iš čia radosi plačiai paplitęs tvirtinimas, kad tra- 
diciškai (arba prieš Žemių komisiją) vadų klanas buvo bežemis; 
vadai turėdavo tik tai, ką būdavo laikinai gavę iš vietinių šeimi- 
ninkų, t. y kaip vedybų dalį iš vietos žmonių arba kaip jų sesers 
sūnui priklausantį palikimą (Hocart, 1929: 97, 98; 1950: 88; 
HF: 441; Council of Chiefs, 1881: 55). Valdantis vadas neturi 
jokios monopolinės teisės kontroliuoti produkcijos priemones. 
Taigi jis negali priversti savo vietinių valdinių atlikti vergiškas už- 
duotis, tarkime, kasdien tiekti ar gaminti jam maistą - tai veikiau 
yra jo šeimynos, jo giminystės linijos arba užkariautos tautos pa- 
reigos (n0na tamata ga, gali kaisi sara). Tačiau valdovo atėjimo 
valdžion metu aukščiausioji valdžia atsiduria dar dramatiškesnė- 
se sąlygose. Hocartas pažymi, kad fidžiečių vadas šia proga ritua- 
liškai atgimsta, tai yra atgimsta kaip vietinis dievas. Tai reiškia, 
kad kažkas turi būti jį nužudęs kaip pavojingą pašalietį. 

Jį iš tikrųjų nužudo vietiniai žmonės pačiu jo įšventinimo me- 
tu - jam pasiūloma kava, kuri perduoda jam krašto valdžios įga- 
liojimus (/ewd). Išauginta iš raupsuoto paaukoto vietinių žmonių 
vaiko kūno, kava, kurios išgeria vadas, nunuodija jį. Čia pateikia- 
ma trumpa Tonga ir Rotuma mitų apie kava kilmę versijų, plačiai 
pasakojamų Rytų Fidžyje, apžvalga.!5 Šventą tautos žemdirbystės 


"Tonga mitus apie kava kilmę plačiai analizuoja Bottas (1972) ir Leachas (1972). 
Apie Rotuma žr. Churchward (1938-1939) ir Gardiner (1898). Lau saloje Hocarto 
užrašyta versija yra gana panaši į Tonga legendas, kaip ir galima tikėtis, turint omeny 
žinomus istorinius ir priešistorinius ryšius. Bet nepaskelbtuose Hocarto rašiniuose yra 
teiginys, nors ir šiek tiek mįslingas, kad krašto vaikas, iš kurio kūno išaugo kava auga- 
las, buvo veikiau jaunas vyras nei vietinių žmonių duktė (Tonga atvejis) - šios transfor- 

produktą, žengimo sostan ceremonijos kava, Lau saloje išaugina 
vietinių šeimininkų (matagal: Tagalevu) atstovas, kuris paskui pa- 
grindinę šaknį atskiria ne įprastu būdu, bet smūgiuodamas aštriu 
įnagiu (senais laikais tai, matyt, būdavo ietis). Šitaip nužudyta 
šaknis (krašto vaikas) perduodama karališkos kilmės jaunam vy- 
rui (kariai), kuris, vadovaujamas krašto žynio, paruošia ir patei- 
kia valdovo taurę. (Rokowaga [n.d.: 40], rašydamas apie Bau sa- 
los paprotį, teigia, kad t2 yagona, arba taurininkas, šia proga turi 
būti vasw i taukei e loma ni koro, „vietinių šeimininkų kaimo 
centre sesers sūnus“.) Atkreipkime dėmesį, kad tradiciškai kava 
šaknis būdavo sukramtoma, norint paruošti užpilą: paaukotas pa- 
prastų žmonių vaikas suvalgomas jaunų vadų. Tačiau kava van- 
duo turi kitokią simbolinę kilmę. Klasikinė Cakaudrove kava gies- 
mė, atliekama Lau salos žengimo sostan ritualų metu, apie jį kal- 
ba kaip apie šventą lietaus vandenį iš padangių (Hocart, 1929: 
64-65). Šis vyriškas ir vadų vanduo (sėkla) susimaišo su žemės 


macijos paralelė yra ta, kad Fidžyje kava patiekia vyrai, o Tonga'oje - moterys. Hocar- 
to praktinių tyrinėjimų pastabose apie šį mitą (FN: 3220-3222) lytis lieka nenurodyta, 
kalbama paprasčiausiai apie „vaiką“ (Iuve) poros, kuri gyveno krašto gilumos krūmyne 
(Iekutu). Bet originaliame jo Lau etnografijos rankraštyje (WI) vaikas apibrėžiamas kaip 
sūnus. Cakaudrove-Natewa mite, atkurtame Hocarto veikale „Northern States“ (1952: 
127), kava auka ir dirva yra net tik vyras, tai - jaunas krašto vadas (Natewa krašto- 
sąjungininko arba bati statusas atitinka Cakaudrove statusą), pasiekęs savo vyriškumo 
zenitą. Taigi svetimšalį karalių nunuodija tikrasis tautos vadas. 

Aš esu linkęs tikėti, kad ši Tonga ir Rotuma mitų transformacija yra autentiškai 
fidžieniška, tačiau įrodymai nėra įtikinami, nes Cakaudrove-Natewa istorija turi įtarti- 
nų Kristaus Kančių požymių. Kaip trumpai aprašyta toliau (šiame tekste), visavertėje 
mito interpretacijoje reikia atsižvelgti į kava pateikimo ritualą, kuriam neprieštarautų 
kava ir krašto vaiko kaip tikrojo (vyriškos lyties) vado tapatinimas. Apie kitus Rytų 
Fidžio kava mito variantus, - kurie, deja, galutinai neišsprendžia šio klausimo, - žr. 
Wallis (1851: 347-348), Waterhouse (1866: 340), Hocart (1952: 99). 

Protagonistų tėvynės - o gal ir pačių įvykių vietos - perkėlimas į rytus, paprastai 
Tonga, fidžiečių mituose panašiu būdu atitinka fidžiečių politinę teoriją. Tai, atrodo, 
nėra paprastas mito (arba kava) išplitimo atvejis, nes Fidžio sistemoje galima aptikti 
rimtas svetimšalio vado valdžios ir kava gėrimo kilmės siejimo priežastis. 

produktu (moteris) kava taurės įsčiose; taurės kojos vadinamos 
„krūtimis“ (sucu), o nuo jos priekinės dalies, pririšta prie viršuti- 
nės apversto trikampio dalies, link vado driekiasi šventa virvė. Ši 
virvė yra papuošta mažomis baltomis geldelėmis, tai ne tik vado 
valdžios ženklas, bet - pagal pavadinimą - buli leka, gimimo - 
buli - metaforos tęsinys, reiškiantis „formuoti“, - fidžiečių dau- 
ginimosi teorijoje taip apibūdinamas abstraktus veiksmas, kurį 
vyras atlieka moters kūne. Taigi paaukotas paprastų Žmonių vai- 
kas pagimdys vadą. Bet tik po to, kai vadas, nuožmus pašalietis 
kanibalas, kuris suvalgo auką, pats bus jos paaukotas. Nes kai 
valdovas išgeria šventą auką, jis apsinuodija - šią būklę fidžiečiai 
vadina „miręs nuo“ (mateni) arba „miręs nuo kava“ (mate ni yago- 
na), atsigauti po jos akivaizdžiai reiškia „gyventi“ (bula).'* Todėl 
tik vienam vadui pateikiama antroji - tyro vandens - taurė. Die- 
vas akimirksniu atgyja, jam sugrąžinamas gyvenimas - transfor- 
muotu pavidalu. 

Atkeliavęs nuo jūros į kraštą, buvęs svetimas vietiniams gy- 
ventojams, dabar vadas įsilieja į čiabuvių gyvenimą. Tiesa, jo die- 
viškumo ašis pasisuka nuo žemiško plano link pozicijos viršuje: 
krašto žmonių dovanojami dembliai sudaro jam paaukštintą vie- 
tą ceremonijų aikštėje.'" Bet tuo pat metu vadas yra įpratintas 
prie vietinių Žmonių gyvenimo ir sužmogintas, iš visuomenės pe- 
riferijos perkeltas į centrą. Ši metamorfozė - tai pagrindinė mo- 
ters galia: gamtos jėgos, drauge ir kūrybinės, ir destruktyvios, 
pavertimas kultūrine substancija. Vėlesni žengimo sostan ritualai 


'*Dar vieno identiško motyvo skatinamas pranašas, krašto atstovas, išsyk po vado 
išgeria savo kava. Šįkart išgerti reiškia „atmušti“, rabeta, vado kava. Raberabe, redubli- 
kuotas tas pat žodis, reiškia „blogulį, atsitiktinio susidūrimo su drau-ni-kau rezultatą“ 
(Capell, 1973: 168). Pranašas šiuo atveju nukreipia blogus padarinius į save: drau-ni- 
kau yra įprastas „burtų, kerų“ apibūdinimas. Apie kava ir nuodų siejimą Tongoje žr. 
Bott (1972). 

""Cakaudrove atveju vado sėdėjimo vietos demblius tiesia tikrosios krašto grupės 
nariai (vanwa sara; Hocart, 1952: 93-94). 

bus vykdomi, remiantis vado gimimo ir iniciacijos metafora, vi- 
suose etapuose naudojantis ceremonine vietinių žmonių globa. 
Nuo šiol vadas ir jo gimystės linija bus „kaimo centro žmonės“ 
(kai lomanikoro). Dabar valdovas „tiesiog sėdi“. Paženklintas sa- 
vo šventu tabu, - kuris, kaip pažymėjo Freudas (be datos; remda- 
masis Frazeriu), yra skirtas apsaugoti žmones nuo polineziečių 
vado, ir priešingai, - jis pasmerktas kvaziizoliacijai. 

Taip, plėtojantis struktūrai, celeritas ir gravitas susikeičia vieto- 
mis. Kai vadas atsiduria visuomenės centre, kur jis „tiesiog sėdi“ 
visoje savo valstybėje, senieji gyventojai tampa jo karo šunimis (kol?, 
ši metafora žinoma Fidžyje). Jie yra jo bati, šis terminas kartu reiš- 
kia ir „sieną, ribą“, ir „karį“. Dar viena reikšmė yra „dantis [kuris 
kanda kanibalo aukai]“. Mat, užuot valgęs vietinius žmones, vadas 
dabar privalo siųsti juos ieškoti žmonių aukų už karalystės ribų ir 
dalytis jomis su jais. Vado titulo suteikimo ceremonijos pabaigoje 
Bau saloje Vūnivalu atsidėkoja vietiniam vadui, kuris suteikė jam 
vado titulą, padovanodamas žmogėdrišką auką (Hocart, 1929: 70).*8 
Paimtos į nelaisvę kare už krašto (vaza) ribų iš tradicinių priešų ir 
svetimšalių vadų, aukos iš esmės yra tokios pat kaip ir pats valdan- 
tis vadas — baisūs pašaliečiai vadai. Vadas, nunuodytas ir atgimęs 
kaip vietinis dievas, dabar turi surengti tautai puotą ir patiekti savo 
paties rūšies kūnus. Pašventinęs aukas žaliu pavidalu, vadas padali- 
ja tam tikrą virtų kūnų dalį vietiniams šeimininkams, ypač vietinių 
giminystės linijų žyniams ir vadams, ir šitaip pasidalija su jais die- 
viškomis privilegijomis. Tai padeda paaiškinti tam tikras devynio- 
likto šimtmečio ataskaitas, kalbančias apie neįprastą elgesį su gar- 
bingiausiais ir labiausiai nekenčiamais priešais, įskaitant vadų žen- 
gimo sostan ceremonijų parodijas (pvz., Endicott, 1923: 59-60; 


"I evuka salos žmonės, kurie suteikia vado titulą Vunivalu iš Bau (įšventindami jį 
kaip Tui Levuka), yra „tikrieji jūros žmonės“. Tačiau vado žengimo sostan metu jie 
atlieka vietinių „krašto“ žmonių vaidmenį, nes jie - iš tiesų tikrieji Bau salos gyventojai, 
arba šeimininkai (i taukei) (Trippett, 1973: 91 £.). 

Diapea, 1928: 19-20; Clunte, 1977). Iš čia atsiradusi ir graži gies- 
mė, kurią užrašė anglų misionierius Thomasas Williamas; joje la- 
vonas, velkamas į aukojimo vietą triumfuojančių karių ir besityčio- 
jančių moterų, raginamas sakyti: 


Yari au malua Vilk mane švelniai, 

Yari au malua Vilk mane švelniai, 

Koi au na saro ni nomu Aš esu jūsų krašto nugalėtojas. 
Vanua. 


(Williams ir Calvert, 1859: 163)."* 


Valdantis vadas virtus vyrus atidavė už žalias krašto moteris.?? 
Lėvi-Straussas neišgalvojo šio mainų santykio; fidžiečiai patys apie 
tai kalba (Hocart, 1929: 129). Juk vadas pats buvo priverstas 
atlikti tą pat sandorį su savo kūnu. Baigiamuosiuose Lau salos 
žengimo sostan ritualuose po tam tikrų apsivalymo ceremonijų 
vadas darsyk palydimas per plaušinės medžiagos taką. Bet šį kar- 
tą jį lydi tolimiausio ir seniausio salos kaimo kariai; jie dainuoja 
tradicinę pergalės giesmę. Ar tai naujai karūnuoto karaliaus per- 
galė? Daina, šių karių dainuojama, kai vadas eina tarp jų gretų, 
yra ta pati, kuri giedama prie kanibalų aukos kūno. 

Baigdamas atkreipsiu dėmesį į paskutinę struktūrinę kombi- 
naciją. Mes įsitikinome, kad iš vado ir tautos, jūros ir žemės jungi- 


"*"Lythas užrašė dar vieną giesmę, kur panašiai kalbama apie kanibalų auką: 


Sa bobo na matana, Akys užmerktos, 

Sa yadra na lomana. Protas būdrauja. 

Sa vei ko gaga? Kur yra didvyris? 

Sa laki yara. Išėjo, kad būtų velkamas (į krosnį). 
Sa vei ko datuvu? Kur šitas bailys? 

Sa laki tukutuku. Išėjo papasakoti naujienų. 


(Lyth, Reminiscences: 356). 

**Sąvoka „virti vyrai“ čia vartojama kaip turinti skiriamąją vertę. Negyvi vyriškos 

giminės priešai turi privilegijuotą ir nepažymėtą prasmę „bakola“ (arba „bokola“), „ka- 
nibalų auka“. 

nio randasi sintetinis terminas - aukščiausioji valdžia: ji pati yra ir 
vyriška, ir moteriška, celeritas ir gravitas derinys. Ši kombinacija 
suteikia sistemai vertikalią dimensiją, vadas yra tiek virš jos, tiek 
viduje, bet tuo pat metu skatinama ir horizontali sistemos plėtra, 
kad būtų įtrauktas būtinas trečiasis terminas. Iki galo išbaigta glo- 
balinė struktūra yra tridalė piramidės formos schema, sudaryta iš 
tų pat funkcijų, kurias Dumėzilis priskiria indoeuropiečių civiliza- 
cijoms, nors šių funkcijų išdėstymas ir nėra lygiai toks pat. 
Valdantis fidžiečių vadas, tapęs vietiniu dievu, apriboja savo 
žmogėdriškus polinkius vietinių šeimininkų atžvilgiu; jis parūpi- 
na aukų iš „išorės“ ir dalydamas jas atsidėkoja už žmonių aukas 
jam — žalias moteris ir žalius svarbiausius žemės ūkio produktus. 
Nesantaikos ir kanibalizmo perkėlimas į esantį už karalystės sie- 
nų Marso lauką nulemia trečios kategorijos atsiradimą, ji analo- 
giška trečiajai romėnų genčiai, karingiems etruskams. Fidžyje šie 
žmonės yra tokie pat „pašaliečiai“ - priešingybė „kraštui“ (va- 
mua), kurį dabar sudaro vadas ir tauta, tačiau su jais svetimšaliai 
susivienija aukštesnės hierarchijos „vyriausybėje“ (matanita). 
Svetimšaliai kariai priklauso dviem bendrom klasėms: tai susivie- 
niję kaimai arba kraštai už karalystės ribų (bati [balavu]), kurie 
išsaugo tam tikrą autonomiją; ir labiau integruoti „tikrieji jūros 
žmonės“ (kai wai dina), gyvenantys paties valdančio vado žemėje. 
Tikrieji jūros žmonės yra garsiausi žudikai; jie — liūdnai pagarsėję 
„pavojingi vyrai“ (tamata rerevaki). Levuka tauta iš Lau salos, Bu- 
toni iš Koro ir Cakaudrove bei Lasakau žvejai iš Bau - tai visiems 
žinomi pavyzdžiai; šių Žvejų ceremoninis užsiėmimas yra vėžlių žve- 
jojimas, bet kai vadui prireikia žmogaus aukos, jie tampa žmonių 
žvejais.?! Visada būdami pašalietiškos kilmės ir padėties, laikomi 
„kitokiais žmonėmis“ (kai tani) net ir tada, kai būna ilgai išgyvenę 


"Dau ni ika, dau ni tarmata, „žuvų žvejai, žmonių žvejai“: ši formuluotė taip pat 
yra fidžietiška (Hocart, 1952: 120-121). 

pačioje karalystėje, tokie kariai paskiriami aukščiausiojo vado tar- 
nybon už pamatinę dovaną - karaliaus dukterį. Kadangi valdantis 
vadas nuo pat pradžių yra šventas vietinių žemdirbių sūnėnas, jo 
svetimšaliai žudikai pagal kilmę yra jo šventi sūnėnai.?2 

Taigi visumą sudaro sudėtingas žalių moterų mainų į virtus 
vyrus ciklas, nors tam tikriems jo momentams būdingos transfor- 
macijos, kurios išsaugo skirtumus tarp kategorijų ir jų hierarchi- 
nius santykius. Mat karaliaus vaiko gimimo ritualų metu tiek mo- 
tina - žalia moteris, kurią vadas gavo iš vietinių žmonių, - tiek jos 
atžalos simboliškai išverdami.?3 Jei šitaip jie socializuojami, pa- 


Aš aiškiai kalbu apie šiuos pirminius vedybų susitarimus kaip apie „pamatinius 
ryšius“ tam, kad nepasirodytų, jog moterų nutekėjimo kryptis empiriškai lieka nepaki- 
tusi ir viskas vyksta pagal elementarios asimetrinių vedybų sistemos principus. Pamati- 
nės vedybos yra santykių tarp pagrindinių kategorijų triados (vietiniai krašto žmonės, 
vadai ir svetimšaliai kariai arba žvejai) privilegijos. Taigi, kai Hocartas paklausė Waile- 
vu žmonių, tarkime, ar jie kada nors yra vedę moterų iš tam tikros vadų giminės, šie 
atsakė: „Jis siekia sienos [bati, kraštas sąjungininkas] giminingumo [i vakadmadina ni 
bati) patvirtinimo“ (Hocart, HF). Tačiau tokios pakraipos santuokos priklausomai nuo 
politinės padėties gali arba negali būti reguliariai kartojamos. Antra vertus, kartą nusta- 
tytos giminystės teisės ir pareigos gali būti atnaujintos kita forma, ypač per sutartis dėl 
banginių dantų. Taip pat turėčiau atkreipti dėmesį į tai, kad ši diskusija apsiriboja svar- 
biausiais karalystės formavimosi požymiais, jos pamatinėmis kategorijomis. Bet kuri iš 
mano paminėtų trijų kategorijų, ypač vietinių šeimininkų, toliau smulkiai dalijama į 
statusus (i £414) ir funkcijas (i tavi), bet šiuos dalykus aptarti - ne šios studijos tikslas. 

Karaliaus vaiko - lygiai kaip ir motinos - „virimu“ aš laikau tam tikrus Rytų Fidžio 
gimimo ritualų, susijusių su kilmingomis atžalomis, epizodus. Ypač išsiskiria Bau salos 
tavu deke, „mažo kepsniuko kepimas“, ir analogiška ceremonija, pastebėta pietinėje Lau 
(Toganivalu, rankr.; Thompson, 1940: 84-85). Tavu deke - tai puota, surengta neįprasto 
ritualinio vaiko maudymo proga. Antrą ar ketvirtą gyvenimo dieną karaliaus vaikas lai- 
komas garuose, kylančiuose iš dubens vandens, kuris buvo pakaitintas ugny įkaitintais 
akmenimis. Iš tiesų tai būdas, kuriuo maistas arba kūnai verdami požeminėje krosnyje. 
Jarrė (1946), rašydamas apie Kadavu gimimo ceremonijas, teigia, kad po trumpų maudy- 
nių - tavu deke? - vaikas įtrinamas aliejumi, kvepiančiu sandalmedžiu ir malawaci (Streb- 
lus anthropophbagorum). Malawaci, kaip rodo lotyniškas pavadinimas, yra augalas, glau- 
džiai susijęs su kanibalizmu: jo lapai naudojami įvynioti kūną, kuris paskui juose kepamas 
ir kartu su jais valgomas (Capell, 1973: 133). Be to, šalia motinos ir vaiko galinėje, šven- 
toje gimdymo namo dalyje, dešimt dienų rusena laužas, o šio namo durys laikomos tvirtai 
uždarytos. Toganivalu atmosferą apibūdina kaip perdėm šilrą. 

šaukiami iš gamtos-dvasių pasaulio, tai reiškia ir kitą dalyką — 
kad duktė, vado perduota jo svetimšaliams žudikams, pažemina- 
ma iki žmogaus dimensijų. Mainais svetimšaliai kariai atgabena 
vadui žalių kūnų; o jei jiems nepavyksta įvykdyti ceremoninių 
kvotų, jie turi ieškoti aukų tarp savo giminaičių (kitose bendruo- 
menėse), baimindamiesi, kad trūkumą teks užpildyti savimi pa- 
čiais. Šios aukos taip pat tapatinamos su vadu kaip aukotoju; 
bet vėlgi - prieš pasidalijant tomis aukomis su vietiniais žemdir- 
biais, kurių dovanota žalia moteris yra viso ciklo pradžia, jos 
išverdamos ir jų dvasinė vertė sumažėja (žr. schemą 3: 1). Taigi 
ši žalio ir virto, gamtos ir kultūros kaita palaiko hierarchinę ir 
tarpinę vado padėtį: iškilęs virš savo krašto ir jūros žmonių, 
savo žemdirbių ir žvejų (arba jūreivių), savo vietinių valdinių ir 
užsienio sąjungininkų, vidaus sargybinių ir išorės žudikų, vadas 
drauge yra tarp jų. 

Negana to, žalių moterų mainymas į virtus vyrus yra tipiškas 
visos karalystės ekonomikos požymis. Tarp fidžiečių yra paplitusi 
materialių daiktų klasifikacija pagal pamatinį vietinių krašto žmo- 
nių ir ateivių jūros žmonių dualizmą. Augalinis maistas, mėsa, 
skysčiai, rakandai, namų baldai ir asmeniniai papuošalai skirsto- 
mi į krašto daiktus ir jūros daiktus: tai papildomieji produktai, 
kurių derinys — būtina visavertės kultūrinės egzistencijos sąlyga 
(Rokowaga, data nenurodyta: 37-39). Tą patį galima pasakyti ir 
apie valdantį vadą, kuris, pats vienu metu ar pakaitomis būdamas 
žeme ir jūra, atlieka aukščiausio materialių mainų tarpininiko ir 
didžiojo kultūrinės visumos kūrėjo vaidmenį. Jis, kaip ateivis pa- 
gal kilmę, krašto žmonių atžvilgiu yra jūros žmogus, taigi - jūros 
ir užsieninių daiktų tiekėjas mainais už vietinius krašto produk- 
tus. Kita vertus, savo ateivių žudikų, „tikrųjų jūros žmonių“, po- 
žiūriu vadas atstovauja „kraštui“ (vanua) ir savo jūros sąjunginin- 
kams perduoda vietinių šeimininkų žemės ūkio produktus bei ama- 
tininkų dirbinius. Drauge su alternatyviniu suvereno žemės/jūros 

statusu šį nenutrūkstamą tridalės schemos virtimą dvinariais mai- 
nais laiduoja viena paprasta taisyklė: nė vienam nevalia vartoti 
specialių savo triūso (sa/w) produktų priešingos kategorijos atsto- 
vų akivaizdoje. 


Valdantis vadas 


(gimimas) 


Vietiniai žemdirbiai 


Svetimšaliai kariai 


(I) moterų 


kelias A 


virtas 


(auka) 


(II) žalias | 
virtas 
kanibalų 


aukų 


kelias G 


Schema 3: 1 Žalios moterys/virti vyrai: pamatiniai Matanitu 
(„Vyriausybės“) santykiai. 


Be to, ši taisyklė tampa visuotinė, nes valdantis vadas yra lai- 
komas faktiniu vadu bet kurių dviejų valstybės grupių susitari- 
muose, net jei jis iš tiesų nedalyvauja (kaip davėjas ar ėmėjas), 
kadangi santykiai tarp šių partnerių nustatomi pagal atitinkamus 
jų santykius su vadu. 

Tai reiškia, kad visa schema, - turint omeny tikrąją jos krypčių 
dinamiką, - yra daugiau nei bet kokia nustatyta ir statiška kont- 
rastų konfigūracija. Čia aš apskritai kalbu apie teorinę praktiką. 
Struktūrinė analizė nebūtų verta savo vardo, jei tenkintųsi kokia 
nors išplėsta paralelinių binarinių opozicijų lentele ar net klasiki- 
nio modelio A: B:; C: D proporcijomis, gautomis iš tokios lente- 
lės. Šiose Saussure*o proporcijose slypi dideli etnografiniai ištekliai. 
Tačiau pažvelkime į fidžiečių schemą - vyrai: moterys:: kultūra: 
gamta:: vadai: liaudis. Šis teiginys galioja, bet tik kaip supapras- 
tintas reiškinys arba specifinė globalinės struktūros apraiška, paim- 
ta iš specifinio vietinio konteksto. Tai negali būti pakankamas 
struktūros apibūdinimas, nes ją visada gali iškreipti panašios pro- 
porcijos, taip pat pagrįstos, tačiau pateiktos, remiantis kitu po- 
žiūriu, kai visos kategorijos keičiasi vietomis. Taigi, kalbant apie 
Fidžį, teisinga ir tokia schema: vyrai: moterys:: gamta: kultūra:: 
liaudis: vadai. Aš maniau, kad tokie vietiniai vertės pokyčiai yra 
bendros struktūros sąlygos, į kurias nepakankamai atsižvelgiama, 
tarkime, populiariose moterų statuso studijose.?* 

Taip pat paprastai daroma išvada, kad daugelis iš pagrindinių 
kultūrinių kategorijų yra „dviprasmiškos“, „prieštaringos“ arba 
„logiškai nepatvarios“. Po šios išvados skelbiamas kitas teiginys — 
esą šių kategorijų dviprasmiškumą galima pašalinti, susiejus jas su 
skirtingais kontekstais. Tačiau tokios struktūros sampratos (t. y. 
kai ji laikoma papunkčiui išdėstytų kontekstualizuotų teiginių rin- 
kiniu) nei išsems logiką, nei tiksliai apibrėš ją. Visos šios konteks- 
to apribotos formuluotės yra paprasčiausios atsitiktinės kultūri- 
nės schemos reprezentacijos: jos priešiniai segmentai, grindžiami 
kokiu nors suinteresuotu požiūriu (stebėtojo arba dalyvio). Visu- 


Fidžyje du vienas kitam prieštaraujantys teiginiai nebūtinai yra nesuderinami. Jie 
mums atrodo prieštaringi todėl, kad mes nesuvokiame prasmės niuansų ir, stokodami 
patirties, nežinome, kokiu požiūriu kiekvienas iš jų grindžiamas“ (Hocart, 1952: 61). 

mos logika glūdi generatyvinėje kategorijų plėtroje, 1r tik ji gali 
pagrįsti visas statiškas ir dalines šios logikos apraiškas. Tik pasi- 
telkę vidinę struktūros diachroniją, galime perprasti „dviprasmiš- 
kumą“ tokiose loginėse formose kaip sintezė arba kontekstinį ver- 
čių apibrėžimą suvokti kaip apibrėžtą kontekstų įvertinimą. Toks 
yra kultūrinis elementarių formų gyvenimas. 


4. Kapitonas Jamesas Cookas, 
arba mirštantis dievas 


Apie kapitono Cooko mirtį: 
„„„netvirtinu, kad kiekviena mano pasakyta smulkmena yra tikra tie- 
sa, bet apskritai šitai gali būti ganėtinai arti teisybės. Aš atidžiai surū- 
šiavau tuos pasakojimus, kurie buvo panašiausi į tiesą. Bet išties jie 
buvo tokie nepaprastai painūs, kad tam tikrais atvejais sunkiai at- 
skirdavai, kas tikra, o kas - ne; ir tikrai buvo sunku ką nors apie tai 
parašyti. 
Alexo laivo žurnalas: Home, R. N., iš Baskenburno, Bervikšyras, 
su kapitonu Cooku dalyvaujant paskutinėje jo kelionėje. 


I. „ĮVYKIŲ, KURIŲ NEGALIMA NEI NUMATYTI, 
NEI IŠVENGTI, SEKA“ (Williamas Ellisas, antrasis 


chirurgo padėjėjas, laivas Discovery) 


Svetingesnio sutikimo europiečiai atradėjai keliautojai šiame van- 
denyne nebuvo patyrę.' „Inkarą nuleidome į 17 jūros sieksnių juo- 
dą smėlį, - rašoma gardemarino laivo žurnale, - tarp nesuskaičiuo- 
jamos daugybės kanojų, kuriomis plaukiantys žmonės be perstojo 


Šis straipsnis yra susijęs su mano ankstesniu darbu „Kapitono Cooko apoteozė“, 
paskelbtu knygoje La fonction symboligue, red. Michei Izard ir Pierre Smith (Paris: Gal- 
limard, 1979), bet mintys apie Cooko buvimą Havajuose ir mirtį bei samprotavimai apie 
havajiečių Naujųjų merų festivalį (Makahiki) po vėlesnių tyrinėjimų gerokai pakito. Čia 
pateiktas tekstas iš esmės yra iš Frazerio paskaitos, Liverpulio universitetas, 1982. 

dainavo ir džiūgavo“ (Riou, Log: sausio 17, 1779). Jie dainavo! 
Per visą savo gyvenimą kapitonas Cookas nebuvo matęs tiek daug 
susirinkusių polineziečių, kiek jų buvo čia, Kealakekua įlankoje. Be 
nesuskaičiuojamų kanojų, havajiečiai ropštėsi į Resolution ir Dis- 
covery, būriavosi paplūdimy, plaukė vandenimi „lyg žuvų guotai“. 
Jų turbūt buvo susirinkę maždaug 10 000, arba penkis kartus dau- 
giau žmonių, nei paprastai ten gyvena. Ir jokio ginklo nebuvo ma- 
tyti, pažymėjo Cookas. Vietoje ginklų kanojos buvo prikrautos kiau- 
lių, saldžių bulvių, duonmedžio vaisių, cukranendrių, visko, kas 
tik buvo auginama saloje. Ir moterys „atrodė, nepaprastai trokšta 
pabendrauti su mūsų žmonėmis“ (Ellis, 1782, 1: 86). Ant denio 
žengė žynys ir įsupo kapitoną Cooką į raudoną tapa audeklą, pa- 
puoštą šventovės vaizdu, tada pasiūlė jam aukojamą kiaulę. Krante 
žynys Didįjį Navigatorių už rankos nuvedė į Hikiau šventyklą. Gir- 
dėdami šauklį, šaukiantį: „O Lono!“, žmonės, jiems einant pošal, 
bėgo į savo namus arba kniūbsti krito ant žemės. Lono - tai dievas, 
siejamas su gamtos augimu ir žmonių vaisingumu; jis kasmet sugrįž- 
ta į salas drauge su apvaisinančiais žiemos lietumis. Lono - taip pat 
senasis karalius, atėjęs ieškoti savo šventos nuotakos. 1779 m. sausį 
šventovėje Cookui buvo surengti įprasti Lono pasveikinimo ritualai. 
Koa'a žynys ir vietinis karalius laikė ištiestas rankas, buvo paaukotos 
atitinkamos aukos, ir tada Cookas iš tiesų tapo Lono stabu, kryžmi- 
nio atvaizdo (pagaminto iš medžio skersinių), kuri siejama su dievo 
išvaizda, kopija. Tai buvo Makahiki ceremonija; didysis havajiečių 
Naujųjų metų festivalis. Seras Jamesas Frazeris yra aprašęs Makahiki 
savo knygoje The Golden Bough, dalis 3, „The Dying God“.2 


"Nuodugnią diskusiją apie trečiosios Cooko kelionės šaltinius, tiek paskelbtus, tiek 
nepaskelbtus, rasime veikale Beaglehole (1967: clxxi-ccxvii). Rašydamas šį staipsnį aš pats 
rėmiausi šiais šaltiniais Londone (Britų muziejus ir Viešųjų dokumentų tarnybos), Sidnėjuje 
(Naujojo Pietų Velso biblioteka), Kamberoje (Nacionalinė Australijos biblioteka), Velingro- 
ne, Naujoji Zelandija (Alexanderio Turnbullo biblioteka) ir Honolulu (Havajų archyvai, 
Bishopo muziejaus biblioteka ir Sinclairio biblioteka, Havajų universitetas). Cituojant tam 
tikrus žurnalus ir laivo žurnalus čia daugiausia bus apsiribota tiesioginėmis citatomis. 

Taigi Cooko mirtį ant havajiečių rankų, praėjus vos kelioms 
savaitėms, galima apibūdinti kaip ritualinį padarinį: tai istori- 
nė mitinės tikrovės metafora. Tačiau mitai buvo ne tik havajie- 
tiški. Egzistavo ir papildomas britų folkloras, kurį Cooko 
biografas J. C. Beaglehole'as apibūdino kaip „Karaliaus paieškas, 
vykdomas anglų“. Ankstyvą sekmadienio rytą, 1779 m. vasario 
14 d., kapitonas Cookas su grupe jūreivių išlipo į krantą, norėda- 
mas įkaitu paimti havajiečių karalių Kalaniopu'u ir taip atgauti 
laivo Discovery pjoviklį, kuris praėjusią naktį buvo įžūliai pavog- 
tas - bet draugiškas senasis valdovas šiuo atveju buvo niekuo dė- 
tas. Lemiamu momentu Cookas ir Kalaniopu'u, Dievas ir Kara- 
lius, stos vienas prieš kitą kaip kosminiai priešininkai. Taigi norė- 
čiau istorinius tekstus perskaityti kaip antropologas. Nes visuose 
painiuose tolstojiškuose pasakojimuose apie šį konfliktą - įžval- 
gusis Beaglehole'as kartais atsisako spręsti, kuris iš jų teisingas — 
vienas pasikartojantis neabejotinas faktas yra dramatinė struktū- 
ra su ritualinės transformacijos ypatybėmis. Eidamas į salos gilu- 
mą ieškoti karaliaus, paskui grįždamas jūros link su karališkuoju 
įkaitu, Cookas iš garbinamo dievo tampa priešiškumo objektu. 
Kai jis išlipo į krantą, paprasti žmonės, kaip įprasta, išsisklaidė 
priešais jį ir puolė kniūbsti ant žemės; bet galiausiai jį patį pulti 
veidu į vandenį privertė vieno vado ginklas, prekiautojų metalu 
parūpintas durklas; tada ant Cooko puolė džiūgaujanti minia, ir, 
atrodė, kiekvienas siekė garbės tapti jo nužudymo dalyviu: „Jie 
stvarstė durklus vienas iš kito, - pasakojama pono Burney'o atas- 
kaitoje, - trokšdami kuo nors prisidėti prie jo mirties“ (Journal: 
1779 m. vasario 14 d.). Paskutinįsyk įvykus ritualinei inversijai, 
Cooko kūnas taps havajiečių karaliaus auka. 

Cookas iš dieviškojo aukų gavėjo pats virto šio auka - poline- 
ziečių mąstyme tokia permaina niekada nebuvo radikali, ir kara- 
liškose jų kovose - visada įmanoma (Valeri: spaudoje). Kiekvie- 
nai transformacijos stadijai buvo būdinga savita atnašavimo rū- 

šis: besikeičiantys Cooko kosminės trajektorijos materialūs ženk- 
lai. Iš pradžių, kai jis leidosi „ieškoti karaliaus“, jam buvo bruka- 
mos kiaulės; kai Cookas laukė, kol Kalaniopu'u pabus, jis sulau- 
kė dar daugiau raudonos tapa medžiagos aukų - patvirtinančių, 
kad anglų kapitonas tebebuvo havajiečių dievo stabas. Karalius 
noriai išėjo kartu su Cooku ir ėjo greta jo į laukiančią laivo valtį, 
bet jį sustabdė jo mylimiausia žmona Kaneikapolei ir du vadai, 
maldaujantys ir reikalaujantys, kad jis toliau neitų. Pasak visų pa- 
sakojimų, tiek britų, tiek havajiečių, jie papasakojo jam tokių is- 
torijų apie karalių mirtis, kad privertė jį atsisėsti ant žemės; dabar 
jis atrodė, remiantis leitenanto Phillipso raportu, „prislėgtas ir 
išsigandęs“ (in Beaglehole, 1967: 535). 

Niekas ligi šiol nebuvo sukėlęs karaliaus įtarimų, ir panašu, 
jog tik dabar, kaip pasakoja Phillipsas, „jis pirmąkart ėmė įtarti, 
kad jų ketinimai mūsų atžvilgiu nėra labai geri“ (Ibid.). Permaina 
įvyksta staigiai, tą akimirką, kai karalius priverčiamas pažvelgti į 
Cooką kaip į savo mirtiną priešą. Tai - struktūrinė krizė, kai visi 
socialiniai ryšiai ima keistis. Atitinkamai materialiniai mainai da- 
bar išreiškia tam tikrą dviprasmiškumą, panašiai kaip tos maorių 
aukos, kurios išniekina dievus, jei jomis mėginama juos nuteikti 
savo naudai. Vienas senas vyras siūlo kokoso riešutą, giedodamas 
taip atkakliai, kad susierzinęs Cookas negali jo atsikratyti. Mal- 
davimas išlaisvinti karalių? Leitenanto Phillipso manymu, „šis gud- 
rus nedorėlis žynys“ stengėsi nukreipti dėmesį nuo to fakto, kad 
jo tėvynainiai, kurių skaičius siekė du ar tris tūkstančius, dabar 
ginklavosi, pasiryžę apginti savo karalių. Maždaug tuo metu pa- 
sklinda gandas, kad britai, blokuodami pietinį įlankos pakraštį, 
nužudė svarbų vadą. Karalius vis dar pastebimas sėdįs ant žemės 
„Su didžiausio siaubo išraiška veide“ (Cook ir King, 1784, 3: 44), 
tačiau netrukus jis pranyksta iš akių. Įvykių jau niekas nebepajė- 
gus suvaldyti. „Čiabuvių“ elgesys primena tai, ką anglai vadina 
„akiplėšiškumu“. Paskutinė pagarba Cookui pareiškiama akme- 

nų ir kuokų, pramaišiui su duonmedžio gabalais bei kokosais, 
kruša. Šitaip, vienai pusei aršiai atsakant į pastebėtus kitos grasi- 
nimus, netrukus įvyksta „lemtingas susidūrimas“? 

Bet kas gi nužudė Cooką? Istoriniuose tekstuose, datuojamuo- 
se ta konkrečia diena ir daugiau kaip penkiomis dešimtimis metų 
vėlesniuose, maždaug dešimt įvairių žmonių apibūdinami kaip 
„žmogus, nužudęs kapitoną Cooką“, - paprastai taip kalbama apie 
tą, kuris pirmasis smeigė jam geležiniu durklu. Dauguma tariamų 
užpuolikų vadinami Pahea, Nuha, Pihole, Pohewa ir t. t. Neretai 
jie išskiriami pagal rangą, giminystės ryšį ir kitus socialinius požy- 
mius: tai svarbios užuominos, nes, kaip aš viliuosi įrodyti, paslap- 
ties raktas — elementarios kategorijos (mano mielas Watsonai).“ 


* 3Vienintelis pasakojimas apie Cooko mirtį, papasakotas vieno iš kartu su juo kran- 
te buvusių tų įvykių dalyvių, yra leitenanto Moleswortho Phillipso; ši medžiaga pateik- 
ta pono Clerke'o dienoraštyje. Iš tiesų prieš Cooko žūtį Phillipsas buvo sužeistas, nete- 
ko sąmonės ir nematė paties galo. Beaglehole*as (1967: cxlviii-clvii; 1974: 670-672) 
kruopščiai peržiūri gausius pasakojimus apie šį įvykį, pateiktus asmeniniuose ir bend- 
ruose dienoraščiuose, įskaitant tai, ką liudytojai matė iš jūroje esančių laivo valčių. 
Apskritai aš vadovaujuosi jo aiškinimais, kurie ypač grindžiami Phillipso ir ponų Cler- 
ke*'o bei Kingo liudijimais (plg. Kenedy, 1978). Tačiau esu linkęs išskirti „simbolines“ 
detales tiek šiuose, tiek kituose šaltiniuose, kuriems Beaglehole*'as neskiria pakankamai 
dėmesio. Be to, Beaglehole'as labai retai pasitiki havajiečių informacija, nesvarbu, tie- 
siogine ar netiesiogine, ankstesne ar vėlesne; bet, kaip įsitikinsime vėliau, aš priėjau 
prie išvados, kad šie duomenys yra naudingesni ir sutampa su kai kurių patikimesnių 
Europos žurnalistų nuomone, ypač, kai kalbama apie pagrindinių havajiečių dalyvių 
tapatybės nustatymą ir sąvokas, būtinas lemtingajam įvykiui paaiškinti. Žinoma, dau- 
gelio neaiškumų išvengti nepavyks, - turbūt svarbiausias iš jų yra tikslus momentas, 
kada naujiena apie pakliuvusio į britų rankas havajiečių vado Kalimu mirtį pasiekė 
Ka'awaloa paplūdimį, kur kivirčijosi Cookas ir Kalaniopu'u. 

“Tariami Cooko užpuolikai tuometinėse ekspedicijos ataskaitose įvardijami taip — 
kažkoks Nuha: Samwellas (in Beaglehole 1967: 1202; 1957: 23-24, 41-42), astrono- 
mas Bayly (Journal PRO-Adm 55/21: 1779 m. vasario 21) ir Edgaras (Journal PRO- 
Adm, 55/21: 1779 metų vasario 14); ir/arba kažkoks Kalanimano-o-Kaho'owaha-a- 
Heulu: tas part Samwellas ir vėlesni havajiečių autoriai (Remy, 1861: 34-35; Kamakau, 
1961: 86, 103). Samwellas ir Bayly gavo šią informaciją iš draugų havajiečių. Kiti tuo- 
metiniai žurnalistai mini anoniminį vadą (arba vadus); žr. King (Beaglehole, 1967: 557), 
Trevenen (Marginal Notes/Paraštinės pastabos) ir Ellis (1782, 2: 109). Vėlesnių euro- 

Cooko mirtis: Lono mirtis. Šis įvykis buvo absoliučiai nepa- 
kartojamas, ir jį kartojo kasmet. Nes šis įvykis (bet koks įvykis) 
plėtojasi tuo pat metu dviejuose lygmenyse: kaip individualus 
veiksmas ir kaip kolektyvinė reprezentacija; arba, tiksliau pasa- 
kius, kaip ryšys tarp tam tikrų gyvenimo istorijų ir tos istorijos, 
kuri, iškilusi virš jų, yra visuomenių egzistavimas. Parafrazuojant 
Cliffordo Geertzo žodžius, įvykis yra nepakartojama bendro reiš- 
kinio aktualizacija (1961: 153-154). Iš čia kyla istorinis atsitikti- 
numas ir individualaus veiksmo specifinės detalės; kita vertus, iš 
čia randasi tie pasikartojantys įvykio aspektai, pagal kuriuos mes 
atpažįstame kokią nors kultūrinę tvarką. Istorijos „mokslo“ para- 
doksas yra tas, kad atsitiktinės aplinkybės - tokios kaip biografi- 
jos ar geografijos atsitikimai - yra būtinos sąlygos. Jei Cookas 
nebūtų to ar ano padaręs, tada... Tada kas? Priešingai, istorikui 
visada knietės atrasti vieną lemiamą kieno nors veiksmą, kuris 
sukėlė visą atsitikimų grandinę. Beaglehole'o manymu, toks veiks- 
mas įvyko tada, kai Cookas, nusiplūkęs nuo savo pasaulinių nuo- 
tykių, neteko savitvardos ir iššovė pirmąjį šūvį. Ir toks mąstymo 
būdas netgi pateisina lūkesčius, kad istoriją iš apgailėtinos „idiog- 
rafinės“ padėties gali išvaduoti tikras mokslas. Pavyzdžiui, pagal 
neseniai paskelbtą garsaus anglų gydytojo diagnozę trečiosios ke- 
lionės metu Cookui buvo būdingi visi žarnyno infekcijos simpto- 
mai (Watt, 1979). Kirminai jį nukamavo. Iš tiesų ši mintis kažkuo 
herojiška: medicinos atstovas pareiškė pagarbą tai padėčiai, kuri 
Cookui teko Vakarų folklore kaip svarbiausiai būtybei, atsakin- 


piečių keliautojų užrašuose pasirodo: Pohewa, užrašė Colnettas Kaua'I saloje (Journal: 
1788 m. vasaris); Pahea (ir kiti?), užrašė 1793 ir 1794 m. Vankuverio ekspedicijos 
nariai - Puget (BM, rankr.: 1794 m. sausio 27; PRO-Adm, 55/17: 1794 m. sausio 27), 
Bell (1929: 86), Vancouver (1801, 5: 55) ir Menzies (Journal: 1793 m. kovo 3); kaž- 
koks Pihole, aptiko Dimsdellas Hawai'i saloje 1792 m. (Barber, rankr.); kažkoks pras- 
čiokas, vardu Ka-ai-moku-a-Kauhi, minimas kun. R. Bloxamo 1825 m. (rankr.); ir ano- 
niminiai nekilmingi vyrai, apie kuriuos kalba Marineris (Martin, 1817, 2: 67) ir Dam- 
pier (1971: 65). 

gai už tokį pasaulį, kokį pažįstame, - tarytum havajiečiai daugiau 
nieko nebūtų įstengę padaryti, kaip tik reaguoti į jo lemiamą bu- 
vimą kokios nors naivios psichologijos nuspėjamais būdais. Taigi, 
jei potvynio lygis būtų buvęs aukštesnis, o valtys - arčiau kranto, 
Cookas būtų laimingai išsisukęs iš bėdos, ir nesvarbu, kokiomis 
žarnyno ligomis jis sirgo, nė tai, - dar vienas lemiamas veiksnys, — 
kad jis nemokėjo plaukti. 

Netgi norint suprasti, kas atsitiko, nepakaktų paminėti, kad 
tam tikri žmonės elgėsi tam tikrais būdais, nebent mes taip pat 
žinotume, ką tai reiškė. Atsitiktinis dalykas tampa galutinai isto- 
rinis tik būdamas prasmingas: tik tada, kai asmeninis poelgis ar 
ekologinis padarinys įgyja sisteminę arba pozicinę vertę kultūri- 
nėje schemoje. Istorinis buvimas yra kultūrinė egzistencija. Spe- 
cifinis Cooko individualybės poveikis buvo priklausomas nuo kul- 
tūrinės kategorijos (ar kategorijų), kurią jis reprezentavo kaip /o- 
giškas individas. Taigi čia numanomi kategoriniai ryšiai su kitais. 
Frazeris būtų galėjęs priskirti havajiečius prie tų polineziečių, ku- 
rie, jo manymu, buvo pajėgūs įrodyti, kad karaliaus žudikas — 
svetimšalis. Ir jeigu tą lemtingą dieną havajiečiai pasirodė besą 
tokie susirūpinę savo karaliaus gyvenimu, ar taip buvo ne todėl, 
kad, kaip irgi teigė Frazeris, dieviškasis karalius gyveno paprastų 
Žmonių gyvenimą? 

Taip pat ir kosmoso gyvenimą. Apie savo paties požiūrį į Coo- 
ko mirtį pradėsiu kalbėti nuo sukūrimo, nuo garsios havajiečių 
giesmės „Prasidėjimas Didžioje Tamsoje“, Kumulipo (Beckwith, 
1972). Tai Ka-'I-1-mamao, Cooko laikų karaliaus tėvo, gimimo 
giesmė, ir havajiečiai giedodavo ją pakaitomis kaip visatos istori- 
ją arba karaliaus biografiją: taigi karališkasis vaikas yra „kosmiš- 
kai apibūdintas“ (Luomala in Beckwith, 1972: xiii). Remiantis 
vėlyvąja havajiečių tradicija, Kumulipo giesmę giedojo žynys šven- 
tyklos ceremonijų, kuriomis Cookas buvo sutiktas kaip Lono, me- 
tu. Šios tradicijos neįmanoma patvirtinti istoriškai. Jos esmė tur- 

būt glūdi metaforiniame ryšyje tarp Cooko ir karališkojo sukūri- 
mo giesmės subjekto. Mat šis žmogus, Ka-'I-i-mamao, buvo vė- 
liausias Cooko pirmtakas, turintis Lono titulą: jo valdžią, gyvybę 
ir žmoną atėmė politiniai priešininkai. 


II. NANA I KE KUMU: ŽVILGSNIS Į IŠTAKAS 


Kumulipo giesmė susijusi su Cooku dar vienu būdu. Ji visatos pra- 
džią sutapatina su Sietyno patekėjimu rudenį, saulėlydžio metu: 
dangiškas įvykis, po kurio prasideda havajiečių ritualiniai metai, 
sugrįžta, kaip kasmet, Lono - ir po aštuonių dienų, 1778 m. lap- 
kritį, prie Maui salos pasirodo kapitonas Cookas. Priešingai, hava- 
jiečių Naujųjų metų ceremonija Makahiki turi amžinojo sugrįžimo 
prasmę: tai pasaulio atgimimas keičiantis sezonams, įgyvendintas 
arba sumanytas Lono. Tačiau nei Lono, nei kuris nors kitas konkre- 
tus havajiečių dievas nevadovavo pirmininiam sukūrimui. Kumuli- 
po giesmėje, kaip ir tam tikruose kosmogoniniuose maorių mituo- 
se, natūralių daiktų pasaulis gimsta iš pirmapradžių sąvokų, kurios 
pačios yra reprodukcijos principai (plg. skyrių 2). Tai, kas dieviška, 
iš pradžių pasireiškia abstrakčiai - kaip gimdanti dvasia savyje. Tik 
po septynių po, ilgos pasaulio savikūros nakties, gimsta dievai kai- 
po tokie - kaip žmonijos broliai. Dievas ir žmogus atsiranda drau- 
ge broliškoje kovoje dėl savo reprodukcijos priemonių: jų pačių 
vyresnės sesers. Prasidėjusi aštuntoje kūrimo epochoje, ši kova 
persikelia į vėlesnius a0 - „dienos“, arba žmogui pažįstamo pa- 
saulio, - amžius. Iš tiesų ši nesantaika vaizduojama kaip žmogaus 
egzistavimo pasaulyje, kuriame gyvybę teikiančios jėgos yra dieviš- 
kos, sąlyga. Taigi aštuntosios giesmės pabaigoje apdainuojama per- 
galė: „Dabar žmogus pasklido, dabar žmogus atsirado čia; / Stojo 
diena [a0]“. Ir ši pergalė prieš dievą yra panaši į tąją, kuri kasmet 
pasiekiama prieš Lono per Naujuosius metus - šitai, kaip pažymi 

havajiečiai, lemia sezonų permainą, ir ilgų naktų (po) metą keičia 
ilgų dienų metas (40) (žr. Kepelino, 1932). 

Vyresnioji dievo ir žmogaus sesuo La'ila'i yra visų ansktesniojo 
kūrimo erų pirmagimė. Pasak havajiečių teorijos, kaip pirmagimė 
La'ila'i yra teisėta kūrimo įpėdinė; o kaip moteris ji vienintelė gali 
paversti tai, kas dieviška, žmogaus gyvenimu. Atitinkamai ginčo 
objektas jos brolių kovoje, stengiantis ją užvaldyti, yra kosmologi- 
nis savo užmoju ir politinis savo forma. Kai kuriose genealogijose 
apibūdinami kaip dvyniai, pirmieji du broliai giesmėje vadinami 
paprasčiausiai „Ki'i, žmogus“ ir „Kane, dievas“. Bet kadangi Ki'i 
reiškia „atvaizdas“, o Kane - „žmogus“, viskas tuo jau yra pasaky- 
ta: pirmasis dievas yra „žmogus“, O pirmasis žmogus yra „dievas“. 
Taigi giesmėje per Li'ila'i's veiksmus dievo ir žmogaus statusai ap- 
verčiami aukštyn kojom. Ji „sėdi šonu“, tai reiškia, kad ji susiranda 
antrą vyrą, Ki'i, ir jos vaikai nuo žmogaus Ki'i gimsta anksčiau už 
jos vaikus nuo dievo Kane. Taigi žmogaus įpėdiniai yra vyresni: 


Buvo šnabždėjimas, čepsėjimas lūpomis ir caksėjimas, 
Čepsėjimas, žodžiai „eik tu! et! tfu!, galvos purtymas, 
Purkštavimas, niūrumas, tyla. 

Kane tylėjo, atsisakė kalbėti, 

Paniuręs, piktas, įsižeidęs 

Ant moters dėl jos palikuonių... 

Ji miegojo su Ki'i. 

Kane įtarimą kėlė pirmagimė, jis ėmė pavydėti, 

Įtarė egzistuojant slaptą Ki'i ir La'ila'I sąjungą [?]... 
Kane pyko ir pavydėjo, nes jis miegojo paskutinis su ja, 
Taigi jo palikuonys priklausys jaunesniajai giminystės linijai, 
Vyresniosios vaikai bus viešpats, 

Pirma iš La'ila'i, pirma iš Ki'i, 

Šių dviejų vaikas, gimęs danguje, tada 


Pasirodė. (Beckwith, 1972: 106). 

Vėlesnėse kartose žmonių linijos pergalė pasiekiama, vis kar- 
tojant žmonių sūnų ir dievų dukterų vedybas, - jos kartojamos 
iki tokio masto, kad dieviškojo Kane kilmė visiškai absorbuoja- 
ma Ki'i įpėdinių (Kamokuiki genealogija). Tai tipiškas havajiečių 
uzurpacijos politikos modelis. Bet ši istorija taip pat primena bend- 
resnę polineziečių žmogaus būklės idėją: kad žmonėms kartais 
(ar netgi dažnai) tenka apsaugoti savo egzistenciją, priverčiant 
dievą pralaimėti ir šitaip pasisavinant moteriškąją galią - gim- 
dančią žemę. 

Gal niekas neprieštaraus, jei pasinaudosiu vienu puslapiu iš kny- 
gos The Golden Bougb. Kiekvienais metais miškingas senosios Nau- 
josios Zelandijos kraštovaizdis tapdavęs „keistos ir nuolat pasikar- 
tojančios tragedijos scena“. Mažame batatų daržely, atskirtame die- 
vui, maorių žynys atlikdavo šventų vedybų apeigas, kurios turėdavo 
prilygti jo legendinio kolegos iš Nemi giraitės apeigoms. Savo ju- 
desius palydėdamas giesme, kurioje būdavo frazė „Būk nėščia, būk 
nėščia“, žynys supildavo („pasodindavo“) pirmuosius metų der- 
liaus kauburėlius (puke, taip pat mons veneris) (Kapiti, 1913; Jo- 
hansen, 1958). Žynys atlieka dievo Rongo (-marae-roa, = Ha., 
Lono) rolę; šis dievas pirmasis atnešė savo penyje saldžiąją bulvę iš 
dvasinės tėvynės tam, kad apvaisintų savo žmoną (Pani, praktinis 
tyrimas). Augimo metu joks pašalietis neturės teisės drumsti ramy- 
bės daržely. Tačiau subrendus derliui pretenzijas į Rongo nuosavy- 
bę pareiškia kitas dievas, Tū (-matauenga), žmogaus protėvis „kaip 
tapu karys“, - mūšyje jis kartais įamžinamas kaip paties karo pra- 
džių pradžia. Naudodamas neapdirbtą >2a70u medžio šaką - taigi 
gal turėtume sakyti: nuo švento medžio nulaužtą šaką? — antrasis 
kunigas, atstovaujantis Tū, iškasa, perriša ir vėl užkasa pirmuosius 
batato šakniagumbius. Taip jis nužudo Rongo, dievą, saldžiosios 
bulvės tėvą ir kūną, arba, kitaip tariant, užmigdo jį, kad žmogus 
galėtų nuimti derlių savo paties labui. Puikus Colenso informato- 
rius maoris kalba apie šio mito pagrindus: 

Rongo-marae-roa [Rongo kaip batatą] su jo žmonėmis nužudė Tu- 
matauenga [Tū kaip karys]... Tū-matauenga taip pat iškepė krosnyje 
ir suvalgė savo vyresnį brolį Rongo-marae-roa, kad jis būtų visiškai 
suvartotas kaip maistas. Taigi aiški šių vardų interpretacija arba jų pras- 
mė, kalbant bendrais žodžiais, tokia: Rongo-marae-roa yra kumara 


[saldžioji bulvė], o Tū-matauenga - žmogus (Colenso, 1882: 36). 


Atminkime, kad polineziečių mąstyme, kitaip nei vadinamaja- 
me totemizme, visus žmones su visais daiktais sieja bendra kilmė. 
Rezultatas yra tas, kad ne tiek protėvių arba giminingos rūšys 
tampa tabu, kiek polineziečių socialinis gyvenimas virsta univer- 
saliu cannibalisme gėnėralisė projektu ar netgi endokanibalizmu, 
kadangi žmonės yra genealogiškai susieti su savo „natūraliomis“ 
egzistavimo (arba prasimaitinimo) priemonėmis. Havajiečiams ši 
problema nebuvo tokia aštri kaip maoriams; bet vis tiek havajie- 
čių svarbiausias žaliavinis augalas Colocasia esculenta yra vyres- 
nysis žmonijos brolis, kaip, tiesą sakant, ir visi kiti naudingi auga- 
lai ir gyvūnai yra imamnentinės dieviškųjų protėvių formos - to- 
kia gausybė kino lau, arba „miriadai“ dievų „kūnų“. Be to, padaryti 
šakniavaisius prieinamus žmonėms juos verdant reiškia būtent su- 
naikinti juose tai, kas dieviška: jų nepriklausomą galią veistis ne- 
virtu pavidalu. (Iš čia kyla ritualinė žalio-virto skirtumo vertė Ha- 
vajuose, kaip ir visur kitur Polinezijoje, ypač Naujojoje Zelandi- 
joje.) Tačiau agresyvus dieviško gyvenimo vertimas žmogiška 
substancija apibūdina ir produkcijos būdą, ir vartojimą - taip pat 
kaip „darbą“ reiškiantis terminas (Ha., bana) taikomas ir „ritua- 
lui“. Žvejyba, žemdirbystė, kanojos gaminimas arba tėviška vai- 
ko globa yra gausybė būdų, kuriais žmonės aktyviai pasisavina 
„gyvenimą iš dievo“. 

Taigi žmonės žiūri į dievą su keistu paklusnumo ir puikybės 
deriniu; jų galutinis tikslas yra perimti gyvenimą, kurį nuo pat 
pradžių turi dievai, tebeįkūnija jį ir vieninteliai gali suteikti. Tai 

sudėtingas nuolankaus maldavimo ir nusavinimo ryšys, kuris šven- 
tumą laipsniškai priartina prie žmogaus sferos ir kartu jį iš ten iš- 
stumia. Tad žmogaus gyvenimas grindžiamas tam tikra periodiška 
dievažudyste. Dievas atskiriamas nuo žmogaus egzistencijos objek- 
tų per dievobaimingumo aktus, kurie socialiniame gyvenime pri- 
lygtų vagystei ir prievartai - jau nekalbant apie kanibalizmą. „Tu 
būk žemiausias, / O aš būsiu aukščiausias“, sakoma maorių užkei- 
kime, aukojant dievui virtą maistą; ir kadangi virtas maistas su- 
griauna tabu, šis permaldavimas kartu yra tam tikras suteršimas — 
tai yra dievo suteršimas (Shortland, 1882: 62; cf. Smith, 1974— 
1975). Agresyvūs santykiai su dieviškomis būtybėmis padeda pa- 
aiškinti, kodėl kontaktas su tuo, kas šventa, yra ypač pavojingas 
tiems, kurie patys nėra saistomi tabu. Būtent todėl šie polineziečiai 
yra linkę išplėšti savo egzistenciją iš dievo, naudodamiesi dieviško 
varžovo apsauga. Jie pasitiki Tū (Kū), karių dievu. Šitaip žmonės 
išmoko pasipriešinti produktyviam ir taikiam Rongo (Lono) die- 
viškumo aspektui. Per savo pamatinius ryšius su visata, įskaitant 
produkcijos ir reprodukcijos ryšius, žmonės tampa kariais. 

Šiam lyginamajam ekskursui įtikimumo suteiks pastaba, kad 
kapitonas Cookas maorių tradicijose laikomas „Rongo-Tute“ (Ron- 
go-Cook), - kas yra tikslus jo istorinio pasirodymo Havajuose 
atitikmuo. Iš tiesų havajiečiai turėjo tokios pat bendros struktū- 
ros saldžiųjų bulvių ritualą kaip ir maoriai. Jis būdavo atliekamas 
„Kamapua'a laukuose“ - šitaip vadinamas paršas-dievas, kurį kai 
kas laiko vienu iš Lono pavidalų; jo šaknijimasis žemėje yra gerai 
žinomas vyriško akto simbolis. Kol pasėliai augdavo, daržas bū- 
davo tabu, kad paršas galėtų atlikti savo apvaisinimo darbą. Nie- 
kam nebuvo leidžiama į daržą mėtyti akmenis, įsmeigti į jį lazdą 
ar vaikščioti per jį - keisti draudimai, nepaisant to, kad jie siejami 
su apsisaugojimu nuo žmogaus. Taigi, jei sodas priklausė Lono, 
užderėjus derliui pirmiausia būdavo kreipiamasi į dievą Kū-kuila, 
„Kū-kovotoją“ (Kamavau, 1976: 25 £.). 

Tačiau daug reikšmingiau - visuotiniu ir kosminiu požiūriu — 
yra tai, kad havajiečiai iki subtilių detalių atkartojo maorių žemės 
ūkio ciklą savo didžiosiose Naujųjų metų apeigose, vadinamose 
Makahiki (plg. Sahlins: spaudoje). Kiekvienais metais tarp Tū (Kū) 
ir Rongo (Lono) įvykdavo lemiamas mūšis, pasireikšdavęs sudė- 
tingais ritualais, kurie tęsdavosi keturis sinodinius mėnesius. Skir- 
tumas yra tik tas, kad Havajuose būtent karalius, karys par excel- 
lence, meta iššūkį Lono: karalius, kuris už pergalės dovaną turi 
būti dėkingas būtent savo sąjungininkui-dievui „Kū, Salos užgrobė- 
jui“ (Kū-ka-ili-moku). Rizikuojant pernelyg viską supaprastinti, ga- 
lima pasakyti, jog tai, kas Naujojoje Zelandijoje siejama su žmogu- 
mi-apskritai, Havajuose įkūnijama karaliuje. Tai havajietiška Poli- 
nezijos struktūros kombinacija: hipertropinė hierarchijos (labiau 
Dumonto prasme) arba dieviškos karaliaus valdžios (pagal Frazerį) 
evoliucija. Karaliaus gyvenimas apima žmonijos egzistenciją - kom- 
petencija, per kurią karalius siekia susijungti su Lono. 

Taigi, kai legendos apie havajiečius, Lono vaidmenį atliekan- 
čius Cooko pirmtakus, sudėliojamos chronologine tvarka, jos 
iliustruoja hierarchijos principą, - pirmykštė žmogaus ir dievo 
kova perkeliama į šių dienų dinastinės įpėdinystės karus, kuriuo- 
se Lono figūra tampa nugalėtu karaliumi.? 

Be tikrojo dievo, pagrindiniai dievai Lono prieš Cooką buvo 
legendinis karalius Lonoikamakahiki ir protoistorinis Ka-'I-i-ma- 
mao, kuriam buvo sukurta Kumulipo sukūrimo giesmė. Iš tiesų 
keliose apie juos pasakojančiose istorijose aptinkame daugybę ver- 


“Atitinkamas legendas apie Lono-dievą galima rasti tokiuose ankstesniuose šalti- 
niuose: Freycinet (1978: 73), Byron (1826: 19-22), Ellis (1969 [1842]: 134-135), 
Kotzebue (1830, 2: 160-169), Bingham (1969 [1855]: 32); Bloxam, rankr.; Hawaiian 
Ethnographic Notes (rankr., Bishop Mus., 648 f.). Apie Lono-i-ka-maka-hiki, ankstes- 
nį havajiečių Lono-karalių žr. Fornander (1916-1919, 4: 256-363) 1 Kamakau (1961: 
47-63). Apie Ka-'I-i-mamao, vėliausią Lono-karalių, žr. Byron (1826: 4-6), Fornander 
(1969: 129-135), Beckwith (1972). 

sijų dievo, vyro ir moters kovos, kuri lydėjo žmonijos radimąsi 
sukūrimo giesmėje. Tačiau šių tradicijų diskursas iš mitinio tam- 
pa politiniu, kai problemiškos dieviškos aukos, Lono figūros, era 
priartėja prie istoriškumo. Taigi velionis karalius Ka-'I-1-:mamao 
netenka savo žmonos - ją pagrobia jo tėvo sesers sūnus, besivar- 
žantys giminaičiai toliau užgaulioja vienas kitą ir pagaliau įvyksta 
mūšis, kuriame karalius (pagal vieną versiją) nuverčiamas nuo sosto 
ir ištremiamas, nužudomas arba nusižudo. Panašiai ankstesnis 
karalius Lonoikamakahiki paliko arba nužudė savo žmoną dėl 
to, kad jai meilinosi žemesnės socialinės padėties asmuo, kurio 
vardas He'a-o-ke-koa, „Kario kraujo auka“; tai yra užuomina 
apie būdingą karaliaus valdžios funkciją ir atskirtinį uzurpacijos 
aktą - žmogaus auką. 

Karaliaus prerogatyva žmogaus auka yra tai, kas atitolina die- 
vą ir leidžia žmonijai paveldėti žemę. Tai - gyvenimas už gyveni- 
mą. Kaip jau buvo kalbėta (skyrius 2), prototipiniame maorių 
tradicijos aukojimo rituale Tū, kario-vyro protėvis, ieškodamas 
medžiagos dangaus pasparoms, nužudė antraeilę dievybę, vardu 
Kaupeka („Auka“); taip Dangus-Tėvas (Rangi) buvo atskirtas ir 
dievams bei jų palikuonims žmonėms buvo leista gyventi Žemė- 
je-Motinoje (Papa). Taigi žmogaus auka pašventintos šventyklos 
Havajuose, skiriančios tai, kas „šventa“ (dangiška), nuo to, kas 
„pasaulietiška“ (žemiška), arba tabu (kapu) nuo moa, išlaisvina 
likusią žemiškos plotmės dalį ir ji atitenka žmonijai. Panašus da- 
lykas įvyksta per Naujųjų metų ritualą, kaip yra nulemta Lono ir 
karaliaus santykių. 

Šis Lono keliavimo sezonas, žiemos liūčių periodas, yra perė- 
jimas nuo „mirštančio metų laiko“ prie to meto, kai „būtybės, 
kurios gali gimdyti, tampa vaisingos“. Tokia yra naudinga Lono 
įtaka. Susivienijimas su vaisingu dievu tampa įmanomas, dėl to 
karo dievas laikinai pašalinamas: įprasti šventyklos ritualai, skirti 
Kū, laikinai atšaukiami. Tačiau kai Lono išvyksta, karalius iš nau- 

jo žmonių aukomis pašventina pagrindines Kū šventyklas. Tada 
valdovas keliauja aplink salą ir vėl atidaro žvejybos ir žemės ūkio 
šventyklas — šios yra Lono šventyklos. Karalius galėjo prisiimti 
Lono rolę arba apsimesti juo. Bet tam, kad karalius galėtų per- 
duoti žmonėms naudingus Lono kelionės vaisius, jie turi būti atimti 
iš paties dievo. Dievas bus pirmoji Naujųjų metų auka (plg. Vale- 
ri: spausdinama).“ 

Karalius pasiekia pergalę, o tauta gauna gyvenimo šaltinį. Tarp 
žmonių ir Lono, kuris tam tikruose mituose yra tikrasis dievas ir 
kurio kasmetinis sugrįžimas siejamas su visuotiniu džiaugsmu, eg- 
zistuoja ypatinga aloba. Ritualinė susijungimo su dievu akimirka 
yra ypač švenčiama žmonių, jei galutinio išsiskyrimo akimirka 
priklauso karaliui. Tada šis džiaugsmas yra detalė, kuri papildo 
mano teiginį, kad Lono įvaizdis kasmet gimsta iš dievo ir vietinių 
žmonių moters sąjungos; lygiai taip pat tam tikruose mituose Lo- 
no nužengia iš dangaus tam, kad susituoktų su gražia havajiete. 
Taigi, kai Cookas išlipo iš laivo Kealakekua įlankoje Makahiki 
sezono metu, jaunos moterys, pasak Samwello, daugiausia laiko 
praleisdavo dainuodamos ir šokdamos - žinoma, ypatingu būdu, 
nes jis aprašė dvi labai geidulingas giesmes, lydinčias hulą (žr. 
skyrių 1). Naujieji metai būdavo didysis hulos šokio laikotarpis, 
kadangi net hulos globėja deivė Laka senovinėse giesmėse apibū- 
dinama kaip Lono sesuo-žmona. Kaip ir panašiuose Markizo salų 
gyventojų bei kitų polineziečių ritualuose (Handy, 1927), šis šo- 
kis sujaudindavo dievą: tai tam tikra žemiškos moters ir dieviško 
pirmtako kosminė sueitis. 


*Pagrindiniai tradiciniai šaltiniai, kuriuose aprašomas Makahiki ciklas, yra šie: Ma- 
lo (1951), K. Kamakau, in Fornander (1916-1919, t. 6), T'i (1959) ir Lepelino (1977). 
Žr. taip pat Corney (1896) ir Lisiansky (1814). Išsamios medžiagos yra sukaupęs Valeri 
(spausdinama). Šiame tekste pateiktus Makahiki sinodinius ir europietiškus Cooko vieš- 
nagės (1778-1779) datų atitikmenis autoriaus paprašyti kompiuteriu apskaičiavo Wil- 
liamas Fay ir Jocelyna Linnekin. 

Jei aš neklystu, Makahiki rezultatas, nulemtas šių šventų ve- 
dybų, yra atžala, atsiradusi iš socialiniu požiūriu simetriškos ir 
priešingos tai, kuri rituališkai pagimdo karalių, sąjungos. Prisi- 
minkime, kad mirus havajiečių karaliui, socialinė tvarka sugriūna 
ir šiurkščiausiai imami pažeidinėti tabu. Šie pažeidinėjimai ypač 
susiję su viešu vadų klasės moterų ir eilinių vyrų sangulavimu - 
tokie lytiniai santykiai kitais atvejais yra griežtai draudžiami. Sim- 
boliškai viskas baigiasi tuo, kad atsiranda sosto įpėdinis, kuris 
buvo saugomas nuo visuomenės savivalės dešimt dienų ir dabar 
grįžta atkurti tvarkos (tabu) per žengimo sostan apeigas - jos (idea- 
liu atveju) imituoja kilmingo asmens gimimo ritualus. Todėl ka- 
ralius yra laikomas metaforiška šventos moters ir žemesnės vi- 
suomeninės padėties vyro atžala; tuo tarpu Lono gimsta iš hi- 
pergaminės dieviško vyro ir paprastų žmonių moters sąjungos. 
Tamsią naktį prieš pirmąkart pasirodant Lono atvaizdui, atlieka- 
ma Makahiki ceremonija, kuri vadinama „besitaškantis vanduo“ 
(bi'uwai). Kepelino pasakoja, kaip šventi vadai nešami prie van- 
dens, kur maudosi išsipuošę paprasti žmonės; sujaudinti drapanų 
grožio, „jie susižavėjo vienas kitu, ir to padariniai, - sako šis atsi- 
vertęs į katalikybę žmogus, - buvo visai nekokie“ (1932: 96). 
Auštant, kai žmonės išbrisdavo iš vandens po meilės pramogų, 
ant kranto stovėdavo Lono atvaizdas. 

Ant horizontalios aukšto kryžmės pavidalo atvaizdo karties 
kabodavo balta tapa medžiaga ir paukščio ka'upu oda. Ka'upu, 
beveik be abejonių, yra albatrosas, migruojantis paukštis, kuris 
spalio ir lapkričio mėnesiais, arba Makahiki sezono pradžioje, į 
vakarinę Havajų dalį (baltas albatrosas Ni'ihau saloje) atskrenda 
daugintis ir perėti kiaušinių. Legendą apie ankstyvąjį karalių Lo- 
noikamakahiki sudaro pasakojimai apie besikartojančias kelio- 
nes tarp Hawair'i ir vakarinių salų - anot vieno pasakojimo, plau- 
kiama kanoja, kurios stiebas yra apkabinėtas ka'upu paukščių odo- 
mis (Kamavau, 1961: 52-53). Sužinojęs apie savo žmonos meilės 

ryšius su vienu jaunu kariu, Lono susibara su ja ir nužudo ją. 
Apimtas sąžinės graužaties, sielvartaujantis karalius keliauja po 
salas, kumščiuodamasis su žmonėmis; galiausiai išprotėjęs ir nus- 
kurdęs ima klajoti po laukinį vakarinės salos Kaua'i kraštą. Kelio- 
nė mirties, skurdo ir laukinės būklės link: tokia Lono dalia kario- 
žmogaus triumfo - tai geresnė metų dalis - metu. O Makahiki 
sezono metu dievas sugrįžta su savo triumfuojančia procesija — 
bet tai kito ištrėmimo, kuriam pradžią duoda apsikumščiavimas 
su žmonėmis, preliudija. 

Kasmetinis Lono tabu, kurio sudėtinė dalis - įsakymas laikytis 
taikos, paskelbiamas, kai paplūdimy atsiranda dievo atvaizdas. 
„Taika“ reiškia laikiną žmonių okupacijos ir kivirčų atšaukimą, 
nes dievas dabar tuokiasi arba užvaldo žemę - iš čia randasi „val- 
dymas“, kuris pats reiškia viešpatavimą ir seksualinį pasisavini- 
mą. Pamatinis „Lono-tėvo“ atvaizdas (Lono-makua), lydimas tam 
tikrų pramogų dievų, apkeliauja visą salą saulės judėjimo krypti- 
mi ir po trijų dienų sugrįžta į pradžios šventovę. Tai - „dešinės 
ratas“, nes žemė visada turi būti dešinėje; o dešinės ratas, sako 
mums havajiečių išminčius, „reiškė... karalystės išsaugojimą“ (Ka- 
makau, 1976: 5). Ties kiekvienos srities riba dievui būdavo au- 
kojamas maistas ir kitoks turtas, surinktas tokiu pat būdu, kaip 
valdantis vadas renka duoklę. Bet po to, kai sunešamos aukos ir 
taip pripažįstama dievo valdžia, kiekvienos srities žmonės prade- 
da ritualines kovas su Lono palyda. Vietiniai žmonės, regis, pa- 
siekia pergalę, nes dievo tabu panaikinamas: dabar galima įžengti 
į apvaisintą žemę. Ir kai tada žmonės pradeda švęsti šventę, kuri 
tęsis keletą dienų, Lono atvaizdas nešamas atsuktu atgal veidu: 
„tam, kad“, aiškinama, „būtų matoma žmona“ (Ti, 1959: 72). 

Akivaizdūs šio didžiausio Lono triumfo, kurio metu dievas už- 
leidžia sritį po srities, paradoksai panaikinami kelionės pabaigo- 
je, kai visuotinai išsprendžiamas ginčas su karaliumi. Ritualinia- 
me mūšyje su dievu karalius atnaujina visus vietinius mūšius, pa- 

siekia galutinę pergalę ir taip laimi gyvybę Žmonėms, o sau — 
aukščiausią valdžią. Šis mūšis - struktūrinis Makahiki apogėjus, jis 
vadinamas ka "li'i. Ka "li'i reiškia „sumušti karalių“ ir „vaidinti ka- 
ralių (arba būti paverstam juo)“. Visi šie dalykai nutinka iš karto. 
Sumuštas fanatiško dievo šalininko, karalius atgauna savo valdžią. 
Tai — šešiolikta pirmojo havajiečių mėnesio diena. Lono at- 
vaizdas, sugrįžęs iš kelionės, stovi ant kranto priešais šventovę, ir 
jį gina didelis ginkluotų karių būrys. Karalius atplaukia kanoja iš 
jūros (užuomina apie dinastijos kilmę Kahiki karalystėje) taip pat 
lydimas pulko karių, bet eina už gerai mokančio atmušinėti ietis 
žmogaus. Į karalių metamos dvi ietys. Pirmoji atmušama jo ka- 
rio-gynėjo, tačiau antroji, atskriejusi visiems ėmus trauktis, turi 
paliesti karalių. Tai - simbolinė mirtis, kuri kartu yra pirmas žings- 
nis į karaliaus pergalę. Jį saugantis tabu panaikinamas, ir jo ka- 
riai, išlipę į krantą, stoja tariamon kovon su Lono gynėjais. Taigi 
garsioje mitinėje aliuzijoje į kdli'i išbandymą herojus gieda: 


Kamalama iečių smaigaliai praskriejo visai šalia mano bambos; 
Galbūt tai žemės užvaldymo ženklas. 
(Fornander, 1916-1919, 5: 20). 


Ši užuomina — apie tradicines bambagyslės nukirpimo apei- 
gas, gimus kilmingam vaikui; šios apeigos patvirtina šventus vai- 
ko titulus. Arba čia gali būti kalbama apie tokios pat formos ka- 
rališkąsias žengimo sostan tradicijas. Per išmėginimą ietimis ka- 
ralius miršta kaip pašalietis tam, kad atgimtų kaip karalius. 

Ši transformacija įgyvendinama per susijungimą su Lono ir 
kaip susijungimas su juo. Pasisavindamas taikų, produktyvų vieti- 
nį dievą, užkariautojas tampa valdovu tik tuo atveju, jei jis pripra- 
tinamas prie vietinių žmonių gyvenimo (domestikuojamas). Jis 
prisiima savo dieviško pirmtako atributus ir taip pasireiškia kaip 
žmonių geradarys. Valeri (spausdinama) teigia, kad ceremoninėje 

ateinančių metų tėkmėje karalius simboliškai perkeliamas į hava- 
jiečių teologijos Lono polių; šis kasmetinis ciklas „prijaukina“ karį- 
karalių tokiu pat būdu kaip (pavyzdžiui) fidžiečių žengimo sos- 
tan apeigos (skyrius 3). Būtina paminėti tik vieną dalyką, - kad 
karaliaus valdžios atnaujinimas Makahiki kulminacijos metu su- 
tampa su gamtos atgimimu. Mat idealiame ritualiniame kalendo- 
riuje kali'i mūšis įvyksta po Sietyno patekėjimo rudenį, praėjus 
trisdešimt trims dienoms - tai aštuoniolikto šimtmečio pabaigoje 
būdavo tiksliai gruodžio 21 d., žiemos saulėgrįža. Karalius grįžta 
į valdžią su saule.? 

Tuo tarpu per kitas dvi dienas Lono atlieka aukos vaidmenį. 
Per ritualą, kurį stebi karaliaus „gyvasis dievas“, Kahoali'i arba 
„Karaliaus bendražygis“, - jis taip pat žinomas ir „Mirtis yra 
arti“ (Koke-ka-make) vardu, - Makahiki atvaizdas išardomas ir 
paslepiamas. Artimas karaliaus giminaitis, kaip jo ceremoninis 
antrininkas, žmogaus aukojimo apeigų metu nuryja aukos akį 
(simbolinis kanibalistinio „svetimšalio karaliaus“ pėdsakas). Be 
to, „gyvas dievas“ naktį prieš Lono išardymą praleidžia laikina- 
me name, vadinamame „galutiniu Kahoali'i namu“ ir pastatyta- 
me priešais šventyklą, kur ilsisi atvaizdas. Su šiais ritualais susi- 
jusiame mite apgavikas herojus, - kurio tėvas turi tą pat vardą 
(Kūka'ohi'alaka) kaip ir šventyklos Kū įvaizdis, - naudoja tam 
tikrą „Maoloha tinklą“; juo apsiaučiamas namas, norint pagau- 
ti deivę Haumea. Tuo tarpu Haumea (arba Papa) yra ir La'ila'i, 


"Žiemos saulėgrįža ir kdli'i ritualas sutapdinamas tokiu būdu: idealiu atveju antroji 
„kokoso perskėlimo“ ceremonija (Malo, 1951: 142), kai žyniai susirenka prie šventyk- 
los stebėti Sietyno patekėjimo (T'i, 1959: 72), sutampa su dvylikto sinodinio mėnesio 
(Welehu) pilnatimi (Hua tabu). Aštuoniolikto šimtmečio pabaigoje Sietynas pateka lapk- 
ričio 18 d. saulėlydžio metu (plg. Makemson, 1940). Po dešimties dienų (lapkričio 28 
d.) Lono atvaizdas leidžiasi į dvidešimt tris dienas trunkančią kelionę apie salą; taigi 
dievas sugrįžta į lemiamą kovą su karaliumi gruodžio 21 d., saulėgrįžos metu (havajie- 
čių Makali'i 16-oji; Malo, 1951: 150). Šis sutapimas yra „idealus“ ir retai pasiekiamas, 
nes jis priklauso nuo pilnaties ir Sietyno patekėjimo sutemų metu sutapimo. 

archetipinės vaisingos moters, variantas, o tinklas, naudojamas 
ją įnarplioti, anksčiau priklausė tokiam Makali'i, „Sietynui“. Tai- 
gi paskesnė Makahiki ceremonija, atliekama po dievo izoliacijos, 
vadinama „Maoloha tinklu“ ir reprezentuoja vaisingumo padi- 
dėjimą, kuriuo žmonės džiaugiasi po pergalės prieš Lono. Dide- 
lis, plačių akių tinklas, prikrautas įvairiausio maisto, supurtomas 
pagal žynio komandą. Nukritęs ant žemės ir skirtas žmogui, šis 
maistas yra pranašingas ateinančių metų ženklas. Žmonijai šitaip 
užvaldžius gamtos vaisingumą, link Kahiki, dievų tėvynės, kaip 
duoklė Lono paleidžiama plaukti kanoja su aukomis. Naujieji me- 
tai priartėja prie pabaigos. Per kitą pilnatį Kahoali'i pagaus kokį 
nors žmogų (tabu pažeidėją) ir jį paaukos. Netrukus po to namai 
ir nuolatiniai šventyklos įvaizdžiai bus atstatyti: pašventinti - pa- 
aukojus dar daugiau žmonių - ir paskirti Kū ritualams bei kara- 
liaus projektams.š 


III. ISTORIJA, ARBA MITO PRAKTIKA 


1778 m. Kalėdų naktis laive „Discovery“, laviruojančiame rytų 
link greta šiaurinės Hawai'i dalies, įgulos buvo atšvęsta „pagal 
senus neatmenamų laikų papročius“ - su triukšmingomis girtų 
vyrų peštynėmis (Samwell in Beaglehole, 1967: 1155). Pergąs- 
dintą tokio „klegesio ir sumaišties“ vaizdo, laive buvusį havajietį 


“Turėčiau atkreipti dėmesį į tai, kad Frazerio paskaitos (1982) klausytojai vargu ar 
pirmą kartą buvo pakviesti pamąstyti apie tokius aukščiausios valdžios mainus. Visas 
havajiečių Makahiki ciklas labai primena titulo suteikimo Shilluk karaliui cermonijas, 
kurias pagarsino Evanso-Pritchardo skaityta 1948 m. Frazerio paskaita: tarp naujojo 
karaliaus ir dinastijos įkūrėją vaizduojančio atvaizdo įvyksta keletas mūšių; čia karalius 
taip pat galiausiai pagrobia moterį. Iš tiesų dėl keistos transformacijos pati Frazerio 
paskaita su jos įprastiniais pagarbos išreiškimo nemirtingam akademiniam protėvui bei 
jo užsipuolimo ritualais, atrodo, tapo pasikartojančia ir portretine autoritetingosios 
teorijos, kuri pirmiausia šią paskaitą įkvėpė, reprezentacija. 

vienam iš „džentelmenų“ teko gelbėti. Seras Jamesas Frazeris bū- 
tų apsidžiaugęs šiuo pasauliniu-istoriniu saturnališkų vietinių pa- 
pročių susidūrimu: britai ir polineziečiai tuo pat metu surengę 
tariamą mūšį ir visi kartu ūžaudami švenčia metų bei daug išken- 
tusio taikos princo atėjimą. 1778 m. Kalėdos buvo penktoji dvy- 
likto sinodinio mėnesio diena, arba triukšmingos Lono kelionės 
saulės judėjimo kryptimi aplink salą vidurys. 

Cookas suko tokį pat ratą kaip ir Makahiki atvaizdas - ir ly- 
giai tuo pat metu. Atplaukę į Maui maždaug aštuonios dienos 
prieš patekant Sietynui, laivai „Resolution“ ir „Discovery“ išme- 
tė inkarą prie šiaurės vakarinės Hawai'i dalies 1778 m. gruodžio 
2-3ją; po to Cookas leidosi į ilgai užtrukusią kelione laivais apie 
salą. Inkaras vėl buvo išmestas sausio 17-ąją Kealakekua įlankoje, 
vakariniame krante, - 10 000 sužavėtų havajiečių džiaugsmui. 
Kelakekua įlankoje, arba „Dievo take“, Lono stabas paprastai pra- 
deda ir baigia savo kelionę. Taigi čia, Hikiau šventykloje, Cookas 
tapo šio simbolio simboliu: jis buvo įtrintas sukramtytu kokosu ir 
pamaitintas Žynio; tuo tarpu leitenantas Kingas laikė jo rankas 
ištiestas, 0 patarnautojai giedojo įprastas giesmes. Šis ritualinis 
dievo pamaitinimas (būnaipa) atliekamas keletą kartų Lono ke- 
lionės metu vietinėse karaliaus ir aukštas pareigas užimančių žy- 
nių šventyklose (plg. Sahlins, 1981). Tiesa, karalius Kalaniopu'u 
dar nebuvo atvykęs, bet jo reprezentuojamų galių įrodymų paka- 
ko. Pavyzdžiui, Cookas „pats patyrė“ žynio „paliepimą“ bučiuoti 
centrinį šventyklos įvaizdį, dievo Kū stabą, ir gultis prieš jį kniūbs- 
čiam. Visais atžvilgiais Cookas priėmė, kad ir nenoromis, tą sta- 
tusą, kurį jam suteikė havajiečiai. Beje, ši Lono kelionė užtruko 
trylika dienų ilgiau, nei paprastai keliauja Metų dievas. Bet tai vis 
dar buvo Makahiki metas. 

Mes nebūtinai turime manyti, kad visi havajiečiai patikėjo, jog 
kapitonas Cookas yra Lono; arba, tikriau, kad jo buvimas Lono 
visiems reiškė tą patį. Jei kalbėsime apie paprastas moteris, gyve- 

nusias su jūreiviais laivuose, Antigono pastaba apie jo paties su- 
dievinimą, matyt, buvo būdingesnė: „Tai ne mano tarno nuomo- 
nė apie mane“. Kita vertus, Kealakekua žyniai paskyrė vadina- 
mąjį tabu žmogų, kuris turėjo nuolatos lydėti Cooką ir skelbti 
apie jo atvykimą arba išvykimą šūksniu „Lono“, kad žmonės ga- 
lėtų pulti kniūbsti. Tai rodo, jog nesvarbu, ką apskritai manė žmo- 
nės, esama havajiečių valdžia turėjo išskirtinę galią viešai rea- 
lizuoti savo aiškinimą. Ginčijamus dalykus jie galėjo paversti 
struktūros pamatu; dovanodami Cookui Lono skirtas dovanas, 
jie privertė žmones praktikuoti religiją, kurios teisėti pranašai 
patys ir buvo. „Tikra lygybė, - pažymėjo leitenantas Kingas, — 
nėra šios salos laimė“ (Beaglehole, 1967: 605). Nebuvo ji ir jų 
istorijos teorija. 

Nuomonių skirtumas, nuo kurio priklausė istorija, pasireiškė 
pačioje valdančiojoje klasėje —- nesutarė tam tikri Lono žyniai, 
gyvenantys netoli pagrindinės šventyklos (Hikiau), — ten britai 
taip pat įkūrė astronominę observatoriją, - ir kariai-vadai, gyve- 
nantys su karaliumi Kalaniopu'u šiaurinėje įlankos atšakoje, 
Ka'awaloa vietovėje. Kaip karys, siejamas su Kū, karalius ir jo 
vadai su Cooku bei jo žyniais palaikė dviprasmiškus santykius, 
kurie, atrodo, visiškai atitinka kosmologines Makahiki sezono an- 
titezes. Ir kuo labiau žyniai materializavo savo požiūrį į Cooką 
kaip į dieviškąjį Lono, tuo pavojingesni darėsi Lono santykiai su 
vadais. Tai pasibaigia - lygiai kaip kdli'i rituale - tuo, kad išnars- 
tyto dievo gynėjams nelieka nieko kita, kaip tik gerbti jo atmini- 
mą ir laukti šio sugrįžtant. Štai iš kur radosi garsusis klausimas, 
kurį uždavė du žyniai, - vienas iš jų buvo tabu žmogus, - paslap- 
čiomis pasprukę į laivą „Resolution“ su Cooko kūno dalele: 


Jie... labai nuoširdžiai ir su akivaizdžiu nuogastavimu paklausė: „Ka- 
da Orno [Cookas] sugrįš? Ir ką jis jiems padarysiąs sugrįžęs?“ Tą pat 


klausimą dažnai užduodavo vėliau ir kiti. Šis požiūris atitinka bend- 

rą elgesio su juo pobūdį, ir tai rodo, kad jie laikė jį aukštesnės pri- 
gimties būtybe (Cook ir King, 1784, 3: 69).? 


Šiek tiek anksčiau, kai didysis žynys Ka'6'6 atvyko į Kealake- 
kua su karaliumi Kalaniopu'u, jiedu su kapitonu Cooku atliko 
sudėtingą apsikeitimo daiktais bei komplimentais ceremoniją — 
„proga parodyti puikybę“, kaip tai pavadino Samwellas, - pagal 
kurią jie turėjo susidaryti nuomonę vienas apie kitą'? Kalanio- 
pu'u apsiautė Cooką savąja plunksnų mantija ir uždėjo jam šal- 
mą, O į vyresniojo kapitono padėjėjo ranką įspraudė šluotelės pa- 
vidalo karališkojo tabu statuso simbolį. Kai atėjo didžiojo Lono 
žynio eilė, jis apvilko Cooką raudonos tapa medžiagos mantija. 
(„Tai tam tikras religinis pagarbinimas“, buvo pasakęs leitenantas 
Kingas apie ankstesnę ceremoniją: „Jų stabai, kaip pastebėjome, 
visada papuošti raudona medžiaga; lygiai taip pat buvo pagerbtas 
kapitonas Cookas“ (Cook ir King, 1784, 3: 5). Karalius pagal 
savo socialinį įvaizdį pavaizdavo Cooką kaip dievišką karį. O žy- 
nys savo ruožtu savąjį šventyklos stabą pavaizdavo kaip dievišką 
Cooką. Karalius Kalaniopu'u taip pat pasikeitė vardais su kapito- 
nu, vėliau jis buvo pavaišintas pietumis ir gavo lininius marški- 
nius bei jūrininko kardą. Šitoks vice versa tipo regalijų bei perso- 
nų manevras - tai aukščiausios valdžios perdavimų mikrokosmas; 
šie perdavimai atliekami per Naujųjų metų ritualą, kuriuo kara- 
lius galutinai inkorporuoja Lono. Su šia „proga parodyti puiky- 


*Po šio Lono žynių klausimo buvo užduotas dar vienas - jį lėmė atkaklus britų 
noras sužinoti, ar havajiečiai suvalgė likusią Cooko dalį. Kai britai po daugybės netie- 
sioginių klausimų pagaliau tiesiai šviesiai paklausė, ar jie „nesuvalgę jo kiek nors?“, 
havajiečiai pasibaisėjo „ir labai natūraliai pasidomėjo, ar toks mūsų paprotys?“ (Cook 
ir King, 1784, 3: 69). 

“ „Proga parodyti puikybę“ su didesnėm ar mažesnėm smulkmenom, be kitų, apra- 
šė Kingas (in Cook ir King, 1784, 3: 16-19, Beaglehole, 1967: 512-513), Edgaras 
(Journal: 1779 m. sausio 27), Robertsas (Log: 1779 m. sausio 27) ir Samuelis (Beagle- 
hole, 1967: 1169). 

bę“ susijusio sandorio metu didysis žynys vienašališkai padova- 
nojo karaliui Kalaniopu'u tam tikrą kiekį geležinių skliutų, ku- 
gino už svetingumą. Tai buvo ne tik dar viena užuomina apie 
karališką Lono dovanų pasisavinimą, bet ir materiali besiplėto- 
jančios istorinės struktūros paradigma. Atitinkamų karaliaus ir 
žynio santykių su Cooku/Lono skirtumas pasireiškė kaip prakti- 
nių interesų priešingybė. 

„Turi vadas karališką plunksnų mantiją, ką tik prasiskleidusį 
pumpurą, karališkos kilmės vaiką/ Aukojimas naktį, aukojimas 
dieną: žyniui dera skelbti apie senovės susitarimus.“ Šios eilutės 
iš garsios aštuoniolikto šimtmečio giesmės, puikus sudėtingų „pro- 
gos parodyti puikybę“ mainų apibūdinimas, byloja apie skirtu- 
mą, kuris tebeskyrė Lono žynių elgesį su Cooku nuo vadų-karių 
elgesio. Istorijos atžvilgiu šis skirtumas rodo tai, kad visuomenės 
visumos ir nemirtingumo prasmė, išreikšta žynių sandoriuose su 
britais, vadų atveju buvo siejama su giminystės linija bei jų pačių 
interesais. Netgi po Cooko mirties, kol tarp britų ir Ka'awaloa 
vadų vyravo priešiškumas, Lono žyniai kasdien į laivus siuntė mais- 
tą. Tą jie darė nuo pat pradžių, taip pat kilniaširdiškai aprūpinda- 
vo maistu astronominę stovyklą greta Hikiau šventyklos ir eks- 
kursijų narius, keliaujančius į krašto gilumą dirbti arba tyrinėti. 
Tačiau „jokio atlygio už tai niekada nebuvo paprašyta“, rašoma 
oficialiajame Voyage, „nebuvo apie tai nė menkiausios užuomi- 
nos. Dovanas jie dovanodavo reguliariai, ir tai buvo panašu vei- 
kiau į religinę pareigą nei į paprasčiausią dosnumą“ (Cook ir King, 
1784, 3: 14-15). Tačiau Cookas tinkamai neįvertino šios žynių 
rodomos pagarbos, kadangi jo paties ritualai trukdė jam ją su- 
vokti. „Nes jam visada buvo įprasta visą dėmesį skirti karaliui 
arba tos vietos, kur jis būdavo, vadui“, teigia ponas Kingas, taigi 
ilgą laiką Cookas apskritai nenutuokė, kad už „gausiai tiekiamas 
daržoves bei keptą mėsą“ reikia dėkoti žyniams; jis ir toliau už 

pagarbias žynio Ka'o'o aukas materialiai atsilygindavo karaliui 
Kalaniopu'u (Beaglehole, 1967: 564). Aš sąmoningai vartoju li- 
turginius terminus. Svarbus 1830 m. havajiečių tekstas kalba apie 
žmonių ryšį su Cooku kaip su bo'omana, „garbinimu“ (worsbip), 
taigi jie dovanojo jam [Cookui/Lono] kiaules, augalus Colocasia 
esculenta (taro), tapa medžiagą ir visokiausius daiktus taip, kaip 
šitai dovanojama dievams; jie nesiderėjo“ (Remy, 1861: 28). Re- 
miantis šia logika ir visais įrodymais, žynių mainai su Cooku bu- 
vo aukojimas. 

Tačiau „visada, kai turėjome reikalų su [karių vadais], - sako 
ponas Kingas - „matėme, kad jie pakankamai rūpinasi savo pačių 
interesais“ (Cook ir King, 1784, 3: 14-15). Britai stengėsi įtikti 
šiems interesams tiek, kad pristabdė prekybą geležies įrankiais ir 
leido prekiauti tik durklais, kuriuos havajiečių aukštuomenė ne- 
šiojo kaip savo statuso ženklą — tokiu pat geležies durklu buvo 
nudurtas Cookas. Bet vadų interesai kartu kėlė ir pavojų, nes bu- 
vo linkstama juos puoselėti vagiliaujant ir darant machinacijas. 
Bendraudami su dievu jie buvo pasiruošę vaidintį sukčių, mitinį 
paveldėtą uzurpatoriaus archetipą. Vadų mainikavimo su britais 
pobūdis priklausomai nuo aplinkybių kito - nuo moblesse oblige* 
iki vagiliavimo. Cookas, Ellisas, Kingas ir kiti pastebėjo šią aris- 
tokratišką ydą jau tą dieną, kai laivai įplaukė į Kealakekua įlanką. 
Staigus vagysčių protrūkis gali būti siejamas „su jų vadų elgsena 
ir padrąsinimu“: tai polinezietiška didvyriškų darbų sociologija, 
kuri kamavo užsieniečius iki Cooko mirties - ji pati buvo laivo 
„Discovery“ pjoviklio vagystės pasekmė; visų liudijimu, jį pavo- 
gė vadas Palea. Be to, visi Makahiki ritualai bylojo apie tai, kaip 
Lono dovanas agresyviai užgrobia karių vadas. 

Mes turime reikalą su tuo, kas buvo pavadinta „konjunktūros 
struktūra“: tai istorinių santykių visuma, kuri atkuria tradicines 


"aukšta padėtis įpareigoja (pranc.) - vert. 

kultūrines kategorijas ir kartu suteikia joms naujas vertes be prag- 
matinio konteksto (Sahlins, 1981). Vadai, žyniai ir anglai - visi 
vadovavosi savo įprastais polinkiais ir interesais. Iš to atsirado 
maža socialinė sistema, sudaryta iš sąjungų, antagonizmų — ir tu- 
rinti tam tikrą dinamiką. „Čia tarp pasauliečių ir dvasininkijos 
akivaizdžiai egzistuoja šalių interesai“, pasakė ponas Clerke'as apie 
havajiečių elgesį per krizę po Cooko mirties. Tuo metu britai jau 
buvo įvelti į šią havajiečių schizmogenezę, kurią jų pačių buvimas 
ir pablogino. Nes kuo labiau žyniai tapatino save su Lono ko- 
manda, tuo aiškiau darėsi, kad Cookas taps karaliaus auka.!! 

Vis dėlto, įvykus keletui įspūdingų sutapimų, Cookas kone 
tiksliai pagal ritualą išvyko vasario 3-iosios naktį. Pats laiko pasi- 
rinkimas buvo beveik idealus, nes Makahiki ritualai baigdavosi 
vasario 1-ąją (plius minus viena diena) - tai keturiolikta antrojo 
havajiečių mėnesio diena. Šitai padeda paaiškinti pono Kingo va- 
sario 2-osios įrašą, paskelbtą Voyage: „Terreeoboo [Kalaniopu'u] 
ir jo vadai jau keletą dienų ypač domėjosi, kada mes išvyksime“; 
O savo asmeniniame dienoraštyje Kingas priduria: „Ir atrodė la- 
bai patenkinti, kad tai įvyks netrukus“ (1784, 3: 26, Beaglehole, 
1967: 517). Kapitonas Cookas, atsakydamas į įkyrius havajiečių 
prašymus palikti savo „sūnų“ — poną Kingą, netgi patikino Kala- 
niopu'u ir didįjį žynį, kad jis pats sugrįšiąs kitais metais. Dar ilgai 
po Cooko nužudymo jie tikėjo, kad taip ir atsitiksią. 


"Iš šio paragrafo bus aišku, kad aš nevartoju „konjunktūros struktūros“ sąvokos Brau- 
delio prasme - šis požiūris buvo pagrįstai sukritikuotas studijos Historical Metapbors recen- 
zentų (Sahlins, 1981). Braudelio „konjunktūros struktūra“ reiškia tam tikro vidutinės truk- 
mės periodo santykius, tarkime, kapitalistinius ekonominius ciklus; tai - /ongue durėe ir, 
kita vertus, įvykio priešingybė. Aš šią sąvoką suprantu labiau tiesiogiai, paraidžiui (conjonc- 
ture, „situation gui rėsulte d'une rencontre de circonstances“ [Rober1), ir tokia vartosena 
neabejotinai čvėnermentielle leidžia daugiau, nei pasiekia Braudelis struktūrindamas simuaci- 
ją. „Konjunktūros struktūra“ šiuo atžvilgiu yra situacinė santykių visuma, išsikristalizavusi 
iš veiksmingų kultūrinių kategorijų bei veikėjų interesų (žr. skyrių 5). Panašiai kaip Gidden- 
so (1976) socialinio veiksmo samprata ši struktūra grindžiama dvigubu struktūriniu kultū- 
rinėje schemoje glūdinčių intencijų ir nenumatytų padarinių apibrėžimu. 

Didžiajam žyniui leidus, britai prieš išvykdami išardė tvorą 
bei kai kuriuos Hikiau šventyklos stabus malkoms. Devyniolikta- 
me amžiuje vyko karšti ginčai apie šios tariamos „šventvagystės“ 
ryšį su Cooko mirtimi, bet niekas neužsiminė, kad po Lono vieš- 
nagės šventykla paprastai yra apvaloma ir atstatoma — iš tiesų 
britų išvykimo naktį liepsnojo vienas iš šventyklos pastatų. Be 
kitų ritualinių sutapimų, įsimintiniausias turbūt buvo vargšo se- 
no jūreivio Willie'o Watmano mirtis vasario 1-osi0s rytą. Watma- 
nas buvo pirmasis Cooko žmogus, kuris mirė Kealakekua įlanko- 
je, ir šitai įvyko tą apeiginę dieną, kiek įmanoma apskaičiuoti, kai 
gyvas karaliaus dievas Kahoali'1 prarijo pirmosios Naujųjų metų 
žmogaus aukos akį. Ir būtent havajiečių vadas - arba, anot vieno 
liudijimo, pats karalius - ypač pageidavo, kad senasis Watmanas 
būtų palaidotas Hikiau šventykloje. Ponai Cookas ir Kingas atli- 
ko laidojimo apeigas ir šitaip davė pradžią krikščionybei šiose 
salose; vis dėlto apeigose dalyvavo didysis žynys Ka'o'0 ir Lono 
„brolija“, kurie, anglams baigus savo darbą, pasiliko prie kapo ir 
tris dienas bei naktis aukojo aukas bei atliko įvairias apeigas. 

Taigi ankstyvą vasario 4-osios rytą Cookas išplaukė iš Keala- 
kekua įlankos - vis dar gyvas ir sveikas. Karalius taip pat išgyve- 
no Lono vizitą ir pasisavino jo materialias dovanas, pavyzdžiui, 
geležinius skliutus ir durklus. Iš principo karalius tada turėjo au- 
koti aukas Kū ir vėl atverti agrikultūrinių Lono šventyklų duris. 
Turėjo būti grįžtama prie įprastos kosminės tvarkos. Iš čia radosi 
paskutinis ritualinis sutapimas, jis buvo meteorologinis: viena iš 
apvaisinančių žiemos audrų, siejamų su Lono atvykimu, sunioko- 
jo laivo „Resolution“ fokstiebį, ir 1779 m. vasario 11-ąją britai 
buvo priversti grįžti į Kealakekua. 

Tai buvo „atsitiktinumas“, arba, pasitelkus vakarietišką moks- 
linę metaforą: „dviejų nepriklausomų priežastingumo grandžių 
susikirtimas“. Silpnoji vienos grandinės grandis buvo Deptfordo 
laivų statyklos „nesąžiningai atliktas darbas“ ir „netinkama prie- 

žiūra“ (Beaglehole, 1967: 1x1x). Cookas jau anksčiau skundėsi, 
kad jo laivai buvo geriau prižiūrimi, kai jie buvo eksploatuojami 
privačiai. Turint omeny šią sugedusią jūrų laivyno aprūpinimo 
sistemą, matyt, reikėtų kalbėti apie nelemtą struktūrų susidūri- 
mą. Be abejonių, britų atradėjų ekspedicija nebeatitiko havajiečių 
ritualinio ciklo. Ponas Kingas pastebi, kad jiems grįžus į Kealake- 
kua, žmonių nebesusirinko tiek šimtų, kiek buvo susirinkę tūks- 
tančių, kai jie pirmąkart ten atplaukė. Galiojo tabu, siejamas su 
karaliaus nebuvimu. Faktai byloja, kad britai įsikišo į metinį pela- 
midžių žvejojimo ritualą, žymintį Makahiki sezono pabaigą ir 
įprastų šventyklos ceremonijų pradžią. Dabar Cookas buvo bors 
cadre.* Ir viskas ėmė griūti. 

Ištikus mitopolitinei krizei, kurios priežastis - nepaaiškinamas 
Lono sugrįžimas, iškilo aikštėn ankstesnių savaičių socialinio gy- 
venimo įtampa bei dviprasmybės. Karalius, atvykęs kitą dieną, 
įtūžo ant žynių, kurie vėl leido britams naudotis žeme greta Hi- 
kiau šventyklos. Žyniai savo ruožtu Ka*waloa vadams atsimokėjo 
didele neapykanta, - šios nuostatos jie nesistengė slėpti nuo britų 
draugų. Ir be viso to, karaliui bei vadams „labai knietėjo... suži- 
noti mūsų sugrįžimo priežastį, - pasak pono Burney, - ir jie, atro- 
do, buvo labai juo nepatenkinti“ (Burney, rankr.: 1779 m. vasa- 
rio 12-0ji; plg. Burney, 1819: 256-257). Žvelgiant į praeitį, kaip 
samprotavo leitenenantas Kingas, „nėra labai aišku, bet kai kurie 
vadai su malonumu ieškojo priekabių“ (Beaglehole, 1967: 568). 
Iš esmės metraštininkai skirtingai vertina havajiečių reakciją, ir 
tai, matyt, lėmė skirtingos sudėtingos konjunktūros struktūros 
patirtys. Samwellas, žynių draugas, galėjo įžvelgti „neišsemiamą 
puikią prigimtį, kuri visada buvo būdinga [havajiečiams]“ ir vis 
dar švietė „kiekvienoj krūtinėj“ ir dvasino „kiekvieną veidą“ 
(1957: 6). Johnui Ledyardui iš žmonių išvaizdos buvo aišku, „kad 


"nepageidaujamas (pranc.) - vert. 

mūsų ankstesnė draugystė baigėsi ir kad mums neliko nieko kita, 
kaip tik kuo greičiau plaukti į kokią nors kitą salą, kur mūsų nuo- 
dėmės dar nėra žinomos ir kur mūsų išorinės dorybės padėtų pa- 
siekti tai, kad mumis kurį laiką vėl būtų žavimasi“ (1963: 141).!2 

Visą laiką įvairiapusiai ir subtilūs dviejų tautų santykiai priklau- 
sė nuo vienos pagrindinės interpretacijos - Cookas buvo suvo- 
kiamas kaip Makahiki dievas; šitokį aiškinimą havajiečių valdžia 
galėjo materializuoti, o Didysis Navigatorius su juo sutiko. Ta- 
čiau dabar ši realybė ėmė byrėti. Karaliui ir vadams ji netgi tapo 
grėsminga. Leitenantas Kingas savo dienoraštyje pateikia jaudi- 
namą empiriko nuomonę, kad jei sugrįžimo priežastys būtų bu- 
vusios paaiškintos vadams, jų pastebimas priešiškumas būtų bu- 
vęs išsklaidytas (Beaglehole, 1967: 68). Tačiau ši problema nebu- 
vo empirinė ar praktinė: ji buvo kosmologinė, ir šiuo atžvilgiu 
atsitikimas su laivo „Resolution“ fokstiebiu buvo paprasčiausiai 
nesuvokiamas. „Jie nuolatos klausinėjo, kas privertė mus sugrįž- 
ti, — teigiama viename pasakojime, - nes jie niekaip nepajėgė su- 
vokti nei mus ištikusios bėdos, nei kas nutikę mūsų fokstiebiui“ 
(Anonymous [of Mitchell]: 1781 metų sausio 23-oji). Tikrovė 
tapo grėsminga todėl, kad sugrįžimas ne sezono metu atskleidė 
veidrodinį Makahiki politikos vaizdą. Dievas sugrįžo į krantą ka- 
raliaus triumfo metu, ir dėl to vėl iškilo visa aukščiausios valdžios 
problema. Štai iš kus atsirado grėsminga havajiečių nuomonė apie 
britų sugrįžimo priežastis - apie ją kalba kai kurie iš patikimiau- 
sių žurnalistų (Burney, Kingas ir Gilbertas): esą jie grįžo tam, kad 
apsigyventų saloje „ir atimtų iš jų dalį šalies, o gal net ją visą“ 
(Gilbert, rankr.; Burney, 1819: 256—-257); Beaglehole, 1967: 509). 
Visai kaip teigiama gerojoje Frazerio teorijoje apie dieviškąjį ka- 
ralių, ritualinė krizė sukėlė politinę grėsmę. 


'*Kitus havajiečių reakcijos - daugiausia neigiamos - į havajiečių laivų sugrįžimą 
apibūdinimus žr.: Clerke (in Beaglehole, 1967: 531-532), Zimmermann (1930: 90), 
Home (Log: 1779 m. vasario 7-oji), Law (Journal: 1779 metų vasario 11-oji) ir t. t. 

Staiga pasipylė vagystės ir padaugėjo prievartos. „Nuo pat mūsų 
antrojo atvykimo čia pradžios, - rašė ponas Clerke'as, - mes pa- 
stebėjome didesnį vietinių gyventojų polinkį į vagystes, nei kad 
turėjome priežasties tuo skųstis ankstesniojo vizito metu; kiek- 
vieną dieną plėšikavimo atvejų vis daugėjo ir jie darėsi vis įžūles- 
ni“ (in Beaglehole, 1967: 531-532). Diena prieš Cooko mirtį, 
vasario 13-oji, išsiskyrė vaidingais kivirčais su vadais. Ponas Tre- 
vernenas dėl Cooko mirties vėliau apkaltino vadą, kuris tądien 
buvo išmestas iš laivo „Resolution“ dėl vagystės. Vadai mėgino 
neleisti paprastiems gyventojams padėti britams, kurie krante, ne- 
toli žynių gyvenvietės, pylėsi vandenį. Peštynėse, kuriose dalyva- 
vo Palea, - vėliau surengęs laivo „Discovery“ valties vagystę, - du 
gardemarinai (vienas iš jų George'as Vancouveris) bei keletas jū- 
reivių buvo gerokai apkulti. Cookas, kuris jau Tonga ir Bendruo- 
menės salose buvo parodęs, kad neketina taikstytis su „indėnų“ 
požiūriu į save kaip į pranašesnius už jį, po vasario 13-0sio0s grum- 
tynių nusprendė, jog vėl teks panaudoti jėgą. Taigi, kai jis kitą 
dieną išlipo į krantą, norėdamas paimti karalių Kalaniopu'u įkai- 
tu, jį lydėjo ginkluotų jūreivių būrys. 

Ši scena keistai priminė lemiamą Makahiki mūšį kdli'i, tik ap- 
verstą aukštyn kojom. Dievas Lono (Cookas) brido į krantą su 
savo kariais, ketindamas susiremti su karaliumi. Ne karalius, glo- 
bojamas Kū, atkūrė žmonių aukojimo tradiciją, bet visus pasiekė 
žinia, kad Lono žmonės nužudė vadą (t.y. Kalimu, kurį nušovė 
Rickmano blokuotojų būrys). Dabar, užuot išplukdžius Lono ka- 
noją, prie jūros buvo atvestas karalius. Bet ar savo legendinių vaid- 
menų čia nesuvaidino ir kiti veikėjai? Prisiminkime, kad Kalanio- 
pu'u buvo neleista lydėti Cooko, tarpininkaujant jo mylimai žmo- 
nai Kaneikapolei. Vieną trumpą ir lemiamą akimirką konfrontacija 
vėl įsiplieskė tarp pirminės triados — dievo, vyro (žmogaus) ir 
moters, ir šitai vėl nulėmė moters pasirinkimas. 

Antraeilius veikėjus sudarė kariai — kdli'? mūšio nugalėtojai. 


MIRŠTANTIS DIEVAS 177 


Cooką krante visur lydėjo jūrų laivyno leitenantas Molesworthas 
Phillipsas. Taigi ar mes neturėtume Cooko žudiko ieškoti tarp 
karaliaus palydovų - to, kuris atmuša dievo ietį? Mes atlikome 
kultūrinę istorinio įvykio analizę (arba priešingai). Ji neabejoti- 
nai turėtų padėti atrasti kultūrinį „nužudymo paslapties“ raktą. 

Pavyzdžiui, visus tuos iš tariamų pradinių Cooko užpuolikų, 
kurie aiškiai yra paprasti žmonės, galime pamiršti. Ši sociologinė 
kategorija - netinkama; be to, ginklas, gelžinis durklas, buvo ne- 
šiojamas tik vadų rate. Kita vertus, Treveneno paminėtas vadas, 
tas, kurį už vagystę išmetė iš laivo „Resolution“, taip pat nejįtiki- 
ma kandidatūra, nes, Treveneno teigimu, jis buvo užmuštas ko- 
voje; tuo tarpu, anot havajiečių ir britų liudijimų, ir tuometinių, 
ir vėlesnių, žudikas liko gyvas ir pats papasakojo savo istoriją. 
Dėl panašių priežasčių negalime įtarti ir ponų Elliso bei Kingo 
apkaltintų vadų. Kad ilgas teisminis ginčas taptų trumpesnis, rei- 
kia pasakyti, jog yra vienas žmogus, kurio kandidatūra tinkamiau- 
sia ritualiniu ir istoriografiniu požiūriu. Jis - tas, kurį Cooko žu- 
diku pavadino Samwellas, Edgaras, Bayly ir „kuklusis Keali'ikea“, 
Lono žynys; ir akivaizdžiai tas pat asmuo, kurio reputaciją pana- 
šiai nusakė Vancouverio ekspedicijos nariai 1793 ir 1794 m. Jo 
gyvenimo užduotį ir padėtį visuomenėje galima įvardyti taip: ka- 
raliaus gynėjas. Jo vardas buvo Nuha. 

Artimas karaliaus giminaitis ir nuolatinis palydovas Nuha (ar- 
ba Kanuha), pasak Samwello, buvo „atsakingiausias“ asmuo (Beag- 
lehole, 1967: 1171). Jis gimė garsioje Ka'awaloa žemvaldžių šei- 
moje — tai buvo vado vyrų, kilusių iš antraeilių karališkų vedybų 
prieš kelias kartas, giminė." Vancouverio ekspedicijos laikų pa- 


"*Havajiečių genealoginių ir žemės aprašų tyrinėjimai (Havajų archyvai) rodo, kad 
Kanuha buvo vienas iš žymiųjų Hawai'i salos „Moanas“, taigi jis buvo kilęs iš didžiojo 
vado Keakealani Kani ir per vedybas susigimiavo su didžiuoju Kū žyniu Holoa'e - be 
to, jis buvo gerai žinomo ankstyvojo krikščionių perkrikšto ir tradicinio intelektualo 
Kalou Kamakau tėvas. 

stabos taip pat rodo, kad jis giminystės ryšiais buvo susijęs su 
dabartiniu karaliumi Kalaniopu'u. Bet kaip „vienas iš To'ah, arba 
kovojančių salos vyrų“, Nuha už savo vietą greta karališkojo as- 
mens turėjo būti dėkingas tiek savo meistriškumui, tiek giminys- 
tėms ryšiams. Samwellui ypač didelį įspūdį padarė fizinė Nuha 
išvaizda, kai pirmą kartą pamatė šį karį karaliaus palydoje: „jis 
buvo aukštas ir stambus, nuožmaus žvilgsnio ir nuožmių manie- 
rų, toks, kurio figūroje susijungė dvi savybės - jėga ir judrumas; 
ir aš nepamenu, kad kada nors būčiau matęs kokį kitą žmogų, 
kuriame jos būtų derėjusios labiau“ (1957: 23). Taigi Nuha buvo 
vienas iš kaukau ali'i, arba žemesnių karaliaus palydos vadų, žmo- 
gus, kurio privilegijos priklausė nuo jo tarnybos. Jis buvo karys, 
ir tą dieną Nuha buvo viskuo, kuo turėjo būti. 

Pagal statusą ir išvaizdą Nuha tiksliai atitinka Cooko žudiko 
figūrą, kurią savo garsiame darbe „Kapitono Cooko mirtis“ pa- 
vaizdavo ekspedicijos dailininkas Johnas Webberis. Mes neturė- 
tume ignoruoti šio grafinio liudijimo. Iš tiesų visi pripažįsta, kad 
paveikslo pagrindinis meninis privalumas yra tikslumas. Tad pa- 
svarstykime Webberio pateiktą Cooko užpuoliko apibūdinimą. 
Tai - jaunas žmogus, ypatingo ūgio ir atletiško kūno. Jis tobulai 
tinka K4li'i vaidmeniui. Be to, kaip įprasta kariams, jis dėvi per 
vieną petį permestą apsiaustą, padarytą pirmiausia iš tetervino ar 
fregatos plunksnų, šis drabužis skiriasi nuo dešiniajame paveikslo 
kampe matomų puošnių, spalvingų plunksnų apdarų ir šalmo. Jie 
padaryti iš retų kalnų paukščių plunksnų (pieš. 4: 2). Skirtumas 
yra būtent toks, apie kokį kalbėjo leitenantas Kingas - „žemesnių 
vadų“ plunksnų apsiaustai skyrėsi nuo įtakingiausios aukštuome- 
nės apdarų (Cook ir King, 1784, 3: 136-137). 

Bet Webberio pavaizduotoje scenoje grėsmingai kario laikomas 
durklas (pieš. 4: 3) turbūt buvo padarytas iš geležinio smaigalio, 
pagaminto Matthew Boultono Soho fabrike Birmingeme, - tokius 
daiktus Cookas pasiėmė, norėdamas juos „išdalyti jiems kaip do- 

vanas ir taip pelnyti jų draugystę“. 1776 m. kovą, kaip tik tada, kai 
Cookas ėmė tokį krovinį į ekspediciją, Strachano ir Cadello lei- 
dykla Londone - vėliau ji išleis oficialią kelionės ataskaitą - išleido 
Adamo Smitho kūrinį Wealth of Nations. Šitaip mums primenama — 
puikioje Bernardo Smitho esė (1979) - kad Cookas ne tik mirė 
kaip havajiečių dievas, bet jis buvo ir naujo tipo europietiško impe- 
rializmo įsikūnijimas. Galėtume pridurti, kad Cooko mirtis įsta- 
biai susjungė dvi teologijas, nes jo dvasiai buvo lemta suvaidinti tą 
pat vaidmenį tiek vienoje, tiek kitoje. Ir europiečiai, ir havajiečiai 
garbino jį kaip kankinį, kentėjusį dėl jų pačių gerovės. 
Havajiečiams Cookas buvo tam tikra dievo forma, dievo, kuris 
priverčia žemę nokinti vaisius žmonijai: tai sėklos dievas, taikių 
ir žemės ūkio menų globėjas. Bet europiečiams jis, kaip „Adamo 
Smitho globalinis veikėjas“, buvo tartum dvasia, įkūnijusi taikų 
rinkos „įsiskverbimą“, - prekybinę ekspansiją, žadančią tamsuo- 
liams civilizaciją ir turtus visai žemei. Cookas turėjo nužymėti 
kelią, nustatyti maršrutus, išteklius, rinkas. Būdamas Pax Britta- 
nica pranašu, Cookas taip pat buvo ir buržuazinis Lono. 
Dvasinių įsitikinimų sutaptis pasireiškė jau Cooko mirties me- 
tu: priežastimis, dėl kurių jis mirė, ir tuo, kaip jis mirė. Paties 
Cooko nuostatos dėl elgesio su „čiabuviais“ — jo noras, kad jie 
taptų draugais, siekis naudoti kuo mažiau prievartos, prekiauti 
sąžiningai (bet naudingai), užkirsti kelią „Veneros“ ligos ir ginklų 
platinimui - visa tai galiausiai sutapo (dažnai šito buvo siekiama 
sąmoningai) su pasauline prekybos ekspansija, kurią jo kelionės 
privalėjo padaryti įmanomą. Cookas naująją kapitalistinės eks- 
pansijos erą pavertė savo paties asmenybės tikslu (Smith, 1979). 
Jis nebuvo Cortesas - lygiai kaip ir Lono nebuvo užkariautojas 
Kū. Bernardas Smithas sako, kad „Cookas turbūt buvo pirmasis 
europietis, kuris pasauliniu lygmeniu sėkmingai naudojosi tole- 
rancija, siekdamas valdžios“ (1979: 179). Tad jei havajiečiai troš- 
ko priimti jį kaip savo dievą, jis neketino tos garbės atsisakyti. 

Cookas suprato ją kaip ritualinį dalyką, bet vertino praktiškai. 
Tačiau, — taip parašė poetas Cowperis, sužinojęs, kaip Cookas 
mirė, - „Dievas yra pavydus dievas“. 

Kita vertus, Cooko puikybė buvo ir polinezietiška, ir europie- 
tiška. Nepamirškime, kad jis ne vienerius metus šiose salose pra- 
leido kaip „tam tikra aukštesnė būtybė“. Daugybę kartų prieš tai 
jis buvo apsaugojęs save ir savo žmones nuo gresiančios nelaimės. 
Panašiai ir šį kartą, - nesvarbu, kas nuo to laiko buvo pasakyta 
apie Cooko nuovargį arba parazitus, — pagal visus tuometinius 
pasakojimus jis reagavo į krizę nesikarščiuodamas ir pasitikėda- 
mas savimi. Atrodo, kad savo mirtį jis pasitiko su kažkokiu sapną 
primenančiu didingumu. Ne viename dienoraštyje kalbama apie 
nepaaiškinamą „ekstravagantišką aistrą“, tartum jis būtų laikęs 
save nenugalimu. Taigi jis mirė išties polinezietiška mirtimi - mir- 


*"Cookas nepriklausė labai nuo Dievo, jis buvo pasiruošęs kovai, retai minėjo Ap- 


vaizdą ir ne visada atlikdavo sekmadieninės jūrų laivyno apeigas, tačiau jis buvo pasi- 
rengęs be jokių dvejonių vaidinti dievą pats, kaip kad darė Havajuose, jei nuo to priklausė 
taikūs klutūriniai ryšiai“ (Smith, 1979: 168). 

timi, skirta žmogui, kuris sukaupė tiek mana, kad pajuto pagun- 
dą sulaužyti paprastus žmones valdančias taisykles. Apie tokius 
asmenis maoriai kalba, kad juos: 


gali įveikti tik tam tikras veiksmas arba įsipareigojimų nevykdymas, 
tarkime, kokių nors religinių ar karinių taisyklių nepaisymas, igno- 
ravimas - kaip parodė patirtis, tai esminis dalykas, kalbant apie sėk- 
mę kare; tačiau mūsų karys, pagadintas ilgalaikės sėkmės, ėmė žiūrė- 
ti į tai kaip į privalomą tik paprastiems mirtingiesiems, bet turintį 
maža įtakos mana žmonėms atvejį (Gudgeon, 1905: 62). 


Vis dėlto, kaip Cookas kartą rašė savo asmeniniame dienoraš- 
tyje: „Tokie pavojai kaip šie yra neišvengiami atrandančio ką nors 
nauja žmogaus palydovai“. 


s. Struktūra ir istorija 


Gerai, bet ar tu nematai, Kratilai, kad tam, kuris remiasi vardais, 
ieškodamas daiktų, ir nagrinėja jų reikšmes, gresia didžiulis pavojus 
būti apgautam? 


Platonas, Kratilas 


Anksčiau havajiečių ir europiečių santykiai buvo geresni, tarki- 
me, pačiomis pirmomis jų susitikimo akimirkomis, likus daugiau 
kaip metams iki Cooko mirties: šio susitikimo metu vyravo alo- 
ba, su kuria salos gyventojai sutiko savo „atradėjus“. 

1778 m. sausio 20-ąją, kai laivai „Resolution“ ir „Discovey“ 
pirmąkart išmetė inkarus Waimea uoste, Kaua'i saloje, tarp britų 
ir paprastų havajiečių tiek krante, tiek aplink laivus beveik aki- 
mirksniu užsimezgė gana intensyvūs prekybiniai ryšiai.! Vietiniai 
žmonės tiekė vietinius produktus mainais už prekes iš geležies, 
kurias jie godžiai graibstė, kad ir kokio pavidalo šios buvo. Mote- 
rys kanojose prie laivų jau viliojo jūreivius savo garsiais ir neke- 
liančiais dvejonių pasiūlymais, „jos buvo pasiryžusios suteikti vi- 
sus malonumus, kuriuos tik duoda seksas“ (King, Log: 1778 m. 
sausio 20-oji). Kaip žinome, moterims netrukus pavyko realizuo- 
ti savo ypatingus poreikius, nepaisant seksualinių tabu, kuriais 
kapitonas Cookas buvo suvaržęs savo vyrus. Taip vietinių žmo- 


"Pirmoje šio straipsnio dalyje aš trumpai paminiu tam tikrus istorinius įvykius bei 
procesus, smulkiau aptartus studijoje Historical Metapbors (Sahlins, 1981). Mano 
tikslas - perimti ir išplėtoti šio ankstesnio darbo istorinę teoriją. 

nių moterys pradėjo pažeidinėti tabu, o netrukus havajiečių va- 
dai ir žyniai pastebėjo, kad lygiai taip pat nebepaisoma ir jų pačių 
šventųjų draudimų. 

Trečiąją buvimo Kauai'i dieną, stengiantis Waimea įlankoje pa- 
keisti kapitono Cooko laivo „Resolution“ stovėjimo vietą, prieši- 
niai vėjai šį nunešė į atvirą jūrą. Laivas „Discovery“, kuriam va- 
dovavo kapitonas Clerke'as, pasiliko, ir kitą rytą jį vėl apsupo 
gausybė paprastų žmonių laivelių. Tačiau šią taikią prekybą stai- 
ga nutraukė didelė dviguba kanoja, kuria plaukė švenčiausias sa- 
los vadas Kaneoneo. Naudojantis pirmumo teise, paprastų žmo- 
nių kanojos buvo nustumtos nuo kelio, kad vadas galėtų atvykti 
pas britus, kaip dera privilegijuotam asmeniui. Turime prisiminti, 
jog havajiečiai šias nepaprastas būtybes, nusileidusias iš dangaus 
anapus horizonto, kaip ir patį vadą, laikė esančiomis dieviškos 
prigimties. Jos atvyko iš dvasinės vadų ir dievų tėvynės Kahiki, 
arba, kalbant Kaua'i dialektu, „Tahiti“ — beje, britai iš tiesų suti- 
ko, kad „Otaheite“ (Tahiti) buvo paskutinis jų aplankytas uostas. 

Tačiau šventajam Kaneoneo išsirengus aplankyti laivų, paprasti 
havajiečiai nesitraukė jam iš kelio pakankamai greitai. Ne vienas 
britų liudytojas su tam tikra nuostaba pažymi, kad tada, „nė kiek 
nesistengdamas jų išvengti“, vadas paprasčiausiai užplaukė ant 
nespėjusių pasitraukti jam iš kelio žmonių ir keturios kanojos li- 
ko plūduriuoti apverstos. Vėliau tą pat dieną tas pat incidentas 
pasikartojo, kai karališkoji kanoja išplaukė su kapitonu Clerke'u 
į krantą, kur Kaneoneo šiam anglui buvo parengęs tinkamą suti- 
kimą (su dovanomis). Šį, antrąjį, kartą, kaip pasakoja astronomas 
Bayly, paprastiems žmonėms pakako išvysti vado kanoją, ir jie 


2Šis incidentas aprašytas: Cook ir King (1784, 2: 245-246), Kingo dienorašty (Jour- 
nal: 1778 m. sausio 29-oji) ir Burney dienorašty (Journal: 1778 m. sausio 24-oji); be 
kitų ataskaitų, apie tai rašoma ir itin gerame, bet truputį skirtingame Bayly pasakojime 
(Journal: 1778 m. sausio 24-oji). Clerke'o dienoraštyje (Adm 55/22: 1778 m. sausio 
24-oji) taip pat pasakojama apie paskesnį Kaneoneo apsilankymą laive „Discovery“. 

visi lėkė šalin „baisiausiai skubėdami, ir, kaip mes netrukus įsiti- 
kinome, ne veltui, nes kai tik karaliaus kanoja priartėdavo prie 
kokios nors kitos kanojos, jie plaukdavo tiesiai per ją, talžydami 
visus, ką galėjo pasiekti, taigi žmonės, norėdami išvengti smūgio 
per galvą, buvo priversti šokti lauk ir pasinerti, ir palikti savo 
kanojas likimo valiai“ (Journal, 1778 m. sausio 24-oji). 

Bet tuo metu Kaneoneo buvo didžiausių tabu saugomas va- 
das. Būdamas brolio ir sesers vedybų atžala, toks vadas „vadina- 
mas dievišku, akua“ (Malo, 1951: 54). Kai jis kur nors išsirengia, 
žmonės turi pulti kniūbsti - tokią pat pagarbą havajiečiai parodė 
ir kapitonui Cookui. Štai čia ir glūdi priežastis, dėl kurios Ka- 
neoneo plaukė per žmonių kanojas. Prastuomenė pateko į hava- 
jietišką keblią padėtį: parpuolę kniūbsti savo kanojose, jie nega- 
lėjo pasitraukti savo vadui iš kelio. 

Aš žiūriu į šį incidentą kaip į kondensuotą tolesnės havajiečių 
istorijos eigos paradigmą — besikeičiančių santykių tarp vadų ir 
paprastų Žmonių paradigmą; šie santykiai įgijo neregėtas priespau- 
dos formas, kurios radosi iš atitinkamų santykių su europiečių 
nuotykių ieškotojais, ypač su vis gausėjančiu rizikingu bizniu už- 
siimančių pirklių būriu. Būdama ne tik paradigma, ši savita hava- 
jiečių kolizija taip pat trumpai išreiškia ir įmanomą istorijos teo- 
riją, ryšio tarp struktūros ir įvykio teoriją, kurios pirminė prielai- 
da yra ta, kad kultūros transformacija - tai tam tikras jos atkūrimo 
būdas. Paprasti žmonės ir vadai, kiekvieni skirtingai, reagavo į 
dieviškus svetimšalius pagal savo pačių įprastą savivoką bei inte- 
resus. Įvilkdami neįprastą įvykį į tradicines kultūrines formas jie 
atkūrė įprastus havajietiško statuso skirtumus. Šitaip turėjo būti 
atgaminta havajiečių kultūra - tokia, kokia buvo sukurta. Bet vėl- 
gi pasaulis visai nėra įsipareigojęs taikytis prie logikos, pagal ku- 
rią kai kurie žmonės jį suvokia. Ypatingos pažinties su europie- 
čiais sąlygos lėmė tam tikras priešpriešos tarp paprastų žmonių ir 
vadų formas, kurios nebuvo numatytos tradiciniuose jų santy- 

kiuose. Štai ir antroji mūsų įmanomos teorijos prielaida: kad veik- 
loje, arba pasaulyje, - formaliai sakant, referencijos aktuose, — 
kultūrinės kategorijos įgyja naujų funkcinių verčių. Apsunkintos 
pasaulio naštos, kultūrinės reikšmės pakinta. Taigi keičiasi ir ka- 
tegorijų santykiai: struktūra transformuojama. 

Tad pirmiausia reikia atskleisti tradicinius havajiečių reakcijų į 
britų buvimą veiksnius. Kalbant apie paprastus žmones, vyrai ir 
moterys, kiekvieni savaip, Cooko palydai spontaniškai siūlė pra- 
dėti mainus, ir tada užvirė gyva prekyba materialiais daiktais. Šis 
paprastas pragmatizmas buvo ypač būdingas kultūrinei paprastų 
havajiečių sąmonei, babitus,- visai ką kita galima pasakyti apie jų 
vadus bei žynius (plg. skyrių 2). Prastuomenės elgesys ypač atiti- 
ko tą interesą, kurį havajiečiai vadina “imi baku, „ieškoti viešpa- 
čio“. Ir tai buvo herojinės vadų viešpatavimo sistemos kopija. 
Pagrindinis, globalinis santvarkos principas buvo pati hierarchi- 
ja, išreiškšta abipuse, tačiau nelygiaverte aloba tarp paprastų žmo- 
nių ir vado, kuris valdė jų žemę kaip savo tėvoniją. Išskyrus arti- 
miausius gimines, paprasti žmones bendravo vieni su kitais per 
tarpininkus - valdančiuosius vadus („hierarchinis solidarumas“). 
Savo ruožtu vadai, remdamiesi savo pačių ryšiais su dvasine kara- 
lyste (Kahiki), buvo socialinės visumos ir kosmoso santykių tar- 
pininkai. Štai iš kur radosi visiems žinomi seksualiniai havajiečių 
moterų poreikiai atsiduoti pernelyg meilės ištroškusiai Cooko laivų 
įgulai. Tai buvo jų būdas „surasti viešpatį“ — ryšius su aukštesne 
sfera, kurie padėtų susigiminiuoti su esama valdžia ir pretenduoti 
į ją. Taigi britai buvo sutikti su tradicinės a/oba proveržiu, - taip 
vis dar sutinkami Havajuose turistai, - ir tai buvo tas pats suinte- 
resuotas libido ir naudos mišinys. 

Kita vertus, atidžiau pažvelkime į šventojo Kaua'i vado Ka- 
neoneo elgesį. Kosmologinis valdančiųjų vadų statusas reiškė, kad 
jų laukia privilegijuotas susirėmimas su dievišku pašaliečiu. Taigi 
Cooko atvykimas 1778 m. padėjo realizuoti tam tikrą istorinę 

„konjunktūros struktūrą“: santykių sistemą, kuriai buvo lemta 
paveikti tolesnę europiečių prekybos ir havajiečių politikos eigą. 
Britai havajiečiams apskritai buvo tas pats, kas vadai buvo savo 
liaudžiai. Tačiau iš pradžių padėtis buvo dviprasmiška ir net pa- 
vojinga. Pagal havajietiškas svetimšalių karalių teorijos versijas, 
švento valdovo iš Kahiki valdymas grindžiamas esamos dinastijos 
uzurpacija. Iš tiesų sulig kiekvienu žengimu sostan - kaip ir kiek- 
vienos metinės Makahiki ceremonijos metu - karalius užgrobia 
valdžią, „švenčia pergalę“, pasak Hocarto, ir savo pirmtaką pa- 
verčia atnašavimo ar kerų auka. Štai kodėl iš pradžių Kaneoneo 
požiūris į Cooko laivus buvo dviprasmis: tarkime, vadas pasiro- 
dė tik ketvirtą dieną, o paprasti žmonės tai buvo padarę jau se- 
niai. Kaneoneo elgesį atkartojo ir kiti svarbūs vadai vėlesniais de- 
šimtmečiais: ne sykį jie prisiartindavo prie laivų keliomis dieno- 
mis vėliau nei paprasti žmonės ir su tuo pačiu dviprasmišku orumo 
bei apdairumo deriniu. Kalbant apie Kaneoneo, - kai jis pagaliau 
įlipo į laivą „Discovery“, jo palydovai leido jam eiti tik iki prietil- 
čio; išsirikiavę apie jį apsauginiu ratu, jie neleido prie jo artyn 
nieko kito, išskyrus kapitoną Clerke'ą. Mat jei šie svetimšaliai 
išties buvo dievai, jie kartu buvo ir neabejotini vado varžovai. 
Bet vėliau Kaneoneo elgesys, jo neryžtingumas tapo nesutari- 
mų su savo tauta priežastimi. Remiantis tradicinės kultūros kate- 
gorijomis, jų konfliktą galima pavaizduoti kaip įprastinių skirtu- 
mų tarp paprastų žmonių ir švento vado vektorių. Vadui buvo 
teikiama pirmenybė ne tik santykiuose su dievišku pašaliečiu. Pir- 
mas jis buvo visur: pirmagimis, pirmasis, kuris skelbia karą arba 
taiką, tas, kuris atitinkamomis aukomis pradeda žemės ūkio me- 
tus ir surenka pirmųjų vaisių duoklę. Pagrindinis polineziečių hie- 
rarchijos principas pirmumas yra tai, kas politinį visuomenės funk- 
cionavimą sulygina su kūrybine dievo veikla. Ir nors dėl Kaneo- 
neo pirmumo pretenzijų tarp jo ir paprastų žmonių kilo aršių 
nesutarimų, vis dėlto privilegijuoti vado ryšiai su dievais visada 

išlaikomi, paaukojant atsidūrusius už įstatymo ribų, t. y. pažeidu- 
sius karaliaus tabu, žmones. 

Keletą dešimtmečių po lemtingo Cooko vizito havajiečių va- 
dai ir prastuomenė, vyrai ir moterys, medžiaginės prekės ir ritua- 
liniai tabu - visi kartu buvo įtraukti į mainų su europiečiais pro- 
cesą, ir šitai pakeitė įprastas jų reikšmes bei santykius. O funkci- 
niai perkainojimai visada pasireiškia kaip loginiai tradicinių sąvokų 
papildai. Svarbiausia pradinės padėties struktūra - ja remiantis, 
vadai skyrėsi nuo savo tautos taip pat, kaip europiečiai skyrėsi 
nuo havajiečių apskritai — virto asmens tapatumo atitikmeniu; iš 
to kilo tam tikras politinės ekonomikos pobūdis. Vadai sąmonin- 
gai ėmė mėgdžioti Europos galinguosius ir kartu perėmė euro- 
pietišką kasdienio išlaidų reguliavimo stilių. Garsusis Kameha- 
meha, salyno užkariautojas 1793-1810 m., niekada nepraleisda- 
vo progos keliaujančių prošal europiečių lankytojų paklausti, ar 
jis negyvenąs „visai kaip karalius Jurgis“. Jau 1793 m. trys svar- 
biausi havajiečių vadai savo sūnus ir įpėdinius buvo pavadinę „ka- 
raliumi Jurgiu“ (Bell, 1929: 64). Devyniolikto amžiaus pradžioje 
tapatinimasis su iškiliomis europiečių asmenybėmis Havajuose ta- 
po elitine mada. Paskaitykime, ką pasakoja amerikietis pirklys 
apie havajiečių diduomenės susirinkimą 1812 m.: 


Šių varžybų metu aš pastebėjau Billy Pittą, George'ą Washingtoną ir 
Billy Cobbetą kuo familiariausiai vaikštinėjančius drauge... tuo tar- 
pu kitos grupės vidury taip pat draugiškai vienas su kitu bendravo 
Charley Foxas, Thomas Jeffersonas, Jamesas Madisonas, Bonnepar- 
tas ir Thomas Paine'as (Cox, 1832: 44). 


Be to, tais metais Maui gubernatorius buvo Coxas (kitaip dar 
vadinamas Kahekili Ke'eaumoku), o Hawai'i gubernatoriumi ne- 
trukus tapo Johnas Adamsas (dar žinomas kaip Kuakini); savo 
ruožtu jau minėtas Billy Pittas (Kalaimoku) buvo karalystės „prem- 

jeras“. Maždaug tuo periodu, kuris išsiskyrė pelninga prekyba 
sandalmedžiu, tarp havajiečių aristokratų prasidėjo įtemptos var- 
žybos dėl statuso. Jos įgavo demonstratyvaus prabangių užsieni- 
nių prekių vartojimo pobūdį, bet mana tada tradiciškai buvo sie- 
jama su dangiško spindesio stiliumi. Pagrindinė prekė buvo pra- 
bangūs drabužiai, o mados keitėsi beprotiškai greitai; kaip, 
sielvartaudamas dėl beprasmio šilkinių audinių krovinio, - tokias 
prekes praeitais metais jau buvo atgabenęs kitas laivas, - pasakė 
vienas Bostono pirklys, vadai siekė įsigyti tai, „ko jie niekad anks- 
čiau nebuvo matę“.? Netrukus geriausių Kinijos ir Naujosios Ang- 
lijos audinių kalnai be naudos stirksojo ir puvo vadų sandėliuose 
ir galiausiai buvo suversti į vandenyną. 

Tačiau paprastų žmonių teisė naudotis rinkos privalumais bu- 
vo griežčiausiai apribota, netgi kalbant apie praktiškas ir namų 
ūkio prekes. Jų produktai patekdavo į europiečių rinką kaip mo- 
kesčiai ar duoklė, kurią, remdamiesi kvazitradicinėmis giminys- 
tės linijomis, surinkdavo vadai; jie disponuodavo šiomis prekė- 
mis kaip savomis. Ankstyvoji prekybos geležimi istorija parodė, 
kad esama valdžia galėjo organizuoti prekybą, siekdama paten- 
kinti savo pačios reikmes ir nepaisydama prastuomenės poreikių. 
Dešimtojo aštuoniolikto amžiaus dešimtmečio viduryje valdan- 
tieji vadai turėjo apsčiai geležies įrankių ir nė nežvilgtelėdavo į 
kitus kirvius, taigi europiečių pirkliai daugiausiai dėmesio ėmė 
skirti muškietoms ir audiniams - vadų valdžios priemonėms ir 
ženklams, ir tai įvyko gerokai anksčiau, nei išseko žmonių poreikis 
ar galimybės naudoti geležį gamybos reikmėms. Netgi 1841 m. 


3Šitaip teigiama viename pirklio Jameso Hunnewello laiške kompanijai J. P. Stur- 
gisšL Co, 1829 m. gruodžio 30-oji (Hunnewell Papers). Be Bakero bibliotekoje saugo- 
mų Hunnewello dokumentų ir kitų pirklių dienoraščių, nemažai medžiagos apie šio 
sandalmedžio periodo amerikiečių prekybą galima rasti Johno C. Joneso arba Marshal- 
lo ir Wildeso laiškuose, saugomuose Houghtono bibliorekoje Harvarde. Puikias aštuo- 
niolikto amžiaus pabaigos ir devyniolikto amžiaus pradžios Havajų ekonominės istori- 
jos santraukas pateikia Bradley (1968 [1943]) ir Morganas (1948). 

vienas Amerikos misionierius Hawai'i saloje pastebėjo, kad jo ap- 
skrityje dailidės dar vis stokojo įrankių - beveik visi jie priklausė 
vietiniams vadams (Forbes, 1842: 155). Tuo metu paprastų žmo- 
nių pasipriešinimas jau buvo sumenkęs ir virtęs kūrybingu skato- 
loginio pobūdžio metaforos vartojimu - Waialua prastuomenė 
O'ahu saloje ožių išmatas maišė su grūstu augalu Calocasia escu- 
lenta, ir tai buvo duoklė savo valdančiam vadui (Emersonas to 
Chamberlainui: 1835 m. spalio 19-oji). Galima sakyti, kad tradi- 
cinė havajiečių kultūra buvo išsaugota, pasitelkus loginę inversi- 
ją, nes išmatos yra neigiamas maistas - taigi atitinkamas atlygis už 
tą aloba, kuria vadai apipylė savo tautą. 

Rimtas pasipriešinimas buvo seniai pasibaigęs. Jį nuslopino 
įvairių vadų tabu taikymas - šis procesas baigėsi tabu reikšmės 
perkainojimu, kurį galima sieti su atsirandančiais klasiniais skir- 
tumais (plg. Sahlins, 1981). Kažkada vadai pradėjo naudoti tabu, 
siekdami sureguliuoti prekybą su europiečiais - taip ritualinius tiks- 
lus papildė praktiniai tikslai, kuriuos buvo galima pateisinti seno- 
siomis vadų viršenybės prasmėmis bei funkcijomis. 1795-1819 m. 
didysis Kamehameha reguliariai įvesdavo prekybos su europiečių 
laivais laiko ir sąlygų apribojimus; jis siekė užkirsti kelią prastuo- 
menės prekybai, arba, kitaip sakant, norėjo, kad politinio ir aris- 
tokratų vartojimo poreikiams būtų garantuota pirmenybė eilinių 
žmonių domėjimosi namų ūkio prekėmis atžvilgiu. Šiuo atveju ta- 
bu sąvoka, reiškianti paskirtus dievui daiktus, buvo logiškai išplės- 
ta tiek, kad įvyko jos funkcinė transformacija. Tabu laipsniškai ta- 
po materialinės ir nuosavybės teisės ženklu. Galutinį tabu pavidalą 
galime išvysti Hawai'i saloje ir šiandien - ten yra daugybė ženklų, 
ant kurių parašytą KAPU - „įeiti draudžiama“. 

Kamehameha ir kitų vadų taikomi prekybai tabu reiškė, kad 
šventieji draudimai, kurie paprastiems žmonėms žadėjo dievišką 
malonę (jei jų buvo laikomasi), dabar tiesiogiai prieštaravo visuo- 
tinei gerovei. Taigi, kaip teigiu studijoje Historical Metapbors, 


192 ISTORIJOS SALOS 


eiliniai havajiečiai nedvejodami pažeidinėjo įvairiausius tabu ir 
daugiau ar mažiau ignoravo esamą valdžią. Paprastos moterys laužė 
ritualinius tabu, kurie draudė joms peržengti namų slenkstį, ir 
leidosi į meilės nuotykius su europiečių laivų įgulų nariais. Ši 
aistringa prekyba netrukus virto svarbiu žmonių amatu, leidžian- 
čiu išsyk apeiti žynių tabu ir nepaisyti vadų verslo. O kai eiliniai 
vyrai suprato, kad tabu pažeidinėjimas jiems toks pats naudingas 
kaip ir jų moterims, žlugo jų kaip moterų priešingybės sakralinis 
statusas. Mat ankstesniais laikais pagal šeimos kulto tradicijas vy- 
rai buvo moterims tabu tokiu pat būdu, kaip vadai buvo tabu 
paprastiems žmonėms. Iškilęs virš rango skirtumų, tabu šiuo po- 
žiūriu negalėjo tapti išimtine vadų valdžios privilegija. Veikiau jis 
bylojo apie visos visuomenės priskyrimą vadų luomui, nors ir re- 
miantis pavaldumo principu. Bet dabar didėjantis klasinis susis- 
kaldymas pakoregavo senąjį tabu santykį, ir ypač išryškėjo radi- 
kali valdančių vadų ir paprastų žmonių priešprieša — vienoje pu- 
sėje atitinkamai atsidūrė tabu, o kitoje - 20a, arba „laisvi“ nuo 
apribojimų. Tai tikra struktūrinė transformacija, naujas pragma- 
tinis kategorijų apibrėžimas, kuris pakeičia ryšius tarp jų. Nuo 
šiol tabu sakralizavo vien klasės skirtumus lyties sąskaita. 


SIMBOLINIO GYVENIMO FENOMENOLOGIJA 


Taigi, mano manymu, šioje „audroje vandens stiklinėje“, kilusio- 
je pietinėje Ramiojo vandenyno dalyje, rasime kai ką daugiau nei 
galimą istorijos teoriją. Čia aptiksime ir pamatinių vakarietiškų 
skirčių, pagal kurias paprastai suvokiama kultūra, kritiką; tarp 
šių skirčių galime paminėti, tarkime, numanomą istorijos ir struk- 
tūros arba stabilumo ir kaitos priešpriešą. Savo pačių vietinėje 
tautosakoje, lygiai kaip ir akademiniuose socialiniuose moksluo- 
se, mes nuolatos vartojame tokias materializuotas dichotomijas, 

siekdami padalyti antropologijos objektą. Man nebūtina jums pri- 
minti, kad istorijos ir antropologijos priešprieša antropologijoje 
buvo puoselėjama nuo Radcliffe'o-Browno ir funkcionalizmo su- 
klestėjimo laikų, o ne taip seniai ją patvirtino Saussure'o įkvėptas 
struktūralizmas. Tačiau šis trumpas havajiečių pavyzdys rodo, kad 
nėra fenomenalaus pagrindo, - o ką jau kalbėto apie kokį nors 
euristinį pranašumą, - istoriją ir struktūrą laikyti nesuderinamo- 
mis alternatyvomis. Havajiečių istorija visais atžvilgiais grindžiama 
struktūra, tai — sistemiškas atsitiktinių aplinkybių klasifikavimas, o 
havajiečių struktūra savo ruožtu pasirodė besanti istoriška. 

O ką tada galima pasakyti apie stabilumo ir kaitos priešprie- 
šą? Vėlgi Vakaruose manoma, kad šie du dalykai yra priešybės — 
loginė ir ontologinė. Kultūriniai rezultatai identifikuojami kaip 
tiesiogiai susiję su praeitimi arba nesusiję su ja, tarsi tai būtų pa- 
kaitinės fenomenalios tikrovės rūšys. Šis skirtumas turi gilias šak- 
nis, jis būdingas daugeliui elementarių kategorijų, kuriomis grin- 
džiama visuotinė išmintis: statiška vs dinamiška, buvimas vs taps- 
mas, padėtis vs veiksmas, būsena vs procesas ir - argi neturėtumėm 
to įtraukti? — daiktvardis kaip priešingybė veiksmažodžiui. Nuo 
čia - tik nedidelis loginis žingsnis iki istorijos painiojimo su kaita, 
tartum struktūros išlikimas laike (prisiminkime pensėe sauvage) 
nebūtų irgi istoriškas. Bet vėlgi havajiečių istorija tikrai nėra vie- 
nintelis pavyzdys, jie norime parodyti, kad kultūra veikia kaip 
stabilumo ir kaitos, praeities ir dabarties, diachronijos ir sinchro- 
nijos sintezė. 

Kiekviena praktinė permaina kartu yra ir kultūros atgamini- 
mas. Taip, tarkime, havajiečių vadų institucija, įtraukdama į savo 
sudėtį užsienio asmenybių atributus ir materialias priemones, at- 
gamina kosminį vado kaip dangiškos būtybės iš Kahiki statusą. 
Šioje hierarchijos mito praktikoje polineziečių ariki, karališkos 
kilmės pirmagimis, „gimė tada, kai buvo sukurtas pasaulis“; ar- 
ba, kalbant tiksliau apie Hawar'i atvejį, jo gyvenimas yra kūrimas 

(Koskinen, 1960: 110; plg. skyrių 4). Būdami tikri dėl savo kos- 
mologinių privilegijų, havajiečių vadai kapitono Cooko atvyki- 
mą galėjo susieti su savo pačių mitopraktiniais principais. 

Tad kuo labiau daiktai liko tokie patys, tuo labiau jie keitėsi, 
nes kiekvienas toks kategorijų atgaminimas yra skirtingas. Kiek- 
vienas kultūros atkūrimas yra pokytis tiek, kiek naujo empirinio 
turinio veikloje įgyja kategorijos, pagal kurias tvarkomas esamas 
pasaulis. Havajiečių vadas, kuriam Anglijos „karalius Jurgis“ yra 
dangiškos 72214 modelis, jau nebe tas pats vadas, kitokie tampa 
ir jo santykiai su savo tauta. 

Mano įsitikinimu, šis simbolinis istorijos dialogas, dialogas tarp 
paplitusių tradicinių kategorijų ir suvoktų kontekstų, tarp kultū- 
rinės prasmės ir praktinės referencijos, verčia suabejoti daugeliu 
sustabarėjusių priešpriešų, pagal kurias mes paprastai suvokiame 
tiek istoriją, tiek kultūros tvarką. Turiu omenyje ne tik stabilumą 
ir kaitą, arba struktūrą ir istoriją, bet ir praeitį kaip radikaliai 
besiskiriantį nuo dabarties dalyką, sistemą vs įvykį ar net inf- 
rastruktūrą, priešinamą su superstruktūra. Taigi aš siūlau, jei ne- 
prieštarausite dėl mano pusiau filosofinio nukrypimo, tam tikros 
naivios simbolinio veiksmo fenomenologijos, kritiškai patyrinėti 
šias sudaiktintas skirtis ir pamėginti atrasti tikresnę jų sintezę. 

Problema yra kultūrinių sąvokų ir žmogaus patirties santykis, 
kitaip dar ją galime pavadinti simbolinės referencijos problema — 
mums neaišku, kokiu būdu kultūrinės sąvokos aktyviai naudoja- 
mos, siekiant priversti pasaulį suktis. Galiausiai ginčijamas klau- 
simas yra struktūros buvimas istorijoje ir pačia istorija. Bet aš 
pradėsiu nuo paprastesnių dalykų ir pateiksiu porą elementarių 
pastabų - jos nei naujos, nei mano paties atradimas. Pirmoji - tai 
pagarbos nusipelnęs Boas principas, kad „reginti akis yra tradici- 
jos organas...“ Žmogaus socialinė patirtis - tai konkrečių percep- 
tų įvaldymas, remiantis bendromis sąvokomis, žmonių ir jų egzis- 
tencijos objektų klasifikavimas pagal tam tikrą kultūrinių katego- 

rijų schemą, kuri niekada nėra vienintelė įmanoma, bet šiuo atžvil- 
giu - sutartinė ir istoriška. Antrasis teiginys yra tas, kad įprastinių 
sąvokų naudojimas empiriniuose kontekstuose kultūrines reikš- 
mes padaro priklausomas nuo praktinių perkainojimų. Susidūru- 
sios su pasauliu, kuris turi savo dėsnius, pasauliu, egzistuojančiu 
savyje ir potencialiai nepaveikiamu, tradicinės kategorijos trans- 
formuojamos. Bet nors ir teigiame, kad pasaulis gali lengvai su- 
jaukti tam tikros žmonijos grupės aiškinamąsias schemas, niekas 
juk negarantuoja, jog protingi asmenys su savo ketinimais, socia- 
liniais interesais ir biografijomis egzistuojančias kategorijas nau- 
dos pagal iš anksto nustatytas taisykles. Šį dvigubą atsitiktinumą 
aš vadinu funkcionuojančių kategorijų rizika. 

Bet svarbiausia - kutūros tęstinumas veikloje: reginti akis yra 
tradicijos organas. Šitaip man tenka prabilti apie ilgą filosofinę 
tradiciją, pradėtą Kanto ir tęsiamą Saussure'o bei Whorfo kalbo- 
tyroje, taip pat socialinėje Franzo Boas ir Lėvi-Strausso antropo- 
logijoje. Visi šie (be kitų) tyrinėtojai mokė, kad žmonių patirtis, 
ypač perduodama diskursu, siejama su įvykių suvokimu, remian- 
tis a priori sąvokomis. Rėmimasis pasauliu yra klasifikacijos veiks- 
mas, kurio metu realijos surūšiuojamos į sąvokas, atsižvelgiant į 
empirinių ženklų ryšį su kultūriniais tipais. Mes pažįstame pasau- 
lį kaip loginius kultūrinių klasių pavyzdžius: „Kapitonas Cookas 
yra dievas“. Tai nereiškia, kad mums „reikia“ klasifikuoti, kaip 
manė kai kurie tyrinėtojai. Formali klasifikacija yra esminė sim- 
bolinės veiklos sąlyga. 

Arba, kaip teigia Walkeris Percy (1958: 138), simbolinis są- 
monės pobūdis grindžiamas percepto ir koncepto jungimu į porą - 
šio proceso metu percepcijos objektai tampa suprantami mums 
patiems ir yra perduodami kitiems. „Kiekvienas sąmoningas su- 
vokimas, - sako Percy, - yra atpažinimo, poravimo pobūdžio, tai 
reiškia, kad objektas atpažįstamas kaip toks, koks jis yra... nepa- 
kanka pasakyti, kad kas nors suvokia ką nors; jis ar ji suvokia ką 

nors kaip esantį kuo nors.“ - Jis [Cookas] yra dievas.“ Bet tada 
atpažinimas yra tam tikros rūšies atpažinimas: įvykis įtraukia- 
mas į iš anksto egzistuojančią kategoriją, ir istorija dalyvauja 
dabartiniame veiksme. Kapitono Cooko įsiveržimas iš už hori- 
zonto buvo iš tiesų neturintis precedento įvykis, niekada anks- 
čiau neregėtas. Tačiau tokiu būdu egzistenciškai unikalų dalyką 
susiedami su tuo, kas konceptualiai pažįstama, žmonės įtvirtina 
savo dabartį praeityje. 

Tas pat nutinka loginėje diskurso struktūroje: pagal tą princi- 
pą, kaip sakiniai ką nors aprašo arba teigia. Susiedamas tam tikrą 
detalę (gramatinį veiksnį) su bendresniu tipu (tam tikru veiksmu 
ar atributu, priskiriamu jam) teiginys atsiskleidžia kaip simboli- 
nės klasifikacijos aktas: 


He akua ta. 
Dievas jis 


„Jis yra dievas“. 


Veiksniu identifikuojama tam tikra erdvės ir laiko detalė (ga- 
limame pasaulyje): „Jis“, „Cookas“. Predikatu aprašoma, pasi- 
telkus atitinkamas bendrybes: „dievas“. Šią loginių tipų hierar- 
chiją diskurso struktūroje pripažino daugelis filosofų. Tarkime, 
Strawsonas: 


Dviejų terminų, susietų kokiame nors teisingame sakinyje, pozicijos 
yra atitinkamai referencinė ir predikatinė, jei tai, ką pirmasis termi- 
nas Žymi ar reiškia, yra to, ką antrasis terminas reiškia, pavyzdys. 
Apie taip susietus dalykus (arba terminus, kurie juos žymi ar reiškia) 
galima pasakyti, kad jie priklauso atitinkamai žemesniam ar aukštes- 


niam [loginiam) tipui (Strawson, 1971: 69). 


Galime apibendrindami pasakyti, kad nėra tokio daikto kaip 
„nekalta“, tyra percepcija. „Objektyvi reprezentacija, - rašo Cas- 

sireris, — yra ne kalbos formavimosi atsparos taškas, bet tikslas, į 
kurį šis procesas veda... Kalba neateina į išbaigtų objektyvių per- 
cepcijų pasaulį, kad paprasčiausiais prie objektų - iš anksto duo- 
tų ir aiškiai atskirtų vienas nuo kito - prisegtų „vardus“, kurie 
būtų grynai išoriniai ir sutartiniai ženklai; veikiau ji pati yra tar- 
pininkė objektų formavimosi procese“ (1933: 23). 

Šie objektų objektyvumo principai tiesiogiai kyla iš Saussure'o 
mokymo apie „arbitralų“ simbolinės schemos pobūdį: tai tam tik- 
ras prasmių galimų tolydumų dėcoupage*, pasaulio segmentaciją 
referencijos procese leidžiantis laikyti vidinių kalbos santykių tarp 
ženklų funkcija (lingvistinė vertė). Kultūros kategorijos, iš kurių 
susidaro patirtis, nekyla tiesiogiai iš pasaulio, jos randasi iš dife- 
rencinių santykių simbolinėje schemoje. Prancūzų kalboje skirtu- 
mas tarp žodžių /lewve ir riviėre grindžiamas kitokiu upinių ob- 
jektų skirstymu, nei skirtumas tarp įprastų angliškų paaiškinimų 
river ir stream, nes prancūziški terminai, kitaip negu angliški, nu- 
rodo ne santykinį objektų dydį, bet tai, ar vandenys įteka į vande- 
nyną, ar ne (plg. Culler, 1977). Panašiai skirtumas tarp „dievo“ ir 
„žmogaus“ anglų (ar prancūzų) kalboje nėra toks pats kaip aki- 
vaizdus havajiečių akua ir kanaka nesutapimas, kadangi kanaka — 
„(paprasti) žmonės“ - skiriasi dar ir nuo sąvokos ali'i - „vadas“. 
Havajiečių kalboje „vadas“ ir „dievas“ yra panašios sąvokos, ski- 
riant jas nuo „žmonių“; nereiškia dievų ir žmonių skirtumas ir 
skirtumo tarp dvasių ir mirtingųjų, nes kai kurie mirtingieji (va- 
dai) kartu yra ir dievai. „Tikrovėje“ nerasime jokio būtino bet 
kurios panašios kultūrinės schemos pamato, - taip teigia Stuar- 
tas Hampshire'as ir drauge pažymi, kad kai kurie filosofai manė 
priešingai (1967: 20). Veikiau konkreti kultūrinė schema suda- 
ro galimybes vykti tam tikros visuomenės žmonių referencijos 
procesui, nors ši schema pagrįsta principiniais skirtumais tarp 


*pertrūkis, supjaustymas ir pan. (pranc.) - vert. 

ženklų, kurie, kalbant apie ryšį su objektais, niekada nėra vie- 
ninteliai įmanomi skirtumai. Arba, kaip teigė paties Saussure'o 
pirmtakas Michelis Brėalis: 


nėra abejonių, kad kalba žymi daiktus netobulu, netiksliu būdu... 
Substantyvai — tai ženklai, priskiriami daiktams, jie apima tik dalį 
vėritė, kurią galima apimti vardu, ir ta dalis neišvengiamai yra tuo 
mažesnė, kuo daugiau daiktas turi tikrumo... jei paimsiu tikrą būty- 
bę, objektą, egzistuojantį gamtoje, kalba nepajėgs išreikšti žodžiu vi- 
sų minčių, kurias tas objektas ar būtybė sužadina sąmonėje (Brėal, 
1921: 178-179). 


Brėalis kalba apie neišvengiamą kalbos, bet kokios kalbos, ir 
pasaulio disproporciją: „Mūsų kalbos yra pasmerktos amžinam 
žodžio ir daikto proporcijos stygiui. Apibūdinimas kartais būna 
pernelyg platus, kartais - pernelyg siauras“ (Ibid., p. 107). Gali- 
me pasakyti, kad visada galioja abu atvejai, kadangi referencijos 
objektai yra kartu ir konkretesni, ir bendresni nei juos nusakan- 
tys apibūdinimai. Objektai kaip žymės (:okens) apibrėžtame laike 
ir erdvėje yra konkretesni nei ženklai kaip sąvokinės kategorijos 
ar klasės. Kita vertus, daiktai yra bendresni nei jų apibūdinimai, 
nes pateikia (patirtiniu būdu) daugiau ypatybių ir ryšių, nei at- 
renka ir įvertina bet koks ženklas. Iš čia randasi gerai žinomas 
principas: neįmanoma išsemti jokio objekto aprašymo. 

Taigi ženklas kaip prasmė referencijos procese tampa dvigu- 
bai arbitralus: tai kartu ir santykinė segmentacija, ir atrankinė 
reprezentacija. O remiantis arbitralia ženklo prigimtimi, galima 
teigti, kad kultūra - pagal savo pačios prigimtį - yra istorinis ob- 
jektas. Saussure'as, kuris, aišku, pagarsėjo tuo, kad kalbotyroje 
atskyrė diachroninį ir sinchroninį požiūrį, buvo dar ir pirmasis 
tyrinėtojas, pripažinęs ir netgi atkakaliai tvirtinęs, jog kalbos sis- 
tema - visiškai istorinė. Ji istorinė todėl, kad yra arbitrali, todėl, 

kad ji ne paprasčiausiai atspindi egzistuojantį pasaulį; priešingai — 
klasifikuodama egzistuojančius objektus pagal iš anksto egzistuo- 
jančias sąvokas, kalba ignoruotų esamo momento ypatybes. Nuo- 
šaly liktų ir tuometinių objektų totalumas, ir ypatingumas. Tad 
galima sakyti ir priešingai - kalbos sistema yra arbitrali todėl, jog 
ji — istoriška. Ji atpažįsta dabartį, kad ir kokia ši yra „iš tikrųjų“, 
kaip praeitį. Kai kurių kultūros tvarkų, vadinamų „beistorėmis“, 
paradoksas yra tas, kad jos atkakliai laikosi radikalaus approcbe 
bistoricisante du monde“ (šią frazę pasiskolinau iš Dėlivrė [1974]). 
Mes įsitikinome, kad Cookas havajiečiams jau buvo tapęs tradici- 
ja dar prieš tapdamas faktu. 

Kita vertus, empirinės realijos su visa savo specifika niekada 
neatitiks mito, - lygiai taip pat ir Cookas kaip žmogus neatitiko 
to aukšto statuso, kurį jam priskyrė havajiečiai. Šitai paskatina 
mus prabilti apie antrąjį bendrą mūsų paraštinių pamąstymų apie 
elementarias simbolinio gyvenimo formas klausimą - apie kul- 
tūrinės veiklos riziką, kuri yra referencijos procese kategorijoms 
kylantis pavojus. Veikloje žmonės savo sąvokas ir kategorijas nu- 
rodomaisiais ryšiais susieja su pasauliu. Tokie referenciniai veiks- 
mai, be visuotinai pripažintos ženklų prasmės, priverčia funk- 
cionuoti ir kitus jų apibrėžimo veiksnius, būtent esamą pasaulį 
ir žmones, apie kuriuos kalbama. Taigi praxis yra rizika, gre- 
sianti ženklų prasmei kultūroje, kokia ji yra sukurta, - būtent 
todėl, kad prasmė, funkcionuojanti kaip referencija, yra arbit- 
rali. Turėdamas savo paties savybes pasaulis gali pasirodyti esąs 
nesuvaldomas. Jis be jokio vargo gali ignoruoti tas sąvokas, ku- 
riomis yra aprašytas. Žmogaus simbolinis ambicingumas tampa 
didžiu lošimu su empirinėmis realijomis. Lošiant jį rizikuojama, 
kad referencinė veikla, a priori sąvokas tapdinant su išoriniais 
objektais, gali sukelti kažkokius nenumatytus efektus, kurių ne- 


*istonicistinis požiūris į pasaulį (pranc.) - vert. 

įmanoma ignoruoti. Be to, kadangi veikloje dalyvauja mąstantis 
subjektas (arba subjektai), susiję(s) su ženklu kaip tarpininkai(as), 
kultūros schema: kyla dvigubas pavojus - tiek subjektyviu, tiek 
objektyviu atžvilgiu. Subjektyviu, nes žmonės naudoja ženklus, 
turėdami savo interesų ir sumanymų; objektyviu, nes reikšmei 
kyla pavojus visatoje, kuri visiškai pajėgi paneigti simbolines sis- 
temas, skirtas ją aprašyti. 

Taigi objektyvi rizika slypi žodžių ir daiktų disproporcijose. 
Kiekvienas kultūrinių sąvokų realizavimas esamame pasaulyje pri- 
verčia jas paklusti tam tikram situaciniam apibrėžimui. Būtent šį 
reiškinį mes esame apibūdinę kaip funkcinį ženklų perkainojimą; 
tarkime, taip buvo perkainotas havajiečių tabu. Mat ženklai, to- 
kie kaip „tabu“, yra liūdnai pagarsėję daugiareikšmiškumu: kaip 
virtualūs arba visuomenėje apskritai jie turi daugelį įmanomų reikš- 
mių. Tačiau kai „tabu“ aktualizuojamas, kai juo rizikuojama tam 
tikrame kontekste, tokiame kaip prekybos reguliavimas, jis apibrė- 
žiamas tam tikra pasirinkta prasme. Viena reikšmė iškeliama į 
pirmą vietą, paverčiama svarbiausia iš visų įmanomų reikšmių. 
Tuo pačiu metu nurodomos konkrečios detalės, kurios nėra to- 
kios pačios kaip visais kitais atvejais. Taigi „semantinio lauko“ 
struktūra pertvarkoma (plg. Lyons, 1977, 1: 250 f.). Tabu idėja 
buvo įkūnyta kaip prekybos ir nuosavybės teisė; tai prasmė, kurią 
be vargo galima paversti bendra ją primetančių žmonių galia; tai 
savo ruožtu paveikia šių asmenų ir jų galių apibrėžimus bei ry- 
šius. Taigi „tabu“ atsiranda iš veiklos su tam tikra empirine lieka- 
na. Idėją prislegia pasaulio našta. 

Subjektyvią riziką kelia savo asmeninių sumanymų turinčių, 
veikiančių subjektų galimas ženklų koregavimas. Prieštaravimas 
randasi iš neišvengiamo skirtumų tarp ženklo vertės simbolinėje 
sistemoje, t. y. jo semantinių ryšių su kitais ženklais ir vertės jį 
naudojantiems žmonėms skirtumų. Kultūros sistemoje ženklas turi 
koncepcinę vertę, nustatytą pagal skirtumus nuo kitų ženklų; tuo 

tarpu veikloje ženklas apibrėžiamas ir kaip „interesas“, kuris yra 
jo instrumentinė vertė veikiančiam subjektui. Prisiminkime, kad 
žodis „interesas“ yra kilęs iš lotyniškos beasmenės konstrukcijos 
inter est, kuri reiškia „yra skirtumas“. O kadangi suinteresuotu- 
mas kuo nors yra skirtumas, atsirandantis kam nors, Saussure'as 
analogišku būdu ir kitu lygmeniu ženklą apibrėžė kaip koncepci- 
nę vertę. Kaip sąvoka ženklas apibrėžiamas, remiantis jo diferen- 
ciniais santykiais su kitais ženklais. Sąvokos „mėlyna“ reikšmė 
apibrėžiama, remiantis kito žodžio, tarkime, „žalia“, buvimu kal- 
boje. Jeigu - ši taisyklė galioja daugelyje natūralių kalbų - nebūtų 
„Žalia“, žodis „mėlyna“ (arba „pilka“) turėtų didesnį sąvokinį ir 
referencinį diapazoną - jis apimtų ir tą sferą, kurią mes vadiname 
„Žalia“. Tas pats galioja ir kalbant apie Dievą Tėvą, piniginį bank- 
notą, motinystę ar nugarinę — visi šie dalykai turi koncepcinę pras- 
mę, priklausančią nuo jų diferencinės vietos bendroje tokių sim- 
bolinų objektų schemoje. Kita vertus, simbolinis objektas repre- 
zentuoja skirtingus įvairių asmenų interesus pagal savo vietą jų 
gyvenimo schemoje. „Interesas“ ir „prasmė“ yra du to paties da- 
lyko aspektai, tai ženklas, atitinkamai susijęs su asmenimis ir ki- 
tais ženklais. Tačiau mano suinteresuotumas kuo nors nėra tas 
pats, kas to ko nors prasmė. 

Saussure'o lingvistinės vertės apibrėžimas mums padeda išreikš- 
ti mintį, nes jis grindžiamas analogija su ekonomine verte. Penkių 
frankų monetos vertė apibrėžiama, remiantis skirtingais objek- 
tais, į kuriuos ją galima išmainyti (tarkime, duoną ar pieną), ir 
kitais piniginiais vienetais, su kuriais ją galima palyginti - vienas 
frankas, dešimt frankų ir t. t. Atsižvelgiant į šiuos ryšius, visuo- 
menėje ir nustatoma penkių frankų vertė. Tačiau ši bendra ir ta- 
riama prasmė nėra penkių frankų vertė man. Man ji pasireiškia 
kaip specifinis interesas arba instrumentinė vertė, ir tai, ar aš už 
tuos pinigus nusipirksiu pieno ar duonos, atiduosiu juos ar padė- 
siu į banką, priklauso nuo mano konkrečių aplinkybių ir tikslų. 

Koncepcinė vertė, realizuojama asmens, įgyja intencinės vertės, 
kuri gali skirtis ir nuo konvencinės objekto vertės. 

Ženklas, kuriuo rizikuojama veikloje, yra pavaldus kitos rū- 
šies determinacijai: žmogaus sąmonės ir sumanumo procesams. 
Nebebūdama atsieta nuo konkretaus pavidalo ar virtuali semioti- 
nė sistema, reikšmė susyja su pirminėmis žmogiškomis savo su- 
kūrimo galiomis. Nėra jokio pagrindo manyti, - nors manymas 
yra tam tikrų kalbinio reliatyvizmo formų a priori, - kad tokios 
kūrybinės galios suspenduojamos, kai žmonės jau turi kultūrą. 
Priešingai — veikloje ženklai įtraukiami į įvairias logines operaci- 
jas, tokias kaip metafora ar analogija, jie priklausomi nuo inten- 
cinių ir ekstensinių performulavimų, reikšmės specializacijų ar 
apibendrinimų, perkėlimų ar pakeitimų - beje, nederėtų pamiršti 
ir kūrybinių „nesusipratimų“. Ir kadangi ženklai žmonių pagal jų 
interesus yra naudojami tam tikruose planuose - taigi yra paval- 
dūs laikiniams implikacijos, o ne paprasčiausiai vienalaikiams 
kontrasto santykiams - jų vertėms kyla pavojus ir - taip sakant — 
sintagminiu, ir paradigminiu požiūriu. Tokie suinteresuoti varto- 
jimo būdai nėra paprasčiausiai netobuli - turint omeny platoniš- 
kuosius ir kultūrinius idealus; jie — potencialiai išradingi. Mes 
aptarėme, kaip havajiečių vadai atpažindavo savo tradicinę mana 
įmantriose europiečių pirklių prekėse, bet nekreipdavo dėmesio į 
ne tokius dailius daiktus ar buities reikmenis. Prekeivių siūlomos 
prekės būdavo išperkamos pagal vadų savivoką. Dėl dangiškojo 
puikumo metaforos, kurios logikos pamatas glūdėjo tradicinėje 
kultūroje (bet esamoje situacijoje ją atrasti padėjo tam tikros in- 
tencijos), mana reikšmė pasikeitė. 


STRUKTŪRA IR ISTORIJA 203 


ANTITEZĖ IR SINTEZĖ 


Turint omeny šiuos fenomenologinius samprotavimus, galima pa- 
daryti tam tikras kritines išvadas apie prokrustiškas akademinės 
išminties dichotomijas. 

Tam tikrose struktūralizmo pakraipose istorija ir struktūra yra 
antinomijos; manoma, kad viena paneigia kitą. Tačiau - kalbant 
apie simbolinės veiklos prigimtį — diachroniją ir sinchroniją sieja 
neišardoma sintezė. Simbolinė veikla yra dvigubas junginys, kurį 
sudaro neišvengiama praeitis ir nepamainoma dabartis. Neišven- 
giama praeitis - todėl, kad sąvokos, per kurias randasi ir yra per- 
duodama patirtis, kyla iš visuotinai pripažintos kultūrinės sche- 
mos. Nepamainoma dabartis - dėl pasaulinio bet kokio veiksmo 
unikalumo: prisiminkime Heraklito nusakytą skirtumą tarp uni- 
kalaus upės (ar fleuve) patyrimo ir jos vardo. Šis skirtumas grin- 
džiamas tam tikrų veiksnių ir jų empirinių kontekstų nepamaino- 
mumu - jie niekada nėra visiškai tokie pat kaip kiti veiksniai ar 
situacijos. Į tą pačią upę dukart neįbrisi. Būdami atsakingi už sa- 
vo veiksmus, žmonės tampa savo pačių sąvokų autoriais; tai yra 
jie prisiima atsakomybę už tai, ką kultūra su jais padarė. O ka- 
dangi dabartyje visada egzistuoja praeitis, a priori interpretacijos 
sistema, egzistuoja ir „gyvenimas, kuris geidžia savęs“ (kaip sako 
Nietzsche). Turbūt šitai turi omeny Roy Wagneris (1975), kalbė- 
damas apie „kultūros išradimą“: tai tam tikra empirinė reikšmės 
moduliacija, kuri suteikiama kultūros sąvokoms, kai jos realizuo- 
jamos kaip asmeniniai planai. 

Vėlgi būtina atkakliai laikytis požiūrio, kad galimybė, jog da- 
bartis peržengs praeities ribas ir tuo pat metu liks jai ištikima, 
priklauso ir nuo kultūrinės tvarkos, ir nuo praktinės padėties. 
Tik iš pradžių egzistuoja visi approcbes bistoricisantes du monde 
laipsniai. Kalbant apie indėnų hopių atvejį, kaip teigia Whorfas, 
gramatiniu atžvilgiu neteisinga manyti, kad „rytojus yra kita die- 

na“: tai tiesiog ta pati diena, pasenusi ir sugrįžusi. Be to, egzis- 
tuoja socialinė sistema. O socialinėse sistemose egzistuoja dife- 
rencinės jėgos. Mes įsitikinome, kad Havajuose, kad ir kokią in- 
terpretaciją paprasti žmonės taikė kapitonui Cookui, Žyniai ir va- 
dai negalėjo vien tik realizuoti savo nuomones per ritualus, bet 
vertė ir prastuomenę atiduoti materialinę duoklę tokioms nuo- 
monėms. Viskas, kas buvo pasakyta apie herojines valstybes (sky- 
rius 1), byloja apie diferencinę esamos valdžios kompetenciją — 
remiantis ja, galima apibendrinti asmenines jos atstovų inovaci- 
jas. Giddensas (1976) veiklos dialogą („struktūraciją“) apibend- 
rina, „struktūros dualumą“ apibūdindamas kaip iš anksto egzis- 
tuojančią sąvoką ir nenumatytą padarinį - jis nepamiršta, beje, ir 
valdžios atstovų »wmatytų padarinių. Fenomenologija, apie ku- 
rią diskutavome, liks „naivi“ tol, kol nepripažins, kad simbolinė 
veikla yra tiek komunikacinė, tiek konceptuali — tai socialinis 
faktas, naudojamas kitų planuose ir interpretacijose. Taigi vėl grįž- 
tame prie „konjunktūros struktūros“ - situacinės kultūros kate- 
gorijų sociologijos ir motyvacijos, kurią ji suteikia referencijos 
pavojams ir prasmės inovacijoms. Kitaip negu bet kokia fenome- 
nologinė redukcija, visavertė antropologinė praktika negali ne- 
paisyti to fakto, kad apibrėžta praeities ir dabarties sintezė yra 
susijusi su kultūrine tvarka kaip specifinėje konjunktūros struk- 
tūroje pasireiškiąs reiškinys. 

Be to, kaip parodė havajiečių pavyzdys, - prisiminkime jų vi- 
suotinę pasaulio istorizaciją, - nėra jokio pagrindo radikaliai prie- 
šinti stabilumą ir kaitą. Kiekvienas faktinis kultūros idėjų panau- 
dojimas yra tam tikras jų atgaminimas, bet kiekviena tokia refe- 
rencija kartu yra ir diferencija. Šiaip ar taip, mes žinome, kad 
keisdamiesi daiktai turi išsaugoti tam tikrą tapatybę, antraip pa- 
saulis virstų pamišėlių namais. Sauassure'as šį principą išreiškė 
taip: „Bet kokioje permainoje svarbiausia tai, kad išlieka senasis 
turinys; praeities nepaisymas yra tik santykinis. Štai kodėl per- 

mainos principas girndžiamas tęstinumo principu“ (1959: 74). 
Tačiau kai kuriose antropologijos atmainose, taip pat liūdnai pa- 
garsėjusiuose istorijos tyrinėjimuose mes išskiriame tam tikras per- 
mainas kaip ypač savitas ir vadiname jas „įvykiais“, priešindami 
su „struktūra“. 

Tai iš tiesų žalinga skirtis - struktūra ir įvykis. Sakykime, vien 
dėl tokios palyginti trivialios priežasties, kad visa struktūra ar 
sistema fenomenaliu požiūriu yra „įvykinė“. Kaip reikšmingų ry- 
šių tarp kategorijų visuma kultūros tvarka yra tik virtuali. Ji eg- 
zistuoja vien in potentia. Taigi bet kokios specifinės kultūros for- 
mos reikšmė yra visi įmanomi jos panaudojimai bendruomenėje 
kaip visumoje. Bet ši reikšmė realizuojama im presentia tik kaip 
kalbos ir veiklos įvykiai. Įvykis yra empirinė sistemos forma. Prie- 
šingas teiginys, kad visi įvykiai kultūros atžvilgiu — sistemingį, 
svarbesnis. Įvykis iš tiesų yra reikšmingas atsitikimas, ir kaip reikš- 
mė jis (jo egzistencija ir įtaka) priklauso nuo struktūros. „Įvykiai 
ne tiesiog ima ir nutinka, - sako Maxas Weberis, - jie turi reikš- 
mę ir nutinka dėl tos reikšmės.“ Arba, kalbant kitais žodžiais, 
įvykis nėra vien tik bet koks atsitikimas pasaulyje; tai - ryšys tarp 
tam tikro atsitikimo ir esamos simbolinės sistemos. Ir nors kaip 
atsitikimas įvykis turi savo „objektyvias“ ypatybes ir motyvus, ky- 
lančius iš kitų pasaulių (sistemų), jį realizuoja ne šios ypatybės 
kaipo tokios, bet jų reikšmė, apibrėžta tam tikroje kultūrinėje sche- 
moje. Įvykis - tai suprastas atsitikimas, o interpretacijos skiriasi. 

Prisiminkime darsyk anglų išaukštinimą Havajuose ir tai, kaip 
jie galiausiai neteko tokios malonės. Kapitonas Cookas išties bu- 
vo didis žmogus (bent jau mes taip manome), bet jo laivų pasiro- 
dymas vienoje iš Havajų įlankų nebuvo koks nors tikrai dieviškas 
dalykas, - jei nekalbėsime apie tai, kad havajiečiams jis reiškė 
Lono, senojo tautos ir derlingumo dievo, sugrįžimą. Štai kodėl 
Kealakekua įlankoje 1779 m. Cooką pasitiko džiūgaujanti dešimt- 
tūkstantinė minia. Retai kada šitaip būdavo sutinkami kolonistai. 

Kita vertus, kai havajiečių moterys pradėjo gyventi ir valgyti su 
įgulos nariais Cooko ar Vancouverio laive, svetimšalių dievišku- 
mu buvo smarkiai suabejota. Betgi valgymas su moterimis nėra 
kuo nors iš esmės nedieviškas — išskyrus tai, kad havajiečių siste- 
moje tai suteršia vyrus ir sugriauna jų tabu. Taigi įvykių neįmano- 
ma suprasti, neatsižvelgiant į jiems priskiriamas vertes - tai reikš- 
mė, kuri paprasčiausią atsitikimą paverčia lemtinga konjunktūra. 
Tai, kas vienam gali pasirodyti esminis įvykis, kitam bus papras- 
čiausias pasimatymas pietų metu. Tad čia mes sąžiningai atskiria- 
me sistemą ir įvykį per herojinius akademinės teorijos aktus, o 
žmonių simbolinis faktas yra toks - nėra įvykio sans* sistemos. 

Akivaizdu, kad dvi tarpusavyje susijusios antropologinės (ar is- 
torinės) materializmo ir idealizmo klaidos kyla dėl pastangų susieti 
prasmingą reikšmę ir pasaulio atsitikimą vienu mechaniniu ir fizi- 
niu priežasties ir padarinio ryšiu. Materializmas reikšmę laiko tie- 
sioginiu objektyvių atsitikimo savybių padariniu. Šitaip neatsižvel- 
giama į santykinę vertę ar reikšmę, suteiktą tam atsitikimui visuo- 
menės. Idealizmui atsitikimas yra tiesiog jo reikšmės padarinys. 
Šitaip ignoruojama „tikrovės“ našta - jėgos, kurios turi tikros įta- 
kos, nors visada tik tam tikros kultūrinės schemos atžvilgiu. 

Tas pats pasakytina apie teoriją ir praktiką kaip fenomenines 
alternatyvas - tai įdaiktintas skirtumas tarp kultūros sąvokų ir 
praktinės veiklos, kuris pats yra klaidingas praktikoje ir absur- 
diškas kaip teorija. Visa praxis yra teorinė. Ji visada prasideda 
nuo veikėjų sąvokų ir jų egzistencijos objektų, kultūros segmen- 
tacijos ir a priori sistemos verčių. Todėl nėra jokio tikro mate- 
rializmo, kuris nebūtų istoriškas. Taip pasakė Marxas, bet da- 
bartinis madingas marksizmas, suglumintas teorijos ir praktikos 
priešpriešos, tai paneigtų. Atkreipkime dėmesį į šį Hindesso ir 
Hirsto teiginį: 


*be (pranc.) - vert. 

Istoriniai įvykiai negali turėti jokio materialaus veiksmingumo dabar- 
tyje ir neegzistuoja [joje]. Esamų socialinių santykių egzistavimo sąly- 
gos neišvengiamai nuolatos atkuriamos dabartyje ir egzistuoja joje. 
Tai ne „dabartis“, kurią mums teikėsi skirti praeitis, bet „esama situa- 
cija“... Visa marksistinė teorija, nors ir kokia abstrakti ji būtų, egzis- 
tuoja tam, kad taptų įmanoma esamos padėties analizė... Istorinė „esa- 


mos situacijos“ analizė neįmanoma (Hindess ir Hirst, 1975: 312). 


Tačiau kultūra būtent ir yra esamos situacijos sandara, sukur- 
ta, remiantis praeitimi. Tad joje neegzistuoja jokia infrastruktūra 
be superstruktūros, nes „galutinėje analizėje“ kategorijos, kurio- 
mis apibrėžiamas objektyvumas, pačios yra kosmologinės - hava- 
jiečiams britų apsilankymas tapo universalių dimensijų įvykiu, ku- 
rio svarbiausios apraiškos buvo sąvokos mana, atua (arba „die- 
viškumas“) ir dangiškoji Kahiki (dvasinių ištakų) geografija. Taigi 
praktikoje atsirado struktūrinis atitikmuo tarp havajiečių vadų ir 
įžymių europiečių - drauge ir tie, ir anie tapo havajiečių tautos 
apskritai priešprieša — ir šitai nulėmė materialios prekybos ir as- 
meninės tapatybės pobūdį; galime net nesakyti, kad visa tai aiš- 
kiai pasireiškė istoriniuose įvykiuose, tokiuose kaip kapitono Coo- 
ko ir havajiečių karaliaus varžybos, kurios pasirodė besančios pra- 
žūtingos Didžiajam Navigatoriui. Prax1s atsiskleidė kaip procesas, 
kurio metu paprastiems žmonėms tapo santykinai užgintos euro- 
piečių prekės, ypač tos, kurias havajiečiai siejo su prestižu. Ir šitai 
leido, tarkime, „Billy Pittui“ Kalaimoku ir „Johnui Adamsui“ Kua- 
kini pramogauti, apsirengus kiniško šilko mantijomis ir europie- 
tiškomis liemenėmis, kambriuose, papuoštuose puikaus tikme- 
džio baldais bei paauksuotais veidrodžiais, valgyti vakarienes iš 
masyvių sidabrinių indų. Tuo tarpu prastuomenė vis labiau grimz- 
do į skurdą, iš kurio ji ligi šiol neišbrido. Bet negalima teigti, kad 
praktika su savo padariniais paprasčiausiai perimama superstruk- 
tūros tartum iškreipta materialių realijų sąmonė, pasirodanti isto- 

rijos scenoje post festum. Nes, kaip mes įsitikinome, naudingi 
prekybos daiktai nuolatos būdavo nustatomi pagal vadų vartojimo 
poreikius. Taigi tai, ką randame Bostono pirklių Havajuose sąskai- 
tose ir laiškuose, - tai įvardyti kintantys ginklų, jūrinių atsargų ar- 
ba vienokios ar kitokios kašmyro rūšies poreikiai, - yra politiškai 
kontekstiniai polineziečių dieviškumo ženklai. Rinka buvo nepa- 
mainoma materialios praxis sąlyga - joje kainos būdavo nustato- 
mos pagal neišvengiamas polinezietiškosios mana sąvokas. 

Galima pratęsti šią mintį ir panašiai aptarti („dekonstruoti“) 
istorinę tokių radikalių dichotomijų kaip „individas“ ir „kolekty- 
vas“ arba „realybė“ ir „ideologija“ sintezę. Bet pasakyta jau pa- 
kankamai, nes šios priešpriešos yra vienos iš daugelio analogiškų 
to paties nevykusio konkretumo išraiškų. Realesnė problema glūdi 
prasmės ir referencijos dialoge, kadangi referencija prasmės sis- 
temai kelia kitų sistemų pavojų - kalbu apie protingą Žmogų ir 
nepripažįstantį kompromisų pasaulį. O šio didesnio dialogo tiesa 
susideda iš nepertraukiamos tokių dalykų kaip praeitis ir dabar- 
tis, sistema ir įvykis, struktūra ir istorija sintezės. 

